
ΙΔΟΥ Η ΑΛΗΘΕΙΑ 


«Φὕτως ἔοικε πάντη χαλεπὸν εἶναι καὶ 
δυσϑήρατον ἱστορίᾳ τἀληϑὲς ὅταν οἱ μὲν 
ὕστερον γεγονότες τὸν χρόνον ἔχωσιν ἔπι- 
προσθοῦντα τῇ γνώσει τῶν πραγμάτων, ἡ 
δὲ τῶν πράξεων χαὶ τῶν βίων ἡλικιῶτις 

΄ ἱστορία τὰ μὲν φϑόνοις καὶ δυσμενίαις, τὰ 
δὲ χαριζομένη καὶ κολακεύουσα λυμαίνηται 
καὶ διαστρέφῃ τὴν ἀλήϑειαν». 


ΠΛΦΥΤΑΡΧΟΥ -- ΠΕΡΙΚΛΗΣ 


ΑΘΗ͂ΝΑΙ 1948 


ΠΡΟΛΟΓΟΣ 


Δυνάμει ἀνελευϑέρου καὶ ἀντισυνταγματικοῦ νόμου, ἐπιτρέ- 
ψαντος τὴν ἀναδρομικὴν ποινὴν διὰ πρᾶξιν πρὸ τοῦ νόμου τελε- 
σϑεῖσαν, τῆς περιπύστου δηλαδὴ ὑπ ἀριϑμ. 6/45 Συντακτικῆς 
πράξεως, ἐδικάσϑην καὶ κατεδικάσϑην ἐρήμην εἰς ἰσόβια δεσμὰ 
ὑπὸ παρανόμου εἰδικοῦ δικαστηρίου ἐπὶ τούτῳ συγκροτηϑέντος 
καὶ διορισϑέντος. 

Κατεδικάσθην ἐρήμην͵ ἀπουσιάζων εἷς τὸ ᾿Εξωτερικὸν κατὰ 
τὸν χρόνον τῆς διεξαγωγῆς τῆς δίκης καὶ τῆς ἐκεῖϑεν ἀδυνάτου 
αὐϑορμήτου προσελεύσεώς µου ἐνώπιον ἔστω καὶ τοῦ οὑτωσὶ 
καταρτισθέντος δικαστηρίου, ὥς ἐκ τῆς ἐξακολουϑούσης τότε 
ἐμπολέμου εἰς τὴν Κεντρικὴν Εὐρώπην καταστάσεως. 

Εξ Ἑλλάδος ἀνεχώρησα διὰ τὸ Ἐξωτερικὸν ὀλίγον πρὸ τῆς 
ἀπελευϑερώσεως κατὰ Σεπτέμβριον 1944, διὰ νὰ ἀποφύγω τὴν 
Κομμουνιστικὴν Θύελλαν, τὴν ὁποίαν ἀπὸ μακροῦ χοόνου προέ- 
βλεπον καὶ ἥτις ραγδαίως ἐπήρχετο διὰ πάντα μὴ ἐϑελοτυ- 
φλοῦντα. Μένει ἄλλως τε ἀκατάλυτος εἷς τὴν μνήμην ὅλων ἀκόμη 
ἡ ἀγωνιώδης κατάστασις, εἰς ἣν ἐτέλει τότε ὅ ἐθνικόφρων κό- 
σµος μὲ τὸ ἐρωτηματικὸν περὶ τοῦ ἂν ἣ προσεγγίζουσα ἡμέρα 
τῆς Ελευθερίας ϑὰ ἧτο λευκὴ ἢ ἐρυϑρὰ τοιαύτη. Καὶ τὰ 
ἐπελθόντα γεγονότα δὲν μὲ διέψευσαν μὲ τὸν αἱματηρὸν Δεκέμ- 
βοιον 1944 τῆς κομμουνιστικῆς στάσεως, καϑ᾽ ἣν μυριάδες ἔθνι- 
κοφρόνων Ἑλλήνων πατριωτῶν, μεταξὺ τῶν ὁποίων δύο συνά- 
δελφοί µου ὑπουργοὶ ---οἳ ἀείμνηστοι Στρατηγὸς Γ. Μπᾶκος 
καὶ Κ. Πηρουνάκης--- εὗρον τραγικὸν θάνατον. Κατὰ τὴν εἰς 
τὸ Ἐξωτερικὸν διαμονήν µου εἷς οὐδεμίαν κίνησιν πέραν τῆς 
αὐστηρῶς ἐπιστημονικῆς ἰατρικῆς τοιαύτης τῆς εἰδικότητός µου 
ἀπησχολήϑην. 

"Άμα τῇ εἰσόδῳ τοῦ ᾽Αμερικανικοῦ στρατοῦ κατὰ Μάϊον 
1945 εἰς Ι]5ποΐεπ, μικρὰν πόλιν τῆς Βαυαρίας, εἰς ἣν ἐξήσκουν 


μας 


τὸ ἐπάγγελμα τοῦ ἰατροῦ διὰ νὰ πορίζωμαι τὰ πρὸς τὸ ζῆν, 
ἔσπευσα καὶ ἐτέϑην εἷς τὴν διάϑεσιν τῶν ᾽Αμερικανικῶν ᾿Αρχῶν 
καὶ ἐζήτησα ἔκτοτε τὴν ἄμεσον μεταφοράν μου εἷς "Ελλάδα, 
πρᾶγμα ὅπερ μετὰ πολλὰς ὀχλήσεις καὶ ἀναφορὰς ἐπέτυχον μόλις 
κατὰ Φεβρουάριον 1946. 

Ἐπειδὴ κατὰ ταῦτα ἐδικάσϑην ἐρήμην, ἀναπολόγητος καὶ 
ἄνευ μαρτύρων καὶ ἐπειδὴ δὲν μοὶ ἐπιτρέπεται, κατὰ τὴν Συν- 
τακτικὴν πρᾶξιν τὸ δικαίωµα τῆς ἀνακοπῆς, ὅπερ οὖχ ἧττον με- 
ταγενεστέρως δι᾽ εἰδικοῦ νόμου ἐπετράπη εἷς πάντας τοὺς λοι- 
ποὺς ἐρήμην καταδικασθέντας δοσιλόγους πλὴν τῶν ὑπουργῶν, 
καὶ ἐπειδὴ οὐδὲν ἄλλο ἔνδικον μέσον μοῦ ἐπετράπη παρὰ τὰς 
µέχρι τοῦδε παρὰ τοῖς ἁρμοδίοις ἐνεργείας µου, αἰσθάνομαι 
ἐμαντὸν ὑποχρεωμένον νὰ ἀπευϑυνϑῶ καὶ νὰ ἀπολογηϑῶ κατ᾿ 
εὐθεῖαν διὰ τοῦ παρόντος δημοσιεύματός µου πρὸς τὸ ἀνώτερον 
ὅλων τῶν δικαστηρίων, τὴν κοινὴν γνώμην τοῦ ᾿Ελληνικοῦ Λαοῦ, 
μεϑ’ οὗ μέχοι τρυγὸς συνέπιον τὸ πικρὸν ποτήριον τῆς μακρᾶς 
δουλείας. 

Οἱ ἐντεταλμένοι τὴν τήρησιν τοῦ Καταστατικοῦ Χάρτου τῆς 
Χώρας καὶ τὴν ἐφαρμογὴν τοῦ Δικαίου σιωποῦν, ὥς σιωπᾶ καὶ 
ἁδιαφορεῖ ἐν πολλοῖς καὶ ὃ ὑγιὴς τύπος. Διότι δυστυχῶς εἰς τὴν 
χώραν µας μαζὺ μὲ τόσα ἄλλα ἐλησμονήϑη καὶ ὁ ὑπέροχος ἐκεῖ- 
νος Νόμος τοῦ Σόλωνος: 

«Καὶ γὰρ πληγέντος ἑτέρου καὶ βιασϑέντος ἢ βλαβέντος, 
ἐξῆν τῷ δυναμένῳ καὶ βουλομένῳ γράφεσϑαι τὸν ἀδικοῦντα καὶ 
διώχευν᾽ ὀρθῶς ἐϑίζοντος τοῦ νομοϑέτου τοὺς πολίτας ὥσπερ ἑνὸς 
μέρους συναισθάνεσθαι καὶ συναλγεῖν ἀλλήλοις. Τούτῳ δὲ τῷ 
νόμῳ συμφωνοῦντα λόγον αὐτοῦ διαμνημονεύουσιν. ᾿Ερωτηϑεὶς 
γὰρ ὥς ἔοικεν, ἥτις οἰκεῖται κάλλιστα τῶν πόλεων «ἐκείνη» 
εἶπεν «ἐν ᾗ τῶν ἀδικουμένων οὖχ ἧττον οἵ μὴ 
ἀδικούμενοι προβάλλονται καὶ κολάζουσι τοὺς 
ἀδικοῦντας»(1). 

Ὁ αὐτὸς νομοϑέτης ἐπέβαλεν, ὧς ἀναφέρει ὅ Πλούταρχος, 


ϐ) Ἐάν τις ἤϑελε πληγεῖ ἢ ἐκβιασθεῖ ἢ ὅπως δήποτε ζημιωθεῖ, 
ἐπετρέπετο εἰς οἰονδήποτε ἐκ τῶν ἐπιθυμούντων νὰ μηνύσῃ τὸν ἀδική- 


--.β--ο 


ὅπως οἵ πολῖται λαμβάνουν ἐνεργὸν θέσιν ἀπέναντι τῶν ἐθνικῶν 
δεινῶν. «Βούλεται δὲ ὥς ἔοικεν μηδ᾽ ἀπαϑῶς μηδ᾽ ἀναισϑήτως 
ἔχειν πρὸς τὸ κοινὸν ἐν ἀσφαλῆ ϑέμενον τὰ οἰκεῖα καὶ τὸ μὴ 

3 3 Ἔν ; , μα 
συναλγεῖν μηδὲ συνοσεῖν τῇ πατρίδι καλλωπιζόµενον, ἀλλ᾽ αὖ- 
τόϑεν τοῖς τὰ βελτίω καὶ δικαιότερα πράττουσιν προσϑέμενον 
συγκινδυνεύειν καὶ βοηϑεῖν μᾶλλον ἢ περιμένειν ἀκινδύνως τὰ 
τῶν κρατούντων». . 

Μὴ ϑέμενος ἐν ἀσφαλῇ τὰ οἰκεῖα, ἀλλὰ συναλγήσας τῇ πα- 
τρίδι κατὰ τὴν τραγικήν της συμφοράν, ἔχω ἥσυχον τὴν συνεί- 
δησίν µου ὅτι ἐπετέλεσα τὸ καθῆκον μου. Κατὰ ποῖον τρόπον 

; πο ο « τ , ͵ ε 
συνήλγησα καὶ εἷς πόσους μόχϑους ὑπεβλήϑην δεικνύουν αἳ σε- 
λίδες τοῦ βιβλίου αὐτοῦ, τὸ ὁποῖον ἀπευϑύνεται πρὸς ὅλους 
τοὺς καλῆς πίστεως ἀναγνώστας, ὅσοι συνέζησαν 
μαζί µου τὰς τραγικὰς ἡμέρας τῆς ξένης κατοχῆς. 


σαντα καὶ νὰ τὸν καταδιώξῃ δικαστικῶς. Διότι ὀρϑῶς ὃ νομοϑέτης ϑέ- 
λει νὰ ἐξοικειώνῃ τοὺς πολίτας νὰ συναισϑάνωνται ὥς ἓν σύνολον καὶ 
νὰ συμπάσχουν πρὸς ἀλλήλους. 

Μνημονεύεται δὲ καὶ λόγος αὐτοῦ (τοῦ Σόλωνος) σχετικῶς. Ὅτι 
δηλαδὴ ἐρωτηϑεὶς ποία πόλις (κράτος) διοικεῖται ἄριστα, «ἐχείνη» ἀπήν- 
τησεν «εἰς τὴν ὁποίαν οἱ μὴ ἀδικούμενοι ἐξ ἴσου μὲ τοὺς ἀδικουμένους 
ἐναντιοῦνται καὶ τιμωροῦν τοὺς ἀδικοῦντας». 

Ἴδε Πλουτάρχου Παράλληλοι Βίοι. 


--Ἶ--- 


Σχηματισμὸς Κυθερνήσεως [. Τσολάκογλου. 


Τὴν 20 ᾿Απριλίου 1941 συνωμολογήθη εἰς τὴν Ἤπει- 
ρον ἡ ἀνακωχή. 

Τὴν 27 ᾿Απριλίου τὰ γερμανικὰ στρατεύματα κατε- 
λάμβανον τὰς ᾿Αθήνας καὶ ἐσυνέχιζον τὰς πρὸς Πελοπόν- 
νησον ἐπιχειρήσεις αὐτῶν κατὰ τῶν "Αγγλων. 

Τὴν 29ην ᾿Απριλίου ἐκλήθην ὅπως συναντήσω τὸν 
ἀείμνηστον στρατηγὸν Γεώργιον Τσολάκογλου εἰς τὴν Γερ- 
μανικὴν Πρεσβείαν, ὅπου μετ᾽ ἄλλων μελῶν τῆς ἔπειτα 
ὑπ’ αὐτὸν σχηματισθείσης Κυβερνήσεως συνεζήτει τὰ τοῦ 
καταρτισμοῦ ταύτης. 

Ὁ στρατηγὸς μοῦ ἐπρότεινε ὅπως ἀναλάβω τὸ 
Ὑπουργεῖον τῆς Προνοίας, λόγῳ τῆς εἰδικότητός μου, τοῦ 
κύρους µου, καὶ τῶν τιμητικῶν τίτλων, διὰ τῶν ὁποίων μὲ 
εἶχε περιβάλει ἀπὸ μακροῦ ἡ Γερμανικὴ Επιστήμη. Παρ᾽ 
ὅλην τὴν ἐπείγουσαν ἀνάγκην τῶν τραγικῶν ἐκείνων στιγ- 
μῶν, ὁμολογῶ ὅτι ἐδίστασα πολὺ νὰ ἀναλάβω τὸ βάρος 
τοῦτο, τὸ ὁποῖον ἐπέβαλλε πλὴν πολλῶν ἄλλων καὶ τὴν 
ἀντιμετώπισιν τεραστίων προβλημάτων, ἀποτόκων τοῦ πο- 
λέμου καὶ τῆς ὑποδουλώσεως. 

"Αλλως τε εἰς τὸν κύκλον τῶν φιλοδοξιῶν μου οὐδέ- 
ποτε εἶχον περιληφθῆ τὰ πολιτικὰ ἀξιώματα, τὰ ὁποῖα 
δυσκόλως συμβιβάζονται πρὸς τὴν συγκέντρωσιν καὶ τὴν 
ἠρεμίαν τῆς ἐπιστημονικῆς ἐρεύνης καὶ δράσεως. 

Διὰ τοῦτο ἀπέρριψα πάντοτε ἐπανειλημμένας προτά- 
σεις καὶ τῶν ἀειμνήστων [. Μεταξᾶ (1927) καὶ Π. Τσαλ- 
δάρη (1933) ὅπως ἀναμιχθῶ εἰς τὴν πολιτικήν, ὅπως ἀπέ- 
κρουσα ἐπίσης καὶ τὴν τιμητικὴν πρότασιν τοῦ τελευταίου 
κατὰ τὸ αὐτὸ ἔτος ὡς ὑποψηφίου Δημάρχου ᾿Αθηναίων. 

Ἦτο ὅμως κατὰ τὰς ἀνιστορήτους ἐκείνας τραγικὰς 
στιγμὰς ἐπιτακτικὴ ἀνάγκη νὰ σωθῇ ἀπὸ τὴν καταστρο- 


--θδ-- 


φὴν ὅ,τι ἦτο δυνατὸν νὰ περισωθῇ καὶ νὰ ἀνακουφισθῇ 
ὁ Ἑλληνικὸς Λαὸς ἀπὸ τὸ βάρος τῆς ἐπερχομένης ἀφο- 
ρήτου δουλείας καὶ δυστυχίας. 

Διὰ τοῦτο ἐδέχθην ἐν τέλει τὴν πρότασιν τοῦ στρα- 
τηγοῦ Τσολάκογλου, ἂν καὶ εἶχον πλήρη συναίσθησιν τῶν 
πολλαπλῶν εὐθυνῶν, ἃς ἀνελάμβανον καὶ τῶν θυσιῶν, 
εἰς τὰς ὁποίας θὰ ὑπέβαλλον ἑμαυτὸν διὰ τῆς ἀποδοχῆς 
μου ταύτης. Τὸ ἔθνος ὅμως εἶχεν ἀνάγκην τῶν ὑπηρεσιῶν 
τῶν τέκνων του. Ἔπρεπε νὰ εὑρεθοῦν ἄνθρωποι, οἱ ὁποῖοι 
νὰ θυσιάσουν συνειδητὰ τὸν ἑαυτόν των ὑπὲρ αὐτοῦ κατὰ 
τὴν δεινοτέραν περίοδον τῆς μακραίωνος ἱστορίας του. 

Τὴν 30 ᾿Απριλίου ὡρκίσθη ἡ πρώτη κατοχικὴ Κυβέρ- 
νησις ὑπὸ τὸν στρατηγὸν Τσολάκογλου, καὶ ἀνελάμβανε 
τὸ βαρὺ καὶ ἐπίμοχθον χάριν τῆς Πατρίδος ἔργον της. 


Λόγοι ἐπιβάλλοντες τὸν σχηματισμὸν κυθερνήσεως. 


Ἐφρόνουν τινὲς ὅτι θὰ ἤρκει ἐπιτροπὴ ἐξ ἀνωτέρων 
ὑπαλλήλων τοῦ Κράτους πρὸς ἀντιμετώπισιν τῆς δημιουρ- 
γηθείσης τότε καταστάσεως. Τοιοῦτον τι τοὐλάχιστον ὑπε- 
στηρίχθη ὑπό τινων κατὰ τὴν διεξαχθεῖσαν κατὰ τῶν Κα- 
τοχικῶν Κυβερνήσεων δίκην, ὅτι δηλαδὴ δὲν ἔπρεπε νὰ 
σχηματισθῇ Κυβέρνησις, ἀλλὰ νὰ ἀφεθῇ ἡ Διοίκησις εἰς 
ἀνωτέρους δημοσίους ὑπαλλήλους ὑπὸ τὸν ἄμεσον ἔλεγ- 
χον καὶ τὴν διακυβέρνησιν Γερμανοῦ ἢ Ἰταλοῦ Φαιυ[εῖ- 
1εΓ ἢ Προτέκτορος. ᾿Αλλὰ ἡ γνώμη αὕτη εἶναι, ἂν μή τι 
ἄλλο, τοὐλάχιστον ἀφελής, διότι ποῖος ὑπάλληλος θὰ εἶχε 
τὴν τόλμην καὶ τὸ κῦρος νὰ διεξάγῃ ἐκ τοῦ συστάδην 
τραχεῖς καὶ ὀξεῖς ἀγῶνας πρὸς τοὺς ἀγερώχους κατα- 
κτητάς, νὰ ἀντιμετωπίζῃ σθεναρῶς καὶ ἀποφασιστικῶς τὰ 
καθημερινῶς ἀναφυόμενα περίπλοκα ζητήματα καὶ νὰ ἀν- 
θίσταται τελεσφόρως εἰς τὰς πιεστικὰς ποικίλας ἀπαι: 
τήσεις τῶν κάλλιον ἡμῶν καὶ εἰς μείζονα βαθμόν; 

"Αλλοι ἐφρόνουν ὅτι δὲν ἔπρεπε νὰ γίνῃ Κυβέρνησις 


--10.-- 


διὰ νὰ μείνῃ ἀκεραία δῆθεν ἡ εὐθύνη τοῦ ἐπισιτισμοῦ τῆς 
χώρας εἰς τοὺς Κατακτητάς. ο 

Ἐπὶ τούτου παρατηροῦμεν τὰ ἑξῆς : 

Ὁ α ἢ β τρόπος διοικήσεως χώρας τινὸς ὑπὸ Κατο- 
χὴν δὲν ἀπαλλάσσει τὸν κατέχοντα τῶν εὐθυνῶν διατρο- 
φῆς τοῦ πληθυσμοῦ κατὰ τὰ διεθνῶς ἰσχύοντα. Ἔν προ- 
κειμένῳ οἱ Ἴταλο - Γερμανοὶ εὑρίσκοντο εἰς ἀδυναμίαν 
πλήρους καὶ κανονικοῦ ἐπισιτισμοῦ τῆς χώρας δι᾽ εἰσαγω- 
γῶν ἐκ τοῦ ᾿Εξωτερικοῦ, καθὼς τὸ ἴδιον αὐτῶν συμφέρον 
προφανῶς ἐπέβαλεν διὰ λόγους τάξεως, ἀσφαλείας καὶ 
προπαγάνδας, εἴτε ἕνεκα ἐλλείψεως διαθεσίμων τροφίμων 
εἰς τὰς ἰδίας αὐτῶν χώρας, εἴτε δι᾽ ἔλλειψιν µεταφορι- 
κῶν μέσων. 

Καθ᾿ ἡμᾶς ἡ κατάστασις θὰ ἦτο ἀπείρως χείρων ὑπὸ 
τὴν διακυβέρνησιν Γκαουλάϊτερ, καθ᾽ ὅτι οὐδέποτε, τὸ 
οἰονδήποτε ἐνδιαφέρον τούτου καὶ ἂν δεχθῶμεν ὑπὲρ τοῦ 
Ἑλληνικοῦ λαοῦ, θὰ ἔφθανε ποτὲ τὸ τῶν Ἑλλήνων κυ- 
βερνητῶν τοιοῦτον. 

"Αλλως τε ποίου εἴδους εὐθύνην, ὡς ἐξειλίχθησαν τὰ 
γεγονότα, θὰ ἠδύνατό τις σήμερον νὰ ζητήσῃ εἴτε ἀπὸ 
τὴν ᾿Ιταλίαν εἴτε ἀπὸ τὴν Γερμανίαν ; 

Μήπως τυχὸν τότε ἐγειρόμεναι ἀγωγαὶ κατὰ τῶν δι- 
κτατόρων Μουσσολίνι καὶ Χίτλερ θὰ ἀνέσταινον τοὺς ἐκ 
τῆς πείνης νεκροὺς ὡς γράφει εἰς ἄρθρον του εἰς τὸν «Ἔθν. 
Κήρυκα» τῆς 5-9-48 καὶ ὁ βουλευτὴς κ. Βαμβέτσος(!); 


() Οδτος εἰς τὸ ἄνω ἄρθρον του «Καχυποψίαι», γράφει εἰς 
τὴν 6ην παράγραφον τὰ ἑξῆς: 

«᾿Ακόμη προκειµένου περὶ τῆς ζωῆς τοῦ Ἑλληνικοῦ λαοῦ, 
ὁ ὁποῖος ἐκινδύνευε νὰ ἀποθάνῃ ἐκ πείνης, ἀντὶ ἀμέσως νὰ 
σπεύσῃ (ἡ ᾿Αγγλία) εἰς βοήθειάν του, ἐξήντλησεν ὅλα τὰ δικο- 
λαβικὰ ἐπιχειρήματα περὶ τῆς διεθνοῦς εὐθύνης τοῦ κατακτητοῦ 
διὰ τὴν συντήρησιν τοῦ πληθυσμοῦ τῆς κατακτηθείσης χώρας, 
τὰ ὁποῖα θὰ ἐπέτρεπον εἰς τοὺς νεκροὺς “Ἕλληνας 
καὶ τὴν ὑποσιτιζομένην νέαν γενεάν μας νὰ 
κάμῃ ἀγωγὴν ἐναντίον τῶν κακῆς μοίρας δι- 
κτατόρων». 


---- 11, --- 


Ἡ κρισολογία ὅμως αὕτη ἔχει καθαρῶς φιλολογικὴν 
σημασίαν, καθόσον τὸ σχῆμα τοῦ τρόπου τῆς διοικήσεως 
τῆς Χώρας ὑπὸ κατοχὴν δὲν εἶναι ποσῶς τῆς ἁρμοδιότητος 
τοῦ Κατεχομένου, ἀλλὰ ἱροο Ίωτε τοῦ Κατέχοντος, ὅστις 
ἐν προκειμένῳ κατὰ μοναδικὴν ἐξαίρεσιν ἀπὸ ὅλα τὰ μέχρι 
τότε καταληφθέντα Κράτη ἔκρινε σκόπιμον, ὡς κατωτέρω, 
νὰ σχηματισθῇ Ἑλληνικὴ Κυβέρνησις καὶ ἐπὶ τῆς συγκεκρι- 
μένης ταύτης εὐμενοῦς διὰ τὴν Χώραν προτάσεως ἔδει νὰ 
ἀπαντήσωμεν. Ἡ ἀπροθυμία πρὸς σχηματισμὸν Ἕλληνι- 
κῆς Κυβερνήσεως θὰ ὡδήγει τότε εὐθέως εἰς ᾿Ἰταλικὸν 
Προτεκτορᾶτον. Πρὸς ἀποφυγὴν δὲ τοῦ κινδύνου τούτου, 
πρᾶγμα ὅπερ θὰ ὑπέθαλπε καὶ θὰ διηυκόλυνε τὰ µαταιό- 
δοξα ὄνειρα τοῦ Μουσσολίνι πρὸς ἀναγέννησιν τῆς πα- 
λαιᾶς Ρωμαϊκῆς Αὐτοκρατορίας, οἱ Γερμανοὶ ἀντι- 
δρῶντες συνίστων ἐπιμόνως τὸν σχηµατι- 
σμὸν Κυβερνήσεως μέχρι σημείου μάλιστα νὰ προ- 
βοῦν εἰς δεδομένην στιγμὴν δισταγμοῦ τοῦ Στρατηγοῦ 
Τσολάκογλου εἰς ψυχογογικὸν ἐκβιασμὸν διὰ τῆς ἀπειλῆς 
ὅτι ἂν δὲν ἐδέχετο, δὲν θὰ ἀπελευθεροῦντο οἱ μέχρι τότε 
ἀκόμη κρατούμενοι 300.000 Ἕλληνες αἰχμάλωτοι. Καὶ ἡ 
ἰδέα αὕτη τοῦ νὰ μὴν ἀφεθῶσι ἐλεύθερα τὸ ἄνθος τοῦ 
Ἔθνους καὶ τὰ παιδιὰ τοῦ Ἑλληνικοῦ Λαοῦ μὲ τὰς λόγ- 
χας τῶν ὁποίων ἔγραψε τὸ νεώτερον Ἑλληνικὸν Ἔπος εἰς 
τὰ ᾿Αλβανικὰ βουνὰ ἐπέδρασεν ἀποφασιστικῶς εἰς τὴν 
ψυχὴν τοῦ τετιµηµένου καὶ γενναίου ἐκείνου Στρατιώτου, 
εἰς τὸ νὰ δεχθῇ τελικῶς, χάριν ᾿Εκείνων καὶ τοῦ Ἑλληνι- 
κοῦ Λαοῦ, νὰ ἄρῃ τὸν Σταυρὸν τοῦ Μαρτυρίου του. 

Δέον νὰ σημειωθῇ ἐνταῦθα ὅτι εἰς τὴν Γιουγκοσλαυΐαν 
οἱ αἰχμάλωτοι δὲν ἀφέθησαν ποσῶς ἐλεύθεροι καίτοι ἐσχη- 
ματίσθη βραδύτερον καὶ ἐκεῖ Κυβέρνησις ὑπὸ τὸν Στρα- 
τηγὸν Νέντιτς. Ἑκρατοῦντο δὲ καθ’ ὅλην τὴν διάρκειαν 
τοῦ πολέμου εἰς Γερμανίαν μὲν 12.000 ἀξιωματικοὶ καὶ 
380.000 ὁπλῖται, εἰς ᾿Ιταλίαν δὲ 2.000 ἀξιωματικοὶ καὶ 
20.000 ὁπλῖται, ἅπαντες Παλαιοσέρβοι, καθόσον οἱ ἥροά- 
ται ἔμειναν ἐλεύθεροι. 


ο τρια 


Εἶναι δεδομένον καὶ ἀναμφισβήτητον ἤδη ὅτι ὅπου εἰς 
τὰς καταληφθείσας ὑπὸ τῶν Γερμανῶν χώρας τῆς Εὐρώ- 
πης δὲν ὑπῆρξε Κυβέρνησις, ὑπῆρξε Θαμείίετ. Καὶ εἰς τὸ 
Βέλγιον καὶ εἰς τὴν Ὀλλανδίαν καὶ εἰς τὴν Πολωνίαν, 
ὅπου δὲν ὑπῆρξαν Κυβερνήσεις, ὑπῆρξαν Θαυεί]θι, οἵτι- 
νες ἤσκουν τὴν ἐξουσίαν των τρομοκρατικῶς καὶ κατὰ 
τρόπον ἀπομυζητικὸν διὰ τὰς ὑπ᾽ αὐτῶν καταδυναστευο- 
μένας χώρας. Καὶ εἶναι γνωστὰ τὰ δεινά, τὰ ὁποῖα ὑπέ- 
στη ὁ Πολωνικὸς λαός, καὶ δὲν εἶναι ἄγνωστοι πλέον αἱ 
στερήσεις τῶν λαῶν τοῦ Βελγίου καὶ τῆς Ὀλλανδίας, παρ᾽ 
ὅλον τὸν πλοῦτον τῶν χωρῶν αὐτῶν, καθ᾿ ὅλην τὴν διάρ- 
κειαν τῆς Γερμανικῆς κατοχῆς. ᾿Αλλὰ δὲν εἶναι ἄγνωστοι 
πλέον σήμερον οὔτε αἱ ἀσκηθεῖσαι τρομοκρατία καὶ βία 
ἐκ μέρους τοῦ Γερμανοῦ Θαω!εἰ!θτ εἰς τοὺς πληθυσμοὺς 
τῶν Κρατῶν αὐτῶν. 

Οὐδεὶς ἄλλως τε ἐξ ἡμῶν εἶχε τότε τὴν ἐντύπωσιν 
ὅτι ἡ συμμετοχή του εἰς Κυβέρνησιν πρὸς ἐξυπηρέτησιν τῆς 
Πατρίδος του θὰ ἀπετέλει ἀδίκημα, καθόσον οὐδεὶς νό- 
μος ἀπηγόρευε τοῦτο, ἀλλ᾽ οὔτε καὶ οἱ Σύμμαχοι µας 
"Άγγλοι οὔτε ἡ ἀναχωρήσασα τότε διὰ Κρήτην Ἑλληνικὴ 
Κυβέρνησις εἶχον ποτὲ ἐκδώσει ἀπαγορευτικὴν σχετικήν 
τινα διαταγὴν ἢ διὰ τοῦ ραδιοφώνου εἶχον προανακοινώ- 
σει τι τὸ σχετικόν. ή 

᾿Αλλὰ θὰ ἦτο, ἄραγε, συμφερώτερον εἰς τὸν Ἕλληνι- 
κὸν Λαὸν νὰ μὴ σχηματισθῇ Ἑλληνικὴ Κυβέρνησις, ἀλλὰ 
νὰ συναντᾶ οὗτος εἰς τὰ Ὑπουργεῖα καὶ εἰς τὰ διάφορα 
δημόσια γραφεῖα ᾿Ιταλοὺς βαθμοφόρους προϊσταμένους 
τῶν Ὑπουργείων, ἀντὶ Ἑλλήνων συμπονούντων μετ᾽ αὐτοῦ; 
Καὶ θὰ ἐνδιεφέροντο περισσότερον οἱ ξένοι διακυβερνῶν- 
τες τότε τὴν Χώραν ἀμέσως, ἀπὸ τοὺς ὁμαίμονσς των 
γνωστοὺς Ἕλληνας Πατριώτας οἵτινες εἶχον ἐπὶ μακρὰς 
δεκαετηρίδας ἀναλωθεῖ ἐν τῇ ἐξυπηρετήσει τῶν Κρατι- 
κῶν συμφερόντων εἴτε εἰς τὸν Στρατόν, εἴτε εἰς ἀνώτερα 
πνευματικὰ ἱδρύματα εἴτε εἰς τὸν Δημόσιον βίον ; 

᾿Αλλὰ καὶ ὁ "Αγγλος συγγραφεὺς Κίσπατα Οαρρε!ί, 

ὅστις παρηκολούθησε τὴν δίκην τῶν Κυβερνήσεων κατοχῆς, 
εἰς τὸ βιβλίον του «Φἰπιίοπιαία» (Α ΟΓ6εΚ ΝοίεροοΚκ 1944-- 
45) σελ, 203, δέχεται τοῦτο καὶ γράφει σχετικῶς τὰ ἑξῆς: 
«'ἁἉρμόζει ἄραγε οἱ ἄνδρες οἱ κατέχοντες σήμερον τὸ 
ἐδώλιον τοῦ κατηγορουμένου νὰ καλοῦνται Ομἱείπα; 
Ὄχι.--Διότι οὐδεὶς ἐκ τῶν εἰς τὸ ἐδώλιον τοῦ κατηγο- 
ρουμένου εἶνε κάτι ὅμοιον πρὸς ἕνα Οµΐείπα ἢ Ιανοι. 
Μὲ τὴν κατοχὴν ἀντεμετώπισαν οὗτοι ἓν ἐθνικὸν ζήτημα, 
τὸ ὁποῖον ἐπιπίπτον καὶ ἀκόμη ἐφ᾽ ἡμῶν τῶν "Αγγλων 
ἀπαρασκεύων ὄντων, θὰ ἠδύνατο νὰ μᾶς ταράξῃ. Διότι 
οὔτε αἱ δέκα ἐντολαὶ τοῦ Μωῦσέως παρεῖχον οὐδεμίαν 
σχετικὴν ὁδηγίαν οὔτε ἡ κατήχησις τῆς ἐκκλησίας. Τὶς ἐξ 
ἡμῶν πρὸ τοῦ πολέμου εἶχε σκεφθῆ καὶ ἀποφανθῆ περὶ 
τοῦ ὀρθοῦ ἢ μὴ διὰ τὴν παροχὴν βοηθείας εἰς τὴν πολιτι- 
κὴν διοίκησιν χώρας τινὸς διὰ τὴν ἀτυχῆ περίπτωσιν τῆς 
καταλήψεως ταύτης ὑπὸ τοῦ ἐχθροῦ; Τίνος ἡ συνείδησις 
θὰ ἠδύνατο νὰ δώσῃ μίαν σαφῆ ἀπάντησιν, ὅτι τοιαύτη 
παροχὴ βοηθείας θὰ ἦτο προδοσία ; Τὸ ἀδίκημα ὅμως ἦτο 
ὅπως δήποτε τόσον πολὺ ἀπρόβλεπτον, καὶ ἀπὸ τὸν ἑλ- 
ληνικὸν ποινικὸν κώδικα ἀκόμη, ὥστε ἡ Κυβέρνησις Πλα- 
στήρα ὑπεχρεώθη νὰ νομοθετήσῃ ἐν σπουδῆ καὶ νὰ χαρα: 
κτηρίσῃ ὡς ἐγκλημα ἐκ τῶν ὑστέρων τὴν ἀποδοχὴν ὑπουρ- 
γικοῦ ἀξιώματος ὑπὸ ἐχθρικὴν κατοχήν. "Αλλως (ἄνευ δη: 
λαδὴ τῆς ἐκ τῶν ὑστέρων νομοθεσίας ταύτης μὲ ἀναδρο- 
μικὴν ἰσχὺν) δὲν θὰ ἦτο δυνατὸν νὰ ἀπαγγελθῇ τὸ μακρὸν 
κατηγορητήριον». Καὶ περαιτέρω: 

«Ἕνας ὑπουργὸς ὑπὸ κατοχὴν δὲν ἦτο κατ᾽ ἀνάγκην 
περισσότερον προδότης ἀπὸ οἰονδήποτε ἄλλον δημόσιον 
ὑπάλληλον, ὁ ὁποῖος παραμένει εἰς τὴν θέσιν του ἐκτελῶν 
τὸ κεκανονισμένον του καθῆκον, καὶ ὅτι μία γραμμὴ συμ: 
περιφορᾶς μὴ ἀποδοκιμαζομένη οὔτε ἀπὸ τὸν ποινικὸν 
κώδικα οὔτε ἀπὸ τὴν συνείδησιν δὲν γίνεται ἐγκληματικὴ 
διὰ τῆς βίας καὶ διὰ νομοθετικοῦ μέτρου ἐκ τῶν ὑστέρων 
καὶ μετὰ τὴν πρᾶξιν» !! Σχετικῶς μὲ τὴν προσωνυμίαν 
«Κουϊσλιγκ» ὁ ἄλλοτε ἀρχηγὸς τῆς Συμμαχικῆς ἀποστο- 


ο 


λῆς εἰς τὰ Ἑλληνικὰ βουνὰ "Αγγλος Συνταγματάρχης 
Κρὶς Γουντχάουζ γράφει εἰς τὸ κυκλοφορῆσαν βιβλίον του 
«Τὸ μῆλον τῆς Ἔριδος» καὶ εἰς τὸ κεφάλαιον τοῦ σχηµα- 
τισμοῦ Κυβερνήσεων Κατοχῆς, ὅτι «οὐδεὶς Ἕλλην κατα- 
λαβὼν ἀνώτερον ἀξίωμα ὑπῆρξε «Κουϊσλιγκ». Ὁ ὅρος 
οὗτος ἁρμόζει μόνον εἰς ἐκείνους οἱ ὁποῖοι συνώμωσαν μὲ 
τὸν ἐχθρὸν πρὸ τῆς Κατοχῆς», πρᾶγμα τὸ ὁποῖον ὡς γνω- 
στόν, δὲν συνέβη εἰς τὴν Ἑλλάδα, ἔνθα ὁμαδικὴ καὶ καθο- 
λικὴ ὑπῆρξε ἡ ἀντίστασις κατὰ τῶν ἐπιδρομέων κατακτη- 
τῶν (ἴδε καὶ ἐφημερίδα «Ἐλευθερία» 22-6-48). 

᾿Αλλὰ τὸ ἐπίμαχον τοῦτο ζήτημα, ἂν θὰ ἔπρεπε δη- 
λαδὴ ἢ δὲν θὰ ἔπρεπε, ἂν θὰ ὠφέλει ἢ δὲν θὰ ὠφέλει τὴν 
Χώραν ὁ σχηματισμὸς Ἑλληνικῆς Κυβερνήσεως, ζήτημα 
περὶ τὸ ὁποῖον εἴτε ἐκ πλάνης εἴτε ἐκ πείσματος εἴτε ἐκ 
κακοβουλίας ἀκούονται συγκρουόμεναι γνῶμαι καὶ σήμε- 
ρον ἀκόμη, παρὰ τὰ διαρρεύσαντα τραγικὰ γεγονότα, τὰ 
ὁποῖα ἀπέδειξαν ἤδη περιτράνως ὅτι ἂν δὲν ὑπῆρχον αἱ 
Κυβερνήσεις κατοχῆς καὶ ἂν δὲν ὑπεστήριζον τὴν νόμιμον 
τάξιν καὶ τὰς ᾿Αθήνας τὰ ὑπὸ τούτων συγκροτηθέντα 
τάγματα ἀσφαλείας (καίτοι ὡς πρωθυπουργὸς εἶχον ἀντί- 
θετον γνώμην) καὶ τὸ Σύνταγμα Χωροφυλακῆς μὲ τὴν ἡρωῖ- 
κὴν καὶ μνημειώδη ἄμυνάν του κατὰ τὴν ἑξαήμερον σκλη- 
ρὰν καὶ πεισματώδη ἀντίστασίν του εἰς τοὺς στρατῶνας 
Μακρυγιάννη κατὰ τὴν Δεκεμβριανὴν κομμουνιστικὴν στά- 
σιν τοῦ 1944, θὰ εἶχε ἤδη ἔκτοτε ἀσφαλῶς καὶ βεβαίως 
ἐγκατασταθῆ ὁ Βελουχιώτης ὡς Τίτο τῆς Ἑλλάδος ἐν 
μέσῳ αἱμάτων, ἐρειπίων καὶ φλογῶν’ εἰς τὸ ζήτημα τοῦτο 
λέγω τῆς ὠφελιμότητος ἢ μὴ τοῦ σχηματισμοῦ Ἑλληνικῆς 
Κυβερνήσεως κατὰ τὴν κατοχήν, τὴν ἀπάντησιν, καὶ δὴ 
κατὰ τρόπον καταπελτώδη ἔδωσεν ἔκτοτε αὐτὸς οὗτος ὁ 
ἐχθρὸς τῆς Ἑλλάδος, ὁ ἔχθιστος τῆς Πατρίδος μας, δύ- 
ναταί τις εἰπεῖν, τότε ὑπουργὸς τῶν ἐξωτερικῶν τοῦ Μου- 
σολίνι, ὁ πολὺς καὶ ἀνεκδιήγητος Οἶαπο, εἰς ὃν κυρίως 
ὀφείλεται καὶ ἡ κατὰ τῆς Ἑλλάδος ἐκστρατεία. 

Καὶ πράγματι εἰς τὰ δημοσιευθέντα μετὰ θάνατον 


εν αρ: 


ἀπομνημονεύματά του ὑπὸ τύπον ἡμερολογίου γράφει σχε- 
τικῶς μὲ τὴν ἀγγελθεῖσαν εἰς αὐτὸν τὸ πρῶτον τὴν 27-4-41 
ἀπόφασιν τῆς Γερμανίας διὰ τὸν σχηματισμὸν Ἑλληνικῆς 
Κυβερνήσεως ἐν ᾿Αθήναις ὑπὸ τὸν στρατηγὸν Τσολάκο- 
γλου: «Ἡμεῖς (δηλαδὴ οἱ Ἰταλοὶ) εἴμεθα ὀλιγώτερον πρό: 
θυµοι ἀπὸ τοὺς Γερμανοὺς διὰ τὸν σχηματισμὸν Ἕλληνι" 
κῆς κυβερνήσεως καὶ διακρίνω εἰς ὅλα αὐτὰ τὴν ἐξήγησιν 
πολλῶν προσφάτων πράξεων τῶν Γερμανῶν ἐν Ἑλλάδι». 
Καὶ περαιτέρω: «Αὐτὴ ἡ ἱστορία τοῦ Τσολάκογλου δὲν μοῦ 
ἀρέσει καθόλου. Ὁ Απίµςο (ὁ διορισθεὶς ἔκτακτος ἀπε- 
σταλμένος τῆς ᾿Ιταλικῆς Κυβερνήσεως εἰς τὸν στρατάρχην 
[151 διὰ τὰς διαπραγματεύσεις περὶ σχηματισμοῦ Ἕλληνι. 
κῆς Κυβερνήσεως) εἰδοποιεῖ ὅτι «πρόκειται νὰ ἀναγνωρί- 
σωμεν μίαν Κυβέρνησιν ἡ ὁποία θὰ σχηματισθῇ μὲ ὅλα 
τὰ δικαιώματά της. "Αν καὶ ὑπάρχει εἰς τὴν Ἑλλάδα ἐδα- 
φικὴ κατοχὴ ὑπὸ τῶν στρατευμάτων τοῦ "Αξονος, εἶναι 
φανερὸν ὅτι ὁ στρατηγὸς Τσολάκογλου προτί- 
θεται νὰ διασώσῃ τὴν φυλετικὴν καὶ ἐθνικὴν 
ἑνότητα τῆς Ἑλλάδος. Καὶ εἶναι ἄλλως τε φανερὸν 
κατὰ πόσον θὰ δυνάμεθα τοὐλάχιστον νὰ ζητήσωμεν ἀπὸ 
τοὺς Γερμανοὺς νὰ μᾶς ἀφήσουν τὴν πολιτικὴν διακυβέρ- 
νησιν τῶν ἐδαφῶν τουλάχιστον, τὰ ὁποῖα διεκδικοῦμεν. 
᾿Εὰν ὄχι, φοβοῦμαι ὅτι τελικῶς (μὲ τὸν σχηματισμὸν Ἕλ- 
ληνικῆς Κυβερνήσεως) τὰ δικαιώματα, τὰ ὁποῖα μᾶς ἐπι- 
φυλάσσονται, θὰ εἶναι μετριώτατα» (ἴδε ἡμερολόγιον Οἶαπο 
Τόμ. Β΄ 27 καὶ 28 ᾿Απριλίου 1941 σελ. 23). 

Αὕτη ἦτο ἡ γνώμη ἔκτοτε τῆς ἐπισήμου Ἰταλίας περὶ 
τοῦ ὠφελίμου ἢ μὴ τῆς Ἑλληνικῆς Κυβερνήσεως Τσολά- 
κογλου καὶ οἱ ἐξακολουθοῦντες τυχὸν νὰ ἔχουν ἀκόμη 
σήμερον παρὰ ταῦτα ἀντίθετον περὶ τῆς ὠφελιμότητος τῆς 
Κυβερνήσεως ἐκείνης γνώμην, ἁπλούστατα συμφωνοῦν μὲ 
τὴν γνώμην τῶν τότε ἐχθρῶν τῆς Ἑλλάδος. 

Ἡ ἐκ τῶν ἀπομνημονευμάτων τούτων τοῦ Τσιάνου 
διαφαινοµένη ἀντίθεσις ἀπόψεων ἐπὶ τοῦ ἑλληνικοῦ ζητή- 
ματος ἐπεξετείνετο καὶ ἐπὶ πλείστων ἄλλων θεμάτων τῆς 

γενικῆς ἀξονικῆς πολιτικῆς καὶ ἔφθανε πολλάκις μέχρις 
ἐχθρότητος, τῆς ὁποίας πλεῖστα δείγματα εἴχομεν καὶ 
ἡμεῖς ἐνταῦθα κατὰ τὸν χρόνον τῆς κατοχῆς. 

Πρὸς ἔτι μείζονα ἀπόδειξιν τῆς ἐχθρότητος ταύτης 
παρατίθεται ἐνταῦθα ἀπόσπασμα δηλώσεων τοῦ 5εΠίγαςΠ, 
Γερμανοῦ ὑπουργοῦ καὶ ἀρχηγοῦ τῆς νεολαίας κατὰ τὴν 
ἐνώπιον τοῦ δικαστηρίου τῆς Νυρεμβέργης δίκην του: 
«Ὅταν θὰ ἐνικούσαμεν τοὺς Ρώσσους, µέσα σὲ ἕνα μῆνα 
θὰ εἴχομεν διαλύσει τὴν ᾿Ιταλίαν» (ἴδε «Ἑλληνικὸν Αἶμα» 
15 Ἰουλίου 1947). 

Ἔν προκειμένῳ ἀναπηδᾶ ἀφ᾽ ἑαυτοῦ τὸ ἐρώτημα: 
ποῖον ἄραγε τὸ ἐνδιαφέρον τῆς Γερμανίας διὰ τὸν σχηµα- 
ματισμὸν Ἑλληνικῆς Κυβερνήσεως; 

Τοῦτο ἁπλούστατα ἐνέκειτο, ὡς καὶ προηγουμένως 
ἐλέχθη, εἰς τὴν ἀντίδρασιν τῆς Γερμανίας κατὰ τῶν μεγα- 
λεπηβόλων καὶ ἐπεκτατικῶν σχεδίων τοῦ Δικτάτορος τῆς 
Ἰταλίας πρὸς ἀναγέννησιν καὶ δημιουργίαν τῆς πάλαι ποτὲ 
κοσμοκρατορίας τῆς Ρώμης. Καὶ τοῦτο προσεπεβεβαίω- 
σε κατὰ τὴν δίκην τῶν δοσιλόγων ὑπουργῶν ὁ κ. Ρέντης 
κατὰ τὴν ἐνώπιον τοῦ δικαστηρίου παρουσίασίν του, κατα- 
θέσας ὅτι «ἂν δὲν ἐγίνετο ἡ Κυβέρνησις Τσολάκογλου θὰ 
εἴχομεν ᾿Ιταλικὸν προτεκτορᾶτον ἐν Ἑλλάδι». Εἰς τὸν 
αὐτὸν λόγον ὀφείλεται καὶ ἡ ἀρχικὴ ἀντίδρασις τῆς Γερ- 
μανικῆς Κυβερνήσεως διὰ τὴν κατὰ τὴν πρώτην περίοδον 
τῆς κατοχῆς ἀνάξεσιν τῶν ἐκκλησιαστικῶν πραγμάτων τῆς 
χώρας διὰ τῆς ἀντικαταστάσεως τοῦ ἀρχιεπισκόπου Χρυ- 
σάνθου καὶ τῆς ἐνθρονίσεως ὡς ἀρχηγοῦ τῆς Ἑλληνικῆς 
᾿Εκκλησίας τοῦ Δαμασκηνοῦ, καθόσον ἡ Γερμανικὴ Κυβέρ- 
νησις εἶχε βασίμους πληροφορίας τότε ὅτι ἡ καθολικὴ ἐκ- 
κλησία θὰ ὑπεβοήθει ἐν Ἑλλάδι τοὺς σκοποὺς τῆς πολι- 
τικῆς ἐξουσίας διὰ πάσης φύσεως διαταρακτικῶν ἐνερ- 
γειῶν, (ἴδε σχετικῶς καὶ ἐφημερίδα «᾿Εθνικὸς Κῆρυξ» 31, 
7, 48) «Ἡ ἀγωνία καὶ τὸ μαρτύριον ἑνὸς λαοῦ»). 

᾿Αλλως τε ἡ μέχρι τότε σχετικῶς ἀνεπηρέαστος καὶ 
ἀλώβητος ἀκόμη ἀπὸ κάθε ἀντίθετον προπαγάνδαν Ἑλ- 

ληνικὴ Κοινὴ Γνώμη μετ’ ἀνεκφράστου ἱκανοποιήσεως καὶ 
μεγάλης ἀνακουφίσεως ἐδέχθη τὸ ἄγγελμα τοῦ σχηματι- 
σμοῦ τῆς Κυβερνήσεως καὶ παντοιοτρόπως ἐξεδήλωσε τὰς 
διαθέσεις της ταύτας. Πολλοὶ τῶν πολιτικῶν ἀνδρῶν τῆς 
χώρας κληθέντες τότε διαδοχικῶς εἰς τὸ πολιτικὸν γρα- 
φεῖον ὑπὸ τοῦ Πρωθυπουργοῦ στρατηγοῦ Τσολάκογλου, 
ἐπεδοκίμασαν σχεδὸν πάντες τὸν σχηματισμὸν τῆς Κυβερ- 
νήσεως καὶ σύνοψιν οἱονεὶ τῆς Κοινῆς γνώμης τότε ἀποτελεῖ 
ἡ κάτωθι ἐπιγραμματικὴ ἔκφρασις ὡς πρὸς τὴν ὠφελιμό- 
τητα τῆς σχηματισθείσης τότε Κυβερνήσεως, διατυπωθεῖσα 
ὑπὸ τοῦ κ. Παπανδρέου πρὸς τὸν στρατηγὸν κ. Μουτούσην 
Ὑπουργὸν τότε τῆς συγκοινωνίας, κατὰ τὴν πρώτην εὐθὺς 
μετὰ τὴν ἀνάληψιν τοῦ Ὑπουργείου ὑπὸ τούτου, συνάντη- 
σίν των: «Εἶναι Θεῖον Δῶρον διὰ τὸν "Ἑλληνικὸν Λαὸν 
καὶ μεγάλη συγκατάβασις τοῦ κατακτητοῦ τὸ ὅτι ἐδέχθη 
νὰ γίνῃ Ἑλληνικὴ Κυβέρνησις». 

Οὐχ ἧττον ὅμως παρ᾽ ὅλα ταῦτα ἐνομοθετήθη ἐκ τῶν 
ὑστέρων ἡ ὑπ᾽ ἀριθμ. 6 Συντακτικὴ Πρᾶξις διὰ νὰ δικα- 
σθῶμεν καὶ καταδικασθῶμεν, καίτοι ὁ νομικὸς κόσμος τῆς 
χώρας ἐν τῇ συντριπτικῇ του πλειοψηφίᾳ ἀπεδοκίμασε τὰς 
ἀνελευθέρους, ἀντισυνταγματικὰς καὶ καθ᾽ αὑτὸ µεσαιώ- 
νικὰς διατάξεις τῆς ὑπ᾿ ἀριθμ. 6/45 Συντακτικῆς Πράξεως, 
ὡς ἀπὸ σχετικὰ τότε ἄρθρα τοῦ ἐγκρίτου νομικοῦ περιο- 
δικοῦ Θέμις δείκνυται (τόμος ΝΣΤ σελ. 1, 21, 141). 

᾿Αλλὰ καὶ ὁ συντάκτης τῆς συντακτικῆς πράξεως ἐπι- 
χειρήσας νὰ δικαιολογήσῃ ἑαυτὸν δημοσίᾳ διὰ τὰ νομοθε- 
τικά του ἐγκλήματα, Ὑπουργὸς τῆς Δικαιοσύνης τότε Ν. 
Κολυβᾶς, ἰδοὺ τί ἐδήλωσεν σχετικῶς μετὰ τὴν ἔκδοσιν τῆς 
καταδικαστικῆς ἀποφάσεως (ἴδε περιοδικὸν Δημοκρατικὰ 
Χρονικά, 2 ᾿Ιουλίου 1945). 

«Ἡ δίκη αὕτη δὲν εἶχεν ἀνάλογον ἀτμόσφαιραν. Κάθε 
δίκη ἔχει καὶ τὴν ἀτμόσφαιράν της. Ἡ δίκη τῶν δοσιλό- 
γῶν Ὑπουργῶν εἶχεν ἀτμόσφαιραν συμπαθείας ὑπὲρ αὐὖ- 
τῶν. Ἦτο τοῦτο ἀκατανόητον;; Ἔστω! Ἡ ἀλήθεια ὅμως 

αὐτὴ εἶναι. Δὲν θὰ ἦτο ἀνάγκη νὰ ἔχει τις μεγάλην πολι- 
τικὴν διαίσθησιν, διὰ νὰ ἀντιληφθῇ ὅτι μετὰ τὰ γεγονότα 
τῆς κομμουνιστικῆς στάσεως (Δεκέμβριος 1944) ἡ δίκη αὕτη 
ἐκινδύνευεν. Ὑπῆρχε φόβος νὰ μὴ γίνη ποτὲ ἢ νὰ μὴ τε- 
λειώσῃ ποτέ. Μετὰ τὰ γεγονότα τῆς στάσεως ἔγινε τοῦτο 
τὸ παράδοξον : ἡ κοινὴ γνώμη ἐξ ἀντιπαθείας πρὸς τοὺς 
στασιαστὰς ἐστράφη ὑπὲρ τῶν δοσιλόγων ὑπουργῶν. Κατὰ 
τὰς καθημερινὰς ἀκροάσεις τῶν πολιτῶν προσήρχοντο ἐπι- 
τροπαὶ καὶ μοῦ ἐζήτουν τὴν ἀπόλυσιν τῶν δοσιλόγων. Αἱ 
ἐπιτροπαὶ αὗται δὲν ἦσαν σκηνοθετηµέναι ἀλλ᾽ αὐθόρμη- 
τοι». Καὶ περαιτέρω : 

«Τὸ Συμβούλιον ᾿Επικρατείας καὶ ὁ "Αρειος Πάγος 
εἶχον δι᾽ ἀποφάσεών των νομολογήσει ὅτι αἱ Κυβερνήσεις 
κατοχῆς δὲν ἦσαν γερμανικαὶ κυβερνήσεις ἀλλὰ κυβερνή- 
σεις «ε ἰαείο, δηλαδὴ Κυβερνήσεις Ἑλληνικαί. 

Ὁ πολιτικὸς κόσμος, ὁ ὁποῖος παρή- 
λασε πρὸ τοῦ δικαστηρίου, δὲν ἀπέδωσεν 
εἰς τοὺς κατηγορουµένους πρόθεσιν ἐξυ 
πηρετήσεως τοῦ ἐχθροῦ. Τὸ Ὑπουργεῖον τῆς Δι- 
καιοσύνης διὰ δημοσίων προσκλήσεών του ἐκάλει τοὺς 
πολίτας ποὺ εἶχον στοιχεῖα ἐναντίον τῶν δοσιλόγων νὰ 
τὰ ὑποβάλλουν διὰ μηνύσεων. Οὐδεὶς ὅμως ὑπέβαλε μή- 
νυσιν. Πολλοὶ ἐπίστευον ὅτι οἱ δοσίλογοι ὑπουργοὶ θὰ 
ἠθωοῦντο». 

Καὶ διὰ νὰ ἀποδειχθῇ διὰ μίαν ἀκόμη φορὰν ὅτι τὴν 
δίκην καὶ καταδίκην µας ἐπεζήτουν οἱ κομμουνισταὶ καὶ τὸ 
ἐπικρατοῦν τότε ἀνὰ τὸν κόσμον διεθνὲς κομμουνιστικὸν 
κλῖμα, θύματα τοῦ ὁποίου εἴμεθα καὶ ἡμεῖς, ὁ ἀνεκδιήγη- 
τος Κολυβᾶς ἐπάγεται : 

«Ἡ πίεσις ἐξ ἄλλου τοῦ Ἐξωτερικοῦ ἦτο μεγάλη. 
Ἐνεφανίζετο ἡ Ἑλλὰς ὡς ἡ μόνη χώρα ποὺ δὲν θέλει νὰ 
δικάσῃ τοὺς πολιτικοὺς δοσιλόγους. Ὁ Γενικὸς Διευθυν- 
τὴς τοῦ “Ὑπουργείου τῶν ᾿Εξωτερικῶν τῆς Ρωσσίας ἐζήτει 
πληροφορίας ἀπὸ τὸν Ἕλληνα ἐπιτετραμένον τῆς Ἑλλά- 
δος ἐν Μόσχᾳ ἐπὶ τῆς πορείας τῆς δίκης...» 

Ταῦτα ἐλέγοντο καὶ ἐγράφοντο δημοσίᾳ ὑπὸ τοῦ τότε 
Ὑπουργοῦ, ἀνομολογοῦντος ὅτι ὑπὸ τὴν πίεσιν τοῦ 
Ἐξωτερικοῦ καὶ τοῦ Διεθνοῦς Κομμουνιστι- 
κοῦ Κλίματος κατεδικάσθημεν, διότι ἄλλως τὰ ἐθνι- 
κά µας δίκαια θὰ ἐκινδύνευον(!!) ὡς φέρεται 
λέγων τότε. 

Ἡ πίεσις λοιπὸν τοῦ Ἐξωτερικοῦ ἦτο µεγάλη, ὁμο- 
λογεῖ ὁ τότε Ὑπουργὸς τῆς Δικαιοσύνης καὶ συντάκτης 
τῆς καταπληκτικῆς συντακτικῆς πράξεως. 

Τὸ ᾿Εξωτερικὸν ὅμως αὐτὸ ἔκρινε καὶ ἐνήργει ἄλλως 
προκειμένου περὶ παρεμφερῶν Κυβερνήσεων, αἱ ὁποῖαι 
ἐσχηματίσθησαν πρὸς διάσωσιν τῶν ἰδίων αὐτοῦ ὑπηκόων. 
Παραθέτοµεν πρὸς πιστοποίησιν τούτου τὰς δηλώσεις τοῦ 
"Αγγλου ὑπουργοῦ Ἤντ ἐν τῇ Βουλῇ τῶν Κοινοτήτων εἰς 
ἀπάντησιν ἐπερωτήσεώς πω σχετικῶς πρὸς τὰς νήσους 
τῆς Μάγχης 76τ56γ καὶ Θυθτ56γ ὅπου οἱ Γερμανοὶ ἐγκα- 
θίδρυσαν «Πολιτικὴν διοίκησιν» ἐξ "Αγγλων πατριωτῶν 
διὰ τὴν διακυβέρνησιν τῶν ὑπ᾽ αὐτῶν κατεχομένων νήσων. 
᾿Αλλὰ εἰς τὴν ᾿Αγγλίαν ὅπως καὶ ἐδῶ, ὁ αὑτὸς κομμου- 
νισμὸς ἐνεκάλεσε καὶ κατηγόρησεν ὡς «προδότας» τοὺς 
ἀποτελέσαντας τὴν ἐκεῖ τοπικὴν Κυβέρνησιν καὶ συνεργα- 
σθέντας μετὰ τοῦ ἐχθροῦ, διὰ τὸ καλὸν καὶ διὰ τὸ συμ- 
φέρον τῶν ὑπὸ δουλείαν ἀγγλικῶν ἐπαρχιῶν, μεγάλους 
ἐκείνους ᾿Αγγλους πατριώτας. 

᾿Ιδοὺ τί ἀπήντησεν ὁ ἄξιος ἐκπρόσωπος τοῦ ᾿Αγγλι- 
κοῦ Ἔθνους ὑπουργὸς ἐπὶ τῶν ᾿Εσωτερικῶν : 

«Αἱ Πολιτεῖαι τῶν νήσων καλῶς ἐσκέφθησαν καὶ 
ἐνεκατέστησαν «Πολιτικὴν Διοίκησιν» ὡς εἰδικὸν µηχανι- 
σμόν, ἀναγκαῖον καὶ ἀπαραίτητον διὰ τὰς ἄνευ προηγου- 
μένου περιστάσεις. Ὁ συνήθης συνταγματικὸς διοικητικὸς 
μηχανισμός, ὅστις δὲν προβλέπει κεντρικὴν ἐκτελεστικὴν 
ἐξουσίαν, δὲν ἠδύνατο νὰ λειτουργήσῃ ἀποτελεσματικῶς 
ἐπὶ τῶν προβλημάτων τὰ ὁποῖα ἐδημιουργήθησαν ὑπὸ τῆς 
Γερμανικῆς κατοχῆς». 

Καὶ περαιτέρω : 


---Ῥ-- 


«Ἐνῶ οἱ Γερμανοὶ εἶχον ἀναλάβει τὸν ὕπατον ἔλεγ- 
χον εἰς χεῖρας τοῦ Στρατιωτικοῦ Διοικητοῦ των, ἐπέτρε- 
ψαν νὰ λειτουργήσῃ ὁ κεντρικὸς ἐκτελεστικὸς μηχανισμὸς 
οὗτος, μὲ ἄμεσον ὑποταγὴν βεβαίως εἰς τὴν Διεύθυνσιν 
καὶ τὸν ἔλεγχον τῶν Γερμανῶν. Τὸ ἀποτέλεσμα ἦτο, 
ὅτι εἰς τὰς νήσους ἀφέθη ἡ ἁρμοδιότης µε- 
γάλου μέρους αὐτοδιοικήσεως, καίτοι ἧτο 
ἀνάγκη νὰ συμμορφῶνται αὗται μὲ πᾶσαν ὁδηγίαν διδο- 
μένην αὐταῖς ὑπὸ τοῦ ἐχθροῦ, ὅστις ἄλλως ἠδύνατο 
νὰ εἶχεν ἀναλάβει ἀπ᾽ εὐθείας τὴν ἐξυπη- 
ρέτησιν τῶν ἀναγκῶν του, χωρὶς νὰ ἐνδια- 
φέρεται ποσῶς διὰ τὰ συμφέροντα τοῦ πλη- 
θυσμοῦ τῶν νήσων. 

Ἡ πολιτικὴ διοίκησις τῶν νήσων ἐνήρ- 
γει κατὰ τῶν καταπιεστικῶν μέτρων τῶν 
Γερμανῶν, ὡς προστατευτικὸν φράγμα µετα- 
ξὺ τούτων καὶ τοῦ πληθυσμοῦ. Δὲν ἐδίστα- 
ζε νὰ διαμαρτύρεται κατὰ τῶν ἀπαιτήσεωγν, 
τὰς ὁποίας ἐθεώρει ὑπερβολικὰς ἢ ἀντιθέ- 
τους πρὸς τὸ Διεθνὲς Δίκαιον καὶ πολλά- 
κις ἐπέτυχε νὰ ἴδῃ μειουμένας ἢ ἀποσυρομέ- 
νας τὰς ἀπαιτήσεις ταύτας καὶ ὅταν ἀκόμη 
αὗται ἦσαν σύμφωνοι πρὸς τὰς διατάξεις 
τοῦ Διεθνοῦς Δικαίου. 

Ὑπῆρξε καθῆκον αὐτῆς νὰ διατηρῇ τὰς τυπικὰς καὶ 
προσηκούσας σχέσεις μετὰ τοῦ ἐχθροῦ, ἀλλ᾽ εἰς τοὺς 
Γερμανοὺς οὐδεμία ἀμφιβολία ἀπέμεινεν, ὅτι ἐθεωροῦντο 
οὗτοι παρὰ τῶν νησιωτῶν ὣς ἐχθροί των». 

Καὶ περαιτέρω : 

«Πρέπει νὰ εἴπω ὅτι ἡ πολιτεία καὶ ἡ στάσις ποῦ 
ἠκολουθήθη ὑπὸ τῆς «Πολιτικῆς Διοικήσεως» τῶν νήσων 
ὑπηγορεύθη ὑπὸ τῆς ἐπιθυμίας νὰ γίνῃ ὅ,τι δυνατὸν καλ- 
λίτερον διὰ τὸν πληθυσμὸν καὶ ὑπὸ μόνης ταύτης᾽ θὰ ἦτο 
δὲ πολὺ νὰ ἀξιώσωμεν ὅπως μὴ γίνουν σφάλματα. Ἔάν 
τις ἔχει τάσιν νὰ σταχυολογήσῃ ἰδιαίτερα τινὰ παραδεί- 

γματα καὶ νὰ εἴπῃ' εἰς τὴν αἴτησιν ταύτην ἢ ἐκείνην τῶν 
Γερμανῶν ὤφειλεν ἡ «Πολιτικὴ Διοίκησις» νὰ ἀντιταχθῇ 
᾿σθεναρώτερον, τότε πρέπει νὰ ἀφίσωμεν τοῦτον νὰ ἀνα- 
λογισθῇ τὰς δυσχερείας καὶ τὴν τεραστίαν σημασίαν ἣν 
ἐνεῖχεν ἡ διατήρησις τῆς ἐκτελεστικῆς ἐ- 
ξουσίας εἰς χεῖρας τῆς «Πολιτικῆς Διοική- 
σεως» καὶ ἡ ἀποφυγὴ τῆς ἐκ μέρους τῶν 
Γερμανῶν ἐνασκήσεως ἀπ’ εὐθείας τοῦ διοι- 
κητικοῦ ἐλέγχου». Καὶ περαιτέρω : 

«Αἱ Βρεττανικαἰνῆσοιτῆς Μάγχης ἔχουν 
πἀνταλόγον νὰ εἶναι ὑπερήφανοι καὶ ἡμεῖς 
δικαιούµεθα νὰ ὑπερηφανευώμεθα δι’ αὐ- 
τάς. Τὸ ὅτι ὕστερον ἀπὸ μίαν περίοδον μεγάλης ταλαι- 
πωρίας θὰ ὑπῆρχε τάσις εἰς ὡρισμένους κύκλους μομφῶν 
καὶ ἐπικρίσεων, δὲν εἶναι ἐκπληκτικόν, ἀλλ᾽ ἐλπίζω ἐν τῷ 
συμφέροντι τῶν Νήσων ὅτι οὐδὲν πλέον θὰ λεχθῇ ἐν τῇ 
Βουλῇ δι᾽ ἐνθάρρυνσιν τοιαύτης τινὸς τάσεως. ᾿Απιστία 
ἢ προδοσία ἐὰν ἀποδειχθῇ δὲν θὰ συγχωρηθῇ, πᾶς δὲ 
ἐναντίον τοῦ ὁποίου θὰ ὑπάρξῃ ἡ ἀπόδειξις, θὰ ἀχθῇ εἰς 
δίκην ἐν τῇ χώρᾳ ταύτῃ», (ἴδε ἐφημερίδα Τίπιες, 18-8-45). 

Αἱ ἀπόψεις αὐταὶ ἐξαγγελθεῖσαι ἀπὸ τοῦ Βήματος 
τῆς Βουλῆς τῶν Κοινοτήτων ἐκ μέρους Ὑπουργοῦ τῆς 
Βρεττανικῆς Κυβερνήσεως καθορίζουν διαυγῶς καὶ κατὰ 
τρόπον μὴ ἐπιδεχόμενον παρερμηνείαν τινὰ τῆς ᾿Αγγλικῆς 
ἀντιλήψεως ἐπὶ τοῦ ζητήματος τῆς συνεργασίας μετὰ τοῦ 
ἐχθροῦ: ᾿Αξιοῦται ἀπόδειξις τῆς προδοσίας 
διὰ νὰ εἰσαχθοῦν εἰς δίκην οἱ ὑπαίτιοι καὶ 
θεωρεῖται ἐπιβαλλομένη ἣ συνεργασία μετὰ 
τοῦ ἐχθροῦ, ὅταν πρόκειται νὰ ἐξυπηρετη- 
θοῦν τὰ γενικὰ καὶ πραγματικὰ συμφέρον- 
τα τοῦ ᾿Αγγλικοῦ λαοῦ. Οὕτω σκέπτονται καὶ 
κρίνουν οἱ ἔχοντες ὑγιᾶ ἀντίληψιν, στερεὰν πολιτικὴν πα- 
ράδοσιν, ἀληθῆ ᾿Εθνικὴν ὑπερηφάνειαν καὶ ρεαλιστικὸν 
πνεῦμα, ἄνδρες. 


--Ἡδριε-- 


Ἡ ὑπ᾽ ἀριθμ. 6/45 Συντακτικὴ πρᾶξις. 


Ἡ Συντακτικὴ ὑπ᾽ ἀριθ. 6/45 πρᾶξις ἐγένετο ἐπὶ Κυ- 
βερνήσεως Πλαστήρα -- Κολλυβᾶ, εἰς ἀντικατάστασιν τῆς 
ὑπ᾽ ἀριθ. 1 Συντακτικῆς Πράξεως συνταχθείσης ὑπὸ τῆς 
πρώτης μεταπελευθερωτικῆς Κυβερνήσεως τῆς «Ἐθνικῆς 
Ἑνώσεως» Παπανδρέου -- Σβώλου, τῇ συμμετοχῇ καὶ 6 
κομμουνιστῶν Ὑπουργῶν. 

Τίς θὰ ἠδύνατο νὰ φαντασθῇ ὅτι θὰ ἦτο ποτὲ δυνα- 
τὸν νὰ ὑπάρξη νόμος πλέον τερατώδης κατὰ τῶν «δοσι- 
λόγων» ἐν γένει, ἀπὸ τὸν ἐγκριθέντα καὶ ὑπογραφέντα 
ὑπὸ τῶν κομμουνιστῶν ; Καὶ ἐν τούτοις ὁ Κολλυβᾶς, κομ- 
μουνιστικώτερον τῶν κομμουνιστῶν ἐνεργῶν, ἐφευρίσκει 
τὸ ἀποτρόπαιον νομικὸν κατασκεύασμα τῆς ὑπ᾽ ἀριθ. 6 
Σ. Π. μὲ τὴν δικαιολογίαν, ἣν ἄνευ ἐρυθήματος νομικὸς 
αὐτὸς ὤν, προβάλλει εἰς τὴν εἰσηγητικήν του ἔκθεσιν, ὅτι 
ὑπῆρχε δηλαδὴ ΦΟΒΟΣ νὰ ἀθωωθοῦν οἱ δοσίλογοι μὲ 
τὴν ὑπ᾽ ἀριθ. 1 Συντακτικὴν Πρᾶξιν, ἐνῶ θὰ ἔπρεπε ὁπωσ- 
δήποτε νὰ καταδικασθοῦν. Οὔτε λίγο οὔτε πολύ, καταρ- 
γεῖ τὸν δόλον καὶ τὴν προδοτικὴν πρόθεσιν ἣν κατὰ τὰς 
βασικὰς ἀρχὰς τοῦ Δικαίου ἀπῄτει ἡ ὑπ᾽ ἀριθ. 1 Συντα- 
κτικὴ Πρᾶξις καὶ καθιερώνει τὸ τυπικὸν τοῦ ἀδικήματος 
τῆς Πρωθυπουργίας. Δηλαδὴ δυνάμει τοῦ πρω: 
τοφανοῦς τούτου νόμου οἱ καταλαβόντες 
τὸ Πρωθυπουργικὸν ἀξίωμα ἐπὶ κατοχῆς 
εἶναι ὁπωσδήποτε ἔνοχοι καὶ τιμωρητέοι, 
τὸ δικαστήριον δὲ δὲν χρειάζεται εἰμὴ νὰ. ἐπιμετρήσῃ τὸ 
ποσὸν καὶ τὸ εἶδος τῆς ποινῆς ! ! 

Καὶ οὐ μόνον τοῦτο ἀλλ᾽ ἐπισπεύδει τὴν δίκην διὰ νὰ 
φανῇ εὐχάριστος εἰς τοὺς κομμουνιστάς, οἵτινες κατὰ τὸν 
καταρτισμὸν τῆς Συνθήκης τῆς Βάρκιζας ἣν οὗτοι καίτοι 
ἡττηθέντες ἐπέβαλον οὐχ ἧττον μέσῳ τῶν ξένων εἰς τὸ νό- 
μιμον Κράτος, μετὰ τὰ ἀποτρόπαια καὶ φρικιαστικά τῶν 
ἐγκλήματα τῆς Δεκεμβριανῆς στάσεως, ἠξίωσαν οἱ «πα- 
τριῶται» αὐτοί, διὰ τοῦ Ίου ἄρθρου τῆς συνθήκης, νὰ 

διωχθοῦν ὡς τάχιστα οἱ 100.000 περίπου δῆθεν δοσίλογοι, 
τοὺς ὁποίους διὰ συκοφαντικῶν μηνύσεων μὲ κακοβούλους 
σκοποὺς καὶ συστηματικῶς, καθ᾽ ἅπασαν τὴν ᾿Επικρατείαν 
ἐδημιούργησαν, διὰ νὰ παραστήσουν τὴν Ἑλλάδα --τὴν 
χώραν Ἡρώων καὶ Μαρτύρων-- ὡς χώραν δοσιλόγων εἰς 
τὴν Διεθνῆ Κοινὴν Γνώμην, δι’ ἰδίους ἐκμεταλλευτικοὺς καὶ 
κομματικοὺς σκοπούς, ὡς περιτράνως ἐκ τῆς ἐξελίξεως 
τῶν γεγονότων καὶ ἐπισήμων ἐγγράφων τοῦ Κ.Κ.Ε., ἐκ 
τῶν ὑστέρων ἐδείχθη. Καὶ ὁ Κολλυβᾶς μεταφέρει ἐπειγόν- 
τως ἀεροπορικῶς τοὺς εἰς τὴν ᾿Ασμάραν τῆς ᾿Ερυθραίας 
μεταφερθέντας μερίμνῃ τῶν "Αγγλων Ὑπουργούς, διασω- 
θέντας ὡς ἐκ θαύματος ἐκ τῆς κατὰ τῶν φυλακῶν ᾿Αβέ- 
ρῶφ ἐπιθέσεως τῶν κομμουνιστῶν τὴν 18 Δεκεμβρίου 1944 
(πλὴν δύο, τῶν ἀειμνήστων Γ. Μπάκου καὶ Κ. Πηρουνάκη) 
καὶ τὴν 20 Φεβρουαρίου 1945 ἄρχεται ἡ πολύκροτος δίκη 
τῶν 100 ἡμερῶν. 

Δέον νὰ σημειωθῇ ὅτι εἰς τὴν Γαλλίαν ἥτις ἠλευθε- 
ρώθη πολὺ ἐνωρίτερον τῆς Ἑλλάδος ἡ δίκη τοῦ Πεταίν, 
γενομένη πρώτη ἐξ ὅλων, ἤρχισε μετὰ ὁλόκληρον ἑξάμηνον 
ἤτοι μόλις τὴν 20 Αὐγούστου 1945. Οἱ ὑπουργοὶ δὲ ἐκεῖ 
δὲν εἰσήχθησαν, πλὴν ἐλαχίστων, εἰς δίκην καὶ οὗτοι πάλιν 
πολὺ βραδύτερον καὶ ἀτομικῶς καὶ οὐχὶ ὁμαδικῶς ὡς 
ἐνταῦθα. 

Ἡ Συντακτικὴ Πρᾶξις αὕτη ἐγένετο κατὰ παράβασιν 
βασικῶν καὶ θεμελιωδῶν διατάξεων τοῦ Δικαίου, τοῦ 
Συντάγματος καὶ τῆς Ποινικῆς Δικονομίας. 

Οὕτω δι’ αὐτῆς : 

1) Καθιεροῦται τὸ ἀναδρομικὸν τῆς ἰσχύος τοῦ νόμου 
καὶ θεσπίζεται μεταγενεστέρως ὡς ἀδίκημα, πρᾶξις ἥτις 
δὲν ἧτο ποσῶς καὶ οὔτε ἐθεωρεῖτο ἀδίκημα κατὰ τὴν τέλε- 
σίν της. Οὐδεὶς παρ᾽ ἡμῖν νόμος προέβλεπεν ὅτι ἀπαγο- 
ρεύεται νὰ ὑπηρετήσῃ τις ὑπὸ κατοχὴν τὴν Πατρίδα του 
ὡς Πρωθυπουργὸς ἢ Ὑπουργός. 

2) Καθιεροῦνται εἰδικὰ δικαστήρια, παρ᾽ ὅτι ἡ σύστα- 
σις αὐτῶν ρητῶς ἀπαγορεύεται ὑπὸ τοῦ Συντάγματος 

(ἐκτὸς τῆς ἐν καιρῷ πολέμου συστάσεως Στρατοδικείων). 

3) Καταργεῖται ἡ ἀρχὴ τῆς ἐκδικάσεως ὑπὸ τῶν φυ- 
σικῶν δικαστῶν οἵτινες προκειµένου περὶ Ὑπουργῶν εἶναι 
κατὰ τοὺς ἰσχύοντας νόμους ἡ Βουλὴ καὶ περὶ στρατιωτι- 
κῶν Ὑπουργῶν εἴτε ἡ Βουλὴ εἴτε τὸ Στρατοδικεῖον. Οὕτω 
παρέστηµεν πρὸ τοῦ πρωτοφανοῦς θεάματος νὰ ἐκδικασθῇ 
τὸ στρατιωτικὸν ἀδίκημα τῆς συνθηκολογήσεως ὑπὸ ἰδιω- 
τῶν, πολιτικῶν δικαστῶν, ἰατρῶν καὶ δικηγόρων καὶ οὐχὶ 
ὑπὸ τῶν ἁρμοδίων Στρατιωτικῶν. 

4) Θεσπίζεται κατὰ τὴν προδικασίαν ἡ μυστικὴ ἀνά- 
κρισις, μὴ συγχωρουμένης οὐδὲ ταύτης διὰ τοὺς Ὕπουρ- 
γούς, οἵτινες παραπέμπονται δι᾽ ἀπ᾿ εὐθείας κλήσεως 
ὁμαδικῶς καὶ ἄνευ οὐδεμιᾶς προηγουμένης προανακρί- 
σεως εἰς τὸ ἐδώλιον τοῦ κατηγορουμένου. 

5) ᾿Απαγορεύεται ἡ προσωρινὴ ἐπὶ ἐγγυήσει ἀπόλυσις. 

6) Οὐδεὶς περιορισμὸς ὑφίσταται ὡς πρὸς τὸν χρόνον 
τῆς προφυλακίσεως, ὣς ὁρίζει τὸ Σύνταγμα, ἕνεκεν οὗ 
πολῖται Ἕλληνες ἀθωωθέντες ἔμειναν ἐν προφυλακίσει ἐπὶ 
2 ἔτη ἀναπολόγητοι καὶ ἄνευ ἐντάλματος προφυλακίσεως. 

7) Κατὰ τὴν διάρκειαν τῆς δίκης τῶν Ὑπουργῶν ἐτρο- 
ποποιήθη ἐπὶ τὰ χείρω πεντάκις ἡ ὑπ᾽ ἀρ. 6 Συντακτικὴ 
Πρᾶξις. Διὰ τῶν τροποποιήσεων τούτων περιωρίσθησαν οἱ 
μάρτυρες ἀπὸ 25 οὓς ἐδικαιοῦτο νὰ ἐξετάσῃ κατὰ τὴν 6 
Σ. Π. ἕκαστος κατηγορούμενος (ὅσοι καὶ οἱ μάρτυρες κα- 
τηγορίας) εἰς 5 μόνον, περιωρίσθησαν οἱ συνήγοροι εἰς 2 
καὶ ἡ ὥρα τῆς ἀγορεύσεως αὐτῶν εἰς 2 μόνον ὥρας. 

8) Κατὰ τῶν ἀποφάσεων τῶν Εἰδικῶν Δικαστηρίων, 
καὶ τῶν ἐρήμην ἀκόμη, οὐδὲν ἔνδικον μέσον χωρεῖ καὶ 
οὕτω καθιεροῦται ἡ πρωτόδικος ἀπόφασις νὰ εἶναι καὶ 
τελεσίδικος. 

9) Ὁ Εἰδικὸς Επίτροπος δικαιοῦται νὰ ζητήσῃ τὴν 
ἀναθεώρησιν τῆς δίκης, οὐχὶ ὅμως καὶ ὁ κατηγορούμενος. 

10) Παρέχονται εἰς τοὺς ᾿Επιτρόπους, τοὺς ἀνακριτὰς 
καὶ τὰ δικαστήρια, μεγάλης ἐκτάσεως δικαιώματα ἀσυμβί- 
βαστα εἰς ἐλεύθερα πολιτεύματα καὶ κατὰ παράβασιν τῶν 

καθιερωμένων ὑπὸ τῆς Ποινικῆς Δικονομίας διατάξεων, 
χωρὶς νὰ χωρῇ κἂν ἀναίρεσις τῆς ἀποφάσεως διὰ τὰς 
παραβάσεις ταύτας. 

Οὕτω εἰς τὴν δίκην τῶν Ὑπουργῶν μετὰ τὴν λῆξιν τῆς 
100 θηµέρου διαδικασίας, τὰς ἀπολογίας τῶν κατηγορου: 
μένων καὶ τὰς ἀγορεύσεις τοῦ ᾿Επιτρόπου καὶ τῶν συνη- 
γόρων, τὸ δικαστήριον ἐπέτρεψε τὴν ἀνάγνωσιν ἐξωδίκως 
ἁλιευθείσης καταθέσεως ἀπ᾽ ἄλλην ὑπόθεσιν, εἰς βάρος 
τῶν κατηγορουμένων, μεθ᾽ ἣν τοῦτο ἀμέσως διέκοψε καὶ 
ἀπεσύρθη εἰς διάσκεψιν πρὸς ἔκδοσιν τῆς ἀποφάσεως του, 
χωρὶς νὰ δώσῃ τὸν χρόνον εἰς τοὺς κατηγορουμένους νὰ 
ἀνατρέψουν τὴν κατ᾽ αὐτῶν παρὰ πάντα νόμον ἁλιευθεῖ- 
σαν ψευδολόγον καὶ κακόβουλον κατάθεσιν καὶ ἥτις μάλι- 
στα δυστυχῶς ἀναφέρεται ἐν τῇ ἀποφάσει ὣς στοιχεῖον 
τῆς ἐνοχῆς καὶ καταδίκης. Θὰ ἀνέμενέ τις ἀπὸ ἀνωτέρους 
δικαστικοὺς ἐν προκειμένῳ ἂν μή τι ἄλλο, τοὐλάχιστον 
αὐτοσεβασμόν, ἐφ᾽ ὅσον ὁ Κολλύβειος νόμος τοὺς ἐπέτρεπε 
πᾶσαν παράβασιν καὶ παρεκτροπήν. Δέον νὰ σημειωθῇ 
ὅτι ὁ καθ᾿ οὗ κυρίως ἡ κατάθεσις αὕτη κατηγορούμενος 
δοσίλογος ἰδιώτης, ἠθωώθη δὶς πανηγυρικῶς, κατὰ τὴν 
ἐνώπιον καὶ τῶν 2 Εἰδικῶν κατὰ διαδοχὴν δικαστηρίων, 
διὰ τὴν αὐτὴν κατηγορίαν, δίκην του. 

Ὁ κ. Θεοφανόπουλος ἔγκριτος νομικός, πρώην εἰσαγ- 
γελεὺς ἐφετῶν, πρόεδρος τοῦ δικηγορικοῦ συλλόγου ᾿Α- 
θηνῶν καὶ βουλευτής, ἐχαρακτήρισε τὴν ὑπ᾽ ἀρ. 6/45 Σ. Π. 
ὡς «ἱεροξεταστικὸν καὶ Μεσαιωνικὸν κατα- 
σκεύασμα». Παρομοίως ἐχαρακτήρισε ταύτην μεταξὺ 
ἄλλων καὶ ὁ παλαίμαχος καὶ μέγας ἀγωνιστής, βουλευ:- 
τὴς ᾿Αθηνῶν κ. Κουλουμβάκης. 

Ἡ Κυβέρνησις Τσαλδάρη διὰ στόματος τοῦ Προέδρου 
της ὑπεσχέθη προεκλογικῶς ὅτι θὰ κατήργει ὅλας τὰς 
ὑπογραφείσας Σ. Π. μεταξὺ ὧν καὶ τὴν συντακτικὴν ταύ- 
την πρᾶξιν. Τὸ αὐτὸ εἶχεν ὑποσχεθῆ διὰ τὴν ὑπ᾽ ἀριθ. 6 
Σ. Π. εἰδικώτερον, καὶ ὁ κ. Ζέρβας. Εἰς τὴν προελθοῦσαν 
ἐκ τῶν ἐκλογῶν Βουλὴν 120 βουλευταὶ ἐξ ὅλων σχεδὸν 

τῶν κομμάτων μεσοῦντος τοῦ 1946 ὑπέγραψαν πρότασιν 
περὶ καταργήσεώς της. Κατόπιν τούτου ὁ τότε ὑπουργὸς 
τῆς Δικαιοσύνης κ. Χατζηπάνος κατέθεσε ψήφισμα τροπο- 
ποιήσεως τῆς ὑπ᾽ ἀριθ. 6/45 Σ. Π. τὸ ὁποῖον παρεπέμφθη 
μὲ συντριπτικὴν πλειοψηφίαν εἰς τὴν ἁρμοδίαν κοινοβου- 
λευτικὴν ἐπιτροπὴν πρὸς ἐπιψήφισιν. ᾿Ατυχῶς ἀπουσιά- 
ζοντος τοῦ Προέδρου τῆς Κυβερνήσεως κ. Τσαλδάρη εἰς 
τὸ ᾿Εξωτερικὸν διὰ τὴν ὑποστήριξιν τῶν ᾿Εθνικῶν δικαίων, 
συνεπείᾳ, ὡς ἐλέχθη τότε, παρασκηνιακῶν τινων ἀτόπων 
ἐνεργειῶν, ἐματαιώθη ἔκτοτε πᾶσα περαιτέρω προώθησις 
πρὸς ἐπίλυσιν τοῦ ἐκκρεμοῦς εἰσέτι ζητήματος τούτου. 

Ὑπὸ τὰς ἀνωτέρω συνθήκας ἐδημιουργήθη τὸ δοσιλο- 
γικόν, ἐκ τοῦ μὴ ὄντος, ζήτημα ἐν “Ελλάδι καὶ δεκάδες 
χιλιάδων Ἑλλήνων πατριωτῶν μὲ μίαν ψευδολόγον καὶ 
κακόβουλον μήνυσιν τοῦ τυχόντος κομμουνιστοῦ ἐσύρθη- 
σαν καὶ ἐταλαιπωρήθησαν εἰς τὰς φυλακὰς συνεπείᾳ τοῦ 
ὡς ἄνω κατασκευάσματος. Εὐτυχῶς τὸ Συμβούλιον Χα- 
ρίτων δεόντως ἐπεμβὰν ἐπηνόρθωσε μερικῶς τινὰς τῶν 
πεπλανημένων ἀποφάσεων καὶ ἀπελευθέρωσεν ἐγκαίρως 
πολλοὺς ἐκ τῶν ἀδίκως καταδικασθέντων. 

᾿Αρκεῖ νὰ σηµειωθῇ ὅτι σήμερον ἀκόμη εἰς τὴν Β. Ἑλ- 
λάδα περὶ τὰς 8.000 περίπου πατριωτῶν, διεξαγαγόντες 
κατὰ τὴν κατοχὴν ἀντικομμουνιστικὸν ἀγῶνα, ὡς μέλη 
διαφόρων Ἐθνικῶν ὀργανώσεων καὶ πολεμοῦντες σήμερον 
ὡς ΜΑΥ παρὰ τὸν Ἐθνικόν µας στρατὸν ὡς ᾿Ακρῖται 
τῶν Ἑλληνικῶν συνόρων, διώκονται δικαστικῶς, κατόπιν 
μηνύσεων τῶν κομμουνιστῶν τὰς ὁποίας ἀθρόως ὑπέβα- 
λον οὗτοι, ἰδίως κατὰ τούτων, ὣς ἐπικινδύνων καὶ ὀχλη- 
ρῶν των ἐχθρῶν. Καὶ παρετηρήθη κατ᾽ ἐπανάληψιν τὸ 
ἀξιοθρήνητον φαινόμενον νὰ ἀναζητηθῶσι μετὰ τὴν μά: 
χην πολλοὶ ἐξ αὐτῶν ὑπὸ τῆς καταδιωκτικῆς ἀρχῆς πρὸς 
σύλληψιν, πολλοὶ δὲ ἐκ τῶν ἀναζητουμένων νὰ ἔχωσι 
προσφάτως φονευθῆ ἢ τραυματισθῆ εἰς τὸν κατὰ τῶν κομ- 
μουνιστῶν διεξαγόμενον ἱερὸν ᾿Αγῶνα. 

Κατ᾽ αὐτὸν τὸν τρόπον δυστυχῶς τὸ μωρὸν καὶ συνε- 

χῶς ἀνοηταῖνον ἐθνικὸν καὶ ἀστικὸν Κράτος ἀνταμείβει, 
τοὺς ὑπὲρ αὐτοῦ μὲ αὐταπάρνησιν θυσιαζομένους πατριώ- 
τας, διὰ νὰ μὴν ἐκ τυχὸν λήψεως ὑπὲρ τούτων μέτρου τι- 
νὸς ἐπιβαλλομένου στοιχειωδῶς ὑπὸ τοῦ Δικαίου καὶ 
τῆς Ἠθικῆς, παρεξηγηθῇ ἀπὸ τὸν ἐντόπιον καὶ διεθνῆ 
κομμουνισμόν |! Ἐνῶ ἀντιθέτως δὲν φείδεται τοῦτο μυ- 
ρίων ὅσων σκανδαλωδῶν εὐνοιῶν ὑπὲρ τῶν σφαγέων τοῦ 
Ἑλληνικοῦ Λαοῦ καὶ τῶν ᾿Εθνοπροδοτῶν κομμουνιστῶν, 
δι᾽ ἀλληλοδιαδόχων ἀπὸ τοῦ 1945 χορηγηθεισῶν αὐτοῖς 
ἀμνηστειῶν, ἀποσυμφορήσεων, διακοπῶν ἐκτοπίσεων κτλ. 

᾿Αλλὰ καὶ οἱ ξένοι δικαστικοὶ "Αγγλοι ἐμπειρογνώμο- 
νες ὑπὸ τὸν κ. Ώοποναῃ, προσκληθέντες ὑπὸ τῆς Ἑλληνικῆς 
Κυβερνήσεως διὰ τὴν μελέτην τοῦ τρόπου τῆς ἀπονομῆς 
τῆς Δικαιοσύνης ἐν Ἑλλάδι, εὐθὺς ὡς ἔλαβον γνῶσιν τῆς 
ὑπ᾽ ἀρ. 6 Σ. Π. καὶ τῶν συνεπείᾳ ταύτης ἀπαγγελθεισῶν 
ἀδίκων καταδικαστικῶν ἀποφάσεων καὶ τερατωδῶν ποι- 
νῶν, κατεπλάγησαν καὶ δι’ ἐκθέσεώς των ὑποβληθείσης εἰς 
τὴν Κυβέρνησιν καὶ τὸ Ὑπουργεῖον Δικαιοσύνης εἰσηγή- 
θησαν ἔκτοτε τὴν ἐπιτακτικὴν ἀνάγκην τῆς ἀναθεωρήσεως 
τῶν κατὰ τῶν δοσιλόγων ἐν γένει ἐκδοθεισῶν ἀποφάσεων. 

Τὸ τοιοῦτον ἐμφαίνεται καὶ ἐκ τοῦ κάτωθι παρατιθε- 
μένου ἀποσπάσματος ἐκ τῆς εἰσηγητικῆς ἐκθέσεως τῆς ὑπο- 
βληθείσης πρὸς τὴν μὲ νομοθετικὴν ἐξουσίαν περιβεβλημέ- 
νην Κοινοβουλευτικὴν ᾿Επιτροπὴν ἀπὸ 12/8/1947, παρὰ 
τοῦ ὡς εἰσηγητοῦ ὁρισθέντος διακεκριμένου νομομαθοῦς 
καὶ βουλευτοῦ ᾿Αθηνῶν κ. Γ. Μπακοπούλου ἐπὶ νοµοθε: 
τήµατος διὰ τὴν κατάργησιν ἢ ἄλλως τροποποίησιν τῆς ὡς 
ἄνω Συντακτικῆς πράξεως : 

«Τοὐναντίον ἡ πρό τινος χρόνου ἐλθοῦσα εἰς 'Ἑλλάδα 
᾽Αγγλικὴ Δικαστικὴ ᾿Αποστολὴ ὑπέδειξε δι᾽ ἐκθέσεώς της, 
ὅπως αἱ καταδικαστικαὶ κατὰ τῶν δοσιλό- 
γῶν ἀποφάσεις ἀναθεωρηθοῦν δι᾽ Ἔπιτρο- 
πῆς ἢ Συμβουλίου (Βοα! ο! Οοππή!θΓ). Τοῦτο ἐβε- 
βαίωσεν ἐνώπιον τῆς Βουλῆς κατὰ τὴν συνεδρίασιν τῆς 
11 Δεκεμβρίου 1946 ὁ πρώην ὑπουργὸς τῆς Δικαιοσύνης 

κ. Χατζηπᾶνος, καὶ ἡ βεβαίωσίς του ἀνεγράφη εἰς τὰ 
πρακτικά. 

᾿Ασφαλῶς εἰς τοὺς Βρεττανοὺς δικαστικοὺς δὲν διέ- 
φυγεν ὁ χαρακτὴρ τῆς ὑπ᾽ ἀρ. 6/45 συντακτικῆς αὐτῆς 
πράξεως, ἡ ὁποία καταργεῖ τὴν ἔννοιαν τοῦ δικαίου, αἴρει 
τὴν ἰδέαν τῆς ἰσότητος, ἐπιβάλλει τὴν καταδίκην ἀνθρώ- 
πων περὶ τῶν ὁποίων θεωρεῖ ἑαυτὸ ὑποχρεωμένον τὸ δι- 
καστήριον νὰ ὁμολογήσῃ, ὅτι οὔτε δόλον οὔτε κακὴν πρό- 
θεσιν εἶχον οὔτε προδόται ὑπῆρξαν καὶ τὸ χείριστον περι- 
φρονεῖ στοιχειώδη ἀρχὴν τοῦ δικαίου, καθ᾽ ἣν δὲν ἐπιτρέ- 
πεται θέσπισις νόμων μὲ ἀναδρομικὴν ἰσχύν». 

Καὶ περαιτέρω ὁ κ. Μπακόπουλος προσθέτει: 

«Τοὐναντίον οἱ πολιτικοὶ δοσίλογοι οἱ μὴ ἀποδεδειγ- 
μένως ἐκ δόλου μετὰ τοῦ ἐχθροῦ συνεργασθέντες ὅπως 
ὠφελήσουν αὐτὸν καὶ βλάψουν τὴν Πατρίδα, καὶ δὲν ὑπάρ- 
χουν τοιοῦτοι ἐν Ἑλλάδι, ὡς δέχεται καὶ ἡ ὑπ᾽ ἀρ. 49/45 
ἀπόφασις τοῦ εἰδικοῦ δικαστηρίου τοῦ δικάσαντος τοὺς 
διατελέσαντας ὑπουργοὺς κατὰ τὸν χρόνον τῆς κατοχῆς, 
προσεφέρθησαν νὰ ἐξυπηρετήσουν τὴν τότε ἑλληνικὴν 
κατάστασιν ἐπ᾽ ἀγαθῷ τοῦ λαοῦ ὡς οὗτοι ἐπίστευον, οὐχὶ 
βεβαίως ἐλαυνόμενοι ἀπὸ τὸ εὐτελὲς ἐλατήριον τοῦ προσ- 
πορισμοῦ ὑλικοῦ κέρδους ἐν μέσῳ τοιαύτης ἀθλιότητος, 
ὡς συνέβη μέ τινας ἐκ τῶν κατηγορηθέντων ἐπὶ οἰκονο- 
μικῇ συνεργασίᾳ μετὰ τοῦ ἐχθροῦ. 

Δὲν παρίσταται ἀνάγκη λεπτεπιλέπτου νομικῆς κρί- 
σεως οὔτε ἀπείρου εὐσυνειδησίας διὰ νὰ κρίνῃ τις καὶ νὰ 
ὁμολογήσῃ, ὅτι οἱ πολιτικοὶ δοσίλογοι δικαιοῦνται ἰσότη- 
τος ἔναντι τῆς δικαιοσύνης καὶ τῆς αὐτῆς τοὐλάχιστον 
δικονομικῆς μεταχειρίσεως οἵας τυγχάνουν οἱ κοινοὶ ἐγ- 
κληματίαι, οἱ τοσάκις μάλιστα ἀμνηστευθέντες δολοφόνοι 
τοῦ ἑλληνικοῦ λαοῦ καὶ προσέτι προδόται τῆς ἑλληνικῆς 
πατρίδος. ᾿Αρκεῖ καὶ ἡ ἐλαχίστη καλὴ πίστις διὰ τὴν πα- 
ραδοχὴν τῆς ἁπλῆς αὐτῆς ἀληθείας διὰ νὰ ὁμολογηθῇ ὅτι 
ἡ νομοθετικὴ διάκρισις, ἡ θέτουσα εἰς κρείσσονα μοῖραν 
κοινοὺς ἐγκληματίας, κοινοὺς δολοφόνους χιλιάδων Ἑλλή- 

νων, ἀπὸ τοὺς πολιτικοὺς δοσιλόγους οὐ µόνον ἀντίκειται 
πρὸς τὴν ἀρχὴν τῆς ἰσότητος ἐνώπιον τοῦ νόμου ἀλλὰ προσ: 
κρούει καὶ πρὸς τὴν κοινὴν γνώμην ἡ ὁποία εὑρίσκεται ἐν 
ἀπορίᾳ διὰ τὴν τοιαύτην διάκρισιν. Τὴν εὐθύνην τῆς τοιαύ- 
της διαμορφώσεως τοῦ ὅλου ζητήματος φέρει οὐ μόνον ἡ 
Κυβέρνησις ἀλλὰ καὶ πάντες οἱ βουλευταὶ οἱ συμμετέχοντες 
εἰς τὴν ἄσκησιν τῆς νομοθετικῆς ἐξουσίας ἀφίνοντες ἀκόμη 
ἐν ἰσχύϊ τὴν ἀντισυνταγματικὴν καὶ ἀντιεπιστημονικὴν 6/45 
Σ. Π. καὶ δὲν τολμῶμεν νὰ ἐκδηλώσωμεν εὐθέως καὶ 
ἀπροκαλύπτως τὰς πεποιθήσεις µας αὐτὰς διότι εὑρισκό- 
μεθα ὑπὸ τὴν λανθάνουσαν ἐπήρειαν τοῦ ἐπαράτου ἐκεί- 
νου κομμουνιστικοῦ πνεύματος τὸ ὁποῖον κατώρθωσε διὰ 
τῶν φωνασκιῶν του νὰ δημιουργήσῃ, οὐ μόνον ἐν Ἑλλάδι 
ἀλλὰ καὶ καθ᾽ ἅπασαν τὴν Εὐρώπην καὶ νὰ ὑπερβάλῃ τὸ 
ἀδίκημα τῆς δοσιλογίας διὰ νὰ προβάλῃ μίαν ἔτι δικαι- 
ολογίαν τῆς ἐγκληματικῆς δράσεώς του. Δὲν τολμῶμεν, 
διότι βλέπομεν ὡς ἀνυπέρβλητον ἐμπόδιον τὴν ἐπιτηδείως 
ἀφεθεῖσαν νὰ ἕρπῃ φήμην καθ᾽ ἣν ἰσχυροὶ φίλοι μας μετ’ 
ἀπαρεσκείας θὰ ἔβλεπον δῆθεν, τὴν ἐφαρμογὴν τῶν κει- 
μένων νόμων καὶ τῆς περὶ ἰσότητος ἀρχῆς ἐπὶ τῶν ὑποθέ- 
σεων τῶν δοσιλόγων. Αν τοῦτο ἀληθεύει δὲν περιποιεῖ 
τιμὴν εἰς τὴν νομοθετικὴν ἐξουσίαν ἐλευθέρου Κράτους. 
Δὲν εἶναι ὅμως τοῦτο ἀληθὲς διότι ἡ ᾿Αγγλικὴ δικαστικὴ 
ἀποστολὴ ὡς ἄνω ἐλέχθη ἐζήτησε τὴν ἀναθεώρη- 
σιν τῶν ἀποφάσεων τῶν δοσιλόγων. 

Ἡμεῖς ὅμως ἐδῶ οὐ μόνον δὲν ἐσκέφθημεν ὅπως σκέ- 
πτονται οἱ ἔχοντες ἱστορίαν ἢ δικαστικὰς παραδόσεις λαοὶ 
καὶ νομοθέται ἀλλὰ ἐπιπολαίως καὶ μικροφρόνως ἐνερ- 
γοῦντες ἐδημιουργήσαμεν δι᾽ αὐθαιρέτων νομοθετημάτων, 
γενομένων ὑπὸ τὴν ἐπήρειαν παραγόντων ξένων πρὸς τὴν 
δικαιοσύνην, ἀπειρίαν προδοτῶν καὶ δοσιλόγων. Συγχέ- 
οντες ἐν τῇ σκέψει µας τοὺς πραγματικοὺς ἐκείνους προ- 
δότας τοὺς ἐκ προθέσεως προσφερθέντας εἰς τὴν ἀποκλει- 
στικὴν ὑπηρεσίαν τοῦ ἐχθροῦ ὅπως ὠφελήσουν αὐτὸν ἀντὶ 
ἀμοιβῆς, ἐλαχίστους ἄλλωστε, πρὸς ἐκείνους οἱ ὁποῖοι ἐξ 

ἐθνικῆς σκοπιµότητος προσεμειδίασαν πρὸς αὐτὸν καὶ συν- 
ειργάσθησαν μετ᾽ αὐτοῦ ἐν τῇ διοικήσει τῆς χώρας Φρο- 
νοῦντες ὅτι ἐξυπηρέτουν αὐτήν, ἐθεσπίσαμεν αὐστηροτέ- 
ρους νόμους καὶ δὴ μὲ ἀναδρομικὴν ἰσχὺν παρὰ τὰς θεµε- 
λιώδεις διατάξεις τῶν ἄρθρων 3 καὶ 7 τοῦ Συντάγματος 
περὶ «ἰσότητος ἐνώπιον τοῦ νόμου» καὶ «περὶ μὴ ἀναδρο- 
μικότητος τοῦ ποινικοῦ νόμου» καὶ ἱδρύσαμεν εἰδικὰ δικα- 
στήρια κατὰ παράβασιν τοῦ ἄρθρου 91 τοῦ ἰδίου Συν- 
τάγματος. 

Ἐπὶ τῆς ἀρχῆς ταύτης ἔχομεν τὴν ἀρχαιοτέραν δικα- 
στικὴν παράδοσιν. Εἶναι ἑλληνικῆς προελεύσεως. ᾿Απὸ 
τῆς ἐποχῆς τοῦ Σόλωνος 594 π. Χ. καθιερώθη ὅτι «ὁ γὰρ 
νόμος πέφυκε προλέγειν, ἃ μὴ δεῖ πράττειν». ᾿Ετηρήθη 
ἀπαρεγκλήτως κατὰ τὴν Ἑλληνικὴν ἀρχαιότητα. Κλασσι- 
κὸν παράδειγµα τούτου εἶναι καὶ ἡ δίκη κατὰ Λεωκρά- 
τους διεξαχθεῖσα 264 ἔτη μετὰ τὸν Σόλωνα (περὶ τῷ 330). 
Ὃ Λεωκράτης πλούσιος νέος ἀθηναῖος, βιοτέχνης ἀγγει- 
οπλαστικῆς, ἐπέδειξε κατὰ τὴν ἐποχὴν τῆς ἐν Χαιρωνείᾳ 
μάχης ἡττοπάθειαν, καὶ ὡς ἐκ τούτου ἔβλαψε τὴν πόλιν, 
φυγὼν κατ᾽ ἀρχὰς εἰς Μέγαρα καὶ εἶτα εἰς Ρόδον ὁπόθεν 
ἐπανῆλθε μετὰ ὀκταετίαν. Ἔν τῷ μεταξὺ ἐγένετο ψήφισμα 
δι᾽ οὗ ἐθεωροῦντο προδόται οἱ ὑπὸ παρομοίας συνθήκας 
ἐγκαταλείποντες τὴν πατρίδα καὶ ἀποδημοῦντες. Ὁ ρήτωρ 
Λυκοῦργος κατηγόρησε τὸν ἐπανακάμψαντα Λεωκράτην 
εἰς τὸν Δῆμον ὡς προδότην. Εἰσήχθη εἰς δίκην. ᾿Αποδει- 
χθέντος ὅμως ὅτι οὗτος εἶχεν ἀποδημήσει πρὸ τῆς ἰσχύος 
τοῦ ψηφίσματος, ὡς ἀναφέρει ὁ Αἰσχύνης, ἀπηλλάγη, 
διότι τὸ δικαστήριον ἐδέχθη ὅτι «ὁ μὲν γὰρ νόμος πέφυκε 
προλέγειν, ἃ μὴ δεῖ πράττειν»᾽ ἐκεῖθεν ἡ ἀρχὴ περιῆλθεν 
εἰς τοὺς Ρωμαίους καὶ εἰς τοὺς Βυζαντίνους οἱ ὁποῖοι διε- 
τύπωσαν τὸν περίφημον ἐπιστημονικὸν ὅρον «πια ροεπα 
5ίπε Ιεσεπι» (οὐδεμία ποινὴ ἄνευ νόμου). ᾿Απὸ αὐτοὺς τὴν 
παρέλαβεν ἡ ἐπιστήμη τοῦ ποινικοῦ δικαίου καὶ τὰ διά- 
φορα συντάγματα τῶν πεπολιτισμένων λαῶν, ἐν οἷς καὶ 
τὸ ἰδικόν µας, ὅπερ ἐν ἄρθρῳ 7 ῥητῶς ὁρίζει ὅτι «ποινὴ 

δὲν ἐπιβάλλεται ἄνευ νόµου ὁρίζοντος προ: 
ηγουμένως αὐτήν». 

«Ὅθεν ἡμεῖς ἔχομεν μείζονα παντὸς ἄλλου ὑποχρέωσιν 
νὰ ἐφαρμόσωμεν τὴν αἰωνίαν αὐτὴν ἀρχὴν τοῦ Δικαίου καὶ 
νὰ τηρήσωμεν «τὴν τάξιν τῶν νόμων» ἥτις κατὰ τὸ ἀθά- 
νατον ἑλληνικὸν πνεῦμα τῆς ἀρχαιότητας «διαφυλάττει 
καὶ διασώζει τὴν Δημοκρατίαν καὶ τὴν τῆς πόλεως εὖδαι- 
μονίαν». Τὸ ἐκ τῆς τηρήσεως τῆς τάξεως τῶν κειμένων 
νόμων ὄφελος τῆς πολιτείας καὶ τῆς κοινωνίας οὐδεμία 
σκοπιµότης ἐπιβολῆς αὐστηροτέρας ποινῆς διὰ μεταγενε- 
στέρων τῆς πράξεως νόμων δύναται νὰ ἰσοφαρίσῃ. 

Ἔκ πάντων τῶν ἀνωτέρω ἐνδείκνυται ἡ ὁλοσχερὴς 
κατάργησις τῆς ὑπ᾽ ἀρ. 6/45 Σ. Π. καὶ ἡ ἐφαρμογὴ τῶν 
κειμένων κατὰ τὸν χρόνον τῆς τελέσεως τοῦ ἀδικήματος 
νόμων, ἐπαρκῶς προβλεπόντων περὶ τῶν ὑπὸ τῶν δοσιλό- 
γῶν διαπραχθέντων ἀδικημάτων». 

Ὁμοίως ὁ ᾿Αρχηγὸς τοῦ κόμματος τῶν ᾿Εθνικοφρό- 
νῶν κ. Θ. Τουρκοβασίλης εἰς ἐπανειλημμένας του ἀγορεύ- 
σεις ἐν τῇ Βουλῇ, διεμαρτυρήθη διὰ τὴν ὑπ᾽ ἀρ. 6 2. Π., 
ὡς καὶ διὰ τὴν κατ᾽ ἐπανάληψιν παροχὴν ἀμνηστείας εἰς 
τοὺς Ἐαμοσλαύους σφαγεῖς, καθ᾽ ὃν χρόνον «ἐθνικοὶ ἄν- 
δρες προσενεγκόντες κολοσσιαίαν ὑπηρεσίαν εἰς τὴν Πα: 
τρίδα, ὡς καὶ οἱ ἥρωες στρατηγοὶ καὶ δημιουργοὶ τοῦ 
᾽Αλβανικοῦ ἔπους οἱ ὁποῖοι ἔγραψαν τὰς ἐνδοξωτέρας 
σελίδας τῆς νεωτέρας Ἑλληνικῆς ἱστορίας σήπονται εἰς 
τὰς φυλακὰς μὲ νομοθεσίαν ποινικὴν κομμουνιστικῆς ἐμ- 
πνεύσεως». Λέγει δὲ ὅτι «ἡ δειλία τῶν προκατόχων Κυβερ- 
νήσεων καὶ ἡ ἠθικὴ ἀνανδρία αὐτῶν ἐπὶ τοῦ κεφαλαίου 
αὐτοῦ εἶναι ἀπαράδεκτος. Καὶ τοῦτο διὰ νὰ μὴν εἶναι 
δυσάρεστοι εἰς τοὺς κουκουεδίζοντας ξένους». 


Καταθέσεις πολιτικῶν ἀνδρῶν ἐν τῇ δίκη. 


Κατωτέρω παραθέτοµεν ἀποσπάσματα ἐκ τῶν κατα- 
θέσεων τῶν πολιτικῶν ἀνδρῶν οἵτινες ἐνεφανίσθησαν ὡς 

μάρτυρες κατὰ τὴν δίκην, ὅσον ἀφορᾷ εἰς τὴν ἀνάγκην 
σχηματισμοῦ Κυβερνήσεως κατοχῆς καὶ τὴν κρίσιν αὐτῶν 
περὶ τῆς δράσεως τῶν Κυβερνήσεων τούτων. 


Θ. Σοφούλης: 


«Οὔτε πιθανὴν εἰκασίαν εἶναι δυνατὸν νὰ κάμῃ τις, 
ὅτι οἱ κατηγορούμενοι εἶχον δολίαν πρόθεσιν πρὸς ἐξυπη- 
ρέτησιν ἢ διευκόλυνσιν τοῦ ἐχθροῦ ὅταν ἀνέλαβον τὸν 
σχηματισμὸν Κυβερνήσεως, οὔτε γνωρίζω πράξεις των διευ- 
κολυνούσας τὸν ἐχθρόν. “Όλοι τους εἶναι καλοὶ πατριῶται». 


Γ. Καφαντάρης: 


Ὁ ἀείμνηστος Γ. Καφαντάρης ἐξετασθεὶς εἰς τὴν 
προανάκρισιν κατέθεσε ὅτι «δὲν φαντάζομαι ὅτι ὑπάρχει 
κανεὶς ἐκ τῶν ἀναλαβόντων τὸν σχηματισμὸν Κυβερνή- 
σεως ἐπὶ κατοχῆς ἢ τῶν συμμετασχόντων εἰς ταύτας, ὁ 
ὁποῖος νὰ τὸ ἔπραξε διὰ νὰ ἐξυπηρετήσῃ τὸν ἐχθρὸν ἢ 
νὰ προδώσῃ τὰ ἐθνικὰ συμφέροντα. ᾿Εὰν εἰς τὸν κανόνα 
τοῦτον ὑπάρχῃ τυχὸν ἐξαίρεσις καὶ ἐκινήθη τις ἀπὸ κα- 
θαρὰν ἰδιοτέλειαν, ἡ ἀμφίβολος αὕτη ἐξαίρεσις θὰ ἠδύ- 
νατο νὰ πιστοποιηθῇ ἀπὸ τὸ ἔργον τῆς ἀνακρίσεως. Οἱ 
ἄλλοι κατὰ τὴν ἀντίληψίν µου ὡδηγήθησαν ἀπὸ δύο σκέ- 
ψεις εἴτε ὅτι ἠδύναντο νὰ προσφέρουν τὰς ὑπηρεσίας των 
εἰς τὸν Λαόν, ἂν ὄχι ἴσως μεγάλας ἔστω καὶ μικράς, εἴτε 
ὅτι ἡ νίκη τοῦ "Αξονος ἦτο βεβαία καὶ θὰ ἔπρεπε νὰ πα- 
ρασκευασθῇ τὸ ἔδαφος διὰ νὰ ἐμφανισθοῦν κατὰ τὴν ρύ- 
θμισιν τῶν ᾿Εθνικῶν ζητημάτων συνήγοροι τῶν δικαίων 
τοῦ ᾿Ἔθνους». 

Τὸ κατὰ πόσον ἡ τελευταία αὕτη ὑπόθεσις θὰ ἔπρεπε 
κατὰ τὴν ἐποχὴν ἐκείνην (ἄνοιξις 1941) ν᾿ ἀποκλεισθῇ ἐξ 
ὁλοκλήρου ἢ οὐ ἐμφαίνεται ἐκ τῶν ἀπομνημονευμάτων τοῦ 
τότε Γεν. ᾿Επιτελάρχου τοῦ ᾽Αμερικανικοῦ στρατοῦ καὶ 
ὑπουργοῦ σήμερον τῶν ᾿Εξωτερικῶν τῆς ᾽Αμερικῆς στρα- 
τηγοῦ Μαισβα!, (ἅτινα ἐδημοσιεύθησαν καὶ παρ᾽ ἡμῖν εἰς 

τὸ «Ἐμπρὸς» κατὰ Ἰούλιον 1946) καὶ ὁ ὁποῖος σκιαγρα- 
φῶν τὴν μετὰ ἓν ἔτος παγκόσμιον τότε στρατιωτικὴν κα- 
τάστασιν γράφει: «Ἡ γενεὰ αὕτη τῶν ᾿Αμερικανῶν δύ- 
ναται ἀκόμη νὰ ἐνθυμῆται τὰς μελανὰς ἡμέρας τοῦ 1942, 
ὅτε οἱ Ἰάπωνες ἐκυρίευσαν ὁλόκληρον τὴν Μαλαισίαν, 
κατέλαβον τὴν Βούρμαν καὶ ἠπείλησαν τὰς Ἰνδίας, ἐνῶ 
αἱ Γερμανικαὶ στρατιαὶ ἐπλησίαζον εἰς τὸν Βόλγαν καὶ τὸ 
Σουέζ. Κατὰ τὰς ὥρας ἐκείνας ἡ Γερμανία καὶ ἡ Ἰαπωνία 
προσήγγιζον τόσον εἰς τὴν πλήρη ἡγεμο- 
νίαν τοῦ κόσμου, ὥστε δὲν ἀντιλαμβανό- 
μεθα ἀπὸ πόσην λεπτὴν κλωστὴν ἐξηρτήθη 
ἡ ἐπιβίωσις τῶν συμμάχων». 


Δ. Μάξιμος: 


«Κατ᾽ ἀρχὰς ἐνόμιζον ὅτι δὲν ἔπρεπε νὰ σχηματισθῇ 
Κυβέρνησις κατοχῆς, ὅταν ὅμως εἶδον ὅτι οἱ Γερμανοὶ ἐπέ- 
πεσαν ὡς ὄρνεα εἰς τὴν Ἑλλάδα, ἐπείσθην ὅτι ἐὰν δὲν 
ἐσχηματίζετο Κυβέρνησις, θὰ ἀφιέμεθα εἰς οὐχὶ ἰσχυρὰς 
χεῖρας, διότι ἐπρόκειτο νὰ ἀνατεθῇ ἡ διοίκησις εἰς ὑπαλ: 
ληλίσκους, καθ᾽’ ὅσον οἱ ἀνώτεροι ὑπάλληλοι δὲν θὰ ἐδέ- 
χοντο νὰ ἀναλάβουν τὴν Διοίκησιν καὶ εἶπα τότε εἰς τὸν 
κ. Ράλλην ὅτι καλὸν θὰ ἧτο νὰ δεχθῇ τὸν σχηματισμὸν 
Κυβερνήσεως. 

“Όλοι οἱ ἀποτελοῦντες τὰς Κυβερνήσεις κατέβαλον 
ἐξαιρετικὰς προσπαθείας νὰ ἐξυπηρετήσουν τὸν Λοὸν καὶ 
νὰ βοτθήσουν τοὺς συμπολίτας των» καὶ περαιτέρω: «ἐπα- 
ναλαμβάνω ὅτι ὅλοι ἐπὶ κατοχῆς ἐκυβέρνησαν τὸν τόπον 
ἀπὸ λόγους πατριωτικούς». 


Γ. Στρᾶτος: 


«Πιστεύω ὅτι τὰ ὄργανα τοῦ Ε. Α. Μ. εἶναι ἐκεῖνα, 
τὰ ὁποῖα προσεπάθησαν νὰ δημιουργήσουν ἐντυπώσεις εἰς 
τὸ ᾿Εξωτερικόν, ὅτι αἱ Κυβερνήσεις κατοχῆς ἦσαν «Οὐἰο|!πΩ», 
καὶ περαιτέρω : «δὲν εἶναι δυνατὸν νὰ εὑρεθῇ Ἕλλην καὶ 

δὴ πολιτικὸς ἢ στρατιωτικὸς ὅστις νὰ ἐβοήθησε τὸν ἐχθρόν, 
εἶναι δὲ καταπληκτικὸν τὸ ὅτι ἀποδίδεται, εἰς τοὺς κατη- 
γορουμένους κατηγορία ἐσχάτης προδοσίας», καὶ περαι- 
τέρω : «Δὲν γνωρίζω ἂν ἡ σύναψις τῆς ἀνακωχῆς ἔβλαψε, 
διότι ἐπὶ τοῦ παρόντος ἔχομεν τὸ γεγονὸς ὅτι ἐσώθησαν 
δι’ αὐτῆς 300.000 ἄνδρες, οἵτινες θὰ συνελαμβάνοντο αἰχ- 
μάλωτοι, κατὰ τὸ δεύτερον ὑπογρᾳφὲν πρωτόκολλον ὁ 
σιρατὸς ἐθεωρήθη ὡς αἰχμάλωτος, πιθανῶς δὲ νὰ συνέβη 
τοῦτο διότι ἡ Κυβέρνησις δὲν ἀνεγνώρισε τὴν συνθηκολό. 
γησιν. Όταν κατελήφθη ἡ χώρα µας ὑπῆρχε μέγα μέρος 
τῆς κοινῆς γνώμης τὸ ὁποῖον ἤθελε νὰ ὑπάρχῃ ἑλληνικὴ 
Κυβέρνησις κατὰ τὴν κατοχὴν καὶ ἄλλο τὸ ὁποῖον δὲν 
ἤθελε. Όλοι οἱ νόμοι ἔγιναν πρὸς ἐξυπηρέτησιν τοῦ Λαοῦ 
καὶ οὐχὶ τῶν κατακτητῶν». 


Τζὼν Θεοτόκης: 


«Εἶχον τὴν ἐντύπωσιν ὅτι αἱ Κυβερνήσεις κατοχῆς ἐγέ- 
νοντο διὰ τῆς Γερμανικῆς ἐπιβολῆς καὶ ὅτι δὲν ἔπρεπε νὰ 
συμμετάσχουν εἰς αὐτὰς πολιτικοί; ἐκ τῶν ὑστέρων ὅμως 
διεπίστωσα ὅτι αὗται γενόμεναι ἐξυπηρέτησαν τὴν Χώραν 
καὶ ὄχι τὸν κατακτητήν. 

Εἰς τὰς Ἰονίους Νήσους τὰ δικαστήρια, μεταξὺ ἄλλων, 
ὑπέστησαν τρομερὰν μείωσιν ἐκ μέρους τοῦ κατακτητοῦ, 
συνελήφθη ὁ εἰσαγγελεὺς ἐφετῶν Κομνηνός, ὅστις µετε: 
φέρθη αἰχμάλωτος εἰς Ἰταλίαν καὶ ὁ ἀντισαγγελεὺς Κα- 
ταπόδης ἐξωρίσθη εἰς Ἥπειρον, ἐνῶ δὲν συνέβη τοῦτο εἰς 
τὴν λοιπὴν Ἑλλάδα, ὅπου ὑπῆρχε κυβέρνησις. 

Ἡ Ἰπαλικὴ διοίκησις εἰς τὰς Ἰονίους Νήσους ὑπῆρ- 
ξεν αἰσχρά. Ἔδιδον 134 δράµια λάδι δι ἕκαστον μηνιαίως 
καὶ 4 οὐγγιὲς καλαμποκάλευρον. Ἡ διάλυσις τῶν ταγμά- 
τῶν ἀσφαλείας ἔφερε τὸν Δεκέμβριον τοῦ 1944». 

Ἐπίσης προσέθεσεν συγκρίνων τὸν τρόπον τῆς δια- 
βιώσεως τῶν εἰς τὰς ᾿Ἰονίους Νήσους Ἑλλήνων ὑπὸ τὴν 
ἄμεσον Ἰταλικὴν Διοίκησιν καὶ τῶν εἰς τὴν Ἡπειρωτικὴν 
Ἑλλάδα Ἑλλήνων ὑπὸ τὴν Ἑλληνικὴν. Κυβέρνησιν, ὅτι 

ὑπὸ τὰς παντοειδεῖς ἀνυποφόρους καταπιέσεις τῆς Ἴταλι- 

κῆς Διοικήσεως εἰς τὰς Ἰονίους Νήσους, ὁ κόσμος ἐπεζήτει 

νὰ διαφεύγῃ ἐκεῖθεν πρὸς τὴν «Ἐλεύθερη Ἑλλάδα» καὶ 

ὡς τοιαύτην ὁ κόσμος ἐχαρακτήριζε τὴν λοιπὴν Ἑλλάδα 

εἰς ἣν ἐπεξετείνετο ἡ ἁρμοδιότης τῆς Ἑλληνικῆς Κυβερ- 

νήσεως. ὦ 
Κ. Ρέντης: 


Κατὰ τὴν γνώμην µου ἔπρεπε νὰ σχηματισθῇ Κυβέρ- 
νησις κατοχῆς διὰ νὰ ἐξυπηρετήσῃ τὸν λαόν, τὸν προστα- 
τεύσῃ ἀπὸ τὰ δεινοπαθήματα καὶ μετριάσῃ τὰς συμφοράς. 
Οἱ πολιτικοὶ δὲν ἀνέλαβον ἀπὸ ἐγωϊστικοὺς λόγους. 

Ἡ Κυβέρνησις Τσολάκογλου ἦτο ὑπηρεσιακή. ἀπε- 
φεύχθη δὲ διὰ ταύτης τὸ ᾿Ιταλικὸν προτεκτορᾶτον καὶ ὁ 
Ἰταλὸς «Φαιθί(θι». Οὐδεὶς ἐκ τῶν ὑπουργῶν ἐξυπηρέτησε 
τοὺς Γερμανούς. Ὁ νόμος περὶ τιμωρίας τῶν ἀναχωρούν- 
των διὰ τὸ ἐξωτερικὸν ἐγένετο διὰ νὰ καλύψουν οἱ κυβερ- 
νῶντες τὰς ἀληθεῖς προθέσεις των». 

Πρὸς ἀπόδειξιν δὲ τούτου ἀνέφερε τὸ γεγονὸς ὅτι 
ὅταν ὁ ἴδιος ἐπρόκειτο νὰ ἀναχωρήσῃ διὰ τὴν Μέσην 
᾿Ανατολήν, συνήντησε τὸν τότε ὑπουργὸν κ. Β. Καραπά- 
νον, ὁ ὁποῖος τοῦ εἶπεν ἀποχαιρετῶν αὐτὸν «στὸ καλὸ 
καὶ ἡ Παναγιὰ μαζί σου». Καὶ ἐπεξηγῶν τὴν γνώμην του 
αὐτὴν εἶπεν ὅτι ἡ Κυβέρνησις οὐσιαστικῶς ἐβοήθει τοὺς 
φεύγοντας διὰ τὴν Μέσην ᾿Ανατολὴν καὶ πολλάκις διηυ- 
κόλυνε τὴν ἀναχώρησίν των, παρεῖχε δὲ εἰς τὰς οἰκογε- 
νείας.των τὰ μέσα τῆς ζωῆς, συντάξεις καὶ βοηθήματα. 


᾿Αντώνιος ᾿Αθηνογένης: 


Ἐκλήθην καὶ ἐγὼ ν᾿ ἀναλάβω ὑπουργεῖον, ἀλλὰ 
ἐδειλίασα, δὲν εἶχον τὸ θάρρος καὶ τὸν πατριωτισμὸν τῶν 
κατηγορουμένων. Αἱ Κυβερνήσεις κατοχῆς ὀρθῶς ἐσχημα- 
τίσθησαν, ἀκολουθήσασαι τὴν παράδοσιν τοῦ Γένους, τὸ 
ὁποῖον χάρις εἰς τὴν πολιτικὴν τοῦ Πατριάρχου Γενναδίου 
καὶ χάρις εἰς τὰ διὰ ταύτης ἀποσπασθέντα παρὰ τοῦ 


---36.-: 


κατακτητοῦ Μωάμεθ εἰδικὰ προνόμια, διεβίωσε τοῦτο ἐπὶ 
τόσους αἰῶνας ὑπὸ τὸν Τουρκικὸν ζυγὸν ὡς ἴδιον σχεδὸν 
κράτος, διατηρῆσαν Θρησκείαν, Γλῶσσαν καὶ Ἐθνισμόν. 

Κατ’ ἀνάλογον τρόπον αἱ Κυβερνήσεις κατοχῆς πολι- 
τευθεῖσαι ἔναντι τοῦ κατακτητοῦ, ἐβοήθησαν καὶ ἐξυπηρέ- 
τησαν ὅσον τὸ δυνατὸν τὴν χώραν καὶ τὸν Ἑλληνικὸν Λαόν. 

Τὸν Λογοθετόπουλον ἐθεώρουν ὡς γερμανόφιλον, 
πλὴν ὅμως ὅταν ἀνέγνωσα (ἀρχὰς 1943) ἕνα φυλλάδιον 
περιλαμβάνον μεταξὺ ἄλλων καὶ μίαν ἔντονον διαµαρτυ: 
ρίαν του ὡς Πρωθυπουργοῦ διὰ τὴν ὁμηρίαν καὶ γενομέ- 
νας ἐκτελέσεις, μετέβαλα γνώμην καὶ θεωρῶ αὐτὸν πα- 
τριώτην. 

Γ. Παπανδρέου: 


Ὁ κ. Παπανδρέου, καίτοι ὑπῆρξεν ὁ κυριώτερος μάρ- 
τυς κατηγορίας καὶ κατέθεσεν ὅτι αὐτὴ αὕτη ἡ ὕπαρξις 
Κυβερνήσεων ἐπὶ κατοχῆς προὐποθέτει συνεργασίαν καὶ 
κατ᾽ ἀκολουθίαν διευκόλυνσιν τοῦ ἐχθροῦ, ἐν τούτοις ἐρω- 
τηθεὶς ὑπὸ τοῦ δικαστηρίου ἐὰν ἔχῃ νὰ ἀναφέρῃ συγκε- 
κριμένας πράξεις πιστοποιούσας τὸ ἀνωτέρω γεγονός, 
ἐδήλωσεν ὅτι «δὲν γνωρίζει συγκεκριµένας πράξεις τῶν 
κατηγορουμένων περιεχούσας πρόθεσιν ἐξυπηρετήσεως 
τοῦ ἐχθροῦ». 

"Επίσης εἰς ἄλλας χώρας ἐδήλωσεν ὅτι «ὑπῆρχον Οιάίς- 
[π0, οἵτινες ἦσαν πράκτορες τοῦ ἐχθροῦ, εἰς τὴν Ἑλλάδα 
ὅμως δὲν ὑπῆρξαν, διότι ἡ Ἑλλὰς ἔκαμεν καθολικὴν ἀντί- 
στασιν κατὰ τῶν εἰσβολέων καὶ δὲν ὑπῆρξεν οὐδεμία 
προσυνεννόησις μετὰ τούτων». 


Π. Κανελλόπουλος: 


Ὃ κ. Κανελλόπουλος, καίτοι ἦτο οὐσιώδης μάρτυς 
κατηγορίας κατέθεσεν ὅτι: 

«Εἰς ἐλαχίστας περιπτώσεις ἐδημοσιεύοντο τὰ ὀνό- 
ματα τῶν ἀναχωρούντων εἰς Αἴγυπτον, καὶ τοῦτο μὲ 
πείθει ὅτι ὑπῆρχε πρόθεσις καλὴ ἐκ μέρους τῶν κυβερνή- 
σεων διὰ νὰ λαμβάνουν τὸν μισθόν των αἱ οἰκογένειαι 
τῶν ἀναχωρούντων». 


εήζη--. 


᾿Ανάληψις τῆς κυθερνήσεως ὑπ᾽ ἐμοῦ. 


“Οπωσδήποτε ἀπεφάσισα νὰ. μετάσχω τῆς Κυβερνή- 
σεως Τσολάκογλου καὶ νὰ ἀναλάβω ἐπὶ τῶν ὤμων µου 
τὸ μαρτυρικὸν. βάρος εὐθυνῶν καὶ προβλημάτων, μὲ τὴν 
συναίσθησιν ὅτι πο ρο ἕνα ἀποθανεῖν ὑπὲρ τοῦ 
Λαοῦ». 

᾿Αναλαβὼν τὸ ὑπουργεῖον τῆς ᾿Εθνικῆς Προνοίας καὶ 
τὸ ὑπουργεῖον Παιδείας, ἀνατεθείσης μοι βραδύτερον καὶ 
τῆς ἀντιπροεδρίας τῆς κυβερνήσεως, ἐπεδόθην μὲ ὅλας 
µου τὰς δυνάμεις εἰς τὴν ἐξυπηρέτησιν τῶν συμφερόντων 
τοῦ Λαοῦ. . 

Μὲ ἡμερομηνίαν 2 Δεκεμβρίου 1942 δημοσιεύεται εἰς 
τὴν ᾿Εφημερίδα τῆς Κυβερνήσεως τὸ ἀπὸ 1 Δεκεμβρίου 
Διάγγελμα τοῦ Πρωθυπουργοῦ Στρατηγοῦ Τσολάκογλου 
πρὸς τὸν “Ἑλληνικὸν Λαόν, ὅτι «ἀποχωρεῖ τῆς ἀρχῆς, 
ἀφοῦ ἐπὶ Ίϑμηνον παρέμεινεν εἰς τὴν σκοπιὰν τῆς κρατικῆς 
ἐξουσίας, ὅπου ἐτάχθη θελήσει καὶ ἐντολῇ τοῦ Στρατοῦ 
μας, ἵνα ἐπαγρυπνῇ διὰ τὰ συμφέροντα τοῦ Ἔθνους, 
ὅπερ εὗρεν ἀκυβέρνητον ἐν μέσῳ τῆς φοβερᾶς θυέλλης 
τῆς καταστροφῆς. ᾿Εξετέλεσα -- λέγει -- εἰς τὸ ἀκέραιον 
καὶ εὐσυνειδήτως τὸ καθῆκον μου. ᾿Αποχωρῶν τῆς ἀρχῆς 
συναποκομίζω τὴν ἱκανοποίησιν καὶ ὑπερηφάνειαν ὅτι εὖ- 
ρέθην ἐπὶ κεφαλῆς τοῦ Λαοῦ µας εἰς μίαν ἀπὸ τὰς ὅρα- 
ματικωτέρας στιγμὰς τῆς ζωῆς του, καὶ ἠνάλωσα ἁπάσας 
τὰς δυνάμεις μου, ἐμπνεόμενος ἀπὸ τὴν ἐγκαρτέρησίν του, 
τὸ μεγαλεῖον του καὶ τὸν πατριωτισμόν του», καὶ ἐπιλέ- 
γει: «ὑπερἀνὼ ὅλων εὑρίσκεται ἡ Πατρίς». 

Όρο νΤὴν 1 Δεκεμβρίου ἐπίσης ὁ Στρατηγὸς Τσολάκογλου 
ἀπέστειλεν ἐπιστολὴν πρὸς τὴν Κυβέρνησιν εἰς τὴν ὁποίαν 
λέγει ὅτι λόγοι ὑγείας τὸν ἠνάγκασαν νὰ ἀπομακρυνθῇ 
τῆς Κυβερνήσεως ὁριστικῶς, καὶ ὅτι ὁρίζει ἐμὲ ὡς νόμι- 
μον διάδοχόν του. 

Οὕτω ἀπὸ 2 Δεκεμβρίου 1942 διατηρῶν καὶ τὰ δύο 
ὑπουργεῖα Ἐθνικῆς Προνοίας καὶ Παιδείας ἀνέλαβον, νο- 


Ξε 


μίμως κατὰ διαδοχὴν τὴν Πρωθυπουργίαν τῆς χώρας, τὴν 
ὁποίαν ἐν τῇ οὐσίᾳ ἐξήσκησα πραγματικῶς ἀπὸ 15 Νοεμ- 
βρίου περίπου, ἀφ᾽ ὅτου ὁ Στρατηγὸς Τσολάκογλου εἶχεν 
ἤδη ἀποχωρήσει οὐσιαστικῶς τῆς ἀσκήσεως τῶν καθηκόν- 
των του. Τὰ νέα μέλη τῆς Κυβερνήσεως ὡρκίσθησαν 
αὐθημερὸν ἐνώπιον τοῦ ἀρχιεπισκόπου Δαμασκηνοῦ. 


Λιάγγελμα πρὸς τὸν Ἑλληνικὸν Λαόν. 


“Αμα τῇ ἀναλήψει τῶν νέων µου καθηκόντων ἐξέδωκα 
πρὸς τὸν Ἑλληνικὸν Λαὸν τὸ κάτωθι Διάγγελμά µου ἀπὸ 
2 Δεκεμβρίου 1942, δημοσιευθὲν εἰς τὸν ἡμερήσιον τύπον. 


«᾿Ἐπωμιζόμενος ὑπὸ τὰς σημερινὰς συνθήκας τὸ βαρὺ 
φορτίον τῆς ἡγεσίας τῆς χώρας, αἰσθάνομαι ἐν πρώτοις 
τὴν ὑποχρέωσιν νὰ ἐκφράσω τὴν λύπην μου διὰ τὴν ἀπο- 
χώρησιν ἐκ τῆς Κυβερνήσεως τοῦ Στρατηγοῦ Τσολάκογ- 
λου, τοῦ εὐθέος καὶ γενναίου Στρατιώτου, ὅστις τὸ πᾶν 
ἔπραξε κατὰ τὴν συνείδησίν του διὰ νὰ διασώσῃ τὴν Πα- 
τρίδα ἐκ τῆς πλήρους καταστροφῆς. 

Ἔχω σαφῆ συναίσθησιν τῶν ὑποχρεώσεων καὶ τῶν 
εὐθυνῶν τοῦ νέου µου ἀξιώματος, καὶ γνωρίζων ἐκ τῆς 
κτηθείσης πείρας καὶ ἐν ταῖς λεπτομερείαις τὰς ἀνάγκας 
καὶ τὰς διεκδικήσεις τοῦ Ἑλληνικοῦ Λαοῦ, αἰσθάνομαι 
τὴν ὑποχρέωσιν νὰ ἀπευθυνθῶ πρὸς αὐτὸν τὴν στιγμὴν 
ταύτην διὰ νὰ τὸν καταστήσω κοινωνὸν τῶν σκέψεών μου, 
τῶν αἰσθημάτων µου καὶ τῶν κατευθύνσεών μου. 

Δὲν ἀνεμίχθην ποτὲ εἰς τὴν πολιτικήν, καίτοι ἐπανει- 
λημμένως μοὶ ἐπροτάθη τοῦτο, οὐδὲ ἔσχον ποτὲ τὴν φιλο- 
δοξίαν νὰ ἡγηθῶ τοῦ Ἑλληνικοῦ Λαοῦ. Τοῖς πᾶσι τυγ- 
χάνει γνωστόν, ὅτι ἐπὶ ἄλλου (ἐπιστημονικοῦ) πεδίου ἐπε- 
ζήτησα πάντοτε νὰ δράσω καὶ κολακεύομαι νὰ πιστεύω 
ὅτι, ἐφ᾽ ὅσον ἐπέτρεπον αἱ ἀσθενεῖς μου δυνάμεις, δὲν 
ἀπέτυχον πρὸς τοῦτο. Καλούμενος ὅμως νῦν, χωρὶς ποσῶς 
νὰ τὸ ἐπιδιώξω, νὰ προσφέρω τὰς ὑπηρεσίας µου εἰς τὴν 


δεινῶς χειμαζομένην Πατρίδα, πράττω τοῦτο ἐξ αἰσθήμα- 
τος πλήρους πρὸς αὐτὴν ὑποχρεώσεως, ἐφ᾽ ὅσον μάλιστα 
εὑρισκόμεθα ἅπαντες πρὸ τῆς καταπληκτικῆς στάσεως, ἣν 
τηροῦν πλεῖστοι ἐκ τῶν ἄλλοτε ἐντολοδόχων τοῦ ἝἙλλη- 
νικοῦ Λαοῦ. Οὗτοι ὀχυρωθέντες εἰς τὰ φρούρια τῆς ἰδίας 
αὐτῶν σκοπιµότητος, ἀδιάφοροι πρὸ τῆς χειμαζομένης 
Πατρίδος, οὐδεμίαν ἠθέλησαν νὰ προσφέρουν ὑπηρεσίαν 
εἰς τὴν Ἑλλάδα, ἐγκαταλείψαντες αὐτὴν εἰς τὴν δίνην τῶν 
κυμάτων καὶ τὸν στρόβιλον τῆς καταιγίδος. Διότι ὑπηρε- 
σίας πρὸς τὴν Ἑλλάδα θὰ προσέφερον καὶ προστάται καὶ 
φύλακές της ἤθελον ταχθεῖ, ἐὰν ὡς φυσικοὶ ἡγέται ἀνε- 
λάμβανον τὴν περιφρούρησιν τῶν συμφερόντων τοῦ Λαοῦ, 
ὡς ἔπραξαν πάντοτε ἐν τῇ ἱστορίᾳ µας οἱ πνευματικοὶ καὶ 
ἐθνικοὶ ἡγέται, παραμείναντες ἐν μέσῳ τῶν συμφορῶν τῆς 
φιλτάτης Πατρίδος, ἀκοίμητοι παραστάται τοῦ ποιμνίου 
των καὶ ἐν ταῖς πλέον ζοφεραῖς ἡμέραις τοῦ δούλου 
βίου της. 

᾿Αναλαμβάνων τὴν Προεδρίαν τῆς Κυβερνήσεως εἰς 
στιγμὰς τόσον χαλεπὰς διὰ τὴν Χώραν, ὑφ᾽ ἑνὸς καὶ μό- 
νον κατέχομαι αἰσθήματος: Νὰ καταβάλω πάσας τὰς δυ- 
νάμεις µου καὶ πράξω πᾶν τὸ ἀνθρωπίνως δυνατόν, ἵνα 
ἐξασφαλίσω τὴν βελτίωσιν τῶν ὅρων τῆς διαβιώσεως τοῦ 
Ἑλληνικοῦ Λαοῦ καὶ τὴν γαλήνιον ἀπασχόλησίν του εἰς 
τὰ εἰρηνικά του ἔργα, πρὸς περισυλλογὴν καὶ ἀνοικοδό- 
μησιν τῶν ἐρειπίων τῆς Χώρας. 

Ὡς Ὑπουργὸς τῆς Ἐθνικῆς Προνοίας ἠγωνίσθην ἐν 
τῇ Κυβερνήσει τὸν καλὸν ἀγῶνα τῆς ἀναδιοργανώσεως 
καὶ ἡ μάχη τῆς Ὑγείας, τὴν ὁποίαν ἐκερδίσαμεν ὁλοκλη- 
ρωτικῶς κατὰ τὸ διαρρεῦσαν ἔτος, μᾶς δίδει τὸ θάρρος νὰ 
ἀποδυθῶμεν εἰς νέους ἀγῶνας ὑπὲρ τῆς κατὰ τὸ δυνατὸν 
ὑπὸ τὰς σημερινὰς συνθήκας πλήρους εὐημερίας τοῦ Ἑλ- 
ληνικοῦ Λαοῦ (ἴδε κεφάλαιον Πρόνοια). 

Δὲν ὑπῆρξεν ὁ Ἑλληνικὸς Λαὸς ὑπαίτιος τῆς κακο- 
δαιμονίας του καὶ τὸ μέλλον του δὲν πρέπει νὰ κριθῇ ἐκ 
τῶν ἀδοκήτων συμφορῶν του. Εἶναι πάντοτε ἄξιος τῶν 


--υήὈι--- 


μεγάλων πεπρωμένων του καὶ ἡ Ἑλληνικὴ φυλὴ δὲν θὰ 
παύσῃ νὰ διεκδικῇ ἀείποτε τὴν πρώτην θέσιν ἐν τῷ πολι- 
τισμῷ τῶν αἰώνων. 

Ὡς ἐκπρόσωποι τῆς Ἑλληνικῆς Πατρίδος, θὰ προσ- 
παθήσωμεν νὰ ὁδηγήσωμεν αὐτὴν ἐν μέσῳ τῶν Λαῶν, οἵ- 
τινες θὰ ὀργανωθῶσιν μεταπολεμικῶς, ὡς ἐλπίζεται, ἐν 
εἰρήνῃ, ἐν δικαιοσύνῃ καὶ ἐλευθερίᾳ, διὰ νὰ καταλάβῃ καὶ 
αὐτὴ τὴν θέσιν ποὺ τῆς ἀνήκει ἐκ τῆς ἱστορίας της, τοῦ 
πολιτισμοῦ της καὶ τῶν ἀγώνων της. 

Ἂς παύσουν αἱ εὐθυνολογίαι καὶ οἱ προπηλακισμοί. 

Δὲν εἶναι ἡ στιγμὴ κατάλληλος, πρὸ τοῦ ἀσπαίροντος 
πτώματος τῆς δυστυχοῦς Πατρίδος, πρὸς ἀναζήτησιν εὐ- 
θυνῶν. Θὰ ἐπιστῇ ἡ ὥρα αὐτῶν. Καὶ οἱ μὴ ὀκνήσαντες νὰ 
ἀναλάβουν αὐτὰς εἰς μίαν τόσον κρίσιμον καμπὴν τοῦ 
βίου τοῦ Ἔθνους, βεβαίως δὲν θὰ δειλιάσωσιν καὶ νὰ ἐμ- 
φανισθῶσι μὲ τὸ μέτωπον ὑψηλὰ πρὸ τοῦ κριτηρίου τῆς 
Κοινῆς Γνώμης. 

ΝΌν ὁ ἀγὼν ὑπὲρ τῆς κοινῆς σωτηρίας ἐστί. Νῦν ὁ 
ἀγὼν ὑπὲρ τῆς διασώσεως τῶν ὅσων ἐκ τῆς ἄνευ προηγου- 
μένου καταστροφῆς ἀπέμειναν. Νῦν ὑπὲρ πάντων ὁ ἀγών. 

Ἔχει ἀκόμη κάποιαν μεγάλην ἀποστολὴν νὰ ἐπιτε- 
λέσῃ ἡ Ἑλληνικὴ Πατρὶς καὶ διὰ τὴν πραγμάτωσιν τῆς 
μεγάλης αὐτῆς ἀποστολῆς, ἐξαιτοῦμαι τὴν βοήθειαν ὅλων 
τῶν Ἑλλήνων καὶ ποιοῦμαι ἔκκλησιν πρὸς τὸν ὑπέρτατον 
πατριωτισμόν των. Μόνον ἡ Ἑλλὰς ἂς ἐμφωλεύσῃ εἰς τὰς 
καρδίας ὅλων µας, καὶ ἡνωμένοι εἰς τὰ αἰσθήματά μου 
καὶ ὁμονοοῦντες ἂς φροντίσωμεν δι’ αὐτήν, καὶ ἂς ἀπο- 
μακρύνωμεν, ὑπὸ τὰς σημερινὰς δεινὰς περιστάσεις, τὴν 
διχόνοιαν τὴν θρυματίζουσαν τὰς προσπαθείας µας. 

Κόποι πολλοὶ καὶ ἔντονοι προσπάθειαι δέον νὰ κατα- 
βληθῶσιν. Τὸ πρόβλημα τῆς διατροφῆς τοῦ Ἑλληνικοῦ 
Λαοῦ χρῄζει μεγάλων καὶ ἀόκνων φροντίδων, ἵνα λυθῇ 
ἱκανοποιητικῶς. Ἡ ἀσφάλεια τῆς Χώρας, εἰς τὰς πόλεις 
καὶ εἰς τὴν ὕπαιθρον, ἔχει ἀνάγκην ἀμέσου ἐνισχύσεως 
καὶ ἀποτελεσματικῆς ἀναδιοργανώσεως διὰ νὰ φέρουν 


41. --- 


ἀφθόνως τοὺς καρπούς των αἱ λεγεῶνες τῶν γεωργῶν καὶ 
τῶν ἐργατῶν τῆς Ἑλλάδος, τῶν ἀγωνιζομένων τὸν τίμιον 
ἀγῶνα, τῆς παραγωγῆς καὶ τῆς δημιουργίας. Θὰ λάβωμεν 
ὑπὲρ τῶν ἐργατῶν τῆς Ἑλλάδος ἅπαντα τὰ μέτρα βελ- 
τιώσεως τῆς θέσεώς των καὶ ἤδη ἐπὶ κεφαλῆς τοῦ Ὕπουρ: 
γείου ᾿Εργασίας ἐτοποθετήθη ἄξιος ἐκπρόσωπος τῶν τά- 
ξεών τῶν (1). 

Ἡ ἐκ τοῦ πολέμου συμφορὰ ἐξώγκωσε τὰς φάλαγγας 
τῶν πενεστέρων πολιτῶν καὶ ἐν τῇ δικαίᾳ φροντίδι του τὸ 
Κράτος πρέπει νὰ ἀνακουφίσῃ τὴν μοῖράν τῶν, στρέφον 
ἰδίᾳ ὅλην του τὴν στοργὴν πρὸς τὰ θύματα τοῦ πολέμου, 
τὰ ἀναδεχθέντα τὸ μέγιστον βάρος τῶν θυσιῶν ὑπὲρ τῆς 
φιλτάτης Πατρίδος. 

Ἔχω ὑπ᾽ ὄψιν σειρὰν ἀμέσων µέτρων διὰ τὴν ἀποκα- 
θάρισιν τῆς Χώρας ἐκ τῆς σπείρας τῶν λυμεώνων τῆς συμ- 
φορᾶς µας, τῶν τυχοδιωκτῶν αἰσχροκερδῶν, ποὺ ἀφυπνί- 
σθησαν ἐκ τοῦ σκότους ὣς σκώληκες, διὰ νὰ ἀπομυζή- 
σουν πᾶσαν ἰκμάδα ἐκ τοῦ σώματος τῆς Ἑλλάδος, ὅπερ 
εἶδον ἐκτάδην καὶ ἐνόμισαν νεκρόν. 

Εἴμεθα ἐλεύθεροι νὰ διοικήσωμεν τὰ ἐσωτερικά µας, 
κατὰ τὴν ἰδίαν ἡμῶν θέλησιν καὶ θὰ ἀναδιοργανώσωμεν 
τὴν κρατικὴν μηχανήν, χρησιμοποιοῦντες τὰ τιμιώτερα καὶ 
φιλοπονέστερα στελέχη της, ὑπὲρ ὧν δὲν θέλει ἀπολείψει 
ἡ στοργή µας. Πρέπει ἡ περισυλλογὴ τῶν ἐρειπίων µας 
νὰ εἶναι πλήρης καὶ νέα ἀφύπνισις τῆς φυλῆς νὰ ἀνατείλῃ. 

᾿Εξαιτοῦμαι ὅλων τῶν Ἑλλήνων τὴν συνεργασίαν διὰ 
τὴν ἱερὰν ἀποστολήν, ἥτις μοῦ ἔλαχεν. Ἡ Ἑλλὰς πρέπει 
ν᾽ ἀνορθωθῇ καὶ πᾶσα θυσία εἶναι ἐπιβεβλημένη διὰ τὴν 
ἀνάστασίν της. 

: Διὰ τὴν ἀναγέννησιν ὅμως τῆς φιλτάτης Πατρίδος, ἓν 
καὶ µόνον ἔχουσιν ὑπέρτατον καὶ ἐπιτακτικὸν καθῆκον ὅσοι 
φλέγονται ἐξ ἀληθοῦς καὶ ἁγνοῦ Πατριωτισμοῦ. Τὸ καθῆ- 

ϱ) Ὁ βραδύτερον ἐπὶ Κυβερνήσεως Ι. Ράλλη δολοφονηθεὶς 
ὑπὸ τῶν κομμουνιστῶν ἀείμνηστος Καλύβας, ὑπουργὸς τῆς Ἔρ- 
γασίας καὶ ἐπὶ Κυβερνήσεως Ράλλη. 


--:42--- 


κον αὐτὸ εἶναι ἡ πλήρης καὶ ἀπόλυτος πειθαρχία. Πει- 
θαρχία πρὸς τὰ κελεύσματα ἐκείνων, οἵτινες φέρουν σή- 
μερον ὅλας τὰς εὐθύνας, πρὸς τὴν Κυβέρνησιν καὶ τὰ 
ὄργανα αὐτῆς. 

Δυστυχῶς ὑπῆρξαν θερμόαιμοί τινες οἱ ὁποῖοι ἐξ ἀγα- 
θοῦ συνειδότος ἐνόμισαν ὅτι τὰ ζητήματα τῆς Ἑλλάδος δύ- 
νανται νὰ λυθῶσι,ἐὰν ἕκαστος πολίτης ἀνελάμβανε τὴν πρω- 
τοβουλίαν τῆς σωτηρίας τῆς Πατρίδος. Καὶ τοὺς ὀλί- 
γους αὐτοὺς συνεταιρίσθησαν εὐθὺς ἀμέσως 
οἱ ἄνθρωποι τοῦ σκότους, οἱ ἀσυνείδητοι 
καὶ οἱταραξίαι͵ οἱ κομμουνισταί, διὰ νὰ ἐξα- 
σφαλίσουν ἐν ὀνόματι τοῦ πατριωτισμοῦ, 
τὴν προσφιλῆ δι᾽ αὐτοὺς εἰκόνα τῆς ἀναρ- 
χίας, τῆς λεηλασίας καὶ τῆς ἁρπαγῆς. Ὁ 
νόθος αὐτὸς πατριωτισμὸς ἂς κοπάση καὶ ἂς ἐπανέλθη 
ἕκαστος εἰς τὰ εἰρηνικά του ἔργα, ἵνα ἐν ψυχικῇ ἠρεμίᾳ 
ὁδηγήσωμεν τὴν Πατρίδα εἰς τὴν βεβαίαν σωτηρίαν της. 
Αὐτὴ εἶναι ἡ ἀποστολή, ἥτις μοῦ ἔλαχεν. Ἤδη αἱ ᾿Αρχαὶ 
κατοχῆς, αἵτινες μετὰ πάσης προσοχῆς συμπεριφέρονται 
πρὸς τὸν τίμιον καὶ ἐργαζόμενον Ἑλληνικὸν Λαόν, μοὶ 
παρέχουν διαβεβαιώσεις περὶ τῆς ἀμερίστου ἐνισχύσεώς 
των, πρὸς πραγμάτωσιν τῆς ἀποστολῆς μου. 

Μὲ τὴν βοήθειαν τοῦ Θεοῦ ἀναλαμβάνω τὸν τίμιον 
ἀγῶνα, ἐπικαλούμενος τὴν βοήθειαν πάντων τῶν πατριω- 
τῶν, πάντων τῶν πονούντων τὴν ἀτυχήσασαν Πατρίδα μας. 


Ἐν ᾿Αθήναις τῇ 2 Δεκεμβρίου 1942 


ΚΑΘΗΓΗΤΗΣ Κ. ΛΟΓΟΘΕΤΟΠΟΥΛΟΣ 
Πρόεδρος τῆς Κυβερνήσεως 


Τὸ Διάγγελμά µου τοῦτο εὗρεν ἱκανὴν ἀπήχησιν παρὰ 
τῷ Λαῷ, ὡς κατεδείχθη ἐκ τῶν ἀπειροπληθῶν ἐπισκέψεων 
αἵτινες μοὶ ἐγένοντο ἐπὶ τῇ ἀναλήψει τῆς ἐξουσίας καὶ τοῦ 
πλήθους τῶν συγχαρητηρίων τηλεγραφημάτων καὶ ἐπιστο- 
λῶν ἐξ ὅλης τῆς Ἑλλάδος. Ἔφ᾽ ᾧ καὶ ἀπηύθυνα διὰ τοῦ 
τύπου τὴν 12 Δεκεμβρίου 1945 τὸ ἀκόλουθον εὐχαριστήριον 


---ᾱᾱ --- 


διὰ τὴν ἐνίσχυσιν ἣν μοὶ παρέσχεν οὗτος διὰ τοῦ τρόπου 
τούτου, εἰς τὸ βαρὺ ἔργον ὅπερ ἀνέλαβον. 


Εὐχαριστήριον πρὸς τὸν Ἑλληνικὸν Λαόν. 


«Μὲ βαθεῖαν συγκίνησιν ἀπευθύνομαι πρὸς τὸν Ἕλλη- 
νικὸν Λαὸν διὰ νὰ τὸν εὐχαριστήσω ἐν τῷ συνόλῳ του 
διὰ τὰς εἰλικρινεῖς καὶ ἐγκαρδίους ἐκδηλώσεις του ἐπὶ τῇ 
ἀναλήψει τῶν καθηκόντων μου ὡς Προέδρου τῆς Ἕλληνι 
κῆς Κυβερνήσεως. 

Μὲ συνεκίνησαν πράγματι βαθύτατα αἱ ἐξ ὅλων τῶν 
τμημάτων τῆς Χώρας ζωηραὶ ἐπιδοκιμασίαι τῶν λόγων 
τοὺς ὁποίους ἐξέθεσα εἰς τὸ διάγγελµά μου. Τοῦτο ἀκρι- 
βῶς εἶναι τὸ στερεώτερον στήριγμά µου, καὶ μοῦ δίδει 
ὅλον τὸ θάρρος νὰ ἀναλάβω τὸν τίμιον ἀγῶνα ὑπὲρ τοῦ 
Ἑλληνικοῦ Λαοῦ. Ὅλοι σεῖς, ἐπιστήμονες, ἐργάται, 
ἀγρόται, ὑπάλληλοι, ἔμποροι, βιομήχανοι, κληρικοί, καλ- 
λιτέχναι, ὅλος ὁ Ἑλληνικὸς κόσμος τῆς ἐργασίας, ποὺ 
ἤλθατε αὐθόρμητα νὰ μὲ ἐνισχύσητε εἰς τὸ ἔργον μου, 
μοῦ ἐχαρίσατε ὡραίαν συγκίνησιν καὶ μοῦ ἐδώσατε θάρ- 
ρος. Καὶ αἰσθάνομαι εἰλικρινῆ ὑπερηφάνειαν ὅτι εὗρον 
τόσην ἀπήχησιν εἰς τὰς καρδίας ὅλων, αἱ ἁπλαῖ ἐκεῖναι 
ἀλλὰ ἁγναὶ προθέσεις µου τὰς ὁποίας σᾶς διεκήρυξα. Μὲ 
τὴν ὁμόθυμον γνώμην ὅλων τῶν Ἑλλήνων θ᾽ ἀγωνισθῶ 
δι’ ὅλων τῶν δυνάμεών µου ὅπως ὁδηγήσω τὸ σκάφος τῆς 
Πατρίδος εἰς λιμένα ἀσφαλῆ καὶ γαλήνιον. Διὰ νὰ ἐπι- 
τύχω εἰς τὸν τίμιον αὐτὸν ἀγῶνα, ἔχω ἀνάγκην τῆς συν- 
δρομῆς ὅλων τῶν Ἑλλήνων καὶ τῶν Ἑλληνίδων. Ας 
ἔχουν ὅλοι κατὰ νοῦν ὅτι δὲν ἀγωνίζομαι δι᾽ ἀτομικὰ 
ὀφέλη καὶ δὲν μὲ κεντρίζει πολιτικὴ ἢ κομματικὴ φιλοδο- 
ξία.. Ἡ Πατρίς µας κλυδωνίζεται ἐν μέσῳ μεγάλης τρικυ- 
μίας. Μόνον ἡ ἐμπιστοσύνη σας θὰ μοῦ εἶναι ὁ καλλίτε- 
ρος βοηθός. Καὶ πρέπει νὰ ἔχητε ἐμπιστοσύνην. Διότι εἰς 
τὴν καρδίαν µου καὶ εἰς τὰς καρδίας τῶν 
συνεργατῶν µου εἷς καὶ μόνον πόθος βα- 


ία 


σιλεύει, εἷς καὶ μόνον παλμὸς ἀκούεται, τὸ 
Ἅγιον Ὄνομα τῆς φιλτάτης Πατρίδος μας. 
Χάριν αὐτῆς οἰαδήποτε θυσία εἶναι μικρά. 
Χάριν αὐτῆς ἂς σιγήσουν τὰ πάθη. Χάριν 
αὐτῆς ἂς μετριασθοῦν αἱ ἀτομικαὶ ἐπιδιό- 
ξεις. Χάριν τῆς Ἑλλάδος ἂς ἑνωθῶμεν ὅλοι, 
διὰ νὰ ἀνεύρωμεν ἀσφαλέστερα τὸν δρό- 
μον ποὺ πρέπει νὰ ἀκολουθήσωμεν. Καὶ ἂς 
συνεχίσωμεν ὁ καθεὶς τὸ ἔργον του μὲ σεμνότητα καὶ μὲ 
πειθαρχίαν. Τότε μόνον τὸ Ἑλληνικὸν Ἔθνος θὰ ἐξέλθῃ 
ἀλώβητον ἀπὸ τὴν καταιγίδα εἰς τὴν ὁποίαν περιεπλάκη. 

Ἕλληνες καὶ Ἑλληνίδες, σᾶς ὁμιλεῖ μὲ ὅλην τὴν 
ἁπλότητα τῆς ψυχῆς του ἕνας Ἕλλην ποὺ ἔχει κλείσει 
στὴν καρδιά του τὴν Ἑλλάδα, ὅπως ἐμπνευσμένα μᾶς ἐμύ- 
ησεν ὁ Εθνικός µας ποιητής. Ἔλᾶτε ὅλοι μαζὺ στὸ πλευρό 
μου καὶ ἡ Ἑλλὰς θὰ ἀναγεννηθῇ. 

Ζήτω ἡ Πατρίς». 


Ἤδη γεννᾶται τὸ ἐρώτημα καὶ ἡ ἀπορία τὴν ὁποίαν 
καὶ τὸ Δικαστήριον ἐξέφρασε εἰς τὸ σκεπτικὸν τῆς ὑπ᾽ ἀρ. 
49/1945 ἀποφάσεώς του. 

Πῶς ἐδέχθην ἐγὼ τὴν Προεδρίαν τῆς Κυβερνήσεως, 
καθ᾽ ἣν στιγμὴν ὁ Στρατηγὸς Τσολάκογλου ἀπεχώρει αὐ- 
τῆς, ἐφ᾽ ὅσον ὁ πραγματικὸς λόγος τῆς ἀπομακρύνσεώς 
του ἦτο. κατὰ τὴν κρίσιν τοῦ δικαστηρίου, τὸ οἰκονομικὸν 
καὶ τὸ ἐπισιτιστικὸν χάος τῆς Χώρας; Διατὶ ἐδέχθην νὰ 
συνεχίσω μίαν κατάστασιν, τὴν ὁποίαν ὁ Στρατηγὸς 
ἔκρινε ὅτι δὲν ἠμποροῦσε ν᾿ ἀντιμετωπίσῃ πλέον ; 

Εἰς δικαστήριον ὅμως, δὲν ἀνήκει νὰ ἐκφράζῃ ἁπλῶς 
ἀπορίας, καὶ μάλιστα ἐρήμην µου, ἀλλὰ ν᾽ ἀνευρίσκῃ θε- 
τικὰ γεγονότα πρὸς στήριξιν τῆς κρίσεώς του καὶ νὰ μὴ 
ἀποδίδῃ εἰς ἐμέ, ἐφ᾽ ὅσον οὐδὲν συγκεκριμένον στοιχεῖον 
κατεῖχεν, ὅτι ἀνέλαβον τότε τὴν Κυβέρνησιν διότι εἶχον, 
δῆθεν, τὴν γνώμην ὅτι «ὁ ἀγὼν εἶχε λήξει διὰ τὴν Ἑλλάδα 
καὶ ὅτι ὁ πόλεμος εἶχε κριθεῖ ἤδη ὑπὲρ τοῦ "Αξονος, μεθ᾽ 


---ἀδί---. 


οὗ ἔδει τοῦ λοιποῦ νὰ συνεργόζηται φιλίως ἡ Ἑλλάς». 

Ἡ γνώμη αὕτη ὅμως τοῦ Δικαστηρίου δι᾽ ἐμὲ εἶναι 
ἐντελῶς αὐθαίρετος, διότι δὲν λαμβάνει ὑπ᾽ ὄψιν του ὅτι 
ἀνέλαβον τὴν Προεδρίαν τῆς Κυβερνήσεως μετὰ τὴν ἀπο- 
φασιστικὴν ἤδη καμπὴν τοῦ πολέμου ὑπὲρ τῶν συμμάχων. 
Καθόσον κατὰ τὴν περίοδον καθ᾽ ἣν ἀνέλαβον τὴν Προε- 
δρίαν εἶχε προηγηθεῖ κατὰ ἕνα μῆνα περίπου ἡ σοβαρὰ 
ἧττα τῶν Γερμανο-᾿Ἰταλῶν εἰς τὴν μάχην τοῦ Ἐλ-΄Αλα: 
μέϊν (22-28 ᾿Οκτωβρίου 1942) καὶ ἡ μεγάλη Συμμαχικὴ ἀπό- 
βασις εἰς τὴν Β.Δ. καὶ Β. Γαλλικὴν ᾿Αφρικὴν (8- 11 - 1942). 

Ἐπίσης εἶχε προηγηθεῖ ἡ πρώτη ἀποτυχία τῶν Γερ- 
μανῶν κατὰ τοῦ Σταλινγκρὰδ (Σεπτέμβριος 1942), ἀποτυ 
χία τὴν ὁποίαν: ὁ ἐδῶ Γερμανὸς στρατιωτικὸς ἀκόλουθος 
φὸν Κλὲμ εἶχε τότε χαρακτηρίσει ὡς κρίσιμον καὶ ἀπο- 
φασιστικήν. 

"Αλλὰ πῶς νὰ λάβῃ ὑπ᾿ ὄψιν τοιαῦτα στοιχεῖα τὸ δι- 
καστήριον, ἀφοῦ δὲν ἐδίστασεν νὰ δεχθῇ καὶ διὰ τὸν Ἴω- 
άννην Ράλλην ἀκόμη, ὁ ὁποῖος ἀνέλαβε τὴν Πρωθυπουρ- 
γίαν πολὺ βραδύτερον ἐμοῦ (7/4/1943) τὴν αὐτὴν ἀντίλη- 
ψιν περὶ τοῦ προσδοκωμένου δῆθεν νικηφόρου διὰ τὸν 
"Αξονα τερματισμοῦ τοῦ πολέμου, ὡς λόγον τῆς παρ᾽ 
αὐτοῦ ἀναλήψεως τῆς ἀρχῆς, ἐνῶ εἶχεν ἤδη συντελεσθεῖ 
ἐπὶ πλέον τῶν ἄνω, κατὰ Ἰανουάριον 1943, ἡ μεγίστη Γερμα- 
γικὴ στρατιωτικὴ καταστροφὴ ἔμπροσθεν τοῦ Σταλινγκράδ; 

Δι᾽ ὅλα αὐτὰ ἡ ἐξήγησις ποὺ παρέχει τὸ δικαστήριον 
περὶ τῶν σκέψεων ποὺ μὲ ὡδήγησαν ν᾽ ἀναλάβω τὴν Πρώ- 
θυπουργίαν μετὰ τὴν ἀποχώρησιν τοῦ στρατηγοῦ Τσολά- 
κογλου εἶναι τελείως ἀνέρειστος καὶ αὐθαίρετος καὶ δὲν 
ἔχει καμμίαν σχέσιν μὲ τὴν πραγματικότητα. 

Δὲν εἶναι ἀληθὲς ὅτι ὁ στρατηγὸς Τσολάκογλου ἀπε- 
χώρησε τῆς ἀρχῆς διότι ἐθεώρησε δῆθεν τὴν οἰκονομικὴν 
κατάστασιν, κατὰ τὴν στιγμὴν τῆς ἀποχωρήσεώς του, πε- 
ρισσότερον δυσχερῆ ἀπὸ ὅσον ἧτο προηγουμένως καὶ 
μάλιστα ἀνεπίδεκτον οἰασδήποτε βελτιώσεως. 

Τὸ γεγονὸς εἶναι, ὅτι ὁ στρατηγὸς Τσολάκογλου ἀπὸ 

τὸν τιτάνειον ἀγῶνα τὸν ὁποῖον διεξήγαγε σκληρῶς πρὸς 
πᾶσαν κατεύθυνσιν, ἐν μέσῳ θολωμένης καὶ καχυπόπτου 
ἀτμοσφαίρας, ἥτις παρερμήνευεν καὶ τὰς ἁγνοτέρας τῶν 
προθέσεων καὶ ἀπὸ τὴν σοβούσαν βαρεῖαν ἀσθένειάν του 
ἥτις καὶ τὸν ἔφερε βραδύτερον εἰς τὸν τάφον, διεβρώθη 
καὶ ἐκάμφθη ἐν τέλει ψυχικῶς, διὸ ἀπεσύρθη ἀπὸ τὸν Πρω- 
θυπουργικὸν Γολγοθᾶν, συσιήσας εἰς τοὺς συνεργάτας 
του καὶ δὴ τοὺς στρατηγοὺς μετ᾽ ἰδιαιτέρας ἐπιμονῆς, νὰ 
συνεχίσουν ἀόκνως τὰς πρὸς τὴν πάσχουσαν Πατρίδα 
ὑπηρεσίας τῶν, διὰ νὰ μὴ θρηνήσωμεν, ὑπὸ τὸ ἀπειλούμε- 
νον καὶ ἐν ὄψει, πάλιν, τότε ᾿Ιταλικὸν Προτεκτορᾶτον εἰς 
περίπτωσιν μὴ σχηματισμοῦ Κυβερνήσεως, μεγαλυτέρας 
συμφοράς. 

Τὴν Κυβέρνησιν ἀνέλαβον τότε ἐν τῇ πεποιθήσει ὅτι 
θὰ ἐπήρχετο ριζικὴ ἐπὶ τὰ βελτίω μεταβολὴ εἰς τὴν οἰκο- 
νομικὴν κατάστασιν τῆς Χώρας, ἰδίᾳ μετὰ τὰς βεβαιώσεις 
τῶν ἀφιχθέντων διὰ τὴν οἰκονομικὴν ἀνάρρωσιν αὐτῆς 
τότε εἰδικῶν ἐμπειρογνωμόνων «ἰατρῶν», πρὸς ἐπίσκε- 
ψιν καὶ θεραπείαν «τοῦ ἀσθενοῦς», κατὰ τὴν ἰδίαν αὐτῶν 
ἔκφρασιν. Αἱ προβλέψεις µου αὗται δὲν διεψεύσθησαν, 
καθ᾽ ὅσον μετὰ τὴν ἀνάληψιν τῆς προεδρίας τῆς Κυβερ- 
νήσεως καὶ μετὰ τὴν ἀμέσως μετὰ ταῦτα ὑπογραφὴν τῆς 
οἰκονομικῆς συμβάσεως, περὶ ἧς περαιτέρω γενήσεται λό- 
γος, μεταξὺ τῶν οἰκονοιικῶν συμβούλων ἀφ᾽ ἑνὸς καὶ 
ἐμοῦ καὶ τοῦ ὑπουργοῦ τῶν Οἰκονομικῶν ἀφ᾽ ἑτέρου, ἡ 
βελτίωσις ἐπῆλθε ῥαγδοίως, ἀποτέλεσμα δὲ ταύτης µε- 
ταξὺ ἄλλων ἦτο καὶ ἡ σημειωθεῖσα σοβαρὰ κάμψις τῆς 
λίρας πρὸς τὰ κάτω φθάσασα περὶ τὰ μέσα Δεκεμβρίου 
εἰς τὰς 112.000 δραχ. 

Ἢ βελτίωσις ἐν γένει ἦτο τοιαύτη ἀπὸ οἰκονομικῆς 
καὶ ἐπισιτιστικῆς πλευρᾶς, ὥστε ἐπῆλθε μεγάλη τότε ἀνα- 
κούφισις τοῦ λαοῦ, ὡς πάντες θὰ ἐνθυμοῦνται καὶ διήρκεσε 
αὕτη καθ᾽ ὅλον τὸν χρόνον τῆς Πρωθυπουργικῆς µου 
θητείας. 


--.ἁχη-- 


Ἢ δρᾶσίς µου καὶ οἱ ἀγῶνές µου ὑπὲρ τοῦ Ἑλληνικοῦ Λαοῦ. 
Οἰκονομικὸν ζήτημα. 


Ὡς γνωστὸν κατὰ Μάρτιον 1942 ἀνεκοινώθησαν εἰς 
τὴν Ἑλληνικὴν Κυβέρνησιν αἱ λεγόμεναι «συμφωνίαι τῆς 
Ρώμης», συμφωνίαι αἱ ὁποῖαι συνήφθησαν μεταξὺ Γερμα- 
νῶν καὶ Ἰταλῶν κατόπιν ἐπανειλημμένων μέχρι τότε δια- 
μαρτυριῶν τῆς Κυβερνήσεως περὶ τοῦ ὑπερβολικοῦ ποσοῦ 
τὸ ὁποῖον ἐλάμβανον οὗτοι ὡς ἔξοδα κατοχῆς. 

Καὶ ἐζητήθη παρὰ τῆς κυβερνήσεως ὁ διαχωρισμὸς 
τῶν ἀναλήψεων τῆς κατοχῆς εἰς δύο λ/σμούς, εἰς τὸν κα: 
νονικόν, οὕτως εἰπεῖν, τῶν διεθνῶς ἀναγνωριζομένων ἐξό- 
δων κατοχῆς ἀφ’ ἑνὸς καὶ ἀφ᾽ ἑτέρου εἰς τὸν ἐξ ἀναπο- 
τρέπτου ὑλικῆς ἀνάγκης ἀναλήψεως δι᾽ ἐπιπροσθέτους 
δαπάνας τοῦ στρατοῦ, μὴ δυναμένας ἄλλοθεν νὰ χορηγη: 
θῶσιν. Τὸν εὔλογον καὶ συμφέροντα τοῦτον διαχωρισμὸν 
εἶχεν εἰσηγηθεῖ ἤδη ἀπὸ τὸν πρῶτον καιρόν, ὁ τότε προσῶ- 
ρινὸς Ὑπουργὸς τῶν Οἰκονομικῶν καὶ μόνιμος τῆς Ἔθνι- 
κῆς Οἰκονομίας κ. Π. Χατζημιχάλης. 

Κατὰ τὰς συμφωνίας αὐτὰς τὸ ποσὸν τῶν ἐξόδων 
κατοχῆς, ποὺ θὰ ἐβάρυνε συμφώνως πρὸς τὰ διεθνῶς 
ἰσχύοντα τὸ Ἑλληνικὸν κράτος, ὡρίσθη εἰς 1500 ἑκατομ- 
μύρια δραχμῶν μηνιαίως, δι ἀμφοτέρας τὰς κατεχούσας 
Δυμάμεις. Πέραν ὅμως τοῦ ποσοῦ τούτου αὗται θὰ ἐλάμ- 
βανον, κατὰ τὰς αὐτὰς συμφωνίας, ἀπὸ τὴν Ἑλλάδα διὰ 
τὰς ἐπὶ πλέον ἀνάγκας τῶν στρατευμάτων τῶν «προκα- 
ταβολάς», ἐν εἴδει ἀναγκαστικοῦ δανείου, τὸ ὁποῖον θὰ 
ἐπέστρεφον (εἰς τὴν Ἑλλάδα) ἐν καιρῷ, εἴτε εἰς εἶδος εἴτε 
τοῖς μετρητοῖς. 

Ἡ ρύθμισις αὐτὴ τῶν οἰκονομικῶν ὑποχρεώσεων τῆς 
κατεχοµένης Ἑλλάδος ἤρχισε νὰ ἐκτελῆται ἀμέσως ἀλλά, 
αἱ ζητούμεναι ἑκάστοτε «προκαταβολαὶ» ἔβαινον κατὰ 
ρυθμὸν ἐπιταχυνόμενον ἀπὸ μηνὸς εἰς μῆνα, λόγῳ τῆς 
προϊούσης ἐκπτώσεως τῆς ἀγοραστικῆς ἀξίας τῆς δραχ- 

μῆς, καὶ τῶν αὐξανομένων ἀναγκῶν τῶν κατακτητῶν. 

Ἰδοὺ αἱ ληφθεῖσαι προκαταβολαὶ παρὰ τῶν Γερμα- 
νῶν καὶ τῶν ᾿Ιταλῶν χωριστὰ ἀπὸ τοῦ Μαρτίου μέχρι τοῦ 
Αὐγούστου 1942, εἰς τὰς ὁποίας πρέπει νὰ προστεθοῦν 
καὶ αἱ δαπάναι «καταλυμάτων», ἤτοι ἐγοικίων καὶ ἐπι- 
σκευῶν τῶν καταλαμβανομένων οἰκημάτων, τὰς ὁποίας οἱ 
Ἰταλογερμανοὶ εἶχον χαρακτηρίσει ὡς ἰδιαιτέραν ὑποχρέω- 
σιν βαρύνουσαν κατ᾽ αὐτούς, τὴν κατεχομένην χώραν πέ- 
ραν τῶν εἰς αὐτὴν ἐπιβληθέντων λοιπῶν ἐξόδων κατοχῆς. 


Προκαταβολαὶ εἰς ἑκατομμύρια δραχμῶν : 


Μὴν Εἰς Γερμανοὺς Εἰς Ἰταλοὺς Σύνολον 
Μάρτιος 5420 1300 6720 
᾿Απρίλιος 7400 1750 9150 
Μάϊος 11800 1750 13550 
Ιούνιος 15180 4150 19930 
Ἰούλιος 15290 2750 18040 
Αὔγουστος 17850 4750 22600. 


Ἡ ἐξ αἰτίας τῶν ἀναλήψεων ἐν γένει ὑπὸ τῶν Γερ: 
µανο -- Ἰταλῶν ἐπερχομένη ἁλματώδης αὔξησις τοῦ κυκλο- 
φοροῦντος χαρτονομίσματος, παρακολουθουμένη φυσικὰ 
καὶ ἀπὸ ἀνάλογον αὔξησιν τῶν διὰ τὰς ἑλληνικὰς ἀνάγ- 
κας ἐκδιδομένων ποσοτήτων, ἐπροκάλεσεν ἐπανειλημμέ- 
νας διαμαρτυρίας τῆς κυβερνήσεως Τσολάκογλου, ἡ ὁποία 
καὶ πρὸ τοῦ Αὐγούστου προσεπάθησε νὰ ἐπιτύχῃ περιορι- 
σμὸν τῶν προκαταβολῶν καὶ μίαν ρύθμισιν τῶν ὑπὸ τῶν 
ἀρχῶν κατοχῆς ἐνεργουμένων ἀγορῶν καὶ ἐπιτάξεων τοι- 
αύτην, ὥστε ν᾽ ἀπομένῃ περιθώριόν τι διὰ τὰς ἀνάγκας 
τοῦ πληθυσμοῦ. 

Ἰδίως προσεπάθησε νὰ πείσῃ τὰς ἀρχὰς κατοχῆς νὰ 
μὴ προβαίνουν εἰς ἐπιτάξεις, ὡς ἐδικαιοῦντο, ἀλλὰ νὰ 
ζητῶνται τὰ ἀναγκαιοῦντα εἴδη ἀπὸ τὴν Κυβέρνησιν εἰς 
ἣν θὰ ἐπαφίετο ἡ μέριμνα διὰ τὴν συγκέντρωσιν τῶν τρο- 
φίμων καὶ ἄλλων ὑλικῶν διὰ τὰς ἀνάγκας τῶν ξένων, 

διότι οὕτω ἐθεωρεῖτο ὅτι, παρεμποδιζοµένων τῶν ὑπερ- 
βολῶν καὶ τῶν καταχρήσεων διὰ τῆς διαφυγῆς μεγάλου 
μέρους εἰς τὴν μαύρην ἀγορὰν τῇ συνεργασίᾳ τῶν ἐπι- 
τηδείων κακῶν Ἑλλήνων. θὰ καθίστατο δυνατὴ καὶ ἡ 
ἱκανοποίησις τῶν ἀναγκῶν τοῦ πληθυσμοῦ ἐκ παραλλήλου. 

᾿Αλλ᾽ αἱ προσπάθειαι αὐταὶ δὲν ἐτελεσφόρησαν. Καὶ 
εὐτυχῶς διὰ τὴν κυβέρνησιν ἐκείνην !. 

Διότι, ἂν ἐπετύγχανον, θ᾽ ἀπετέλουν ἕνα νέον κεφά- 
λαιον κατηγορίας κατὰ τῶν κυβερνήσεων τῆς κατοχῆς καὶ 
ἴσως τό σοβαρώτερον ὅλων. "Ανθρωποι ἀνίδεοι, προκατει- 
λημμένοι καὶ ἐμπαθεῖς θὰ διέβλεπον εἰς ἓν τοιοῦτον σύ- 
στηµα συγκεντρώσεως τῶν τροφίμων καὶ ἐφοδιασμοῦ τοῦ 
στρατοῦ κατοχῆς ἀπὸ τὴν Ἑλληνικὴν Κυβέρνησιν τὸ Φο: 
βερώτερον ἔγκλημα προδοσίας καὶ τὸ τυπικώτερον παρά- 
δειγµα «διευκολύνσεως τοῦ ἐχθροῦ». ᾿Ενῶ θὰ ἧτο ἐν τῇ 
πραγματικότητι, ἐὰν ἧτο δυνατὸν νὰ ἐφαρμοσθῇ, ὁ μόνος 
τρόπος ἐξυπηρετήσεως τοῦ δεινοπαθοῦντος πληθυσμοῦ. 

Μήπως ἄλλως τε δὲν εἶχε προηγηθεῖ σχετικὴ δοκιμὴ 
οἰκτρῶς ἀποτυχοῦσα; Τὸν Αὔγουστον τοῦ 1942 ὅταν κα- 
θιερώθη τὸ λεγόμενον παρακράτημα τῶν λαχανικῶν, ἡ Κυ- 
βέρνησις ἀνέλαβε νὰ χορηγῇ 15 τόννους κηπουρικῶν προ: 
ϊόντων ἡμερηπίως εἰς τὸν γερμανικὸν στρατόν. Δὲν ἠδυ- 
νήθη ὅμως νὰ ἀνταποκριθῇ εἰς τὴν ἀναληφθεῖσαν ὑπο- 
χρέωώσιν ἐπὶ μακρόν. Τὸ αὐτὸ συνέβη καὶ μὲ τὴν προμήθειαν 
σανοῦ κλπ. Δι᾽ ὃ οἱ Γερμανοὶ ἐπανέλαβον τὴν ἀπ᾽ εὐθείας 
ἀγοράν. 

᾿Αντιθέτως ἡ ἀξίωσις τῆς Ἑλληνικῆς Κυβερνήσεως 
ὅπως αἱ χῶραι τοῦ "Αξονος εἰσάγουν ἐμπορεύματα εἰς 
Ἑλλάδα, διὰ τῶν ὁποίων νὰ καλύπτωνται τὰ πέραν τῶν 
νομίμων ἐξόδων κατοχῆς ἀναγκαιοῦντα εἰς τὰ στρατεύ- 
ματά των ποσὰ καὶ νόμιμος ἧτο καὶ μετὰ πεποιθήσεως 
ἠδύνατο νὰ ὑποστηριχθῇ. 

Καὶ πράγματι ἡ ἀξίωσις αὕτη ἐγένετο δεκτὴ ἐν Βε- 
ρολίνῳ καὶ Ρώμῃ. Πῶς ἐφηρμόσθησαν τὰ σχετικῶς συμφω- 
νηθέντα θὰ ἴδωμεν κατωτέρω. 

Μία τοιαύτη ρύθμισις ἀπετέλει ἀναμφισβήτητον στρο- 
φὴν τῆς καταστάσεως. Ἦτο ἡ στροφὴ αὕτη καὶ ἀποφασι- 
στική ; ᾿Ἠδύνατο νὰ ἔχῃ ὡς ἀποτέλεσμα τὴν ἀναστολὴν 
τοῦ πληθωρισμοῦ ; Τοῦτο ἐξηρτᾶτο ἀπὸ τὴν ἔκτασιν τῆς᾽ 
ἐφαρμογῆς τῆς συμφωνίας. Ἐὰν δηλαδὴ αἱ χῶραι τοῦ 
"Αξονος θὰ ἦσαν εἰς θέσιν νὰ στέλλουν εἰς τὴν Ἑλλάδα 
τόσα προϊόντα, βεβαίως ἐξ ἐκείνων τὰ ὁποῖα θὰ ἠδύνατο 
ν᾽ ἀπορροφήσῃ ἡ ἑλληνικὴ ἀγορά, ὅσα θὰ ἐχρειάζοντο διὰ 
νὰ καλύπτουν τὰς δαπάνας των, τὰς πέραν τῶν κατα- 
βαλλομένων κανονικῶς ἐξόδων κατοχῆς. 

Πρὸς διαρρύθμισιν τοῦ ὅλου οἰκονομικοῦ ζητήματος 
μετέβη εἰς Βερολῖνον κατὰ Σεπτέμβριον 1942 οἰκονομικὴ 
ἀποστολὴ ἀνωτέρων ὑπαλλήλων τοῦ Ὑπουργείου ᾿Εθνικῆς 
Οἰκονομίας καὶ Τραπέζης τῆς Ἑλλάδος ὑπὸ τὸν τότε 
Ὑπουργὸν Κοτζαμάνην. 

Μετὰ τὸ πέρας τῶν ἐν Βερολίνῳ συνομιλιῶν ἡ Ἑλληΐ 
νικὴ ἀποστολὴ μετέβη εἰς Ρώμην ὅπου καὶ συνεπληρώθη: 
σαν αἱ συνεννοήσεις, τὸ ἀποτέλεσμα τῶν ὁποίων θὰ ἐτί-͵ 
θετο ὑπ) ὄψιν τῆς Ἑλληνικῆς Κυβερνήσεως, ἵνα ἐγκριθῇ 
καὶ ὑπ᾿ αὐτῆς. : 

Ἡ οὐσία τῶν συνεννοήσεων τούτων συνίστατο εἰς τὰ 
ἀκόλουθα : 

Ὁ ”"Αξων δὲν ἐδέχθη νὰ παραιτηθῇ τοῦ πλεονεκτή- 
ματος τῶν προκαταβολῶν, παρεδέχθη ὅμως ὅτι ἔπρεπε νὰ 
εὑρεθῇ τρόπος ὅπως τὸ πέραν τῶν κανονικῶν ἐξόδων κα- 
τοχῆς ἀπαιτούμενον διὰ τὰ ἐν Ἑλλάδι στρατεύματά του 
ποσὸν ἐξευρίσκεται ἀλλαχόθεν καὶ ὄχι εἰς βάρος τῆς Ἑλ. 
ληνικῆς οἰκονομίας. Πρὸς τοῦτο ἀπέβλεψαν εἰς τὴν ὑφι- 
σταμένην διαφορὰν μεταξὺ τῆς ἐπισήμου τιμῆς τοῦ μάρ- 
κου καὶ τῆς λιρέττας ἐν "Ελλάδι καὶ τῆς τιμῆς των εἰς τὴν 
ἐλευθέραν ἀγοράν, ὅσον καὶ τῆς ἀντιστοίχου διαφορικῆς 
διατιµήσεως τῶν εἰδῶν εἰς τὰς χώρας τοῦ "Αξονος ἀφ᾽ 
ἑνὸς καὶ τῆς Ἑλλάδος ἀφ᾽ ἑτέρου. ᾿Εσκέφθησαν νὰ 
ἐξεύρωσιν ἐκ τῆς διαφορᾶς ταύτης πόρους ἐλαττώσεως 
τῶν ἀναλήψεων ὑπὸ τῶν ἐδῶ ᾿Αρχῶν κατοχῆς, ἐνῷ συγ: 

γρόνως θὰ ἐπετυγχάνετο διὰ τοῦ τρόπου τούτου διευκό 
λυνσις τῶν ἐμπο»:κῶν συναλλαγῶν μέσῳ τοῦ ἑλληνογερ- 
μανικοῦ κλῆριγκ ξιὰ τῆς πριμοδοτήσεως τῆς ἐξαγωγῆς. 
Τὴν καθόλου ταύτην ἐνέργειαν θὰ διεξῆγον δύο πρὸς τοῦτο 
συσταθέντες ὀργανισμοί, αἱ ἡμικρατικῆς φύσεως ἑταιρίαι 
Ρεαγίφ65 (Ὀθυίοςη - ΦηΙεεΠίσεμε Θ656!!]οςπα{) καὶ 5ααἰς (5ο: 
εἰθία Αποη. Θτβεο-!Ια]ἱαπα αἱ Οοπιθτείο). 

Αἱ ἑταιρίαι αὗται θὰ διενήργουν ἐξίσωσιν τῶν τιμῶν 
τῶν ἑκατέρωθεν ἀγορῶν, ἐπιβαρύνουσαι τὴν ἐν Ἑλλάδι 
εἰσαγωγὴν διὰ μεταβλητοῦ ποσοστοῦ ρυθµμιζομένου ἀνα- 
λόγως τῶν ἐν Ελλάδι διακυμάνσεων τῶν τιμῶν τῶν εἰσα- 
γομένων εἰδῶν ἐν τῇ ἐλευθέρᾳ ἀγορᾷ. 

Τὴν οὕτω εἰσπραττομένην ἐξισωτικὴν τῶν ἑκατέρωθεν 
τῶν ἀγοραίων τιμῶν διαφορὰν θὰ ἐχρησιμοποίουν κατὰ 
τὰ '/; ὣς πρίμ ἐξαγωγῆς τῶν ἑλληνικῶν προϊόντων, τὰ δὲ 
ὑπόλοιπα ”/, θὰ περιήρχοντο εἰς πίστωσιν τοῦ παρὰ τῇ 
Τραπέζῃ τῆς Ἑλλάδος τηρουμένου εἰδικοῦ λογαριασμοῦ τῶν 
ἐπὶ πλέον τῶν ἐξόδων κατοχῆς ἀναλαμβανομένων ποσῶν. 

Αἱ Κυβερνήσεις τοῦ "Αξονος ἀπεφάσισαν ἐπίσης νὰ 
διορίσουν εἰδικοὺς πληρεξουσίους διὰ τὰ οἰκονομικὰ ζητή- 
ματα ἐν Ἑλλάδι. Ὁ διορισμὸς οὗτος εἶχεν ἀναμφισβητή- 
τως τὴν ἔννοιαν, ὅτι ἀναγνωρίζεται ἡ ἀνάγκη ὅπως κατα- 
βληθῇ περισσοτέρα προσοχὴ καὶ φροντὶς διὰ τὰ ζητήματα 
ταῦτα, τὰ ὁποῖα οἱ πολιτικοὶ πληρεξούσιοι δὲν ἐχειρίζοντο 
μὲ τὴν πρέπουσαν γνῶσιν καὶ αὐθεντίαν. Οἱ τελευταῖοι 
ἐστεροῦντο ἰδίως ἐπιβολῆς ἔναντι τῶν στρατιωτικῶν, τὰς 
χρηματικὰς ἀξιώσεις τῶν ὁποίων ἐνεφάνιζον ἑκάστοτε ὣς 
ἀνεπιδέκτους συζητήσεως, εἰς τρόπον ὥστε ἀπεκλείετο 
οἰαδήποτε διαπραγμάτευσις καὶ οἰοσδήποτε μετριασμὸς 
μιᾶς ἀξιώσεως ἅπαξ προβληθείσης. 'Επομένως καὶ μόνη 
ἡ ἀποστολὴ εἰδικῶν οἰκονομικῶν πληρεξουσίων περιβεβλη- 
μένων, ὡς ὀνεκοινώθη, μὲ πλήρη ἐξουσιοδότησιν παρεῖχε 
τὴν ἐλπίδα ὅτι καλλίτερόν τι ἠδύνατο νὰ ἐπιτευχθῇ ἐφ᾽ 
ἑξῆς ἐπὶ τοῦ οἰκονομικοῦ καὶ τοῦ ἐπισιτιστικοῦ προβλήμα-: 
τος τῆς χώρας. 


η 


Οἱ εἰδικοὶ οἰκονομικοὶ πληρεξούσιοι ἦλθον εἰς τὰς Α΄ 
θήνας τὸ τελευταῖον δεκαήμερον τοῦ ᾿Οκτωβρίου 1942 καὶ 
ἦσαν διὰ μὲν τὴν Γερμανίαν ὁ Ν6υὈαςῃθτ, διὰ δὲ τὴν Ἴτα- 
λίαν ὁ Ὀ) Ασοθήπο. ᾽Αμϕότεροι ἔφερον τὸν τίτλον τοῦ 
πρεσβευτοῦ. 

Τὴν ἵδρυσιν τῆς Ὀθοίίοες ἀνήγγειλεν ὁ πρῶτος εἰς 
τὴν κυβέρνησιν διὰ δύο διακοινώσεών του, τὰς ὁποίας 
παραθέτω ἐνταῦθα ἐξ ὁλοκλήρου. 


᾿Αριθ. 1913 
Ἔν ᾿Αθήναις τῇ 29 ᾿Οκτωβρίου 1942 


Ὁ Εἰδικὸς ᾿Εντεταλμένος τοῦ Ράϊχ διὰ τὴν Ἑλλάδα λαμ- 
βάνει τὴν τιμὴν νὰ γνωστοποιήσῃ εἰς τὴν Ἑλληνικὴν Κυβέρνησιν 
τὰ ἀκόλουθα: 

Τὴν διενέργειαν τῆς ἀνταλλαγῆς ἐμπορευμάτων μεταξὺ 
Γερμανίας καὶ Ἑλλάδος θέλει ἀναλάβει ἡ Γερμανοελληνικὴ ἙἛ- 
ταιρία συμψηφιστικοῦ ἐμπορίου (ὈεαγίαἙ5). 

Ἡ Εταιρία ἑδρεύει ἐν Βερολίνῳ, ᾿Αθήναις καὶ Θεσσαλονίκῃ. 

Ἔν ᾿Αθήναις ἔχει τὰ ἑξῆς καθήκοντα : 

1) Καθορισμὸ- τῶν τιμῶν τῶν ἐκ Γερμανίας εἰσαγομένων 
εἰς τὴν Ἑλλάδα ἐμπορευμάτων. 

2) Ὁλοκληρωτικὴ εἴσπραξις τοῦ ἐπὶ πλέον τῆς τιμῆς κτή- 
σεως πραγματοποιουµένου τιμήματος: 

α) Πρὸς μείωσιν τῶν τιμῶν τῶν εἰς Γερμανίαν ἐξ Ἑλλάδος 
ἐξαγομένων ἐμπορευμάτων. 

β) Πρὸς μερικὴν κάλυψιν τῶν ἐξόδων κατοχῆς. 

3) Διοχέτευσις ἐμπορευμάτων. ἐφ᾽ ὅσον παρίσταται ἀνάγκη. 
Αἱ ἐργασίαι τῆς Ἑταιρίας θὰ διεξάγωνται ἀπὸ συμφώνου ὑπὸ 
τοῦ Εἰδικοῦ Ἐντεταλμένου τοῦ Ράϊχ διὰ τὴν Ἑλλάδα καὶ τῆς 
“Ἑλληνικῆς Κυβερνήσεως. 

Πρὸς ἀντιμετώπισιν τῶν ὑποχρεώσεων τῆς 'Εταιρίας ἡ Ἑλ- 
ληνικὴ Κυβέρνησις δέον νὰ παράσχῃ πρὸς τὰς τελωνειακὰς ἀρ- 
χὰς ὁδηγίας, ὅπως αδται παραδίδουν τὰ ἐκ Γερμανίας ἐμπορεύ- 
µατα πρὸς τοὺς "Ἕλληνας εἰσαγωγεῖς μόνον ἐφ᾽ ὅσον οὗτοι, σὺν 
τῇ τηρήσει τῶν συνήθων τελωνειακῶν διατυπώσεων, προσκομί- 
σουν καὶ πιστοποίησιν τῆς 'Εταιρίας ὅτι΄ τὸ ἐμπόρευμα δύναται 
νὰ διατεθῇ ἐλευθέρως. 

Δεδομένου ὅτι ἡ Εταιρία δὲν διεξάγει ἐργασίας δι᾽ ἴδιον 
ὄφελος, ἀλλ᾽ ὡς μεσεγγυοῦχος, δέον νὰ χορηγηθῇ εἰς αὐτὴν 
ἀτέλεια. 

Ὁ Εἰδικὸς Ἐντεταλμένος παρακαλεῖ. τὴν Ελληνικὴν Κυβέρ- 


Ὕησιν ὅπως προβῇ τὸ ταχύτερον εἰς τὴν ἀναγκαίαν νομοθετικὴν 
-ρύθμισιν, ἵνα ἡ “Εταιρία δυνηθῇ ν᾽ ἀναλάβῃ ἀμέσως τὰ καθή- 


κοντά της καὶ δράττεται τῆς εὐκαιρίας κλπ. 


᾿Αριθ. 2125 
Ἐν ᾿Αθήναις τῇ 16 Νοεμβρίου 1942 

Ὁ διὰ τὰ δημοσιονομικὰ καὶ οἰκονομικὰ ζητήματα Εἰδικὸς 
᾿Εντεταλμένος τοῦ Ράϊχ διὰ τὴν Ἑλλάδα λαμβάνει τὴν τιμὴν νὰ 
γνωστοποιήσῃ εἰς τὴν Ἑλληνικὴν Κυβέρνησιν τὰ ἀκόλουθα : 

Ἡ Ὠθοιίίοθς θὰ ἔχῃ τὸ δικαίωμα τοῦ καθορισμοῦ καὶ τῆς 
εἰσπράξεως τοῦ ὑπερτιμήματος ἐπὶ τῶν ἐκ Γερμανίας εἰσαγομέ- 
νῶν ἐμπορευμάτων, συμφώνως πρὸς τὰς ὑπὸ τριμελοῦς Γερμα- 
νο -Ἴταλο “Ἑλληνικῆς ἐπιτροπῆς παρεχοµένας κατευθύνσεις. 

Τὸ εἰσπραττόμενον ὑπερτίμημα θὰ διατίθεται διὰ τοὺς ἀκο- 
λούθους σκοπούς: 

α) πρὸς κάλυψιν μέρους τῶν εἰς τὸν γερμανικὸν στρατὸν 
ἀναγκαιούντων ἐξόδων κατοχῆς. 

β) πρὸς μείωσιν τῶν τιμῶν τῶν εἰς Γερμανίαν ἐξαγωγῶν. 

Ἡ Ἑλληνικὴ Κυβέρνησις θὰ τηρῆται ἐνήμερος τῆς διαθέσεως 
τῶν χρηματικῶν ποσῶν. 

Εἰς τὸ Διοικητικὸν Συμβούλιον τῆς Ὀθαγίαθ5 θὰ μετέχῃ ἀν- 

τιπρόσωπος τῆς Ἑλληνικῆς Κυβερνήσεως. 
: Τὸ κατὰ τὴν 5ην Νοεμβρίου ὁ. ἔ. ὑπάρχον ὑπόλοιπον τοῦ 
παλαιοῦ κλῆριγκ θὰ μεταφερθῇ εἰς εἰδικὸν λογαριασμόν, τοῦ 
ὁποίου ὁ διακανονισµος θὰ λάβῃ χώραν μετὰ τὸ πέρας τοῦ πο- 
λέμου. Τὸ ὑπόλοιπον τοῦτο δύναται, κατόπιν συμφωνίας μετὰ 
τῆς Γερμανικῆς Κυβερνήσεως νὰ διατεθῇ δι’ ἀγορὰς γερμανικῶν 
ἐμπορευμάτων, τῶν ὁποίων ἡ παράδοσις θὰ γίνῃ μετὰ τὸ πέρας 
τοῦ πολέμου. 

,Συμφωνεῖται ὅτι αἱ πρὸ τῆς 2ης Νοεμβρίου ἐ. ἔ. ἀναληφθεῖ- 
σαι ἀμοιβαῖαι ὑποχρεώσεις θὰ διενεργῶνται εἰσέτι διὰ τοῦ πα- 
λαιοῦ λογαρισμοῦ κλῆριγκ, αἱ δὲ μετὰ τὴν 5ην Νοεμβρίου ἐ. ἔ. 
δημιουργούμεναι, διὰ τοῦ νέου λογαριασμοῦ κλῆριγκ. 

Ἡ ἀξία τιμολογίων τῶν κατὰ μῆνα εἰσαγομένων ἐκ Γερμα- 
νίας εἰς τὴν Ἑλλάδα, ὡς καὶ τῶν ἐξ 'Ελλάδος ἐξαγομένων εἰς 
Γερμανίαν ἐμπορευμάτων, θὰ καταβάλλεται εἰς ἕνα νεοϊδρυθη- 
σόμενον λογαριασμὸν παρὰ τῇ Τραπέζῃ τῆς Ἑλλάδος. 

Ἡ τιμολογιακὴ ἀξία τῶν |, τῶν κατὰ μῆνα ἐκ Γερμανίας 
ἐξαγομένων εἰς τὴν Ἑλλάδα ἐμπορευμάτων θὰ καταβάλληται 


. ὑπὸ τοῦ Γερμανικοῦ Ὑπουργεὶου Οἰκονομικῶν εἰς τὸ τέλος ἑκά- 


στου μηνὸς εἰς τὸν νεοϊδρυθησόμενον λογαριασμὸν τῆς Τραπέ- 

ζης τῆς Ἑλάδος παρὰ τῷ Συμψηφιστικῷ Γραφείῳ (Ψ6ΓΓθςΏπωπΟΣ- 
Κα558) 

Ἡ πληρωμὴ τῶν ἐμπορευμάτων, ἅτινα εὑρίσκονται εἰσέτι 
εἰς ἑλληνικὰς τελωνειακὰς ἀποθήκας ἢ ἔχουσι δεσμευθεῖ ὑπὸ τῆς 
Ἑλληνικῆς Κυβερνήσεως, εἰς χεῖρας τῶν εἰσαγωγέων καθὼς καὶ 
τῶν ἐν Γερμανίᾳ παραγγελθέντων, καὶ ἐκ τῶν προτέρων πλη- 
ρωθέντων, μὴ ἀφιχθέντων ὅμως εἰσέτι εἰς τὴν Ἑλλάδα ἐμπο- 
ρευμάτων, θὰ ἐνεργηθῇ ὡσαύτως διὰ τοῦ νεοϊδρυθέντος λογα- 
ριασμοῦ κλῆριγκ. 

Πάντα τὰ ζητήματα τ᾽ ἀφορῶντα γενικῶς τὴν εἰσαγωγὴν 
ἐμπορευμάτων παραμένουν εἰς τὴν ἁρμοδιότητα τῆς “Ἑλληνικῆς 
Κυβερνήσεως. Τὰ ὑπὸ τῆς Ἑταιρίας Βεοιίαες ἐκδοθησόμενα πι- 
στοποιητικἁ καθορισμοῦ τιμήματος (Αω[ςεΏΙευςυποςεεγ/καΙθ) θέλουν 
προστεθεῖ εἰς τὰς ἤδη ὑφιστάμένας διατυπώσεις εἰσαγωγῆς. 

Ἡ ἀνωτέρω ἀναφερομένη τριμελὴς ἐπιτροπὴ θὰ λαμβάνῃ 
ὁδηγίας περὶ τῶν ἐργασιῶν της, ὑπὸ τῶν διὰ τὰ δημοσιονομικὰ 
καὶ οἰκονομικὰ ζητήματα Εἰδικῶν ἐντεταλμένων τῆς Γερμανίας 
καὶ Ἰταλίας καθὼς καὶ ὑπὸ τῆς Ἑλληνικῆς Κυβερνήσεως. 

Ὃ Εἰδικὸς Ἐντεταλμένος δράττεται τῆς εὐκαιρίας κλπ. 


Εἶπον ἤδη ὅτι αἱ Κυβερνήσεις τοῦ "Αξονος ἐνέμεινον 
εἰς τό καθεστὼς τῶν προκαταβολῶν, τὸ ὁποῖον ἐπέτρεπεν 
εἰς τὰ ἐν Ἑλλάδι στρατεύματά των ν᾿ ἀντιμετωπίζουν 
ἀνέτως τὰς ἀνάγκας των. Διεδήλωσαν μὲν τὴν πρόθεσιν 
καὶ τὴν ἐπιθυμίαν νὰ συμβάλουν εἰς τὰς δαπάνας ταύτας 
καὶ ἐξ ἰδίων, ἀνακουφίζουσαι τὴν ἑλληνικὴν οἰκονομίαν, 
ἀλλ᾽ ὄχι καὶ νὰ μεταβάλουν βασικῶς τὴν μέθοδον, τὴν 
ὁποίαν εἶχον ἐφαρμόσει ἕως τότε καὶ ἡ ὁποία παρεῖχεν εἰς 
τὰς ἀρχὰς κατοχῆς τὴν εὐχέρειαν τῆς ἀμέσου ἐξευρέ- 
σεως τῶν ἀναγκαιούντων εἰς αὐτὰς ἑκάστοτε χρηματι- 
κῶν ποσῶν ('). 

Ἐὰν προσβλέψωμεν ἐν συντομίᾳ εἰς τὴν νομιμότητα 
τῆς μεθόδου ταύτης, θὰ συμπεράνωμεν ὅτι : 


{) Ἐν τούτοις αἰ ὁδηγίαι τοῦ Βἰρεπίγορ πρὸς τὸν Νευρακῃει 
κατὰ τὸν διορισμόν του ὡς εἰδικοῦ οἰκονομικοῦ πληρεξουσίου 
σαν, ὡς μὲ διεβεβαίωσεν ὁ τελευταῖος, νὰ καταβάλλῃ προσπα- 
θείας πρὸς πλήρη ἀπαλλαγὴν τῆς Ἑλλάδος ἀπὸ πᾶσαν ἐπιβά- 
ρυνσιν, πέραν τῶν κυρίως ἐξόδων κατοχῆς. 


--εθδί--- 


“ Κατὰ τοὺς κανόνας τοῦ διεθνοῦς δικαίου, ὁ κατέχων 
δικαιοῦται νὰ εἰσπράτιῃ παρὰ τῶν κατοίκων τῆς κατεχο- 
μένης. χώρας φόρους, τὸ προϊὸν τῶν ὁποίων νὰ διαθέτῃ 
πρὸς συντήρησιν τῶν στρατευμάτων κατοχῆς. Ἐπὶ τοῦ κα- 
νόνος αὐτοῦ βασίζεται ἡ ἐπιβολὴ ἐξόδων κατοχῆς. Καὶ 
εἴτε ἡ εἴσπραξις τῶν φόρων γίνεται ἀπ᾽ εὐθείας ὑπὸ τοῦ 
κατέχοντος εἴτε ἀντὶ τούτου καταβάλλεται ὑπὸ τῆς χώ- 
ρας τὸ ἀντίστοιχον χρηματικὸν ποσὸν διὰ τῆς Τραπέζης, 
ὅπως καθωρίσθη διὰ τὴν Ἑλλάδα, εἶναι βεβαίως τὸ ἴδιον. 

- Πέραν ὅμως τούτου ἡ ἐπιβολὴ εἰς τὸν πληθυσμὸν τῆς 
κατεχομένης χώρας ἀναγκαστικοῦ δανείου, ὅπως ἦσαν αἱ 
προκαταβολαί, προσκρούει εἰς τὸ διεθνὲς δίκαιον. Ὁ κα- 
τέχων δικαιοῦται νὰ προβαίνῃ εἰς ἐπιτάξεις ἀναλόγως τῶν 
πόρων τῆς χώρας, ὀφείλει ὅμως νὰ πληρώνῃ τοῖς µετρη- 
τοῖς ἢ νὰ παρέχῃ σχετικὰς ἀποδείξεις, τὰς ὁποίας νὰ ἐξο- 
φλῇ τὸ ταχύτερον. ᾿Αλλ᾽ οἱ Γερμανοὶ δὲν ἐτήρησαν τὸν κα: 
νόνα τοῦτον ὄχι-μόνον κατὰ τὸν τελευταῖον, ἀλλ᾽ οὔτε 
κατὰ τὸν πρῶτον παγκόσμιον πόλεμον εἰς τὰς καταλη- 
φθείσας χώρας. 

Οἱ ἀσχοληθέντες μὲ τὰς ἐπανορθώσεις μετὰ τὸν πό- 
λεμον ἐκεῖνον ἐνθυμοῦνται τὸ πλῆθος τῶν ἀποδείξεων ἐπι- 
τάξεως (Βοης) τὰς ὁποίας παρέδωκαν εἰς τὸ Ἑλληνικὸν 
Ὑπουργεῖον ᾿Εξωτερικῶν πρὸς εἴσπραξιν ἀπὸ τὰς γερµα- 
νικὰς ἐπανορθώσεις οἱ ἐν Ρουμανίᾳ Ἕλληνες ὑπήκοοι, 
τῶν ὁποίων τὰ προϊόντα ἐπέτασσον οἱ Γερμανοὶ κατὰ τὴν 
κατοχήν, χωρὶς νὰ εἶναι εἰς θέσιν νὰ ἐξοφλήσουν τὰ Βοης. 
Φυσικὰ τὰ ἐν λόγῳ Βοης εἴτε οὐδέποτε ἐξωφλήθησαν, 
εἴτε οἱ κάτοχοί των ἱκανοποιήθησαν ἐν τέλει ἐκ τῶν ἐπα- 
νορθώσεων κατ᾽ ἀσήμαντον ποσοστόν. Τὸ σύστημα ὅμως 
τοῦτο εἶχε τὸ μειονέκτημα ὅτι ἐπεβάρυνεν ὄχι τὴν ὁλότητα 
τοῦ κατεχοµένου πληθυσμοῦ, ἀλλὰ μόνον ἄτομα καὶ προ- 
φανῶς οὔτε πάντας τοὺς ἔχοντας, ἀλλ᾽ ὡρισμένους 
ἐξ. αὐτῶν. 

᾿Αντ᾽ αὐτοῦ ἐφηρμόσθη κατὰ τὸν τελευταῖον πόλεμον 
ἡ μέθοδος τῶν μάρκων, καὶ τῶν λιρεττῶν κατοχῆς, διὰ τῆς 


ὁποίας, ἀσχέτως ἂν αὕτη δὲν ὑπηγορεύθη ἐκ λόγων δικαιο- 
σύνης ἀλλὰ μᾶλλον ὡς πορέχουσα μεγαλυτέραν ἄνεσιν 
εἰς τὸν κατέχοντα καὶ ἀπαλλάσουσα τοῦτον ἀπὸ προστρι- 
βὰς πρὸς τοὺς πολίτας τῆς κατεχομένης χώρας, ἐπιρρί- 
πτεται πάντως τὸ βάρος τῶν ἐπιτάξεων εἰς ὁλόκληρον τὸν 
πληθυσμόν. ᾿ 

Παρ᾽ ἡμῖν ἀρχικῶς, ἐκυκλοφόρησαν ὡς ἀνταλλακτι- 
κὸν μέσον καὶ τὸ μάρκον καὶ ἡ λιρέττα κατοχῆς. ᾿ΕἘπειδὴ 
ὅμως οἱ κατακτηταὶ ἐκυκλοφόρουν εὐρέως καὶ ἀφειδῶς τὰ 
κατοχικὰ ταῦτα νομίσματα ἐκ παραλλήλου πρὸς τὸ κυ- 
κλοφοροῦν ἑλληνικὸν χαρτονόμισμα, δὲν ἧτο δυνατὸν νὰ 
ὑπάρξῃ ἔλεγχος, ἐπὶ τοῦ ποσοῦ τοῦ συνολικῶς κυκλοφο- 
ροῦντος χαρτονομίσματος, ὑπὸ τῆς Τραπέζης τῆς Ἑλλά- 
δος καὶ τοῦ Ἑλληνικοῦ Δημοσίου, διὸ ἠξιώθη ὑπὸ τῆς Κυ- 
βερνήσεως νὸ ἀποσυρθῶσι τὰ κατοχικὰ νομίσματα καὶ νὰ 
ἀπαγορευθῇ ἡ περαιτέρω κυκλοφορία τούτων, ὅπερ μετὰ 
ἐργώδεις συζητήσεις καὶ διαπραγματεύσεις ἐπετεύχθη 
τελικῶς. 

Εἴχομεν, οὕτω, κατὰ τὴν κατοχήν, ἕνα σύστημα ἐπι- 
τάξεων. γενικευμένον ὅμως καὶ ἐκτεινόμενον εἰς βάρος 
ὁλοκλήρου τοῦ πληθυσμοῦ καὶ διενεργούμενον. διὰ μέσου 
τῶν διὰ τῆς Τραπέζης τῆς Ἑλλάδος λαμβανομένων χρη- 
μάτων, ἀντὶ τῶν νομισμάτων κατοχῆς. 

Δεδομένου οὕτω ὅτι αἱ ἀναλήψεις τῶν ἀρχῶν κατο- 
χῆς ἀπετέλουν κακὸν ἀναπόφευκτον, τῶν κατεχόντων τὴν 
χώραν μὴ δυναμένων νὰ ἐξεύρουν ἄλλως τὰ ἀναγκαῖα 
πρὸς συντήρησιν τοῦ στρατοῦ καὶ τῶν ὑπηρεσιῶν αὐτῶν 
μέσα, ἔδει νὰ ἐξευρεθῇ τρόπος ὅπως τὰ πέραν τῶν ὑπὸ 
τῆς συνθήκης τῆς Χάγης ἀναλαμβανόμενα ποσὰ προσμε- 
τρῶνται εἰς πίστωσιν τοῦ ἑλληνικοῦ δημοσίου καλυπτό- 
μενα εἴτε εἰς εἶδος εἴτε εἰς χρῆμα. 

“Ὅθεν ἡ ἤδη τὸ πρῶτον κατὰ Μάϊον τοῦ 1941 προτα- 
θεῖσα ὑπὸ τοῦ τότε προσωρινοῦ Ὑπουργοῦ τῶν Οἰκονομι- 
κῶν κ. Πλ. Χατζημιχάλη καὶ μετὰ ταῦτα ὑπὸ τούτου 
καὶ τοῦ Ὑπουργοῦ τῶν Οἰκονομικῶν ἐπιδιωχθεὶς διαχωρι- 


--δδη---- 


σμὸς τῶν λογαριασμῶν τῶν νομίμων ἐξόδων κατοχῆς ἀφ᾽ 
ἑνὸς καὶ τῶν ἐπὶ πλέον ἀναλήψεων ἀφ᾽ ἑτέρου, ἀπετέλει 
μέτρον προοδευτικόν, δίκαιον καὶ ἀπὸ πάσης ἀπόψεως 
ὠφέλιμον διὰ τὴν Ἑλλάδα. 

Ἔτεινον δὲ αἱ προσπάθειαι εἰς τὸ νὰ ἐξευρεθῇ τρόπος 
νὰ ἐπιστρέφωνται τὰ λαμβανόμενα ποσὰ τὸ ταχύτερον εἰς 
τὴν Τράπεζαν τῆς Ἑλλάδος, ὅπερ θὰ ἦτο ὅ,τι ἐχρειάζειο 
καὶ ὅ,τι ἀκριβῶς ἐπέβαλλε τὸ διεθνὲς δίκαιον. 

Ἰδοὺ διατὶ εἶπον ὅτι αἱ συμφωνίαι αἱ ὁποῖαι ὑπῆρξαν 
ἀποτέλεσμα τῶν ἐν Βερολίνῳ συνομιλιῶν καὶ ἀνεκοινώ- 
θησαν εἰς τὴν Ἑλληνικὴν Κυβέρνησιν διὰ τῶν ἀνωτέρω 
παρατιθεµένων διακοινώσεων ἀπετέλουν σοβαρὰν µεταβο- 
λὴν τῆς καταστάσεως, ἤ διὰ νὰ εἶμαι ἀκριβέστερος, ὑπό- 
σχεσιν τοιαύτης μεταβολῆς, συνοδευομένην ἀπὸ μίαν πρα- 
κτικὴν ρύθμισιν, ἐγγυωμένην, ἐὰν ἐφηρμόζετο, τὴν πραγ- 
µατοποίησιν τῆς ὑποσχέσεως. 

Τὰς ἀπόψεις ταύτας καὶ τὴν διανοιγομένην προοπτι- 
κὴν βελτιώσεως τῆς οἰκονομικῆς καταστάσεως τῆς χώρας 
συνεζήτησα διὰ μακρῶν μετὰ τῶν δύο εἰδικῶν ἐντεταλμέ- 
νῶν τῶν Κυβερνήσεων τοῦ "Αξονσς πρὶν ἢ ἀποδεχθῶ τὴν 
πρότασιν ὅπως ἀναλάβω τὴν προεδρίαν τῆς Κυβερνήσεως. 

Εἶναι εὐνόητον ὅτι οἱ οἰκονομικοὶ ἐντεταλμένοι, καθώς 
ἄλλωστε καὶ οἱ δύο πολιτικοὶ πληρεξούσιοι μοῦ ἔδωκαν 
πολλὰς ὑποσχέσεις περὶ ταχείας λειτουργίας τοῦ ἀνωτέρω 
συστήματος εἰσαγωγῶν καὶ μὲ διεβεβαίωσαν ὅτι εἰς ἕκα- 
στον ζήτημα τὸ ὁποῖον θὰ ἐπαρουσιάζετο εἰς τὸ μέλλον αἱ 
ἀπόψεις τῆς Κυβερνήσεως θὰ ἐξητάζοντο μετὰ πάσης εὐ- 
μενείας καὶ προσοχῆς. 

Αὐτοὶ εἶναι οἱ λόγοι, οἵτινες μὲ ἐνεθάρρυνον νὰ ἀνα- 
λάβω τὸ βαρὺ ἔργον τῆς Προεδρίας τῆς Κυβερνήσεως, ἥτις 
ἄλλως τε δὲν ἦτο ἄλλητις, εἰμὴ αὐτὴ αὕτη ἡ προηγουµένη 
Κυβέρνησις συμπληρωθεῖσα διὰ 3 νέων Ὑπουργῶν οἵτι- 
νες καὶ ὡρκίσθησαν ὑπὸ τοῦ ᾿Αρχιεπισκόπου Δαμασκηνοῦ. 

Ἓν δεῖγμα εὐμενοῦς μεταχειρίσεως, ἀλλὰ συγχρό- 
νως καὶ ἀπόδειξιν τῆς ἐξουσίας μὲ τὴν ὁποίαν ἦτο περιβε- 

᾿βλημένος, μοῦ ἔδωκεν ὁ Νειβαεµεί τὴν ἰδίαν ἐκείνην ἡμέ- 
ραν τῆς ὑπ᾽ ἐμοῦ ἀναλήψεως τῆς ἀρχῆς εἰς τὴν ἀκόλου- 
θον ὑπόθεσιν (2.12 42). 

Τὸν Σεπτέμβριον 1942 ἔγινεν ἣ γνωστὴ ἀνατίναξις 
τοῦ ἐπὶ τῆς ὁδοῦ Πατησίων κτιρίου, ὅπου ἦσαν τὰ γρα- 
φεῖα τῆς ὀργανώσεως ΕΣΠΟ. Εἰς τὸν αὐτὸν ἢ εἰς ἄλλον 
ὄροφον τοῦ κτιρίου, τὸ ὁποῖον ἧτο ἐξ ὁλοκλήρου ἐπιτε- 
ταγμένον ὑπὸ τῶν Γερμανῶν, ἧτο ἐγκατεστημένη μία γερ- 
μανικὴ ἀεροπορικὴ μονάς, τὸ ὑλικὸν τῆς ὁποίας κατε- 
στράφη ἐκ τῆς ἐκρήξεως, καὶ τῆς ἐπακολουθησάσης πυρ- 
καϊᾶς. ᾿Ολίγας ἡμέρας μετὰ ταῦτα ὁ στρατιωτικὸς διοι- 
κητὴς Νοτίου '. λλάδος στρατηγὸς τῆς ἀεροπορίας 5ρ6ἰαε! 
ἠξίωσε δι’ ἐγγράφου του νὰ καταβληθοῦν ὑπὸ τῆς Ἕλληνι- 
κῆς Κυβερνήσεως 810 ἑκατομμύρια δραχμῶν, ἤτοι 4.000 τότε 
χρυσαὶ λίραι περίπου ὡς ἀποζημίωσις διὰ τὸ καταστραφὲν 
στρατιωτικὸν ὑλικόν. ᾿Επειδὴ δὲν ἐδόθη ἀμέσως ἀπάντησις 
εἰς τὴν ἀξίωσιν αὐτήν, ὁ στρατηγὸς ἐπανῆλθε μὲ αὐστηρὸν 
ἔγγραφον, διὰ τοῦ ὁποίου ἔθετε καὶ προθεσμίαν καταβο- 
λῆς τῶν χρημάτων. 

Συνεπείᾳ τῆς πιέσεως ταύτης τὸ Γραφεῖον Πρωθυπουρ- 
γοῦ διεβίβασε τὸ ἔγγραφον πρὸς τὸ Ὑπουργεῖον τῶν Οἱ- 
κονομικῶν, διὰ τὰ περαιτέρω. ᾿Αλλ᾽ ὁ Ὑπουργὸς δὲν ἐξε- 
τέλεσε τὴν ἐντολὴν καὶ ἔσπευσε νὰ συνεννοηθῇ μετ᾽ ἐμοῦ, 
ἵνα χειρισθῶ ὁ ἴδιος τὸ ζήτημα, ἐξετάζων τοῦτο καὶ ἀπὸ τῆς 
νομικῆς του πλευρᾶς, κατὰ πόσον δηλαδὴ ηὐθύνετο τὸ Ἑλ- 
ληνικὸν Κράτος διὰ τὰ εἰς βάρος τῆς γερμανικῆς ἀεροπο- 
ρικῆς μονάδος ἀποτελέσματα τῆς πράξεως τῶν Ἑλλήνων 
πολιτῶν οἱ ὁποῖοι ἐξετέλεσαν τὴν ἀνατίναξιν καὶ τὰς 
προσγενομένας εἰς αὐτὴν ζημίας. 

Πράγματι κατὰ τὴν πρώτην ἐκείνην συνάντησιν τὴν 
ὁποίαν εἶχον μὲ τὸν ΝθιβαμεΓ ὑπὸ τὴν νέαν ἰδιότητά 
μου, τὸν παρεκάλεσα νὰ ρυθµίσῃ τὸ ἐκκρεμὲς αὐτὸ ζήτημα 
παραιτούμενος τῆς ἀποζημιώσεως διὰ τὰς πραγματικὰς ἢ 
ὑποθετικὰς ζημίας τῆς γερμανικῆς ἀεροπορικῆς μονάδος. 


--ῃ80; ---- 


Οὗτος ἐδέχθη προθύμως τὴν παράκλησιν καὶ τοιουτοτρό- 
πως ἔληξεν ὑπὲρ ἡμῶν ἡ ὑπόθεσις ἐκείνη. 

"Αναλαβὼν τὴν Κυβέρνησιν ὑπὸ τὰς περιγραφείσας 
συνθήκας ἧτο φυσικὸν ὅτι δὲν ἔπρεπε νὰ προσδοκῶ ἄμε- 
σον βελτίωσιν τῆς καταστάσεως, διότι ἡ ἐνίσχυσις τῆς ἑλ- 
ληνικῆς Οἰκονομίας καὶ ἡ ἀνακούφισις τοῦ κράτους ἀπὸ τὸ 
τεράστιον οἰκονομικὸν βάρος, τὸ ὁποῖον ἐπέβαλεν εἰς 
τὴν Ἑλλάδα ἡ κατοχὴ, ἐξηρτᾶτο ἀπὸ τὰς ὑποσχεθείσας 
εἰσαγωγὰς ἐμπορευμάτων ἐκ τῶν χωρῶν τοῦ ᾿"Αξονος, 
αὗται δὲ δὲν ἠδύναντο νὰ πραγματοποιηθοῦν ἀπὸ τῆς 
μιᾶς ἡμέρας εἰς τὴν ἄλλην. Ἡ πρωτίστη λοιπὸν ἀρετὴ τὴν 
ὁποίαν ἀπήτει ἡ περίστασις ἦτο ἡ ὑπομονὴ καὶ ἡ ψυχικὴ 
διάθεσις ὅπως δοθῇ εἰς τοὺς κατέχοντας τὴν χώραν πί- 
στωσις χρόνου διὰ νὰ πραγματοποιήσουν τὰς ὑποσχέσεις 
των. ᾿Αλλ᾽ ἡ δύναμις τῶν πραγμάτων, δηλαδὴ ἡ οἰκονο- 
μικὴ ἀθλιότης καὶ ἡ ἐκ ταύτης κοινὴ δυσφορία ἦτο ὑπερ- 
τέρα τοιούτων λογισμῶν καὶ ἱκανὴ ὅπως ἐξουδετερώοῃ 
πᾶσαν τοιαύτην διάθεσιν, ὅπως ἀπεδείχθη εὐθὺς ἀμέσως. 

Πρέπει ἴσως νὰ τονίσω ἄλλην μίαν φορὰν ἐνταῦθα 
ἐκεῖνο τὸ ὁποῖον προκύπτει ἐξ ὅσων ἐξέθεσα μέχρι τοῦδε : 

“Ὅτι ἡ βασικὴ ἰδέα τόσον ἐμοῦ ὅσον καὶ τοῦ τότε 
Ὑπουργοῦ τῶν Οἰκονομικῶν ἦτο ὅτι ἔπρεπε νὰ ἐπιδιωχθῇ 
διὰ παντὸς τρόπου ἡ σταθεροποίησις τῆς οἰκονομικῆς κα: 
ταστάσεως, ἢ ἐὰν τοῦτο ἀπέβαινε τελείως ἀδύνατον, τού- 
λάχιστον ἡ δημιουργία ὅρων οἱ ὁποῖοι θὰ ἐπέτρεπον τὴν 
ὅσον τὸ δυνατὸν μεγαλειτέραν ἐπιβράδυνσιν τοῦ ρυθμοῦ, 
μὲ τὸν ὁποῖον συνετελεῖτο, ὑπὸ τὴν πίεσιν τῶν πραγμά- 
των, ἡ οἰκονομικὴ καὶ νομισματικὴ ἐξάρθρωσις τῆς χώρας. 

Εἶναι ἀναγκαῖον νὰ τονίσω τοῦτο, διότι ἐγώ οὐδέ- 
ποτε ἀπέβλεψα ἀπαθῶς καὶ μοιρολατρικῶς εἰς τὴν ση- 
'μειουμένην νομισματικὴν ἐξέλιξιν, ἀλλὰ τοὐναντίον κατε- 
λαμβανόμην ὑπὸ δέους ἐνώπιον τοῦ ἐπερχομένου χάους 
«τοῦ. νομισματικοῦ πληθωρισμοῦ. Ἴσως, ἐὰν ἡ λῆξις τοῦ 
πολέμου ἧτο ἐν ὄψει, ἡ καταβαράθρωσις τσῦ ἐθνικοῦ νομί- 
σµατος νὰ μὴ εἶχε καταστρεπτικὰς συνεπείας. ᾿Αλλὰ 

παρὰ τὴν διοκρινομένην κατὰ τὴν ἐποχὴν ἐκείνην κάμψιν 
τοῦ "Αξονος καὶ ἰδίᾳ μετὰ τὴν συμμαχικὴν νίκην τοῦ 
᾽Αλαμέίν, τὸ τέρμα τοῦ πολέμου ἐφαίνετο ἀκόμη μακράν. 
᾿Εὰν ἑπομένως ἐφθάνομεν συντόμως. εἰς τοιοῦτον βαθμὸν 
πληθωρισμοῦ, ὥστε τὸ νόμισμα νὰ καταστῇ ἄχρηστον διὰ 
τὰς συναλλαγάς, ἐνῶ οὐδεμία δυνατότης νομισματικῆς 
µεταρρυθµίσεως ἧτοι εἰσαγωγῆς νέας νομισματικῆς μονά- 
δος ὑπῆρχεν, ὁ κίνδυνος τῆς τελείας παραλύσεως τῆς οἱ- 
κονομικῆς ζωῆς καὶ τῆς ἀδυναμίας πάσης συναλλαγῆς ἦτο 
προφανής. 

Ἓν ἄλλο στοιχεῖον, τὸ ὁποῖον δὲν ἀνέφερον ἕως τώρα, 
διότι δὲν ἦτο θετικόν τι δεδομένον, ἀλλ᾽ ἁπλῶς ψυχολο- 
γικοῦ χαρακτῆρος καὶ συνετέλει ὥστε νὰ δημιουργῆται 
εἰς ἡμᾶς ἡ ἐλπὶς ὅτι μετὰ τὸν σχηματισμὸν τῆς νέας Κυ- 
βερνήσεως θὰ περιωρίζοντο αἱ αἰτήσεις χρημάτων παρὰ 
τῶν ᾿Αρχῶν κατοχῆς, ἦσαν αἱ διαρκεῖς ὑποσχέσεις τῶν πο- 
λιτικῶν πληρεξουσίων καὶ τῶν εἰδικῶν οἰκονομικῶν ἐντε- 
ταλμένων τὰς ὁποίας ἐπανέλαβον καὶ εἰς τὸ Βερολῖνον 
πρὸς τὸν Ὑπουργὸν τῶν Οἰκονομικῶν καὶ οἱ ἐκεῖ ἁρμόδιοι, 
ὅτι δηλαδὴ θὰ ἐπεβάλλοντο σοβαραὶ οἰκονομίαι εἰς τὰς 
δαπάνας τοῦ στρατοῦ. 

Ὅλα αὐτὰ ἐπροκάλουν καὶ εἰς ἐμὲ καὶ εἰς τὸν Ὕπουρ- 
γὸν τῶν Οἰκονομικῶν τὴν ἐλπίδα ὅτι δὲν θὰ εἴχομεν ν΄ ἀντι- 
μετωπίσωμεν ἀμέσως χρηματικὰς ἀξιώσεις εἰς τοιαύτην 
κλίμακα, ὡς εἰς τὸ παρελθόν. Ηπατήθημεν ὅμως. Καὶ ἤρ- 
χισε τότε μία πάλη μεταξὺ τῆς Κυβερνήσεώς μου καὶ 
τῶν ἀρχῶν κατοχῆς, τὴν ὁποίαν θὰ περιγράψω διὰ νὰ 
συμπληρωθῇ ἡ εἰκὼν τῆς ὅλης πολιτείας μου ἐπὶ τοῦ Οἱ- 
κονομικοῦ ζητήματος, τοῦθ᾽ ὅπερ εἶναι τοσούτῳ μᾶλλον 
ἀναγκαῖον ὅσον ἐγὼ ὡς καὶ ὁ ἁρμοδιώτερος Ὕπουρ- 
γὸς τῶν Οἰκονομικῶν ἐδικάσθημεν ἀπόντες καὶ τίποτε ἐξ 
ὅσων θὰ εἴπω τώρα δὲν ἐξετέθη εἰς τὸ δικαστήριον. Δὲν 
ἐννοῶ βεβαίως μὲ τοῦτο ὅτι, ἐὰν ἐξετίθεντο, θὰ ἐλαμβά- 
νοντο ὑπ᾽ ὄψιν, λόγῳ τῆς ἀδιασείστου προκαταλήψεως 
τοῦ ᾿Δικαστηρίου καὶ τῆς προειλημμένης καθ᾽ ἡμῶν ἀπο- 

φάσεώς του, ἀλλ᾽ ἁπλῶς ὅτι εἶναι ἀκόμη ταῦτα ἄγνω- 
στα εἰς τὸ καλῆς πίστεως κοινόν. 

Ὡς κατάλοιπον τῆς προηγουμένης Κυβερνήσεως ὑπε- 
λείποντο πρὸς ἐκτέλεσιν δύο χρηματικαὶ αἰτήσεις, ἡ μία 
τῶν Γερμανῶν καὶ ἡ ἄλλη τῶν ᾿Ιταλῶν. 


᾿Ιδοὺ αἱ αἰτήσεις : 
᾿Αθῆναι τῇ 15 Νοεμβρίου 1942 
Ὁ Πληρεξούσιος τοῦ Ράϊχ διὰ τὴν Ἑλλάδα. 
Σημείωμα 

Τὸ Ὑπουργεῖον τῶν Οἰκονομικῶν ἐσταμάτησε τὴν 
καταβολὴν ποσῶν διὰ τὴν συνέχισιν τῆς ἐκτελέσεως σει- 
ρᾶς ἔργων, τὰ ὁποῖα δὲν δύνανται ν᾿ ἀφεθοῦν ἡμιτελῆ, 
ἄνευ κινδύνου καταστροφῆς τῶν ἤδη ἐκτελεσθέντων τμη- 
μάτων αὐτῶν. 

Τὸ σύνολον τῶν λογαριασμῶν, οἵτινες δέον νὰ πλη- 
ρωθοῦν διὰ τὰς ἤδη ἀρξαμένας ἐργασίας ἀνέρχεται εἰς 
10 δισεκατομμύρια. 

Δέον νὰ ληφθῇ ἐπειγόντως πρόνοια ὅπως διατεθοῦν 
ἀμέσως 82 δισεκατομμύρια διὰ τὰς πλέον κατεπειγούσας 
καὶ μὴ ἐπιδεχομένας ἀναβολὴν πληρωμάς, ἤτοι 1500 ἑκα- 
τομμύρια πρὸς τὴν ᾿Επιτροπὴν Προμηθειῶν διὰ τὰ στρα- 
τεύματα ᾿Αθηνῶν, 300 ἑκατομμύρια πρὸς τὴν ᾿Ἐπιτροπὴν 
Καλαμῶν καὶ 200 ἑκατομμύρια ἀλλαχοῦ. 

(Ὑπογραφὴ) 


᾿Αθῆναι τῇ 16-11-1942 
Σημείωμα 
Ὁ Εἰδικὸς ᾿Εντεταλμένος τῆς Βασιλικῆς Ἰταλικῆς Κυ- 
βερνήσεως διὰ τὰ οἰκονομικὰ καὶ δημοσιονομικὰ ζητήματα 
τῆς Ἑλλάδος φέρει εἰς γνῶσιν τῆς Ἑλληνικῆς Κυβερνή- 


σεως ὅτι ἡ Ἰταλικὴ Διοίκησις Στρατοῦ κατοχῆς, ἐξαντλή- 
σασα τὸ ποσὸν τῶν 1750 ἑκατομμυρίων δραχμῶν, ὅπερ 

κατεβλήθη κατὰ τὸν τρέχοντα μῆνα, ἔχει ἀνάγκην ἑτέ- 
ρῶν καταβολῶν. 

“Ὅθεν ὁ Εἰδικὸς Ἐντεταλμένος παρακαλεῖ τὴν Ἕλλη- 
νικὴν Κυβέρνησιν νὰ δώσῃ εἰς τὴν Τράπεζαν τῆς Ἑλλά- 
δος διαταγήν, ὅπως πληρώσῃ εἰς τὴν ὡς ἄνω Διοίκησιν 
περαιτέρω προκαταβολὴν 1.000.000.000 δραχμῶν εἰς με- 
τρητά, ἥτις θὰ ἀχθῇ εἰς χρέωσιν τῆς Ἰταλικῆς Κυβερνή- 
σεως εἰς τὸν παρὰ τῇ αὐτῇ Τραπέζῃ ἀνοιχθέντα ἄτοκον 
λογαριασμὸν εἰς δραχμάς. 

(Ὑπογραφὴ) 


Αἱ αἰτήσεις αὗται εἶχον ἤδη διαβιβασθεῖ ὑπηρεσιακῶς 
ἔκτοτε εἰς τὸ Ὑπουργεῖον τῶν Οἰκονομικῶν διὰ τὰ περαι- 
τέρω, ἀλλ᾽ ὁ Ὑπουργὸς κ. Κοτζαμάνης πρὶν ἢ προβῇ εἰς 
οἰανδήποτε ἐνέργειαν μοῦ ἀπηύθυνε τὸ ἀκόλουθον ἔγ- 
γραφον. 

᾿Αθῆναι τῇ 20 Νοεμβρίου 1942 
᾿Αριθ. Ἐμπ. Πρωτ. 7 
Πρὸς τὸν Κύριον Πρόεδρον τῆς Κυβερνήσεως 
Κύριε Πρόεδρε, 

Εἰς ἁπάντησιν ὑμετέρων ἀπὸ 16 καὶ 18 τρέχοντος καὶ 
ὑπ᾽ ἀριθ. 121 καὶ 122 πρωτ. ἀπορ. καὶ κατόπιν τῆς ἀπὸ 
14 Νοεμβρίου ἐ. ἔ. ὑπὸ στοιχεῖα 111-10/2Ν ἐπιστολῆς τοῦ 
Γερμανοῦ ος, τοῦ Ράϊχ, ἧς ἀντίγραφον ἐπισυνά- 
πτω, γνωρίζω ὑμῖν ὅτι τὸ ζήτημα τῶν δαπανῶν κατοχῆς 
δέον ὅπως ἀπασχολήσῃ ὑμᾶς σοβαρῶς καὶ ἐπειγόντως διὰ 
μίαν ριζικὴν καὶ ὁριστικὴν ρύθμισιν ἐπὶ τῇ βάσει τῶν πό- 
ρῶν καὶ δυνατοτήτων τῆς χώρας, διότι πᾶσα ἀναβολὴ καὶ 
πᾶν ἡμίμετρον συνεπάγεται τὴν καταστροφὴν τῆς χώρας 
καὶ σοβαροτάτας εὐθύνας διὰ τὴν Κυβέρνησιν. Μόνον 
ὅλως ἐξαιρετικῶς καὶ ἵνα μὴ δημιουργηθῶσι δυσχέρειαι 
ἀπὸ τῶν πρώτων ἡμερῶν τῆς ὑπὸ νέαν σύνθεσιν νέας Κυ- 
βερνήσεως, τῇ ἐγγράφφ ὑμῶν ἐντολῇ, εἶναι δυνατὸν τὸ 
Ὑπουργεῖον Οἰκονομικῶν ν᾿ ἀναλάβῃ τὴν εὐθύνην ἐντο- 
λῆς πρὸς τὴν Τράπεζαν μιᾶς προκαταβολῆς, μὴ ὑπερβαι- 

νούσης τὰ 2500 ἑκατομμύρια δραχμῶν δι᾽ ἀμφότερα τὰ 
Κράτη, ὑπὸ τὸν ρητὸν ὅρον κοινοποιούμενον παρ᾽ ὑμῶν 
καταλλήλως ὅτι πρὸ οἰασδήποτε νέας αἰτήσεως θὰ ρυθµι- 
σθῇ τὸ ὅλον ζήτημα τῶν δαπανῶν τούτων ὁριστικῶς. 


Ὃ Ὑπουργὸς τῶν Οἰκονομικῶν 
Σ. ΓΚΟΤΖΑΜΑΝΗΣ 


Ἡ ἄμεσος αὐτὴ αἴτησις χρημάτων, μολονότι δὲν 
ἐνεῖχε βέβαια οὐδὲν τὸ ἀπρόοπτον, μὲ ἐπανέφερεν εἰς τὴν 
πραγματικότητα, ἀπὸ τὴν ὁποίαν μὲ εἶχον ἀπομακρύνει 
πρὸς στιγμὴν αἱ οἰκονομικαὶ συνεννοήσεις καὶ ρυθμίσεις 
καὶ αἱ ἐκ τούτων γεννηθεῖσαι ἐλπίδες, τὰς ὁποίας ἀνέφε- 
ρον ἀνωτέρω, ἀντελήφθην δὲ ὅτι ὑπῆρχεν ἀνάγκη νέων 
προσπαθειῶν ἐπὶ τοῦ φλέγοντος οἰκονομικοῦ ζητήματος. 

᾿Εκάλεσα κατόπιν τούτου τὸν Ὑπουργὸν τῶν Οἰκονο- 
μικῶν, ἵνα σκεφθῶμεν περὶ τοῦ πρακτέου. Διεπιστώσαμεν 
τότε ἀπὸ κοινοῦ καὶ πάλιν ὅτι ὁ μόνος τρόπος πρὸς βελ- 
τίωσιν τῆς καταστάσεως ἦτο πράγματι ἡ ἔντασις τῆς λει- 
τουργίας τοῦ ἀπ᾽ ἀρχῆς ὑπὸ τοῦ Ὑπουργείου Ἐθνικῆς 
Οἰκονομίας ἐγκατασταθέντος Ἑλληνογερμανικοῦ ΟΙεαιίπα 
καὶ ἀπεφασίσαμεν νὰ προβῶμεν ἄνευ ἀναβολῆς εἰς τὴν 
λῆψιν τῶν ἀναγκαίων νομοθετικῶν μέτρων καὶ τὴν συμ- 
πλήρωσιν τῶν σχετικῶν ἀπὸ ἑλληνικῆς πλευρᾶς διατυπώ: 
σεων. Συγχρόνως ὅμως ἐμείναμεν σύμφωνοι ὅτι ἔπρεπε 
νὰ τεθῇ εἰς τὰς ἀρχὰς΄ κατοχῆς καὶ συγκεκριμένως εἰς 
τοὺς δύο οἰκονομικοὺς ἐντεταλμένους μία οὕτως εἰπεῖν 
προθεσµία διὰ τὴν πρακτικὴν ἀπόδοσιν τῶν ἀποφασισθέν- 
των μέτρων. 

Πράγματι, διὰ τὴν Κυβέρνησιν, φλεγομένην ἀπὸ τὴν 
ἐπιθυμίαν νὰ παρουσιάσῃ εἰς τὸν λαὸν ἕνα ἱκανοποιητι- 
κὸν ἀποτέλεσμα τῆς πολιτικῆς της ἐπὶ τοῦ οἰκονομικοῦ καὶ 
τοῦ ἐπισιτιστικοῦ προβλήματος, εἶχε κεφαλαιώδη σημα- 
σίαν ἐὰν τὰ οἰκονομικὰ μέτρα θὰ ἀπέδιδον ἐγκαίρως ἢ 
μετὰ πάροδον τόσου χρόνου, ὥστε ἐν τῷ μεταξύ, ἐπιδει- 
νουμένης τῆς καταστάσεως, νὰ ὀγκωθῇ καὶ ἀποκορυφωθῇ 


ώς ΒΑ ᾱ- 





ὁ πληθωρισμὸς καὶ ἡ λαϊκὴ δυσφορία. Καὶ περὶ βραχείας 
προθεσμίας μὲν ὑπὸ τὴν ἀκριβῆ ἔννοιαν τῆς λέξεως δὲν 
ἠδύνατο νὰ γίνῃ λόγος, ἠδύνατο ὅμως ἡ Κυβέρνησις νὰ 
δηλώσῃ εἰς τοὺς ἐκπροσώπους τοῦ ᾿Αξονος ὅτι εἶναι ἀπο- 
φασισμένη νὰ καθορίσῃ τὰς προκαταβολὰς τὰς ὁποίας 
θὰ ἐχορήγει εἰς τὰς ἀρχὰς κατοχῆς εἰς ἕνα ὡρισμένον ἐκ 
τῶν προτέρων, ποσὸν καὶ ὅτι πέραν τοῦ ποσοῦ τούτου δὲν 
θὰ ἔδιδεν οὐδὲν πλέον, αὐτὴ τουλάχιστον, ἑτοίμη νὰ ἀπο- 
συρθῇ ἀμέσως τῆς ἀρχῆς, ἂν τοῦτο δὲν ἐγίνετο δεκτόν. 

Ἐν τῷ μεταξὺ ἀπεφασίσαμεν νὰ δεχθῶμεν τὰς νέας 
χρηματικὰς ἀξιώσεις καθ᾽ ὃ μέτρον ὑπεδείκνυεν ὁ Ὕπουρ- 
γὸς τῶν Οἰκονομικῶν εἰς τὸ ἀνωτέρω ἔγγραφόν του, ἐγὼ 
δὲ ἀπηύθυνα πρὸς τοὺς δύο πληρεξουσίους τὴν κατωτέρω 
ταυτόσημον ἀπάντησιν, εἰς τὴν ὁποίαν δὲν ἐξετίθεντο μὲν 
ἀκόμη αἱ ἀνωτέρω ἀποφάσεις µας, διετυπώνετο ὅμως ἡ 
παράκλησις ὅπως οὗτοι συνεννοηθοῦν μεθ’ ἡμῶν πρὸς ὁρι- 
στικὸν καθορισμὸν τῶν οἰκονομικῶν ὑποχρεώσεων τῆς Κυ- 
βερνήσεως. 


Αριθ. 219 
᾿Αθῆναι τῇ 20 Νοεμβρίου 1942 


Πρὸς τὸν Πληρεξούσιον τοῦ Ράϊχ διὰ τὴν Ἑλλάδα 


Ὁ ἐπὶ τῶν Οἰκονομικῶν Ὑπουργὸς μοῦ ἀπέστειλεν 
ἀντίγραφον τοῦ ἀπὸ 14 τρέχοντος μηνὸς ἐγγράφου τοῦ 
κ. ΝΘ58{ ὑπὸ στοιχεῖα Ι1--100/2. 

Κατόπιν τούτου συνέστησα διὰ ταὐταρίθμου ἐγγρά- 
φου µου πρὸς τὸν κ. Ὑπουργὸν τῶν Οἰκονομικῶν ὅπως 
κατατεθῶσι 1500 ἑκατομμύρια δραχμῶν. 

Ἕνεκα. ὅμως τῆς καταστάσεως, εἰς ἣν περιῆλθε τὸ 
Δημόσιον Ταμεῖον συνεπείᾳ τῶν διαστάσεων τῶν δαπα- 
νῶν τῶν ᾿Αρχῶν κατοχῆς, ἐκφράζω πρὸς ὑμᾶς τὴν παρά: 
κλησίν, ὅπως τὸ ζήτημα τοῦτο κανονισθῇ ὁριστικῶς πρὸ 
πάσης ὁμοίας περαιτέρω αἰτήσεώς σας, καθόσον ἡ βαρύ- 

νουσα τὴν Κυβέρνησιν εὐθύνη διὰ τὴν καταστροφὴν τῆς 
χώρας εἶναι μεγίστη. 
Δράττομαι τῆς εὐκαιρίας κλπ. 
Ὁ Πρόεδρος τῆς Κυβερνήσεως 
Κ. ΛΟΓΟΘΕΤΟΠΟΥΛΟΣ 


᾿Εκτὸς τῆς ἐπιστολῆς ταύτης καὶ δι᾽ ἐπανειλημμένων 
προφορικῶν διαβηµάτων ἐξεφράσαμεν εἰς τοὺς πληρεξου- 
σίους τὴν ἐπιθυμίαν μας ὅπως τὸ οἰκονομικὸν ζήτημα συ- 
ζητηθῇ πρὸς ἐξεύρεσιν ὁριστικῆς λύσεως, συνεπείᾳ δὲ τῶν 
συνεχῶν ὀχλήσεών μου τούτων περὶ τὸ τέλος Νοεμβρίου 
ὁ Ἰταλὸς εἰδικὸς ἐντεταλμένος Ώ᾿ Αφοςῄίπο συνηντήθη πρὸς 
τοῦτο μὲ τὸν Ὑπουργὸν τῶν Οἰκονομικῶν, ἐκπροσωπῶν, 
ὡς ἐδήλωσεν, καὶ τὸν Γερμανὸν συνάδελφόν του. 

Κατὰ τὴν συνάντησιν ταύτην ὁ ᾿Ιταλὸς ἀπεσταλμένος 
ἐνῶ κατ᾿ ἀρχὴν ἀπεδέχθη μὲ ὡρισμένας ἐπιφυλάξεις τὴν 
βασικὴν ἀξίωσίν µας, ὅπως µετά τινας μῆνας παύσῃ ἡ 
παροχὴ προκαταβολῶν καὶ- περιορισθοῦν τοιουτοτρόπως 
αἱ δαπάναι τῆς Ἑλληνικῆς Κυβερνήσεως διὰ τὰ στρατεύ- 
ματα κατοχῆς εἰς τὰ πραγματικὰ «ἔξοδα κατοχῆς», ἄνευ 
«προκαταβολῶν», προέβαλε τὴν ἀξίωσιν ὅπως τὰ ἔξοδα 
ταῦτα, τὰ ὁποῖα εἶχον καθορισθῆ διὰ τῶν συμφωνιῶν τῆς 
Ρώμης εἰς 1.500 ἑκατομμύρια μηνιαίως, δι᾽ ἀμφοτέρας τὰς 
κατεχούσας Δυνάμεις, ἀναπροσαρμόζωνται μηνιαίως ἀνα- 
λόγως τῆς διαδοχικῆς πτώσεως τῆς δραχμῆς ἀπὸ τῆς συμ- 
φωνίας τῆς Ρώμης. 

Πλὴν τούτου, ἐπειδὴ ὑπῆρχον καὶ ἄλλαι δαπάναι, 
τὰς ὁποίας αἱ ἀρχαὶ κατοχῆς, μὲ τὴν ἑρμηνείαν τὴν ὁποίαν 
ἔδιδον εἰς τὴν φύσιν αὐτῶν καὶ εἰς τοὺς σχετικοὺς κανό- 
νας τοῦ διεθνοῦς δικαίου, ἐχαρακτήριζον ὡς βαρυνούσας 
νομίμως τὸ ἑλληνικὸν δημόσιον πέραν τῶν κυρίως ἐξόδων 
κατοχῆς, ἤτοι δαπάναι χρήσεως καὶ συντηρήσεως κατα: 
λυμάτων, δαπάναι ὁδοποιῖας ἐξ ἧς ὠφελεῖτο τότε καὶ θὰ 
ἐπωφελεῖτο τελικῶς τὸ Ἑλληνικὸν δημόσιον κλπ., ὁ Ο᾿Α- 
αο5ἴπο συνέδεσε καὶ ἐξήρτησε τὴν συμφωνίαν περὶ διακϑ- 

πῆς τῶν προκαταβολῶν ἀπὸ τὴν ἀναγνώρισιν ὑφ᾽ ἡμῶν τῆς 
ὑποχρεώσεως νὰ καταβάλωμεν ἐπὶ πλέον τὰς ὡς αμα 
δαπάνας. : 

- Αἱ ἀξιώσεις τοῦ Ώ᾿Ασοςήπο κατὰ τὴν ὡς εἴρηται συ- 
νάντησίν του μὲ τὸν Ὑπουργὸν τῶν Οἰκονομικῶν περιλαμ- 
βάνονται ἀναλυτικῶς εἰς τὴν κάτωθι παρατιθεμένην σχε- 
τικὴν ἀναφορὰν πρὸς ἐμὲ τοῦ τότε Ὑπουργοῦ κ. Κο- 
τζαμάνη. τε ἠνῷκέ 


Αριθ. Ἔμπ. Πρωτ. 22. ῃ 
᾿Αθῆναι τῇ 1 Δεκεμβρίου 1942... 


Πρὸς τὸν Κύριον Πρόεδρον τῆς Κυβερνήσεως 
Ἐνταῦθα 
Κύριε Πρόεδρε, : ὦ 

Λαμβάνω τὴν τιμὴν νὰ φέρω εἰς γνῶσιν ὑμῶν τὰ 
κάτωθι. 

Κατὰ τὴν χθεσινήν µου συνομιλίαν μετὰ τοῦ κ. ΟΑ- 
Οο-/πο, Εἰδικοῦ ᾿Εντεταλμένου τῆς ᾿Ιταλίας ἐν Ἑλλάδι 
διὰ τὰ οἰκονομικά, μοὶ διετύπωσεν οὗτος ὡς ἑξῆς τὰς 
ἀξιώσεις τῶν Κυβερνήσεων τοῦ "Αξονος ὡς πρὸς τὰς δα- 
πάνας κατοχῆς. 

1. Τὸ ποσὸν τῶν 1500 ἑκατομμυρίων δραχμῶν τὸ βα- 
ρύνον τὸ Ἑλληνικὸν Δημόσιον συμφώνως πρὸς τὰς ἐν 
Ρώμῃ ἀποφάσεις τοῦ Μαρτίου ἐ.δ., δέον, λόγῳ τῆς ὑποτι- 
μήσεως τῆς δραχμῆς, ἢ νὰ αὐξηθῇ σταθερῶς εἰς τὸ ποσὸν 
τῶν 8.000 ἑκατ. δραχμῶν μηνιαίως δι᾽ ἀμφότερα τὰ μέρη 
(Ἰταλίαν, Γερμανίαν) ὁμοῦ ἢ τὸ ποσὸν τῶν 1.500 ἑκατομ- 
μυρίων δραχμῶν νὰ πολλαπλασιάζηται μηνιαίως ἐπὶ ἕνα 
συντελεστήν, ὁ ὁποῖος θὰ προκύπτῃ ἐκ τοῦ ἑκάστοτε τιμα- 
ρίθµου, μὲ βάσιν ὑπολογισμοῦ τὸν τιμάριθμον τοῦ Μαρ: 
τίου 1942. 

2. Αἱ δαπάναι αἱ καταβαλλόμεναι ἀπ᾿ εὐθείας ὑπὸ 
τοῦ ἑλληνικοῦ Δημοσίου διὰ τῆς «ἐπιτροπῆς προμηθειῶν 
τῶν ᾿Αρχῶν Κατοχῆς» (Ε.Π.Α.Κ.) δι᾽ ἐνοίκια, ἐπισκευάς, 
προμηθείας, διάφορα ἄλλα ἔργα κλπ. νὰ καθορισθῶσι μφ- 


--Ηβῆ---- 


νιαίως εἰς τὸ ποσὸν τῶν 4.000 ἑκατομμυρίων δραχμῶν. 

3. Αἱ δαπάναι κατασκευῆς καὶ ἐπισκευῆς τῶν ὁδῶν, 
ὡς καὶ ἡ δαπάνη κατασκευῆς τοῦ σιδηροδρόμου ᾿Αγρι- 
νίου --᾽Αμϕιλοχίας νὰ βαρύνῃ τὸ Ἑλληνικὸν Δημόσιον. 

4. Μέχρις ὅτου διαρυθμισθῆ τὸ ζήτημα τῶν µεταφο: 
ρῶν τῶν ἐμπορευμάτων ἐκ τῶν χωρῶν τοῦ "Αξονος, ἡ Ἕλ- 
ληνικἡ Κυβέρνησις νὰ χορηγῇ ἐπὶ πλέον τῶν ὡς ἄνω πο- 
σῶν καὶ ὑπὸ τύπον δανείου, τοῦ ὁποίου ἡ ἀπόσβε- 
σις θὰ ἔδει ν᾿ ἀρχίσῃ ἀπὸ τοῦ προσεχοῦς 
᾿Απριλίου, ἓν ποσὸν μηνιαίως, τὸ ὁποῖον διὰ τοὺς 
μῆνας Νοέμβριον καὶ Δεκέμβριον ὑπολογίζεται περὶ τὰ 
9--10 δισεκατομμύρια κατὰ μῆνα. Πέραν τοῦ Δεκεμβρίου 
ὁ κ. Ὀ΄Ααος/ΐπο ἐλπίζει καὶ φρονεῖ ὅτι δὲν θὰ ἔχῃ ἀνάγ- 
κην διὰ τὰ ᾿Ιταλικὰ στρατεύματα ἄλλων προκαταβολῶν 
ὑπὸ τύπον δανείου. Δὲν ἠδυνήθη ὅμως νὰ δώσῃ τὴν αὐτὴν 
διαβεβαίωσιν καὶ διὰ τὰ γερμανικὰ στρατεύματα. 

Εἰς ἐρώτησίν µου τί θὰ γίνῃ διὰ τὰ ἔξοδα τῶν σιδη- 
ροδρόμων τὰ ὁποῖα ἀνέρχονται κατὰ τοὺς σημερινοὺς 
ὑπολογισμούς, εἰς βάρος τοῦ Ἑλληνικοῦ Δημοσίου, ὑπὲρ 
τὰ 1500 ἑκατομ. μηνιαίως, ἐνῶ ὡς γνωστὸν οἱ σιδηρόδρο- 
μοι ᾿Αθηνῶν - Θεσσαλονίκης ἐργάζονται κατὰ 80 5» περί- 
που διὰ λογαριασμὸν τῶν στρατιωτικῶν ἀρχῶν, δὲν ἔλα- 
βον ἀπάντησιν. 

Συμφώνως πρὸς τὰς ὡς ἄνω διατυπωθείσας ἀξιώσεις 
ἡ εἰς βάρος τοῦ ἑλληνικοῦ δημοσίου προκύπτουσα συνο- 
λικὴ δαπάνη μηνιαίως θ᾽ ἀνέρχηται εἰς τὸ συνολικὸν πο- 
σὸν τῶν 15.500 ἑκατομμυρίων δραχμῶν ἤτοι : 


"Ἔκ τοῦ κεφαλαίου 1: δραχμαὶ 8.000 ἑκατομ. μηνιαίως 


». 3 » Ὦ » 4.000 » » 
» » » ἃ: » 1.500 » » 
Διὰ τοὺς Σ.Ε.Μ. κλπ. : » 2.000 » » 


Συνεπῶς διὰ μὲν τοὺς 4 ὑπολοίπους μῆνας μέχρι τέ- 
λους τοῦ οἰκονομικοῦ ἔτους 1942--43 δραχμ. 4Χ15.500-- 
62.000 ἑκατομ. δραχμαί. 

Ἐπὶ τῇ βάσει τῶν ὡς ἄνω προτάσεων καὶ τῶν μέχρι 
σήμερον πραγματοποιηθεισῶν δαπανῶν, τὸ σύνολον τῶν 
ἐξόδων χρήσεως 1942--43 θ᾽ ἀνέλθῃ εἰς τὸ ποσὸν τῶν 
459.000 ἑκατομ. δραχμῶν. Ἔναντι τῆς τοιαύτης δαπάνης 
τὸ σύνολον τῶν προσόδων, τακτικῶν καὶ ἐκτάκτων τοῦ 
ὑπὸ χρῆσιν ἔτους ἀνέρχεται εἰς δραχμὰς 117.000 ἑκατομ. 
ἤτοι θὰ προκύψῃ ἔλλειμα ἐκ δραχ. 342.000 ἑκατομ. τὸ 
ὁποῖον δέον νὰ καλυφθῇ διὰ δανείου. ᾿Αλλὰ καὶ ἂν ἀκόμη 
ἡ Κυβέρνησις ἀπεφάσιζεν, εἰς μίαν κατάστασιν τοιαύτης 
ρευστότητος ὡς ἡ σημερινή, νὰ προβῇ εἰς τὴν ἔκδοσιν ἑνὸς 
ἐσωτερικοῦ ἀναγκαστικοῦ δανείου. τοῦτο ὑπὸ τὰς καλλι- 
τέρας τῶν προβλέψεων δὲν θὰ ἦτο δυνατὸν ν᾽ ἀποδώσῃ 
πλέον τῶν 150.000 ἑκατομ. δραχμῶν. Προστιθεμένου καὶ 
τοῦ ποσοῦ τούτου εἰς τὰς προσόδους τῆς χρήσεως 1942-- 
43, καὶ πάλιν θὰ ἔμενε χρεωστικὸν ὑπόλοιπον ἤτοι ἔλ- 
λειµα 192.000 ἑκατομ. δραχ. Τὸ χειρότερον ὅμως ὅλων 
εἶναι ὅτι, ἐφ᾽ ὅσον καὶ εἰς τὸ μέλλον αἱ δαπάναι δὲν 
εἶναι δυνατὸν νὰ καλύπτωνται ἐκ τῶν προσόδων τοῦ προ- 
ὑπολογισμοῦ, θὰ παραστῇ ἀνάγκη ἀπὸ τῆς ἑπομένης τῆς 
ἐκδόσεως τοῦ ἀναγκαστικοῦ δανείου, νὰ καλύπτωνται τὰ 
ἐλλείματα δι᾽ ἐκδόσεως νέου χαρτονομίσματος, συνεπῶς 
θ᾽ ἀρχίσῃ νέος πληθωρισμός. Ὑπὸ τοιαύτας συνθήκας δὲν 
δύναται νὰ λεχθῇ ὅτι εἶναι δυνατὴ οἰαδήποτε δημοσιονο- 
μικὴ πολιτική, ἡ δὲ κατάρρευσις τῆς ὅλης οἰκονομίας μας 
θὰ εἶναι ἀναπόφευκτος οἰαδήποτε καὶ ἂν καταβληθῇ προσ- 
πάθεια πρὸς ἀποφυγὴν αὐτῆς. 


Κύριε Πρόεδρε, 


Ἠγωνίσθην ἐπὶ Ίθμηνον νὰ πείσω τὰς ᾿Αρχὰς Κατο- 
χῆς ὡς καὶ τὰς Κυβερνήσεις τοῦ "Αξονος, ὅτι ἡ Ἑλλὰς 
ἐπεβαρύνθη μὲ δαπάνας δυσαναλόγους πρὸς τοὺς πόρους 
καὶ τὰς οἰκονομικὰς της δυνατότητας, καὶ ὅτι τοῦτο μοι- 
ραίως θὰ ἦγε μίαν ἡμέραν, ἀφ᾽ ἑνὸς μὲν εἰς τὴν ὁλοσχερῆ 
καταστροφὴν τῆς χώρας, ἀφ᾽ ἑτέρου δὲ εἰς τὴν πλήρη 
ἀνικανότητα τῆς Ἑλλάδος νὰ καταβάλῃ εἰς τὰς Κυβερ- 

νήσεις τοῦ "Αξονος τὰς αἰτουμένας δαπάνας των. Σή: 
μερον ἡ Ἑλλάς, ἐὰν ἔχῃ ἀκόμη μερικὰς ἐλαχίστας πιθα- 
νότητας ν᾿ ἀποφύγῃ τὴν πλήρη δημοσιονομικὴν χρεώκο- 
πίαν, τὴν κατάρρευσιν τῆς οἰκονομίας καὶ τοῦ νομισματι- 
κοῦ. µας συστήματος, πρέπει νὰ παύσῃ πλέον νὰ συνδράμῃ 
εἰς τὰ ἔξοδα κατοχῆς. Πᾶσα δὲ ἀνόρθωσις δύναται νὰ 
γίνῃ μόνον ὑπὸ τὸν ὅρον ν᾿ ἀπαλλαγῇ αὕτη πάσης δαπάνης, 
πέραν, τῶν τακτικῶν διὰ τὴν λειτουργίαν τοῦ Κράτους. 
Διὰ τοῦτο ὡς μόνην δυνατὴν λύσιν νὰ συμβιβάσῃ τὰ συμ- 
φέροντα ἀμφοτέρων τῶν μερῶν, προέτεινον ἀπὸ καιροῦ καὶ 
προτείνω καὶ σήμερον, τὴν παροχὴν ἐκ μέρους ἡμῶν ἑνὸς 
βραχυπροθέσµου δανείου, ποσοῦ μὴ δυναμένου νὰ ὑπερβῇ 
τὰς 20.000 ἑκατομμύρια δραχμάς, τὸ ὁποῖον νὰ χρησιμο- 
ποιηθῇ ὑπὸ τῶν ᾿Αρχῶν Κατοχῆς μέχρι διοργανώσεως τῶν 
μεταφορῶν τῶν ἐμπορευμάτων, δι᾽ ὧν δέον νὰ καλύπτων: 
ται εἰς τὸ μέλλον αἱ ἐν Ἑλλάδι ἀνάγκαι των εἰς δραχ- 
μάς. Τὸ βραχυπρόθεσμον τοῦτο δάνειον, ἠγγυημένον διὰ 
τῶν μεταξὺ Ἑλλάδος καὶ τῶν Χωρῶν τοῦ "Αξονος κλῆ- 
ριγκ,.νὰ ἐπιστρέφηται ἔστω καὶ εἰς μηνιαίας δόσεις ἐκ τῆς 
εἰσαγωγῆς τῶν ἐμπορευμάτων. 

Ἐὰν ἡ ἄποψις αὕτη δὲν γίνῃ ἀποδεκτή, αἱ δὲ ᾿Αρχαὶ 
Κατοχῆς ἐπιμένωσιν εἰς τὰς προφορικῶς διατυπωθείσας 
ἀξιώσεις. των, τότε εἶμαι ὑποχρεωμένος ν᾿ ἀναγνωρίσω 
ὅτι αἱ μέχρι σήμερον προσπάθειαί μου πρὸς μίαν συνεν- 
νόησιν δὲν ἐκαρποφόρησαν ὣς ἔδει, συνεπῶς ὑπὸ τοιαύ- 
τας συνθήκας δὲν εἶναι δυνατὸν νὰ συνεχίσω τὸ ἔργον µου. 


Μετὰ τιμῆς 
Γ. ΓΚΟΤΖΑΜΑΝΗΣ 


Σχεδὸν ταυτοχρόνως μὲ τὴν λῆψιν τῆς ἀνωτέρω ἐπι- 
στολῆς εἰδοποιούμην παρὰ τοῦ κ. Γκοτζαμάνη ὅτι οἱ δύο 
πληρεξούσιοι ἐπεθύμουν νὰ συναντηθῶμεν τὸ ταχύτερον 
διὰ νὰ συζητήσωμεν τὸ ὀπίμαχον θέμα. 

᾿κάλεσα ἀμέσως τὸν Ὑπουργὸν τῶν Οἰκονομικῶν 
διὰ ν᾽ ἀνταλλάξωμεν τὰς σκέψεις µας καὶ καθορίσωμεν 

ἀπὸ κοινοῦ τὴν στάσιν µας κατὰ τὴν ἐπικειμένην συζήτησιν. 

Οὗτος μοὶ ἀνέπτυξεν ὅτι ἐφ᾽ ὅσον δὲν θὰ δυνηθῶμεν 
ν᾽ ἀπαλλαγῶμεν ὁλοσχερῶς τῶν ἐξόδων κατοχῆς --ὅπως 
ὑποδεικνύει εἰς τὴν ἐπιστολήν του-- ἦτο μοιραῖον καὶ ἀνα- 
πόφευκτον νὰ ὑποχωρήσωμεν εἰς τὴν ἀξίωσιν περὶ ἀνα- 
προσαρμογῆς τοῦ διὰ τῆς συμφωνίας τῆς Ρώμης καθωρι- 
σθέντος ποσοῦ διὰ «ἔξοδα κατοχῆς». 

Αἱ συμφωνίαι τῆς Ρώμης τοῦ Μαρτίου 1942 καθώρι- 
σαν τὸ ὕψος τῶν καταβλητέων ἐξόδων κατοχῆς εἰς 1.500 
ἑκατομμύρια διὰ ἀμφοτέρας τὰς κατεχούσας δυνάμεις, 
πρᾶγμα ὅπερ καὶ ὑπ᾽ αὐτῶν τῶν πολιτικῶν ἀρχηγῶν ἐχα- 
ρακτηρίσθη τότε ὡς Ἑλληνικὴ Κυβερνητικὴ ἐπιτυχία. 

Ἔν ὀλίγοις ἡ πραγματικὴ ἀντιμετωπιστέα κατάστα- 
σις ἦτο τοιαύτη, ὥστε τὸ νὰ ἐπιτύχωμεν ἐκεῖνο ποὺ ἀνέ- 
φερεν ὁ Ὑπουργὸς τῶν Οἰκονομικῶν εἰς τὴν ἐπιστολήν 
του, ἤτοι τὴν ἀπαλλαγὴν τῆς Ἑλλάδος ἀπὸ «πάσης δα: 
πάνης πέραν τῶν τακτικῶν δαπανῶν διὰ τὴν λειτουργίαν 
τοῦ Κράτους», εὑρίσκετο ἐκτὸς πάσης δυνατότητος καὶ 
ἀντέκειτο εἰς τὰ διεθνῶς ἰσχύοντα. Τοῦτο ἀνεγνώρισε 
καὶ ὁ Ὑπουργὸς καὶ διὰ τοῦτο κατελήξαμεν εἰς τὸ συµ- 
πέρασμα ὅτι ἐκεῖνο ἐπὶ τοῦ ὁποίου θὰ ἔπρεπε νὰ ἐπιμεί- 
νώμεν ἀνενδότως, φθάνοντες μέχρι παραιτήσεως, ἦτο ὁ 
καθορισμὸς ἑνὸς χρονικοῦ ὁρίου, πέραν τοῦ ὁποίου ἡ ἰδική 
µας τοὐλάχιστον Κυβέρνησις δὲν θὰ ἐδέχετο νὰ χορηγῇ 
πλέον προκαταβολάς. ᾿Αφοῦ δὲ δὲν ἠδυνάμεθα ν᾽ ἀπαλ- 
λαγῶμεν τῶν ἐξόδων κατοχῆς, ὡς ἐπιβαλλομένων δυνάμει 
τῶν διατάξεων τῆς συνθήκης τῆς Χάγης ὑπὸ τοῦ κατέχον- 
τος ἐπὶ τῆς κατεχομένης χώρας, δὲν ὑπῆρχε τρόπος ν᾿ ἀπο- 
φύγωμεν τὴν ἀναπροσαρμογὴν τοῦ ἀρχικῶς καθορισθέν- 
τος ποσοῦ τῶν 1500 ἑκατομμυρίων μηνιαίως, δεδομένου 
ὅτι κατὰ Μάρτιον μὲν 1942 ἡ τιμὴ τῆς λίρας ἧτο δραχμαὶ 
34.000 περίπου, ὅταν δὲ ἐλάμβανον χώραν τὰ ἐξιστορού- 
μενα γεγονότα, εἶχεν αὕτη ἐγγίσει τὰς 200.000. ᾿Ανάλο- 
γος δὲ ἦτο καὶ ἡ αὔξησις τοῦ τιµαρίθµου. 

Τὴν αὐτὴν ἑσπέραν συνεκροτήθη ἡ ἐπιζητηθεῖσα σύσ- 

κεψις μεταξὺ ἡμῶν καὶ τῶν πληρεξουσίων τοῦ "Αξονος 
μετὰ τῶν δύο οἰκονομικῶν ἀπεσταλμένων. 

Κατὰ τὴν σύσκεψιν ἐκείνην ἠναγκάσθημεν πράγματι 
νὰ δεχθῶμεν τὴν τιμαριθμικὴν ἀναπροσαρμογὴν τῶν ἐξό- 
δων ᾿κατοχῆς, ὡς καὶ ν᾽ ἀναγνωρίσωμεν ὡς ἰδιαιτέραν 
ὑποχρέωσιν τὰς δαπάνας καταλυμάτων καὶ τοῦ ὁδικοῦ 
δικτύου, πρᾶγμα τὸ ὁποῖον ἄλλως τε, ἐφηρμόζετο ἤδη ἐν 
τῇ πράξει. ᾿Επετύχομεν ὅμως τὴν ἀναγνώρισιν τῆς οὐσιω- 
δεστάτης ἀξιώσεώς µας, ὅπως ἀπὸ Ίης ᾿Απριλίου 
1943 αἱ ἐπὶ πλέον τῶν ἐξόδων κατοχῆς δα: 
πάναι τῶν ξένων στρατευμάτων καλύπτων- 
ται κατ ἀρχὴν ἐκ τοῦ προϊόντος τῆς πω- 
λήσεως τῶν εἰσαχθησομένων ὑπὸ τῶν δύο 
ἑταιριῶν ἐμπορευμάτων, ληφθείσης συγχρό- 
νως προνοίας ὅπως καὶ τὰ μέχρι τῆς 3Ίης 
Μαρτίου δοθησόµενα ποσὰ «προκαταβολῶν» 
ἐξοφληθοῦν ἐκ τῶν αὐτῶν κεφαλαίων εἰς 
μηνιαίας δόσεις. 

Ἧτο δὲ τοῦτο γεγονός, τὸ ὁποῖον ἔμελλε νὰ ἔχῃ 
ἀποφασιστικὰς συνεπείας. διὰ τὴν τύχην τῆς Κυβερνή- 
σεώς μου. 

Ἡ ἐπιτευχθεῖσα συμφωνία διετυπώθη εἰς τὸ ἀκόλου- 
θον πρακτικόν. 


Πρακτικὸν 
τῆς συσκέψεως ἥτις ἐγένετο τὴν νύκτα τῆς 1 πρὸς 
τὴν 2 Δεκεμβρίου 1942 ἐν ᾿Αθήναις μεταξὺ τοῦ “Ελ- 
ληνος Πρωθυπουργοῦ καὶ Ὑπουργοῦ τῶν Οἰκονομι- 
κῶν ἀφ’ ἑνὸς καὶ τῶν Πληρεξουσίων καὶ Εἰδικῶν 
᾿Εντεταλμένων τοῦ "Αξονος ἀφ᾽ ἑτέρου. 


α) Τὸ ποσὸν ὅπερ, συμφώνως πρὸς τὸ ἄρθρον 1 τῆς 
παραγράφου Ία τοῦ πρωτοκόλλου τῆς 14 Μαρτίου 1942, 
ἡ Ἑλληνικὴ Κυβέρνησις δέον νὰ θέτῃ μηνιαίως εἰς τὴν 
διάθεσιν τῶν Δυνάμεων Κατοχῆς, ὡς καταβολὴν ἔναντι 
τῶν εἰς βάρος της ἐξόδων κατοχῆς, ποσὸν τὸ ὁποῖαν τὴν 


ο. λθκε, 


ἡμερομηνίαν ἐκείνην εἶχεν ὁρισθῆ εἰς 1.500 ἑκατομμύρια 
δραχ., προσαρμόζεται νῦν --ἀπὸ τῆς 1 παρελθόντος Νοεμ- 
βρίου-- πρὸς τὴν μειωθεῖσαν ἀγοραστικὴν ἀξίαν τῆς δραχ- 
μῆς, ἐπὶ τῇ βάσει κινητῆς κλίμακος εἰς ἣν ὁ μέσος δείκτης 
τῶν τιμῶν τῆς 14 Μαρτίου 1942 παραβάλλεται πρὸς 100 
καὶ ὁ ἑκάστου μηνός, ἀπὸ τοῦ Νοεμβρίου ἐ.ἔ. θὰ προκύψῃ 
ἀπὸ τὸν μέσον ὅρον τῶν τιμῶν αἵτινες ἐπραγματοποιήθη- 
σαν εἰς τὰς ᾿Αθήνας τὰ Σάββατα τοῦ αὐτοῦ μηνός. Τὰ 
εἴδη ἅτινα χρησιμεύωσι διὰ τὸν καθορισµόν, τῶν προειρη- 
μένων μέσων ὅρων τῶν τιμῶν εἶναι τὰ ἀκόλουθα: ἄρτος, 
ζυμαρικά, ὄσπρια, ἔλαιον, κρέας, ἰχθύες, ὀπῶραι, ξηροὶ 
καρποί, σιαφίς, πατάται, γάλα, λαχανικά, οἶνος. 

“Όταν ὅμως τὸ ἐν λόγῳ ποσὸν (ὑπολογιζόμενον ὡς 
ἄνω κατὰ μῆνα) ὑπερβαίνει τυχὸν τὰ 8 δισε- 
κατομμύρια δραχμ., τὸ ἀνώτατον ὅριον τῶν 
8 δισεκατομμυρίων δραχμῶν θὰ παραμένῃ 
ἀμετάβλητον διὰ τὴν καταβολὴν κατὰ τὸν 
περὶ οὗ πρόκειται μῆνα. 

Ἔκ τοῦ ποσοῦ τῆς καταβολῆς, τὸ ἥμισυ θὰ καταβάλ- 
ληται εἰς τὸ Ἱταλικὸν Σῶμα Κατοχῆς καὶ τὸ ἕτερον ἥμισυ 
εἰς τὸ Γερμανικὸν Σῶμα Κατοχῆς. 

β) Τὰ εἰς δραχμὰς ἀναγκαιοῦντα ποσὰ διὰ τὴν ἀν- 
τιμετώπισιν τῶν ἐξόδων κατοχῆς, τὰ ὑπερβαίνοντα τὴν 
προειρημένην καταβολὴν θὰ ἐξευρίσκωνται κατ’ ἀρχὴν διὰ 
τοῦ συστήματος τῆς ἐπὶ πλέον διαφορᾶς τιμῶν ἐπὶ τῶν 
εἰσαγογένων ἐμπορευμάτων ἀντιστοίχως ὑπὸ τῆς Ὀεσγίαες 
καὶ δασϊς, ἑκάστη δὲ ἐπὶ τῶν ἐκ τῆς χώρας της προερχο- 
μένων ἐμπορευμάτων. 

Τὰ ἀναγκαιοῦντα εἰς τὰ δύο Σώματα Κατοχῆς ποσά, 
ἐν ἀναμονῇ τῆς ἀφίξεως τῶν ἐμπορευμάτων καὶ τῆς πραγ- 
ματοποιήσεως τῶν ἀντιστοίχων πλεονασμάτων ἐκ τῆς δια- 
φορᾶς τιμῶν ἢ λόγῳ ἀκαταστασίας εἰς τὰς ἀφίξεις, ἀνω- 
μαλίας μεταφορῶν καὶ τὰ τοιαῦτα, θὰ ζητῶνται ἀπὸ τὴν 
Ἑλληνικὴν Κυβέρνησιν ὑπὸ τῶν εἰδικῶν ἐν ᾿Αθήναις Ἐν- 

τεταλμένων, ᾿Ιταλοῦ καὶ Γερμανοῦ, καὶ θὰ τίθενται εἰς 
τὴν διάθεσίν των διὰ τῆς Τραπέζης τῆς Ἑλλάδος. 

Τὰ ποσὰ ταῦτα θὰ ἄγωνται εἰς χρέωσιν ὑπὸ τῆς 
Τραπέζης τῆς Ἑλλάδος τῶν Κυβερνήσεων Ἰταλίας καὶ 
Γερμανίας, εἰς ἑκάστην διὰ τὸ παραληφθὲν ὑπὸ τοῦ ἁἀντι- 
στοίχου Σώματος Κατοχῆς μέρος, εἰς «ἰδιαίτερον λογα- 
ριασμὸν» εἰς δραχμὰς ἀτόκως, ὅστις θ᾽ ἀνοιχθῇ. 

Οἱ λογαριασμοὶ οὗτοι θὰ πληρώνωνται ἀπὸ τοῦ ᾿Απρι- 
λίου 1943 ἐκ τῶν κεφαλαίων τῆς ἐπὶ πλέον διαφορᾶς τι- 
μῶν τῶν ὡς ἀνωτέρω εἰσαγομένων ἐμπορευμάτων, εἰς 
µηνιαίας δόσεις ἀντιστοιχούσας πρὸς τὸ 1050 τοῦ ἐν λόγῳ 
λογαριασμοῦ τὴν 31 Μαρτίου 1943. 

Εἰς τὰ πληρωθησόμενα ποσὰ κατὰ τὰ ἄρθρα α΄ καὶ 
β΄ δὲν συμπεριλαμβάνονται αἱ πληρωμαὶ αἵτινες θὰ γί- 
νωνται ἀπ᾽ εὐθείας ὑπὸ τῶν Ἑλληνικῶν Κρατικῶν Ὕπη- 
ρεσιῶν διὰ τοὺς ἐν τῷ συνημμένῳ καταλόγῳ ὁριζομένους 
σκοπούς. 

Ἡ ᾿Ιπαλικὴ καὶ Γερμανικὴ Κυβέρνησις εἶναι σύμφω- 
νοι νὰ περιορίσωσι τὴν μερίδα τῶν πληρωμῶν τούτων 
ἥτις παραμένει εἰς βάρος τῆς Ἑλληνικῆς Κυβερνήσεως εἰς 
4 δισεκατομμύρια δραχμῶν μηνιαίως, ἥμισυ διὰ τὰ ἔξοδα 
ἅτινα ἀφοροῦν τὸ Ἰταλικὸν Σῶμα Κατοχῆς, καὶ ἥμιαυ διὰ 
τὰ ἀφορῶντα τὸ Γερμανικὸν Σῶμα Κατοχῆς. 

Τὰ ποσὰ τῶν ἐξόδων τούτων τὰ ὑπερβαίνοντα δι᾽ 
ἕκαστον Σῶμα Κατοχῆς, τὰ δύο δισεκατομμύρια δραχμῶν 
μηνιαίως, θὰ ἄγωνται ὑπὸ τῆς Τραπέζης τῆς Ἑλλάδος 
εἰς χρέωσιν τῶν Κυβερνήσεων τῆς ᾿Ιταλίας καὶ Γερμανίας 
εἰς τὸν ἀντίστοιχον «ἰδιαίτερον λογαριασμὸν» περὶ οὗ ἐν 
τῷ ἄρθρῳ β΄. 

Ἡ Ἑλληνικὴ Κυβέρνησις θὰ ἐξακολουθήσῃ νὰ ἔχῃ 
εἰς βάρος της, ἐκτὸς τῶν πληρωμῶν περὶ ὧν ἐν τοῖς ἄρ- 
θροις.α΄ καὶ β΄ τὰς δαπάνας τῶν ὁδικῶν κατασκευῶν καὶ 
τοῦ σιδηροδρόμου ᾿Αγρινίου. 

Ἡ Ἑλληνικὴ Κυβέρνησις θὰ θέσῃ εἰς τὴν διάθεσιν τῶν 
ἐνόπλων Ἰταλικῶν καὶ Γερμανικῶν Δυνάμεων, ἔναντι 

πληρωμῆς εἰς τιμὰς ἐπιτάξεως, τὰ οἰκοδομήσιμα ὑλικὰ τὰ 
ἀναγκαιοῦντα δι᾽ ἐπισκευάς ἐφ᾽ ὅσον τὰ ὑλικὰ ταῖτα 
ὑπάρχουσιν ἐν Ἑλλάδι. Ἔν περιπτώσει ἀνάγκης αἱ Ἴτα- 
λικαὶ καὶ Γερμανικαὶ ἔνοπλοι Δυνάμεις θὰ δύνανται νὰ 
ἐνεργήσωσιν ἀπ᾽ εὐθείας τὰς ἐπιτάξεις. 

Αἱ συμφωνίαι αὗται παραμένουσιν ἐν ἰσχύϊ μέχρι τῆς 
31 Μαρτίου 1943. Τὸν Μάρτιον τοῦ 1943 θὰ παραταθῶ- 
σιν ἢ θὰ ἀναθεωρηθῶσιν κοινῇ συμφωνίᾳ διὰ συμφωνηθη- 
σομένην περαιτέρω χρονικὴν περίοδον. 

Ἐν ᾿Αθήναις τῇ 2 Δεκεμβρίου 1942 

Ὑπογραφαὶ 


Μὲ τὴν ἀνωτέρω συμφωνίαν ἐξησφαλίσθη δι᾽ ἐμὲ μία 
ἐπιτυχία διαδικαστικῆς πρωτίστως μορφῆς. Αν τοῦτο θ᾽ 
ἀπετέλει ἀφετηρίαν καὶ οὐσιαστικῆς τινος ἐπιτυχίας, πραγ- 
ματικοῦ δηλαδὴ περιορισμοῦ τοῦ ἀφορήτου οἰκονομικοῦ 
βάρους ποὺ ἐπέβαλεν εἰς ἡμᾶς ὁ "Αξων, τὸ μέλλον θὰ τὸ 
ἀπεδείκνυεν. Οὔτε ὅμως ἐγὼ οὔτε ὁ Ὑπουργὸς τῶν Οἰκο- 
νομικῶν ἐγενόμεθα ὑπερβολικὰ αἰσιόδοξοι ὅσον ἀφορᾷ τὰ 
πραγματικὰ ἀποτελέσματα τῆς συμφωνίας, τὰ ὁποῖα, 
ὅπως ἐπανειλημμένως ἤδη παρετήρησα, ἐξηρτῶντο ἀπὸ 
τὴν διάθεσιν --καὶ τὴν ἱκανότητα-- τῶν Κυβερνήσεων τοῦ 
"Αξονος νὰ καλύψουν τὰς πέραν τῶν «ἐξόδων κατοχῆς» 
δαπάνας των δι᾽ εἰσαγωγῆς ἐμπορευμάτων εἰς τὴν Ἑλ- 
λάδα. Ἔν πάσῃ ὅμως περιπτώσει ἡ ρηθεῖσα συμφωνία ἀπε- 
τέλει μίαν δέσμευσιν τῶν δύο Κατοχικῶν Δυνάμεων, ἥτις 
ἀφ᾽ ἑνὸς μὲν μοῦ ἔδιδε τὸ δικαίωµα νὰ ἐπιμείνω εἰς τὴν 
ἐκτέλεσίν της, ἀφ᾽ ἑτέρου δὲ μοῦ παρεῖχε τὴν βάσιμον 
εὐχέρειαν νὰ ἐγκαταλείψω τὴν ἀρχήν, εἰς περίπτωσιν κατὰ 
τὴν ὁποίαν αἱ ὑποσχέσεις τῶν ξένων πληρεξουσίων ἁπε- 
δεικνύοντο εἴτε ἀπατηλαὶ εἴτε, ἔστω, ἀνεφάρμοστοι. Αὐτὴν 
ἀκριβῶς τὴν ἀπόφασίν μου νὰ παύσω ἐπωμιζόμενος τὰς 
εὐθύνας τῆς κυβερνήσεως ἐάν, μετὰ τὴν 31ην Μαρτίου 
1943, ἐξηκολούθουν αἱ ἀρχαὶ κατοχῆς νὰ ζητοῦν περαι- 
τέρω προκαταβολάς, δὲν ἔπαυσα νὰ ἐπαναλαμβάνω καὶ 


πρὸς τοὺς τέσσαρας πληρεξουσίους τοῦ "Αξονος, ὁσάκις 
μοῦ ἐδίδετο εὐκαιρία. 

Δυστυχῶς αἱ ἀφορμαὶ παραπόνων καὶ ἀπαισιοδοξίας 
διὰ τὸ μέλλον ἤρχισαν παρουσιαζόμεναι σχεδὸν ἀπὸ τῆς 
ἑπομένης τῆς συνάψεως τῆς εἰρημένης συμφωνίας. 

Αἱ κατὰ μῆνα Δεκέμβριον 1942 αἰτήσεις ἀναλήψεως 
χρημάτων ἐκ μέρους τῶν ᾿Αρχῶν Κατοχῆς ἐπυκνώθησαν 
καὶ ὑπερέβησαν πᾶσαν προηγουμένην αἴτησιν αὐτῶν. Καὶ 
ὅμως ἐπεδείκνυον καὶ δὴ οἱ οἰκονομικοὶ σύμβουλοι τῆς 
Γερμανικῆς ἐν Ἑλλάδι ἀντιπροσωπείας, ζωηρὸν ἐνδιαφέ- 
ρον διὰ τὴν ἀποφυγὴν πληθωρισμοῦ καὶ ἐξευτελισμοῦ 
τοῦ νομίσματος, ὁ ὁποῖος θὰ ἐδημιούργει καὶ διὰ τοὺς 
ἰδίους τοὺς κατέχοντας μεγάλας δυσχερείας, ἐφ᾽ ὅσον τὸ 
ποσὸν τῶν 8.000 ἑκατομμυρίων τὸ ὁποῖον ἐδικαιοῦντο 
κατὰ μέγιστον δὲν θὰ ηὔξανεν, ὅσον δήποτε καὶ ἂν ἔπι- 
πτεν ἡ ἀξία τῆς δραχμῆς κατὰ τοὺς ὅρους τῆς συμφω- 
νίας. Πρὸς τοῦτο εἰσηγήθησαν πολλάκις εἰς τὸ Ὕπουρ- 
γεῖον τῶν Οἰκονομικῶν τὴν λῆψιν διαφόρων μέτρων, κα- 
ταλλήλων πρὸς ἀναχαίτισιν τοῦ πληθωρισμοῦ ἢ πρὸς 
μείωσιν τῆς ἐκ τοῦ ἐκδιδομένου χαρτονομίσματος δημιουρ- 
γουμένης εἰς τὴν ἀγορὰν νέας ἀγοραστικῆς δυνάμεως. 
Τοιαῦτα μέτρα ἦσαν ὁ καθορισμὸς καὶ ἡ καταβολὴ ὡρι- 
σμένων ἀμέσων φόρων κατὰ σύντομα χρονικὰ διαστή- 
ματα, ὁ περιορισμὸς τῶν τραπεζιτικῶν πιστώσεων, ἡ ἁπα- 
γόρευσις τῆς ἀναλήψεως καταθέσεων, ἡ ὑποχρεωτικὴ πλη- 
ρωμὴ δι’ ἐπιταγῶν κλπ. Τὸ κυριώτερον ὅμως τῶν μέτρων 
αὐτοῦ τοῦ εἴδους ἦτο ὁ ἔλεγχος τὸν ὁποῖον ἤσκουν ἐπὶ 
τῶν μισθῶν τῶν ὑπαλλήλων καὶ τῶν ἡμερομισθίων ἐν 
γένει καὶ ἡ συστηματικὴ ἀντίδρασις εἰς κάθε Κυβερνητικὸν 
μέτρον αὐξήσεως αὐτῶν. Οὕτω ἡ Κυβέρνησις, ἐνῶ ἡ αὔξη- 
σις τῶν ἀπολαυῶν τῶν μισθωτῶν ἐν γένει ἀπέβαινεν ἀνα- 
πόφευκτος συνεπείᾳ τῆς διαδοχικῆς ἐκπτώσεως τῆς ἀξίας 
τῆς δραχμῆς, ἠναγκάζετο νὰ διεξάγῃ ἑκάστοτε τραχεῖς 
ἀγῶνας πρὸς τοὺς οἰκονομικοὺς ἁρμοδίους τῆς κατοχῆς, 
ὁσάκις ἔκρινε ἀναγκαίαν τὴν αὔξησιν τῶν μισθῶν εἴτε τῶν 

δημοσίων ὑπαλλήλων εἴτε τῶν λοιπῶν μισθωτῶν, διὰ νὰ 
ἐπιτύχῃ τὴν συγκατάθεσίν των. 

Ἡ προαναφερθεῖσα πύκνωσις τῶν αἰτήσεων ἀναλή- 
Ψεων χρημάτων ὑπὸ τῶν Στρατιωτικῶν ἀρχῶν κατοχῆς 
κατὰ τὸν μῆνα Δεκέμβριον τοῦ 1942, μοῦ ἔδωκεν ἀφορμὴν 
νὰ ἀπευθύνω διαμαρτυρίαν, ἀρχὰς τοῦ 1943, τῆς Κυβερ- 
νήσεως διὰ τὴν παρατηρουμένην ἀντίθεσιν μεταξὺ τῆς ἀσυ- 
δοσίας καὶ τῆς σπατάλης τῶν Στρατιωτικῶν ἀρχῶν κατο- 
χῆς καὶ τῶν ἐπιβαλλομένων, ἐξ ἀντιθέτου εἰς τὰς ἀνάγ: 
κας τῆς Χώρας, περιορισμῶν. 

Εἰς τὸ ἔγγραφον αὐτό, τὸ ὁποῖον συνετάγη ἐν συνερ- 
γασίᾳ μετὰ τοῦ Ὑπουργοῦ τῶν Οἰκονομικῶν, ἔλαβον τὴν 
εὐκαιρίαν νὰ δηλώσω διὰ μίαν ἀκόμη φορὰν ὅτι ἤμην ἀπο- 
φασισμένος ν᾽ ἀποσυρθῶ τῆς κυβερνήσεως, ἐὰν μετὰ τὴν 
31ην Μαρτίου 1943 ἤθελον ζητήσει ἀπὸ ἡμᾶς αἱ ἀρχαὶ 
κατοχῆς χρήματα περισσότερα τῶν ὅσων εἶχον καθορισθεῖ 
διὰ τοῦ πρακτικοῦ τῆς 2ας Δεκεμβρίου. "Ἔκτοτε ὑπέστη- 
μεν βεβαίως καὶ ἄλλας πιέσεις καὶ ἐσυνεχίσθη ἡ παροχὴ 
προκαταβολῶν καὶ κατὰ τοὺς ἑπομένους τρεῖς μῆνας 
--τοὺς τελευταίους τῆς πρωθυπουργίας µου-- ἀλλὰ τοῦτο 
ὑπῆρξε συνεπὲς πρὸς τὴν ἀπ᾽ ἀρχῆς χαραχθεῖσαν παρ᾽ 
ἡμῶν πολιτικήν, νὰ παράσχωμεν δηλαδὴ εἰς τοὺς οἰκονο- 
μικοὺς ἀπεσταλμένους τοῦ "Αξονος προθεσμίαν μέχρι τέ- 
λους τοῦ οἰκονομικοῦ ἔτους 1942 --1943 ὅπως θέσωσιν εἰς 
λειτουργίαν τὸν ὀργανισμὸν τῶν εἰσαγωγῶν καὶ ἀποδώσῃ 
οὗτος τὰ ἐπαγγελθέντα ἀποτελέσματα. 

Ἰδοὺ τὸ ἔγγραφον : 


Ἐν ᾿Αθήναις τῇ 2.Ἰανουαρίου 1943 


Πρὸς τοὺς Κυρίους Πληρεξουσίους καὶ Εἰδικοὺς Ἔντεταλ- 
μένους διὰ τὰ οἰκονομικὰ καὶ δημοσιονομικὰ τῆς Ἑλλά- 
δος, τῶν Δυνάμεων τοῦ "Αξονος -- Ἐνταῦθα 


᾿Εξοχώτατοι, 
Αἱ Κυβερνήσεις τοῦ "Αξονος, ἐπιθυμοῦσαι νὰ βοηθή- 
σωσι τὴν Ἑλλάδα, ὅπως ἀντιμετωπίσῃ τὴν παροῦσαν κρἰ- 

σιν, ἐδέχθησαν ὅπως ὁ Ἕλλην Ὑπουργὸς τῶν Οἰκονομι- 
κῶν ἐκθέσῃ αὐτοπροσώπως ἐν Βερολίνῳ καὶ Ρώμῃ τὰς 
ἀπόψεις τῆς Ἑλληνικῆς Κυβερνήσεως. 

Αἱ ἐν Βερολίνῳ καὶ Ρώμῃ γενόμεναι κατὰ Σεπτέμ- 
βριον -᾿Οκτώβριον ἐ.ἔ. συζητήσεις ἀπεκρυσταλλώθησαν 
εἰς τὰς ὑπὸ τῶν Κυβερνήσεων τοῦ Αξονος γενομένας τὴν 
8ην ᾿Οκτωβρίου 1942 ἐν Ρώμῃ προτάσεις πρὸς τὸν Ὕπουρ- 
γὸν τῶν Οἰκονομικῶν. 

Τὸ Ίον ἄρθρον τῶν ἐν λόγῳ προτάσεων ἐπέβαλεν εἰς 
τὴν Ἑλληνικὴν Κυβέρνησιν ν᾽ ἀναλάβῃ τὴν ὑποχρέωσιν 
νὰ μὴ αὐξήσῃ τὴν νομισματικὴν κυκλοφορίαν πέραν ἐκεί- 
νης, ἡ ὁποία ἦτο τὰς ἡμέρας ἐκείνας. 

Τὸ ἄρθρον 5 ὥριζεν ὅτι «συμφώνως τῷ ἄρθρῳ 1 τοῦ 
ἐμπιστευτικοῦ πρωτοκόλλου τῆς 14ης Μαρτίου 1942 ἡ Ἑλ- 
ληνικὴ Κυβέρνησις θὰ θέτῃ μηνιαίως εἰς τὴν διάθεσιν τῶν 
Κυβερνήσεων Γερμανίας καὶ ᾿Ιταλίας συνολικὸν ποσὸν 
1.500 ἑκατομμυρίων». η 

Τὸ ἄρθρον 6 ὥριζεν : «Τὰ ἀναγκαῖα πρὸς ἀντιμετώπι- 
σιν τῶν δαπανῶν κατοχῆς πέραν τῶν ὡς ἄνω 1.500 ἑκα- 
τομμυρίων, δὲν δύνανται νὰ ὑπερβῶσι τὸ συνολικὸν ποσὸν 
τῶν 6.500 ἑκατομμυρίων μηνιαίως δι᾽ ἀμφότερα τὰ σώ- 
ματα κατοχῆς. Ταῦτα θὰ ζητῶνται τμηματικῶς ἀπὸ τὴν 
Ἑλληνικὴν Κυβέρνησιν παρὰ τῶν δύο πληρεξουσίων διὰ 
κοινῆς μεταξύ των συμφωνίας καὶ θὰ χρεώνωνται παρὰ 
τῆς ᾿Εκδοτικῆς Τραπέζης εἰς βάρος τῶν δύο Κυβερνή- 
σεων, Ἰταλίας καὶ Γερμανίας, συμφώνως τοῖς ὅροις τοῦ 
τμήματος Β’ τοῦ ἄρθρου 1 τοῦ πρωτοκόλλου τῆς Ρώμης». 

Τὸ ἄρθρον 7 ὁρίζει: «Ἐὰν τὰ ὡς ἄνω ποσὰ τῶν ἄρ- 
θρων 5 καὶ 6 δὲν ἐπαρκέσωσιν εἰς τὰ ἰταλικὰ καὶ γερμα- 
νικὰ στρατεύματα, δύνανται ταῦτα νὰ προμηθευθῶσι καὶ 
ἄλλας διαθεσίµους δραχμὰς διὰ συμπληρωματικῆς εἰσα- 
γωγῆς μέχρι τοῦ ποσοῦ τῶν 9 δισεκατομμυρίων δραχμῶν 
(6 διὰ τὴν Γερμανίαν καὶ 3 διὰ τὴν ᾿Ιταλίαν)». 

Ὁ Ὑπουργὸς τῶν Οἰκονομικῶν δι᾽ ὑπομνήματός του 
ἀπὸ Ί2ης ᾿Οκτώβρίου 1942 ἀπήντησε ὅτι ἐὰν οἱ ὡς ἄνω 

ὅροι ἐφαρμοσθῶσιν, θὰ εἶναι ἀδύνατον νὰ σταθεροποιηθῇ 
ἡ νομισματικὴ κυκλοφορία εἰς ἓν οἰονδήποτε ἐπίπεδον καὶ 
συνεπῶς ἡ ἔκδοσις χαρτονομίσματος καὶ ὁ πληθωρισμὸς 
θ’ αὐξάνωσι συνεχῶς, πρὸς μεγίσιην ζημίαν τῆς Χώρας. 
Δι᾽ αὐτὸ κατέληγεν εἰς τὸ συμπέρασμα ὅτι διὰ τῶν προ- 
τάσεων τῆς 8ης ᾿Οκτωβρίου δὲν εἶναι δυνατὸν νὰ πραγμα- 
τοποιηθῇ ἡ σκέψις τῶν Δυνάμεων τοῦ "Αξονος νὰ βοηθή- 
σωσι τὴν Ἑλλάδα καὶ θὰ ἔπρεπε ν᾿ ἀναθεωρηθῶσιν αἱ 
προτάσεις τῆς δης ᾿Οκτωβρίου καὶ αἱ δαπάναι νὰ προσαρ- 
μοσθῶσιν εἰς χαμηλότερα ποσά, ἀνταποκρινόμενα εἰς τὴν 
δημοσιονομικὴν δυναμικότητα καὶ τοὺς πόρους τῆς χώρας. 

Αἱ ἀμφισβητήσεις καὶ ἡ ἀσυμφωνία ἐκείνη ἤγαγε τὰς 
Δυνάμεις τοῦ "Αξονος εἰς τὴν ἀπόφασιν ν᾽ ἀποστείλωσιν 
εἰς τὴν 'Ἑλλάδα δύο εἰδικοὺς ἐντεταλμένους, ἵνα ἐπὶ τόπου 
προσπαθήσωσι νὰ προσεγγίσωσι τὰς ἀπόψεις τῶν δύο 
μερῶν καὶ νὰ λάβωσιν ὅλα τὰ ἐνδεικνυόμενα μέτρα πρὸς 
βοήθειαν τῆς Ἑλλάδος. 

Ἢ χώρα µας πολλὰ ἐλπίζει καὶ ἀναμένει ἀπὸ τὴν 
παρουσίαν τῶν δύο Πληρεξουσίων, διὰ τοῦτο δὲ ἡ Κυβέρ: 
νησις, παρ᾽ ὅλας τὰς ἀντιρρήσεις τὰς ὁποίας εἶχεν ἐπὶ 
ὡρισμένων προτάσεων, αἱ ὁποῖαι ἐπεβάρυνον τὰς ὑπο- 
χρεώσεις τῆς Ἑλλάδος ὡς ἡ πρότασις ὅπως τὸ σταθερὸν 
ποσὸν τῶν 1.500 ἑκατομμυρίων, ὡς ὡρίσθη τοῦτο ἐν Ρώμῃ, 
ὑφίσταται αὐξομειώσεις συμφώνως πρὸς τὴν τιμαριθμικὴν 
ἀξίαν τῆς δραχμῆς, ἐδέχθη τὴν συμφωνίαν τῆς 2ας Δεκεμ- 
βρίου π.ἔ. ἵνα δοθῇ ὁ ἀναγκαῖος χρόνος πρὸς ἀνάπτυξιν 
τῆς προσπαθείας τῶν κ.κ. Εἰδικῶν Πληρεξουσίων. 

.. Ἤδη ἐκ τῶν μέχρι τοῦδε ἀποτελεσμάτων ἔχομεν νὰ 
σημειώσωμεν τὰ ἑξῆς: Ὅτι ὀρθῶς καθιερώθη πολιτικὴ 
τείνουσα εἰς τὸν περιορισμὸν τῆς κυκλοφορίας καὶ τῆς 
ἀγοραστικῆς δυνάμεως τῶν πολιτῶν. Οὕτω ἀπὸ συμφό- 
νου ἐξεδόθησαν τὸ Νομ. Διάταγμα ὑπ᾽ ἀριθ. 1946 περὶ 
περιορισμοῦ τῶν πιστώσεων τῶν παρεχομένων ὑπὸ τῶν 
τραπεζῶν, τὸ ὑπ᾽ ἀριθ. 1984 περὶ πληρωμῆς τῶν δικαιού- 
χων ἐκ τῆς συγκεντρώσεως (σιτηρῶν κλπ.) ἀντὶ εἰς δραχ- 


θε 


μὰς εἰς ταμειακὰ γραμμάτια τῆς Τραπέζης τῆς Ἑλλάδος. 
Διὰ διαταγῶν µας ἀπηγορεύθησαν τὰ ὑπὸ τῶν Τραπεζῶν 
καὶ ἄλλων ὀργανισμῶν παρεχόµενα δάνεια καὶ προκατα- 
βολαὶ εἰς τοὺς ὑπαλλήλους των. Τελεῖ ὑπὸ ἔγκρισιν νόμος 
περὶ πληρωμῆς προμηθευτῶν καὶ ἐργολάβων ἐν. μέρει διὰ 
ρευστοῦ καὶ ἐν μέρει δι’ ἐντόκων γραμματίων. Ἡ Κυβέρ- 
νησις ἐφρόντισε ν᾽ αὐξήσῃ τοὺς πόρους της διὰ διαφόρων 
ἐπαυξήσεων τῶν ἤδη ὑφισταμένων φόρων καὶ τῆς ἐπιβο- 
λῆς νέων, ὡς ὁ τελευταῖος ἐπὶ τῶν ἀνωνύμων μετοχικῶν 
ἑταιριῶν. Επίσης ἡ Κυβέρνησις περιώρισε τὴν πληρωμὴν τῶν 
προμηθευτῶν καὶ ἐργολάβων καὶ ἀνέπτυξε, τῇ συγκαταθέσει 
καὶ συνεργασίᾳ τῶν ἀρχῶν κατοχῆς, τὴν φορολογίαν τῶν 
ἐκτάκτων κερδῶν, ἅτινα ἐπραγματοποίησαν οἱ χορηγηταὶ 
καὶ ἐργολάβοι τῶν ἀρχῶν κατοχῆς. Ἡ δημιουργηθεῖσα 
στενότης χρήματος συνετέλεσεν εἰς τὴν πτῶσιν τῶν τιμῶν 
καὶ ποιά τις βελτίωσις ἐπῆλθεν ἐκ τῶν πόρων τῆς χώρας 
πρὶν ἀκόμη φθάσωσι τὰ ἐμπορεύματα τὰ προβλεπόμενα 
ὑπὸ τῶν συμφωνιῶν. 

Εἰς ἀντίθεσιν ὅμως πρὸς τὰ ὡς ἄνω µέτρα εὑρίσκον- 
ται τὰ ἔξοδα κατοχῆς. Ἐνῶ τὸν Νοέμβριον, χάρις εἰς τὴν 
ἀσκηθεῖσαν πολιτικὴν τῶν οἰκονομιῶν, αἱ ὑπὸ τῆς Τραπέ- 
ζης τῆς Ἑλλάδος γενόμεναι προκαταβολαὶἰ περιωρίσθησαν 
εἰς 9 μόνον δισεκατομμύρια δι᾽ ἀμφότερα τὰ. στρατεύ- 
ματα, ὅλως ἀντιθέτως καὶ ἀπροσδοκήτως αἱ κατὰ Δεκέμ- 
βριον γενόμεναι ἔφθασαν 29.250 ἑκατομμύρια ἤτοι 17.750 
διὰ τὰ γερμανικὰ στρατεύματα καὶ 11.500 διὰ τὰ ἰταλικά. 
Εἶναι ἀληθὲς ὅτι ἐκ τοῦ ποσοῦ τούτου 4 δισεκατομμύρια 
ἐδόθησαν ἔναντι τῶν καπνῶν, τοῦτο ὅμως δὲν ἀναιρεῖ τὸ 
γεγονὸς ὅτι ἐντὸς βραχυτάτου διαστήματος, ἐντὸς ἑνὸς 
μηνός, ἐτέθη εἰς τὴν διάθεσιν τῆς ἀγορᾶς τὸ τεράστιον 
ποσὸν τῶν 29.250 ἑκατομμυρίων. ᾿Εὰν δὲ εἰς τὰ ποσὰ 
ταῦτα προστεθῶσι καὶ τὰ κατ᾿ εὐθεῖαν χορηγηθέντα ὑπὸ 
τοῦ Ἑλληνικοῦ Δημοσίου δι᾽ ἔξοδα τῶν ἀρχῶν κατοχῆς, 
φθάνομεν, ὡς ὁ συνημμένος πίναξ, εἰς τὸ ποσὸν τῶν 
50.000 ἑκατόμμυρίων ἐντὸς δύο μηνῶν. 

Ἓκ τοῦ γεγονότος τούτου καταφαίνεται ὅτι ἀτυχῶς 
εἰς τὸ κεφάλαιον τῶν οἰκονομιῶν ἐκ μέρους ὑμῶν τὰ ἀπο- 
τελέσματα δὲν ὑπῆρξαν εὐχάριστα, ὡς ἐπιβάλλει ἡ οἰκο- 
νομικὴ κατάστασις τῆς χώρας καὶ αἱ δαπάναι ὄχι μόνον 
δὲν εἶναι μικρότεραι, ἀλλὰ μεγαλύτεραι τοῦ προηγηθέν- 
τος μηνὸς (᾿Οκτώβριος 1942) κατὰ 22.140 ἑκατομμύρια. Ση- 
μειωτέον ὅτι τὸ τεράστιον ποσὸν τῶν 50.000 ἑκατομμυρίων 
ἐκαλύφθη ἐξ ὁλοκλήρου διὰ προσθέτου κυκλοφορίας. 
Τοῦτο ἀποτελεῖ τελείαν ἀντίθεσιν πρὸς 
τὴν ὅλην πολιτικὴν ἡμῶν τοῦ περιορισμοῦ 
τῶν μετρητῶν καὶ τῶν πιστώσεων. 

Ὡς ἐκ τῶν λόγων τούτων καὶ διότι ἀκόμη ἡ Κυβέρνη- 
σις δὲν δύναται νὰ ἰσοσκελίσῃ τὰς τακτικάς της δαπάνας, 
τὸ κυκλοφοροῦν χαρτονόμισμα ἀπὸ 179 δισεκατομμύρια 
κατὰ τὸ τέλος Σεπτεμβρίου, ἐποχὴν καθ᾽ ἣν ἐγένοντο αἱ 
συζητήσεις ἐν Βερολίνῳ καὶ Ρώμῃ, ἀνῆλθε σήμερον εἰς 
δραχμὰς 336 δισεκατομμύρια, ἤτοι ηὐξήθη ἐντὸς τριμή- 
νου κατὰ 157 δισεκατομμύρια. Οἱ φόβοι συνεπῶς τοῦ 
Ὑπουργοῦ τῶν Οἰκονομικῶν, ὅτι ἀδύνατον νὰ σταματήσῃ 
ἡ ἔκδοσις χαρτονομίσματος καὶ ὁ πληθωρισμός, ἐφ᾽ ὅσον 
αἱ δαπάναι τῶν ἀρχῶν Κατοχῆς δὲν προσαρμόζονται εἰς 
τὰς οἰκονομικὰς δυνατότητας τῆς χώρας, ἐπαληθεύουν ἐκ 
τῶν πραγμάτων καὶ ἐπιβάλλουν τὴν λῆψιν μέτρων, ἵνα μὴ 
ἐπέλθῃ ἡ πλήρης οἰκονομικὴ ἐξάρθρωσις. 

Διὰ ταῦτα ἡ Ἑλληνικὴ Κυβέρνησις εἶναι ὑποχρεω- 
μένη νὰ ἐφελκύσῃ τὴν προσοχὴν ὑμῶν ἐπὶ τῆς σοβαρότη- 
τος τῆς καταστάσεως καὶ τῆς ἀνάγκης νὰ σταθεροποιη- 
θῶσιν ὁριστικῶς τὰ ἔξοδα εἰς ἐπίπεδα μὴ ὑπερβαίνοντα 
τὸ συμφωνηθὲν ποσὸν τῶν 12 δισεκατομμυρίων μηνιαίως 
δι᾽ ἀμφότερα τὰ στρατεύματα κατοχῆς μέχρι 31 Μαρτίου 
1943, μὲ τὴν ἐλπίδα ὅτι αἱ Δυνάμεις τοῦ "Αξονος θὰ προ- 
βῶσιν εἰς περαιτέρω μείωσιν διὰ προσηκόντων μέτρων. 

Ἡ Κυβέρνησις ἐλπίζει ὅτι οἱ Κύριοι Πληρεξούσιοι θὰ 
ἐκτιμήσωσι δεόντως τὰς δυσκολίας αἱ ὁποῖαι δηµιουρ- 
γοῦνται εἰς αὐτὴν ἀπὸ μίαν τόσον δυσάρεστον, ὄχι ἐξ 

ὑπαιτιότητός τῆς οἰκονομικὴν κατάστασιν, πλήρη ἀβεβαιό- 
τητος καὶ θὰ θελήσωσι νὰ τὴν βοηθήσωσιν, διὰ νὰ δυνηθῶ 
οὕτω καὶ ἐγὼ νὰ ἔχω τὴν περαιτέρω εὐθύνην τῆς διακυ- 
βερνήσεως τῆς χώρας. 
Ἐπωφελοῦμαι τῆς εὐκαιρίας κλπ. 
Ὁ Πρόεδρος τῆς Κυβερνήσεως 
Κ. ΛΟΓΟΘΕΤΟΠΟΥΛΟΣ 


Ἔκ τῶν ὀλίγων ὡς ἄνω καὶ ὑπὸ τύπον ἐνδείξεως πα- 
ρατεθέντων ἐγγράφων, ἀποδεικνύεται σαφῶς ὁ διεξαγό- 
μενος τραχὺς κατὰ τῶν ξένων ἀγὼν καὶ αἱ ἄοκνοι προσ- 
πάθειαι τὰς ὁποίας κατέβαλλε συνεχῶς ἡ Κυβέρνησις πρὸς 
συγκράτησιν καὶ βελτίωσιν τῆς ὁσημέραι ἐπιδεινουμένης 
οἰκονομικῆς καταστάσεως καὶ περίσωσιν τοῦ ὅ,τι ἦτο ἀν- 
θρωπίνως δυνατὸν νὰ περισωθῇ. 

᾿Αποτέλεσμα τῶν ἀτρύτων ἀγώνων µας τούτων ἦτο 
ἡ κἄπως ἐλπιδοφόρος αὔριον τῆς ὁποίας πρόδρομος οὕτως 
εἰπεῖν ἦτο, παρὰ τὴν αὔξησιν τῶν χρηματικῶν ἀναλήψεων 
ὑπὸ τῶν ξένων, ἡ συγκράτησις τότε καὶ ἡ βελτίωσις τῆς 
οἰκονομικῆς καὶ τῆς συναφοῦς ἐπισιτιστικῆς καταστάσεως, 
ὧν ἁπτὴ ἀπόδειξις, ἡ ἐν τῇ ἐλευθέρᾳ ἀγορᾷ, καθ᾽ ὅλον τὸ 
διάστηµα τῆς Κυβερνήσεώς µου, διατήρησις τῆς χρυσῆς 
λίρας μετὰ διετῆ ἐξαντλητικὴν κατοχήν, εἰς χαμηλὰ ἐπί- 
πεδα, ἀπὸ 130--150.000 δρχ. 

Διὰ νὰ ἐκτιμηθῇ δεόντως τὸ ἐπίτευγμα τοῦτο, παρ᾽ 
ὅλας τὰς ἀντιξοότητας τοῦ ἀποκλεισμοῦ καὶ τὴν κατοχικὴν 
ἐξαντλητικὴν ἀπομύζησιν, ἀρκεῖ νὰ ἐνθυμηθῇ τις ὅτι ἡ 
χρυσῆ λίρα δύο ἔτη μετὰ τὴν ἀπελευθέρωσιν καὶ τὴν παν- 
τοίαν κατὰ τὸ διάστημα τοῦτο ἀξιόλογον οἰκονομικὴν καὶ 
ἐπισιτιστικὴν συμμαχικὴν ἐνίσχυσιν, διὰ τῆς ΕΜΕΛ:.Οὔνρα 
κλπ. καὶ τὰς ἀθρόας εἰσαγωγὰς τοῦ ἐλευθέρου ἐμπορίου 
ἔφθασε καὶ ὑπερέβη τὰ ὡς ἄνω ἐπίπεδα. 

Ἡ κατάστασις θὰ συνεκρατεῖτο τουλάχιστον τότε, ἐὰν 
οἱ κατακτηταὶ ἐφήρμοζον καὶ ἐτήρουν τὰς μεταξὺ ἡμῶν καὶ 
αὐτῶν γενομένας συμφωνίας καὶ δὲν μὲ ἐξηνάγκαζον κατὰ 

τὸν δέοντα χρόνον τῆς ἀνανεώσεως τούτων (ἀρχὰς ᾿Απρι- 
λίου 1943) πρὸς παραίτησιν, ἵνα οὕτω ἀποφύγωσι τὰς ἐπι- 
μόνους καὶ συνεχεῖς ὀχλήσεις µου πρὸς τήρησιν καὶ πι- 
στὴν ἐφαρμογὴν τούτων, ἐπ᾽ ἀγαθῷ τῆς Χώρας. 


Ἐπισιτιστικὸν Ζήτημα. 


Ἡ ἐπισιτιστικὴ κατάστασις πρὸ τοῦ Σεπτεμβρίου 1939 
ἤτοι ὀλίγον πρὸ τῆς ἐνάρξεως τοῦ πολέμου ἧτο καλή, 
οὐδὲν δὲ ἀπολύτως εἶδος ἔλειπεν ἐκ τῆς ἀγορᾶς, αἱ δὲ 
τιμαὶ αὐτῶν ἦσαν σταθεραὶ καὶ ὑφίσταντο μικρὰς διακυ- 
μάνσεις κατὰ τὸν νόμον τῆς προσφορᾶς καὶ ζητήσεως. 
᾿Απὸ τοῦ τέλους ᾿Οκτωβρίου τοῦ 1940 ὁπότε ἡ Ἑλλὰς ἐνε- 
πλάκη εἰς πόλεμον μετὰ τῆς ᾿Ιταλίας, ἤρχισε νὰ παρατη- 
ρῆται μικρά τις αὔξησις τῶν τιμῶν τῶν ἐκ τοῦ ἐξωτερικοῦ 
εἰσαγομένων εἰδῶν, ὡς ἐκ τῆς αὐξήσεως τῶν ναύλων, 
ἀσφαλίστρων πολέμου κλπ. ἀλλὰ καὶ τότε οὐδὲν εἶδος 
ἔλειπεν ἐκ τῆς ἀγορᾶς. 

Μὲ τὴν πάροδον τοῦ χρόνου ἤρχισε νὰ παρατηρῆται 
ἔλλειψις κρέατος ἥτις δὲν ἐγένετο αἰσθητὴ διότι διενέμετο 
εἰς τὸ κοινὸν ἅπαξ ἢ δὶς τῆς ἑβδομάδος νωπὸν ἢ κατεψυγ- 
μένον τοιοῦτον. Πάντως μέχρις ᾿Απριλίου 1941 ἀπὸ ἀπό- 
ψεως τροφίμων τὸ κοινὸν οὐδενὸς ἐστερήθη. Μετὰ: τὴν 
κατάκτησιν τῆς χώρας µας ὑπὸ τῶν στρατευμάτων τοῦ 
"Αξονος ἅπαντα τὰ εὑρεθέντα τρόφιμα εἰς τὰς ἀποθήκας 
τῆς ἐλευθέρας ζώνης Πειραιῶς (σῖτος, κριθή, ὄρυζα, ζάκ- 
χαρις, ὄσπρια κτλ.) καὶ ἅτινα ἀπετέλουν τὴν μόνην ἐφε- 
δρικὴν τροφὴν τῆς Χώρας, κατεσχέθησαν ὡς λεία πολέ- 
μου, καθόσον ἐχαρακτηρίσθη ὅτι ἡ προμήθεια διὰ τὸ σύν- 
ολον τούτων εἶχε γίνει ὑπὸ τοῦ Κράτους. Κατόπιν ὅμως 
συντόνων καὶ ἐργωδῶν ἐνεργειῶν τῆς Κυβερνήσεως Τσο- 
λάκογλου ἐπετεύχθη τελικῶς ἡ ἀπόδοσις αὐτῶν, ἀρχὰς 
Μαΐου 1941, διὰ τὰς ἀνάγκας τῆς Χώρας καὶ οὕτως ἐπε- 
τεύχθη διὰ τῶν τροφίμων τούτων ἡ ἁρτοδότησις καὶ τρο: 

φοδοσία τοῦ πληθυσμοῦ κατὰ τοὺς πρώτους μῆνας τῆς 
κατοχῆς. 

Ταυτοχρόνως τὰ στρατεύματα κατοχῆς ἤρξαντο ἀγο- 
ράζοντα τὰ ἐποχικὰ εἴδη τῆς ἐγχωρίου παραγωγῆς, ὡς 
λαχανικά, ὄσπρια, γεώμηλα κτλ., εἰς τρόπον ὥστε ταῦτα 
ὁσημέραι ἐξέλιπον ἐκ τῆς ἀγορᾶς. Κατὰ τὰς ἀρχὰς Ἴου- 
λίου 1941 ἐγένετο προσπάθεια ἐκ μέρους τοῦ Ὑπουργείου 
Ἐπισιτισμοῦ ὅπως διατιμηθῶσι τινὰ τῶν ἐγχωρίων εἰδῶν καὶ 
ἰδίᾳ τὰ λαχανικἀ καὶ αἱ ὀπῶραι, ἐν συνεννοήσει δὲ μετὰ 
τῶν ᾿Ιταλικῶν ἀρχῶν καθωρίσθησαν διατιμήσεις εἰς τοὺς 
τόπους παραγωγῆς, πλὴν εἰς οὐδὲν πρακτικὸν ἀποτέλεσμα 
κατέληξαν αἱ διατιµήσεις, διότι τὰ στρατεύματα προσέ- 
Φερον εἰς τοὺς τόπους παραγωγῆς μείζονας τῆς διατιµή- 
σεως τιμάς, εἰς τρόπον ὥστε πᾶσα : παραγωγὴ περιήρ- 
χετο εἰς αὐτὰ καὶ οὐδὲν σχεδὸν ἐναιιέμενε διὰ τὰς ἀνάγ- 
κας τῆς ἀγορᾶς. 

Ταυτοχρόνως ἐξέλιπον καὶ τὰ μεταφορικὰ μέσα, διότι 
οἱ σιδηρόδρομοι λόγῳ βλαβῶν δὲν ἐλειτούργησαν κατ᾿ 
ἀρχάς, τὰ δὲ ἐναπομείναντα εἰς τὴν χώραν, μετὰ τὴν ἐπι- 
στράτευσιν τοῦ 1940, αὐτοκίνητα καὶ βενζινόπλοια, ἐπε- 
τάχθησαν κατὰ μέγα μέρος ὑπὸ τῶν γερμανικῶν ἀρχῶν. 

Προϊόντος τοῦ χρόνου, τὰ εἴδη ἐξέλιπον τὸ ἓν μετὰ 
τὸ ἄλλο, αἱ δὲ τιμαὶ τούτων ἀνήρχοντο εἰς τρόπον ὥστε 
ἡ ἐπισιτιστικὴ κατάστασις τοῦ κοινοῦ ἀπὸ ἡμέρας εἰς ἡμέ- 
ραν ἐχειροτέρευεν. 

Τὰ αἴτια ὅθεν τῆς ἄνευ προηγουμένου ἐν τῇ χώρᾳ 
ἐπισιτιστικῆς καταστάσεως δύνανται νὰ συνοψισθῶσιν εἰς 
τὰ κάτωθι : 

1. Ἡ ἔλλειψις ἀποθεμάτων ἐκ μέρους τοῦ κοινοῦ, ὡς 
ἐκ τῆς ἀκολουθηθείσης ὑπὸ τῶν πρὸ τῆς κατοχῆς κυβερ- 
νήσεων πολιτικῆς, τῆς ἀπαγορεύσεως τῆς ἀποθηκεύσεως 
οἰουδήποτε εἴδους τῶν βιωτικῶν ἀναγκῶν ὑπὸ τοῦ κοινοῦ 
καὶ τῆς μὴ ἀντιμετωπίσεως καθ᾽ ὁλοκληρίαν τοῦ ἐνδεχομέ- 
νου τῆς κατοχῆς. 

2. Ἡ δέσµευσις καὶ ἀπαγόρευσις ὑπὸ τῶν ἀρχῶν κα- 

τοχῆς μεταφορᾶς τροφίμων ὑπὸ τοῦ κοινοῦ, κατὰ τοὺς 
πρώτους μῆνας τῆς κατοχῆς. 

3. Ἔλλειψις εἰσαγωγῶν ἐκ τοῦ ἐξωτερικοῦ. 

4. Ἡ ἀνεπάρκεια τῶν ἐγχωρίων εἰδῶν τὰ ὁποῖα, ἄλ- 
λως τε, δὲν ἦσαν ἄφθονα ἐν τῇ χώρᾳ. 

5. Ἡ ἐπίταξις καὶ ἡ προμήθεια τούτων πρὸς διατρο- 
φὴν τῶν στρατευμάτων κατοχῆς. 

6. Ἡ ἔλλειψις ἐπαρκῶν μεταφορικῶν μέσων. 

7. Ἡ μείωσις τῆς παραγωγῆς ὡς ἐκ τῆς ἐλλείψεως 
λιπασμάτων, ζώων, γεωργικῶν ἐργαλείων καὶ ἄρτου διὰ 
τὴν ἐπαρκῆ διατροφὴν τοῦ ἐργαζομένου πληθυσμοῦ. 

Πάντες οὗτοι οἱ λόγοι συνετέλεσαν εἰς τὸ νὰ ἐπιταθῇ 
εἰς μέγιστον βαθμὸν ἡ ὑπὸ τῶν κατακτητῶν δημιουργου- 
μένη κακοδαιμονία, ἧς ὁ βαθμὸς καὶ ἡ ἔντασις αἰσθητῶς 
θὰ ἐμειοῦντο καὶ δὲν θὰ εἶχον τὰς τραγικὰς συνεπείας 
τοῦ χειμῶνος 1944- -44, ἐὰν εἶχε κατορθωθεῖ ἐνωρίτερον 
ἡ εἰσαγωγὴ σίτου καὶ τροφίμων ἐκ τοῦ ἐξωτερικοῦ. 

Διὰ νὰ εἰσαχθοῦν ὅμως τρόφιμα ἐκ τοῦ ἐξωτερικοῦ 
ἀπῃτοῦντο δύο τινά: 1) Ἡ ἐγγύησις τῶν Γερμανῶν ὅτι 
δὲν θὰ παρημπόδιζον τὸν εἴσπλουν ἢ τὸν ἔκπλουν τῶν 
πλοίων τῶν κομιζόντων τὰ ἐν λόγῳ τρόφιμα καὶ ὅτι δὲν 
θὰ ἐχρησιμοποίουν δι’ ἑαυτοὺς ταῦτα. 2) "Αδεια τῶν συμ- 
μάχων διὰ τὴν φόρτωσιν καὶ μεταφορὰν τῶν σιτοφορτίων 
εἰς 'Ἑλλάδα. 

Καὶ ὅσον μὲν ἀφορᾷ εἰς τὸ πρῶτον οἱ Γερμανοὶ εἶχον 
ἤδη ἀπὸ τὸν ᾿Ιούνιον τοῦ 1941 δώσει ἐγγύησιν γραπτῶς 
εἰς τὴν Κυβέρνησιν, ἣν καὶ ἐτήρησαν ἀργότερον. Τὸ δεύ- 
τερον ὅμως δὲν κατωρθώθη νὰ ἐπιτευχθῇ ἐγκαίρως ἀπὸ 
τοὺς προσκειµένους εἰς τοὺς συμμαχικοὺς κύκλους εἰς τὸ 
ἐξωτερικόν,οἵτινες ὅλως ἐπιπολαίως καὶ ἁβασανίστως εἶχον 
ὑποβάλει τὴν ἰδέαν τῆς ἐξαναγκάσεως διὰ τῆς πείνης τοῦ 
Ἑλληνικοῦ λαοῦ πρὸς ἐξέγερσιν κατὰ τῶν κατακτητῶν (!). 


(4) Ἴδε «Ἐθνικὸν Κήρυκα» (ἡ ἀγωνία καὶ τὸ μαρτύριον ἑνὸς 
λαοῦ) 30 Ἰουνίου 1948. 

Μετὰ μακρὰς τέλος δ.απραγματεύσεις, ἐπετράπη ἀπὸ τοῦ 
Μαρτίου τοῦ 1942 ὁ πλοῦς εἰς τὴν Ἑλλάδα σιτοφορτίων 
καὶ οὕτω ἤρχισε βαθμηδὸν ἡ τακτικὴ ἔκτοτε, διὰ δελτίου 
ἀρτοδότησις τοῦ πληθυσμοῦ τῶν μεγάλων ἀστικῶν κέντρων. 

Κατόπιν τῆς ἀποκτηθείσης πείρας κατὰ τὸν χρόνον 
τῆς Πρωθυπουργίας Τσολάκογλου, εἶχον πεισθεῖ ὅτι ὅσον 
περισσότερα µέτρα ἐλαμβάνοντο πρὸς μείωσιν τῶν τιμῶν 
καὶ καταπολέμησιν τῆς μαύρης ἀγορᾶς, ἐπὶ τοσοῦτον ηὔ- 
ξανον αἱ τιμαὶ καὶ τὰ τρόφιμα ἀπεκρύπτοντο. ᾿Επειδὴ δὲ 
τὸ Κράτος δὲν ἧτο δυνατὸν νὰ χορηγήσῃ εἰς τὸν πληθυ- 
σμὸν τὰ στοιχειώδη μέσα συντηρήσεως, ἐσκέφθημεν ὡς Κυ- 
βέρνησις νὰ ἀφήσωμεν τὸ ἐμπόριον ἐλεύθερον, ἀκολουθοῦν- 
τες καὶ τὴν σύστασιν τοῦ ἀρχηγείου τῆς ᾿Αστυνομίας Πό- 
λεων καὶ κατηργήσαμεν τὸ ἀπὸ τὴν προπολεμικὴν περίο- 
δον ἰσχῦον σύστηµα τῶν διατιμήσεων, κατὰ τὸν πρῶτον 
μῆνα τῆς ἀναλήψεως τῆς Κυβερνήσεως ὁπ’ ἐμοῦ. 

Τὸ ἀποτέλεσμα τῆς πολιτικῆς ταύτης τῆς Κυβερνή- 
σεως ἐπῆλθε ραγδαίως. Αἱ τιμαὶ ἔπεσαν, ἡ δὲ ἀγορὰ ἐπλη- 
ρώθη τροφίμων, ὡς πᾶς τις θὰ ἐνθυμῆται κατὰ τὴν ἐπο- 
χὴν ἐκείνην (Δεκέμβριος 1942). 

Εἰς τὴν βελτίωσιν ταύτην ἥτις διήρκεσε καθ᾽ ὅλον τὸν 
χρόνον τῆς Πρωθυπουργίας µου συνετέλεσεν ἐπίσης κατὰ 
μέγα μέρος, ἡ ἐπελθοῦσα, μετὰ τὴν οἰκονομικὴν σύμβασιν 
μετὰ τῶν ἀρχῶν τῆς κατοχῆς περὶ ἧς ἀνωτέρω ἐγένετο 
ἐκτενὴς λόγος, πτῶσις τῆς τιμῆς τῆς λίρας ἥτις ἐσταθερο- 
ποιήθη εἰς τὸ ἐπίπεδον τῶν 130--150 χιλιάδων δραχμῶν ὀ) 
καθόσον τὸ ποσὸν ὅπερ κανονικῶς ὡς ἐκ τῆς ἀνωτέρω ἀνα- 
φερομένης συμβάσεως θὰ διετίθετο δι᾽ ἔξοδα κατοχῆς δὲν 
θὰ ὑπερέβαινεν ὁπωσδήποτε τὰ 8.000 ἑκατομμύρια µη: 
νιαίως δι᾽ ἀμφοτέρους, ὁποιαδήποτε καὶ ἂν ἦτο ἡ πτῶσις 
τῆς δραχμῆς. 

Επίσης σημανιικῶς συνετέλεσε καὶ ἡ μεγαλυτέρα 


(4) Πρβλ. Νούλη Δαραβάλη, «Ἡ χρυσῆ λίρα ἀπὸ ᾿Απριλίου 
1941 μέχρι σήμερον». Αὔγουστος 1946. 

εἰσαγωγὴ ἐμπορευμάτων ἐκ τοῦ ἐξωτερικοῦ διὰ τῶν δύο 
Ἑταιριῶν Ώεφίίοες καὶ 5αςία. Μέχρι τῶν ἀρχῶν τοῦ 1943 
εἶχον ἤδη εἰσαχθεῖ διὰ τοῦ ἙΕλληνογερμανικοῦ κλῆριγκ, 
μεταξὺ ἄλλων, πρὸς διατροφὴν τοῦ Ἑλληνικοῦ λαοῦ 
65.000 τόννοι σῖτος, 50.000 τόννοι ὄσπρια καὶ 40.000 τόν: 
νοι ζάκχαρις. Μετὰ τὴν ἔναρξιν τῆς λειτουργίας τῶν ὡς 
ἄνω δύο Ἑταιριῶν εἰσήχθησαν σὺν τῷ χρόνῳ καὶ ἄλλαι 
ποσότητες τροφίμων καὶ γενικοῦ ἐμπορίου, εἰς τρόπον 
ὥστε τὸ Ἕλληνο-: Γερμανικὸν κλῆριγκ εἰς τὸ τέλος τῆς κα: 
τοχῆς κατέστη παθητικὸν ὑπὲρ τῆς Ἑλλάδος καὶ εἰς τοιοῦ- 
τον ὕψος, ὥστε ἢ ὀφειλὴ ἡμῶν πρὸς τὴν Γερμανίαν διὰ τὰς 
γενομένας ἐκεῖθεν εἰσαγωγὰς μέχρι τῆς ἀπελευθερώσεως 
ἔφθασε τὸ 1.500.000 χρ. λίρας περίπου, ὡς καὶ ὑπὸ ἁρμο- 
δίων Τραπεζιτικῶν ἀνωτέρων ὑπαλλήλων κατετέθη καὶ 
ἐνώπιον τοῦ δικαστηρίου. 

"Επίσης ὠργανώθησαν κανονικώτεραι αἱ διανομαὶ τοῦ 
Ἔρ. Σταυροῦ καὶ οὕτω δύναταί τις εἰπεῖν, ὅτι ἡ ἐπισιτι- 
στικὴ κατάστασις ἐν τῷ συνόλῳ της, κατὰ τὴν Πρωθυ- 
πουργικήν µου θητείαν, ἐβελτιώθη σημαντικῶς. 


Γενικὰ ζητήματα. 


Πλὴν τῶν οἰκονομικῶν καὶ ἐπισιτιστικῶν ζητημάτων 
ὡς ἄνω, ὑπῆρχον καὶ πλεῖστα ἄλλα ἐξ ἴσου φλέγοντα, 
γενικῆς φύσεως, τοιαῦτα, ἅτινα ἀπέσπων ἀμέριστον τὴν 
προσοχὴν καὶ τὴν μέριμναν τῆς Κυβερνήσεως. 

Τῶν ζητημάτων τούτων, λόγῳ τῆς ἰδιαιτέρας των 
ἐθνικῆς σημασίας, ἐπελαμβανόμην ὡσαύτως μὲ ὅλην τὴν 
θέρμην τῆς ψυχῆς µου, καθόσον ἡ πολιτεία μου ὡς πρω- 
θυπουργοῦ ὑπῆρξε σύμφωνος πρὸς τὴν συναίσθησιν τῶν 
εὐθυνῶν τὰς ὁποίας ἀνελάμβανον ἀποδεχθεὶς τὸ βάρος 
τῆς Κυβερνήσεως τῆς χώρας, ἥτις ἐσφάδαζεν ὑπὸ τὸ 
πέλμα τοῦ κατακτητοῦ. Τὸ βάρος δὲ τοῦτο ἀπεδέχθην 
ἔχων πλήρη συναίσθησιν ὅτι ἀνέρχομαι τὸν Γολγοθᾶν, ὡς 
ἐπιτακτικὸν καθῆκον πρὸς τὸν Ἑλληνικὸν λαόν. Ἡ συναί- 

σθησις ἀκριβῶς τοῦ καθήκοντος τούτου μοὶ παρέσχε τὴν 
δύναμιν νὰ λάβω σταθερὰν καὶ θαρραλέαν θέ- 
σιν ἔναντι τῶν κατακτητῶν, ἐν σχέσει πρὸς πᾶν 
οὐσιῶδες καὶ σημαντικὸν ζήτημα θίγον κατὰ οἰονδήποτε 
τρόπον τὴν χώραν μας. Περιορίζομαι ἐνταῦθα εἰς τὴν 
ἐξιστόρησιν τῶν κυριωτέρων ἐκ τῶν ζητημάτων τούτων 
ἕνεκα τῶν ὁποίων ἠρχόμην εἰς σύγκρουσιν πρὸς τὰς ἀρχὰς 
κατοχῆς καὶ ἐκ τῶν ὁποίων καταφαίνεται καθαρῶς καὶ 
ἀναμφισβητήτως ἡ στάσις μου. 


Ἰήτημα Ιθαγενείας Ἑλλήνων ᾿Αγατολ. Μακεδονίας καὶ θράκης. 


Εἰς σοβαρὰν σύγκρουσιν πρὸς τοὺς κατακτητὰς ἀφορ- 
μὴν ἔδωκεν ἡ ἀπόφασις τῆς βουλγαρικῆς κυβερνήσεως, 
διὰ τῆς ὁποίας ἠναγκάζοντο οἱ ἑλληνικοὶ πληθυσμοὶ τῆς 
᾿Αν. Μακεδονίας καὶ Θράκης νὰ ἀποκτήσουν τὴν βουλ- 
γαρικὴν ὑπηκοότητα ἐντὸς 6 μηνῶν, εἰδ᾽ ἄλλως ὑπεχρε- 
οῦντο οὗτοι νὰ ἐγκαταλείψουν τὰς ἑστίας των διὰ τὴν 
κατεχομένην ὑπὸ τῶν Γερμανο -Ιταλῶν καὶ εἰς τὴν δικαιο- 
δοσίαν τῆς Ἑλληνικῆς Κυβερνήσεως ὑπαγομένην λοιπὴν 
Ἑλλάδα. Τὸ ζήτημα ἧτο ἐκτάκτως σοβαρὸν διότι πολλαὶ 
ἑκατοντάδες χιλιάδων Ἑλλήνων θὰ κατέκλυζον τὴν λι- 
μώττουσαν λοιπὴν Ἑλλάδα ἄστεγοι καὶ πειναλέοι. Νέον 
προσφυγικὸν ζήτημα θὰ ἀνέκυπτεν αὐτομάτως πρὸς ἐπίλυ- 
σιν, ἐκτὸς τῶν λοιπῶν βαρυτάτων ἀπὸ ἐθνικῆς καὶ κοινώ- 
νικῆς ἀπόψεως συνεπειῶν. 

Παραθέτω ἐνταῦθα μερικὰς ἐκ τῶν σχετικῶν διαμαρ- 
τυριῶν, τὰς ὁποίας διεβίβασα εἰς τὴν γερμανικὴν κυβέρ- 
νησιν διὰ τοῦ ἐνταῦθα Πρεσβευτοῦ της. Μετὰ τὴν δευτέραν, 
ὡς κάτωθι, διαμαρτυρίαν μου ἐπεσκέφθην τοὺς Πρεσβευ- 
τὰς Γερμανίας καὶ Ἰταλίας καὶ ἐτόνισα καὶ προφορικῶς 
εἰς τούτους, ὅτι δὲν θέλω παραμείνει οὐδ᾽ ἐπὶ στιγμὴν 
πλέον εἰς τὴν Κυβέρνησιν, ἐὰν δὲν λυθῇ τὸ ζήτημα τοῦτο. 
Κατόπιν καὶ τῆς ἐντόνου ταύτης διαμαρτυρίας μου, ἀνεχώ- 
ρησαν ὁ Πρεσβευτὴς ΑΙἰεηθωΓ9 μετὰ τοῦ στρατηγοῦ 5ρε!- 

εἰ διὰ Γερμανίαν, ὁ δὲ Πρεσβευτὴς ΟΠΙοἱ μετὰ τοῦ στρα- 
τηγοῦ σείο»ο δι᾽ Ἰταλίαν, πρὸς διευθέτησιν ὑπὸ τῶν Κυ- 
βερνήσεών των τοῦ φλέγοντος ζητήματος τούτου. 


Ἔν ᾿Αθήναις τῇ 28ῃ Ἰανουαρίου 1943 


Πρὸς 
τὴν Α.Ε. τὸν Πληρεξούσιον τοῦ Ράϊχ διὰ τὴν Ἑλλάδα 
πρεσβευτὴν Δρα ”Αλτενμπουργκ 
Κύριε Πρεσβευτά, 

Διὰ τῆς ὑπ᾽ ἀριθ. Ε/507/1/11 ἀπὸ 2ας Σεπτεμβρίου 
1942 ρηματικῆς διακοινώσεως τοῦ Γραφείου µου ἐξετέθη 
εἰς τὴν Ὑμετέραν ᾿Εξοχότητα τὸ ζήτημα τοῦ Διατάγματος 
τῆς Βουλγαρικῆς Κυβερνήσεως, διὰ τοῦ ὁποίου ἐρρυθμί- 
ζετο ἡ ὑπηκοότης τῶν ἐν ᾿Ανατολικῇ Μακεδονίᾳ καὶ Δυ: 
τικῇ Θράκῃ Ἑλληνικῶν πληθυσμῶν. Τὸ Διάταγμα τοῦτο 
ὁρίζει, ὡς γνωστόν, ὅτι μέχρι τῆς 31ης Μαρτίου 1943 οἱ 
κάτοικοι τῶν περιφερειῶν τούτων ὀφείλουν νὰ ἐκλέξουν 
ὁριστικῶς τὴν μέλλουσαν ὑπηκοότητά των. Καὶ ὅσοι μὲν 
δηλώσουν ὅτι ἐπιθυμοῦν ν᾽ ἀποκτήσουν τὴν βουλγαρικὴν 
ὑπηκοότητα, ὡς καὶ ὅσοι παραλείψουν οἰανδήποτε τοιαύ- 
την δήλωσιν, θὰ λογισθοῦν πράγματι ἐφεξῆς Βούλγαροι 
πολῖται, ὅσοι ὅμως δηλώσουν ὅτι ἐπιθυμοῦν νὰ διατηρή- 
σουν τὴν Ἑλληνικὴν ἰθαγένειαν, θὰ ὑποχρεωθοῦν νὰ ἐγ- 
καταλείψουν τὸ ἔδαφος, εἰς ὃ εἶναι σήμερον ἐγκατεστημένοι. 

Διὰ τῆς διακοινώσεως ἐκείνης ἐξετέθησαν διὰ μακρῶν 
οἱ λόγοι δι᾽ οὓς ἡ Ἑλληνικὴ Κυβέρνησις θεωρεῖ, ὅτι τὸ 
ἀνωτέρω μέτρον τῆς Βουλγαρικῆς Κυβερνήσεως εὑρίσκε- 
ται εἰς ἄκραν ἀντίθεσιν πρὸς τοὺς κανόνας τοῦ Διεθνοῦς 
Δικαίου, τοὺς ἀναμφισβητήτως ἐφαρμοστέους εἰς τὸ ὑφι- 
στάμενον σήμερον ἐν ταῖς μνημονευθείσαις ἑλληνικαῖς 
περιφερείαις καθεστώς. Αἱ ἀπόψεις τῆς Ἑλληνικῆς Κυβερ- 
νήσεως εἶναι, ἐν συνόψει, κατ᾽ ἀρχὴν μὲν ὅτι ἡ ὕπαρξις 
βουλγαρικῆς δυνάμεως καὶ βουλγαρικῶν ἀρχῶν ἐν ταῖς 
περιφερείαις ταύταις οὔτε κἂν ὡς στρατιωτικὴ κατοχὴ δύ- 

ναται νὰ χαρακτηρισθῇ, δεδομένου ὅτι, ἡ Ἑλλὰς δὲν εὑρέθη 
εἰς ἐμπόλεμον κατάστασιν πρὸς τὴν Βουλγαρίαν καὶ ἂν 
ὅμως, παρὰ ταῦτα, ἡ ὑφισταμένη κατάστασις ἤθελε πράγ- 
ματι θεωρηθεῖ ὡς στρατιωτικἡ κατοχή, οὐδαμῶς δικαιολο- 
γεῖται τὸ ἄνω μέτρον τῆς Βουλγαρικῆς Κυβερνήσεως, λαμ- 
βανόμενον κατὰ τὴν διάρκειαν καταστάσεως ὅλως προσω- 
ρινοῦ χαρακτῆρος, πρὸς τὴν ὁποίαν εἶναι ἀσυμβίβαστα 
μέτρα, ὡς ἡ ἀθρόα πολιτογράφησις τῶν πληθυσμῶν, προῦ- 
ποθέτοντα τὴν ὕπαρξιν παρὰ τῷ κατέχοντι κράτει δικαιω- 
μάτων ὁριστικῆς κυριαρχίας. 

Κατὰ τὴν ἐπίδοσιν τῆς ἐν ἀρχῇ μνημονευομένης δια- 
κοινώσεως εὐηρεστήθητε, ἐξοχώτατε, νὰ βεβαιώσητε ὅτι 
θὰ διεβιβάζετε ταύτην εἰς τὴν Κυβέρνησιν τοῦ Ράϊχ μετὰ 
τῆς ὑμετέρας συνηγορίας, δι᾽ ὃ καὶ ἡ Ἑλληνικὴ Κυβέρνη- 
σις σᾶς ἐκφράζει ἅπαξ ἔτι τὴν εὐγνωμοσύνην της. Ἐπειδὴ 
ὅμως κατὰ τὸ διαρρεῦσαν ἔκτοτε ἱκανῶς μακρὸν χρονικὸν 
διάστηµα, δὲν περιῆλθεν ἡμῖν οὐδεμία πληροφορία περὶ 
διευθετήσεως τοῦ δημιουργηθέντος ζητήματος, εὑρίσκομαι 
σήμερον εἰς τὴν ἀνάγκην ν᾿ ἀπευθυνθῶ καὶ πάλιν πρὸς 
Ὑμᾶς ἐν ὄψει τῆς προσεγγιζούσης λήξεως τῆς ὑπὸ τοῦ 
Διατάγματος τεθείσης προθεσμίας καὶ τῶν σοβαρῶν κινδύ- 
νῶν καὶ περιπλοκῶν, αἵτινες θὰ προκύψουν ἐκ τῆς ἐφαρμο- 
γῆς αὐτοῦ καὶ ἐπὶ τῶν ὁποίων δὲν παρελείψαμεν καὶ διὰ τῆς 
ἀρχικῆς διακοινώσεως νὰ ἐπιστήσωμεν τὴν προσοχήν σας. 

Αἱ περιπλοκαὶ αὗται δὲν εἶναι μόνον ἡ ψυχικὴ καὶ 
συναισθηματικὴ ἀναστάτωσις, ἥτις θὰ πλήξῃ ἄνευ λόγου 
τοὺς πυκνοὺς ἑλληνικοὺς πληθυσμοὺς τῶν ἑλληνικῶν ἐκεί- 
νῶν περιφερειῶν διὰ τῆς ὑποχρεωτικῆς εἰς αὐτοὺς ἐπιβο- 
λῆς μιᾶς ξένης ὑπηκοότητος πρὸ πάσης τυχὸν ὁριστικο- 
ποιήσεως τῆς ξένης κατοχῆς, ἀλλὰ πρὸ παντὸς τὰ σοβα- 
Ρώτατα προβλήματα, ἅτινα θὰ προκύψουν διὰ τὸ Ἕλλη- 
νικὸν Κράτος ἐν περιπτώσει καθ᾽ ἣν μεγάλαι μᾶζαι τῶν 
πληθυσμῶν ἐκείνων, ἀρνούμεναι, ὡς εἶναι μᾶλλον βέ- 
βαιον, νὰ δεχθοῦν τὴν βουλγαρικὴν ὑπηκοότητα, ὑποχρεω- 
θοῦν νὰ ἐγκαταλείψουν τὰ βουλγαροκρατούμενα ἐδάφη 

καὶ νὰ καταφύγουν εἰς τὴν ὑπὸ Ἑλληνικὴν διοίκησιν χώ- 
ραν. Τὰ προβλήματα ταῦτα στεγάσεως, διατροφῆς καὶ 
δριστικῆς ἐγκαταστάσεως τοιούτων μαζῶν, εἶναι ὑπὸ τὰς 
παρούσας συνθήκας, ἀδύνατον ν᾿ ἀντιμετωπίσῃ ἡ Ἕλλη- 
νικὴ Κυβέρνησις τελεσφόρως. ᾿ΑΦ᾽ ἑτέρου ὅμως τοιοῦτον 
μεταναστευτικὸν ρεῦμα θὰ δημιουργήσῃ προφανῶς ἐξ ἴσου 
σοβαρὰ προβλήματα διὰ τὰς Γερμανικὰς ᾿Αρχὰς Κατοχῆς 
ἐν Μακεδονίς, πρὸς τὴν ὁποίαν θὰ κατευθυνθῇ κατ᾽ ἀνάγ- 
κην τὸ ἐπαπειλούμενον μεταναστευτικὸν ρεῦμα. 

᾿Οφείλω ἐπίσης νὰ προσθέσω ὅτι, κατὰ τὰς περιερ- 
χομένας ἡμῖν πληροφορίας, ὁ ψυχικὸς ἀναβρασμὸς καὶ ἡ 
ἀγωνία ὑφ᾽ ἧς κατέχονται οἱ ἐνδιαφερόμενοι 'Ἑλληνικοὶ 
πληθυσμοί, ἐπαυξάνονται καὶ ἐντείνονται συνεπείᾳ διαδό- 
σεων ἐπιμόνως κυκλοφορουσῶν, καθ᾽ ἃς καὶ εἰς ἐκείνους 
ἀκόμη τοὺς “Ἕλληνας, οἱ ὁποῖοι θὰ προτιµήσουν τὴν βουλ- 
γαρικὴν ἰθαγένειαν δὲν πρόκειται νὰ ἐπιτραπῇ ἡ εἰς τὰς 
ἄνω περιφερείας παραμονή, ἀλλ᾽ ὅτι θὰ μεταφερθῶσιν 
ὁμαδικῶς εἰς τὸ ἐσωτερικὸν τῆς Βουλγαρίας καὶ μόνον 
ἐκεῖνοι θὰ παραμείνουν εἰς τὰς πατρίδας τῶν, οἵτινες θὰ 
δηλώσουν ἐκτὸς τῆς βουλγαρικῆς ἰθαγενείας καὶ βουλ- 
γαρικὴν καταγωγὴν ἢ συνείδησιν. Δὲν εἶμαι βεβαίως εἰς 
θέσιν νὰ κρίνω περὶ τῆς βασιμότητος τῶν διαδόσεων τού- 
των, γεγονὸς ὅμως εἶναι ὅτι αὗται ὄντως κυκλοφοροῦν, 
συντελοῦσαι τοιουτοτρόπως εἰς τὴν γενίκευσιν τοῦ ρεύμα- 
τος τῆς εἰς τὸ Ἑλληνικὸν ἔδαφος καταφυγῆς. 

“Όθεν ἐπιτρέψατέ μοι, Κύριε Πρεσβευτά, νὰ παρακα- 
λέσω Ὑμᾶς ὅπως θελήσητε νὰ ἐπέμβητε πρὸς ἀποσόβησιν 
τῶν ἀνωτέρω κινδύνων, ἐν ὅσῳ εἶναι εἰσέτι καιρός, δια- 
βιβάζοντες ἐκ νέου τὴν προκειμένην παράκλησιν τῆς Ἑλ- 
ληνικῆς Κυβερνήσεως πρὸς τὴν Κυβέρνησιν τοῦ Ράϊχ μετὰ 
τῆς εὐμενοῦς ὑμῶν συνηγορίας, ἵνα αὕτη εὐαρεστηθῇ καὶ 
ἀσκήσῃ τὴν ἐπιρροήν της ἐπὶ τῆς Βουλγαρικῆς Κυβερνή- 
σεως, πρὸς κατάργησιν τοῦ ἀνωμάλου ἐκείνου νομοθετή- 
ματός της, πρὶν τοῦτο ἐπιφέρῃ τὰς ἐπαπειλουμένας τόσον 
σοβαρὰς συνεπείας. 


--ο]ρ-- 


᾿Εκφράζων Ὑμῖν, Ἐξοχώτατε, ἐκ τῶν προτέρων τὰς 
θερμὰς εὐχαριστίας µου διὰ τὰς σχετικὰς προσπαθείας 
σας, ἃς δὲν ἔχω ἀμφιβολίαν ὅτι θὰ καταβάλητε, δράττο- 
μαι τῆς εὐκαιρίας ὅπως ἀνανεώσω Ὑμῖν, Κύριε Πρε- 
σβευτά, τὴν ἔκφρασιν τῆς ἐξόχου ὑπολήψεώς μου. 
Ὁ Πρόεδρος τῆς Ἑλληνικῆς Κυβερνήσεως 
Κ. ΛΟΓΟΘΕΤΟΠΟΥΛΟΣ 


Ἐν ᾿Αθήναις τῇ 16-2-1943 
Αριθ. πρωτ. Ε/90/1/} Ἔμπιστ. 
Πρὸς 
τὴν Α.Ε. τὸν Πληρεξούσιον τοῦ Ράϊχ διὰ τὴν Ἑλλάδα 
Πρεσβευτὴν Δρα ”Αλτενμπουργκ. 


Κύριε Πρεσβευτά, 

Διὰ τῆς ἀπὸ 28 Ἰανουαρίου 1943 διακοινώσεώς µου, 
ἔσχον τὴν τιμὴν νὰ ἐκθέσω εἰς τὴν Ὑμετέραν ᾿Εξοχότητα 
τὴν τραγικὴν κατάστασιν, εἰς ἣν ἔχουσι περιέλθει οἱ Ἑλ- 
ληνικοὶ πληθυσμοὶ τῆς ᾿Ανατολικῆς Μακεδονίας καὶ Δυτι- 
κῆς Θράκης, λόγῳ τῆς ἀπειλουμένης ἐφαρμογῆς τοῦ Βουλ- 
γαρικοῦ νόμου περὶ ἐπιλογῆς τῆς βουλγαρικῆς ἰθαγενείας, 
τοῦ ὁρίζοντος ὡς τελευταίαν προθεσμίαν δηλώσεως τὴν 
31ην Μαρτίου ἐ.ἔ. 

Ταυτοχρόνως διὰ τῆς ἀνωτέρω διακοινώσεώς μου, ἐξέ- 
θετον πρὸς ὑμᾶς ὅτι ἡ Βουλγαρικὴ Κυβέρνησις προσπα- 
θοῦσα νὰ ὁλοκληρώσῃ τὴν ἐξόντωσιν τῶν 'Ἑλληνικῶν πλη- 
θυσμῶν ἤρχισε νὰ λαμβάνῃ κατὰ τὰς πληροφορίας μου 
καὶ ἄλλα µέτρα ἐναντίον αὐτῶν, ὡς τῆς μεταγωγῆς ἅπαν- 
τος τοῦ ἄρρενος πληθυσμοῦ εἰς τὸ ἐσωτερικὸν τῆς χώρας, 
κατέληγον δὲ ὅτι τοιαύτη ἔκβασις τῆς τύχης τῶν εἰρημέ- 
νῶν Ἑλληνικῶν πληθυσμῶν θὰ ἐδυσχέραινε τὴν παραμο- 
νὴν τῆς Κυβερνήσεώς µου εἰς τὴν θέσιν της. 

᾿Ατυχῶς, Κύριε Πρεσβευτά, αἱ πληροφορίαι µου ἐκεῖ- 
ναι καὶ οἱ Φόβοι µου περὶ τῆς τύχης τῶν ὡς ἄνω Ἕλληνι: 
κῶν πληθυσμῶν, κατὰ τὴν παρέλευσιν τῶν ὀλίγων τούτων 

ἡμερῶν, ὄχι µόνον ἐπεβεβαιώθησαν ἀλλὰ καὶ ἐξετάθησαν. 

Ἡ Βουλγαρικὴ Κυβέρνησις προχωροῦσα σαφῶς εἰς τὸ 
πρόγραμμα τὸ ὁποῖον καὶ κατὰ τὸν παρελθόντα πόλεμον 
ἐπεχείρησε νὰ ἐφαρμόσῃ, τῆς βιαίας δηλονότι ἀλλοιώσεως 
τῆς ἐθνολογικῆς συστάσεως τῆς ᾿Ανατολικῆς Μακεδονίας 
καὶ Δυτικῆς Θράκης, προβαίνει ραγδαίως εἰς τὴν ἐξόντω- 
σιν τῶν ἐνοικούντων τὰς ὡς ἄνω περιοχὰς Ἑλληνικῶν 
πληθυσμῶν. 

Οὕτω, ὅπως καὶ κατὰ τὸ 1916, ἀπάγει ὁμήρους εἰς τὸ 
ἐσωτερικὸν τῆς Βουλγαρίας, στρατολογεῖ βιαίως πάντας 
τοὺς ἄρρενας ἀπὸ 18--60 ἐτῶν καὶ τοὺς ἀποστέλλει εἰς 
τὸ ἐσωτερικὸν τῆς χώρας πρὸς καταναγκαστικὴν ἐργα- 
σίαν. Συγκεκριµένως μοὶ περιῆλθεν ἡ πληροφορία ὅτι εἰς 
τὴν περιφέρειαν Δράμας, ἡ πρώτη ὁμὰς τῶν οὕτω βιαίως 
στρατολογηθέντων προσώπων ἐξ 600 ἀτόμων ἀνεχώρησε 
τὴν 20ὴν ᾿Ιανουαρίου εἰς Βουλγαρίαν, ἀνάλογοι δὲ ἀπο- 
στολαὶ ἑτοιμάζονται καὶ ἀπὸ ἄλλας περιοχὰς τῆς Βουλ- 
γαροκρατουµένης ᾿Ανατολικῆς Μακεδονίας καὶ Δυτικῆς 
Θράκης, µέλλουσαι νὰ διαδεχθῶσιν ἡ μία τὴν ἄλλην. 

Ἔκ παραλλήλου αἱ Βουλγαρικαὶ ᾿Αρχαὶ προωθοῦσι 
τὴν συστηματικὴν ἐξόντωσιν τῶν ἑλληνικῶν πληθυσμῶν 
διὰ τῆς οἰκονομικῆς ἐξαθλιώσεως καὶ τοῦ ὑποσιτισμοῦ, διὰ 
τῆς ἀπαγορεύσεως πάσης ἐργασίας, διὰ τῆς εἰσπράξεως 
βαρυτάτων φόρων καὶ προστίμων καὶ διὰ τῆς χορηγήσεως 
ἐλαχίστων τροφίμων. 

Τὰ ἀποτελέσματα τῶν ἀπανθρώπων τούτων μέσων 
εἶναι ἤδη γνωστὰ εἰς τὴν Ὑμετέραν Ἐξοχότητα, ὡς ἐπα- 
νειλημμένως ἐκτεθέντα αὐτῇ, ὥστε θεωρῶ περιττὸν νὰ τὰ 
ἐπαναλάβω. 

Τὰ κύματα τῶν προσφύγων, ἅτινα κατακλύζουσιν, 
καθ᾽ ἡμέραν καὶ ὀγκωδέστερα τὴν Ἑλληνικὴν Μακεδο- 
νίαν, εἶναι ἁπτὴ ἀπόδειξις τούτων. Οἱ κίνδυνοι οἵτινες 
ἐπαπειλοῦνται ἐκ τῆς τοιαύτης ἀθρόας εἰσροῆς προσφύ- 
γῶν ἐξετέθησαν ἤδη λεπτομερῶς διὰ τῆς ὡς ἄνω ἀπὸ 28 
Ιανουαρίου διακοινώσεώς µου. 


ρου 


Σήμερον ἔρχομαι, τὴν δωδεκάτην ὥραν, νὰ ζητήσω 
ὅπως σταματήσῃ ἡ παρὰ πᾶν ἀνθρώπινον καὶ θεῖον δί- 
καιον καταστροφὴ τοῦ συμπαγοῦς καὶ ὀκραιφνοῦς Ἕλλη- 
νικοῦ πληθυσμοῦ τῆς ᾿Ανατολικῆς Μακεδονίας καὶ Δυτι- 
κῆς Θράκης καὶ νὰ ἐπισύρω τὴν προσοχὴν τῆς Ὑμετέρας 
Ἐξοχότητος ἐπὶ τῶν βαρυσημέντων ἐπακολούθων ἅτινα 
θὰ εἶχεν ἡ ἐξακολούθησις ταύτης. 

Διότι οἰαδήποτε μέσα καὶ ἂν μετέλθῃ ἡ Βουλγαρικὴ 
Κυβέρνησις οὐδέποτε θὰ ἐπιτύχῃ τὴν ἀλλοίωσιν τῆς ἐθνο- 
λογικῆς συστάσεως τῆς ᾿Ανατολικῆς Μακεδονίας καὶ Θρά- 
κης, ὡς αὕτη τὴν ἐπιθυμεῖ, δεδομένου ὅτι ἡ συντριπτικὴ 
πλειοψηφία τῶν Ἑλληνικῶν πληθυσμῶν εἰς τὰς περιοχὰς 
αὐτὰς καὶ τὸ ἀκμαῖον αὐτῶν ἑλληνικὸν φρόνημα δὲν θὰ 
τὸ ἐπιτρέψωσιν. Ἡ κατάστασις ὅμως ἥτις θὰ δημιουργηθῇ 
ἐκ τῶν μέτρων τούτων θὰ εἶναι τοιαύτη, ὥστε ὅταν θὰ 
ἐπέλθῃ ἡ στιγμὴ νὰ διακανονισθῶσιν εἰρηνικῶς τὰ ζητή- 
ματα ταῦτα, νὰ μὴ ὑπάρχῃ πλέον πρόσφορον ἔδαφος πρὸς 
συζήτησιν καὶ εἰρηνικὴν διευθέτησιν. 

Εἴθε, Κύριε Πρεοβευτά, ἡ διαμαρτυρία μου αὕτη νὰ 
εὕρῃ τὴν δέουσαν ἀπήχησιν εἰς τοὺς ἁρμοδίους κύκλους 
εἰς οὓς θὰ εὐαρεστηθῆτε νὰ τὴν διαβιβάσητε μὲ τὴν γνω: 
στὴν φιλοφροσύνην καὶ εὐμένειαν μεθ᾽ ἧς ὑπεστηρίξατε, 
ὡς γνωρίζω καὶ τὰς προηγουμένας ἐπὶ τοῦ θέματος τού- 
του ἐνεργείας μου. 

Θὰ ἤθελον ὅμως νὰ πιστεύσητε, Κύριε 
Πρεσβευτά, ὅτι τόσον ἐγὼ ὅσον καὶ τὰ 
λοιπὰ μέλη τῆς Κυβερνήσεως δὲν θὰ κατα- 
στῇ δυνατὸν νὰ συνεχίσωμεν τὸ τόσον δυ- 
σχερὲς σήμερον ἔργον μας, ἐφ᾽ ὅσον πει 
σθῶμεν ὅτι ἅπαντα τὰ μέχρι τοῦδε διαβή- 
µατά µας ὅπως περισώσωμεν ἐκ τῆς κατα- 
στροφῆς καὶ ἐξοντώσεως ἕνα ὁλόκληρον 
τμῆμα τῆς Ἑλληνικῆς Πατρίδος ἀπέβησαν 
μάταια καὶ ἀτελεσφόρητα. 

Θὰ εὑρεθῶμεν εἰς τὴν ἀδήριτον ἐκ τῶν 

πραγμάτων ἀνάγκην, μνήμονες τῶν ἵστορι- 
κῶν ὑποχρεώσεων τοῦ Κράτους τὸ ὁποῖον 
αὐτὴν τὴν στιγμὴν ἀντιπροσωπεύομεν, νὰ 
καταθέσωμεν τὴν ἐντολὴν τῆς διακυβερνή- 
σεως τῆς χώρας καὶ νὰ μεταστῶμεν εἰς τὰ 
ἑκατομμύρια ἐκεῖνα τῶν Ἑλλήνων, οἵτινες 
σιωπηλοὶ καὶ δακρυρροοῦντες στρέφωσι 
τὴν σκέψιν των πρὸς τὰς σφαγιαζομένας βο- 
ρείους ἐπαρχίας τῆς Ἑλληνικῆς Πατρίδος 
χωρὶς νὰ ἀπελπίζωνται, διότι γνωρίζουσιν 
ὅτι τὸ Ἑλληνικὸν Ἔθνος κατὰ τὴν ὑπερδι- 
σχιλιετῆ ἱστορικήν του δρᾶσιν ἐπέζησε καὶ 
ἀνεστήθη πάντοτε, παρὰ πάσας τὰς ἀντι- 
ξόους περιστάσεις αἵτινες, ὣς σήμερον, τὸ 
εἶχον καταβάλει. 
Δέξασθε, Κύριε Πρεσβευτά, κλπ. 
Ὃ Πρόεδρος τῆς Ἑλληνικῆς Κυβερνήσεως 
Κ. ΛΟΓΟΘΕΤΟΠΟΥΛΟΣ 


Τὸ ἱκανοποιητικὸν καὶ ἐθνικῶς εὐχάριστον ἀποτέλε- 
σμα τῶν ἐνεργειῶν µου τούτων ἐμφαίνεται ἐκ τοῦ, ὡς 
κάτωθι ἀποσπάσματος ἐκ τῶν πρακτικῶν τοῦ Ὕπουργι- 
κοῦ Συμβουλίου τῆς 12 Μαρτίου 1943. 


Συνεδρίασις ΙΔ’ 


Ἓν ᾿Αθήναις σήμερον 12 τοῦ μηνὸς Μαρτίου 1943 
ἡμέραν Παρασκευὴν καὶ ὥραν 5.30 μ.μ. συνῆλθε τὸ Ὕπουρ- 
γικὸν Συμβούλιον ὑπὸ τὴν προεδρίαν τοῦ Προέδρου τῆς 
Κυβερνήσεως καθηγητοῦ κ. Κ. Λογοθετοπούλου καὶ ἐν τῇ 
αἰθούσῃ τῶν συνεδριάσεων τοῦ Ὑπουργικοῦ Συµβουλίου 
εἰς ὃ παρέστησαν ἅπαντες οἱ κ.κ. Ὑπουργοί. Ὁ κ. Γραμ- 
ματεὺς ἀναγιγνώσκει τὰ πρακτικὰ τῆς ΙΓ΄ Συνεδριάσεως. 
Ὅ κ. Πρόεδρος ἐρωτᾶ ἄν τις τῶν κ. κ. Ὑπουργῶν ἔχει 
ἀντίρρησίν τινα ἐπὶ τῶν πρακτικῶν, μεθ᾽ ὃ μὴ ὑπαρχούσης 
ἀντιρρήσεως, κυροῦνται ταῦτα. 


-5ίθδι.--- 


Πρόεδρος: Πρὶν εἰσέλθω εἰς τὸ θέμα τῆς ἡμερησίας 
διατάξεως ἔχω νὰ σᾶς ἀναγγείλω, Κύριοι, τὸ ἑξῆς ἐξαι- 
ρετικῶς εὐχάριστον ἐθνικὸν γεγονός. Χθὲς μὲ ἐπεσκέφθη- 
σαν οἱ ἐνταῦθα πληρεξούσιοι τοῦ Ράϊχ καὶ τῆς Ἰταλίας, 
οἱ ὁποῖοι μοὶ ἀνεκοίνωσαν ὅτι, κατόπιν τῆς ὑπ᾽ ἀριθμ. 
Ε/90/1/1 ΕΜ. Π. ἀπὸ 16/2/43 τελευταίας διαμαρτυρίας µου 
τῆς ἐπιδοθείσης αὐτοῖς σχετικῶς μὲ τὸν νόμον τῆς Βουλγα- 
ρικῆς Κυβερνήσεως περὶ τοῦ ὑποχρεωτικοῦ τῆς ἀλλαγῆς τῆς 
ἰθαγενείας τῶν Ελλήνων τῆς Βουλγαροκρατουμένης Α. 
Μακεδονίας καὶ Δ. Θράκης, τὸ ζήτημα τοῦτο διευθετεῖται 
ὁριστικῶς συμφώνως μὲ τὰς ἀπόψεις τῆς Ἑλλάδος, τῆς 
Βουλγαρικῆς Κυβερνήσεως ἐξαναγκασθείσης κατόπιν πιέ- 
σεων τῶν Κυβερνήσεων τοῦ "Αξονος, νὰ ἀναστείλῃ τὸ ἀν- 
θελληνικὸν τοῦτο μέτρον. Θέλω νὰ πιστεύω ὅτι ἐν τῇ συγ- 
κεκριμένῃ ταύτῃ περιπτώσει ἡμεῖς ὡς Κυβέρνησις ἐπράξα- 
μεν τὸ καθῆκον μας, ἐὰν δὲ δὲν ὑπῆρχεν ἡ Κυβέρνησις, ἡ 
Ἑλλὰς θὰ ἧτο καταδικασμένη νὰ δεχθῇ ἀδιαμαρτυρήτως 
τὴν ἐνσωμάτωσιν πεντακοσίων περίπου χιλιάδων γνησίων 
Ἑλλήνων εἰς τὴν Βουλγαρίαν, ἢ νὰ ἀντιμετωπίσῃ νέον 
προσφυγικὸν ζήτημα. Τὸ Ὑπουργικὸν Συμβούλιον ἐκφράζει 
τὴν χαράν του καὶ τὴν ἄκραν ἱκανοποίησίν του διὰ τὸ ὡς 
ἄνω ἐξαιρετικὸν καὶ εὐχάριστον ἐθνικὸν τοῦτο γεγονός. 

Τὸ Ὑπουργικὸν Συμβούλιον 
Ὁ Πρόεδρος Τὰ Μέλη 


Σχετικῶς ὁ μάρτυς κατηγορίας κ. Τριανταφυλλόπου- 
λος, καθηγητὴς τοῦ Πανεπιστημίου. κατέθεσεν εἰς τὴν δί- 
κην ὅτι ὁ Λογοθετόπουλος διὰ τῆς ἐπιτυχοῦς ταύτης 
ἐνεργείας του παρέσχε σπουδαίαν ἐθνικὴν ὑπηρεσίαν εἰς 
τὴν χώραν. 


Ἱήτημα διόζεως ᾿Ισραηλιτῶν. 


Ἑτέρα σύγκρουσις ἡμῶν μετὰ τῶν κατακτητῶν σχετί- 
ζεται πρὸς τὸ ζήτημα τοῦ διωγμοῦ τῶν ἐν Ἑλλάδι Ἴσραη- 

λιτῶν Ἑλλήνων πολιτῶν. Καὶ ἐνταῦθα ἀντὶ πάσης ἄλλης 
ἐξιστορήσεως παραθέτω ἐπίσημά τινα κείμενα, τὰ ὁποῖα 
μαρτυροῦν τὴν ὑπομονὴν καὶ τὸ θάρρος, μετὰ τῶν ὁποίων 
ἀντιμετώπισα καὶ τὸ ὀξὺ ζήτημα τοῦτο τὸ ὁποῖον συνε- 
δέετο πρὸς θεμελιώδεις ἀρχὰς τῆς ἐθνικοσοσιαλιστικῆς 
κοσμοθεωρίας, μὲ τὸ ἱκανοποιητικὸν ἀποτέλεσμα ὅπως τὸ 
μέτρον τοῦτο μὴ ἐπεκταθῇ εἰς τὴν Νότιον Ἑλλάδα, του- 
λάχιστον ὑφ᾽ οἵαν ὀξεῖαν μορφὴν παρουσιάσθη τοῦτο εἰς 
τὴν Θεσσαλονίκην. 


᾿Αριθμ. Πρωτ. Ε/130/1/10 Ἔμπ. 
᾿Αθῆναι τῇ 18ῃ Μαρτίου 1943 


Πρὸς 
τὴν Α.Ε. τὸν Πληρεξούσιον τοῦ Ράϊχ διὰ τὴν Ἑλλάδα 
Πρεσβευτὴν Δρα "Αλτενμπουργκ 
Κύριε Πρεσβευτά, 

Ἓν συνεχείᾳ πρὸς τὰ ἐπανειλημμένα προφορικὰ δια- 
βήματα τὰ ὁποῖα ἔσχον μέχρι σήμερον τὴν τιμὴν νὰ δια- 
τυπώσω πρὸς τὴν Ὑμετέραν ᾿Εξοχότητα, ἐν σχέσει πρὸς 
τὴν σοβαρὰν θέσιν τῶν Ἑλλήνων ᾿Ισραηλιτῶν Θεσσαλο- 
νίκης, εἰς ἣν οὗτοι περιῆλθον λόγῳ τῶν ἐξαιρετικῶς πιε- 
στικῶν ἐναντίον αὐτῶν μέτρων παρὰ τῶν ἀρχῶν κατοχῆς, 
ἔρχομαι μίαν εἰσέτι φορὰν διὰ τῆς παρούσης νὰ παρακα- 
λέσω τὴν Ὑμετέραν ᾿Εξοχότητα, ὅπως ἐπέμβῃ καὶ ἀνακλη- 
θῶσι τὰ ἐξολοθρευτικὰ μέτρα ἅτινα ἐλήφθησαν ἐναντίον 
τῶν εἰρημένων Ἑλλήνων πολιτῶν ἀνερχομένων ὡς γνώ- 
στὸν εἰς ἱκανὰς δεκάδας χιλιάδων. 

᾿Αναφοραὶ τῆς Γεν. Διοικήσεως Μακεδονίας ἐνισχυό- 
μεναι ἀπὸ ἀγωνιώδεις ἐκκλήσεις τῶν ἐνδιαφερομένων, ἐκ- 
θέτουσιν ὅτι ἐκτὸς τῶν γνωστῶν ἤδη μέτρων τῆς συγκεν- 
τρώσεως ἁπάντων τῶν Μωσαϊκοῦ θρησκεύματος Ἑλλή- 
νῶν πολιτῶν Θεσσαλονίκης εἰς ἀπομεμακρυσμένον συνοι- 
κισμὸν τῆς πόλεως, ὅπου στιβάζεται ἀνὰ μία οἰκογένεια 
εἰς ἓν καὶ μόνον δωμάτιον, τῆς ἀπαγορεύσεως εἰς αὐτοὺς 

τῆς ἐξασκήσεως οἱουδήποτε ἐπαγγέλματος, τῆς διαγρα- 
φῆς αὐτῶν ἀπὸ οἰανδήποτε ὀργάνωσιν (Διαταγὴ Ν. ν. 
2014, 25.2.43) τῆς ἐγκαταστάσεως μεσεγγυούχων εἰς τὰ 
καταστήματα καὶ ἐπιχειρήσεις αὐτῶν (Διαταγὴ Ν. ν. ΡοΙ. 
5/2839/7.3.43) τῆς ἀπαγορεύσεως ἀγοραπωλησιῶν ἐπὶ τῶν 
περιουσιακῶν στοιχείων αὐτῶν (Διαταγὴ Ν. ν. Ροι. 5/2959 
10.3.43), ἐλήφθη προσφάτως ἡ ἀπόφασις τῆς μεταφορᾶς 
αὐτῶν εἰς ἄγνωστον διεύθυνσιν, ἀπαρχὴ δὲ ἐγένετο ἀπὸ 
τοῦ ἐν Θεσσαλονίκῃ συνοικισμοῦ «Βαρῶνος Χίρς», οἱ ἔνοι- 
κοι τοῦ ὁποίου ἀνερχόμενοι εἰς 3.500 ψυχὰς διετάχθησαν 
νὰ ὦσιν ἕτοιμοι πρὸς ἀναχώρησιν μὲ μόνον ἐφόδιον τρο- 
φὴν ἓξ ἡμερῶν. 

Κατὰ νεωτέρας δὲ πληροφορίας ἡ ἐφαρμογὴ τῆς ἀπο- 
φάσεως ταύτης ἤρξατο ἀπὸ τῆς παρελθούσης Δευτέρας, 
ὁπότε ἡ πρώτη ἀποστολὴ τῶν οὕτω βιαίως ἀποσπωμένων 
ἀπὸ τὸ πάτριον αὐτῶν ἔδαφος Ἑλλήνων πολιτῶν, ἀνεχώ- 
ρησεν ὑπὸ πραγματικῶς δραματικὰς συνθήκας πρὸς ἄγνω- 
στον διεύθυνσιν. 

Ὡς καὶ προφορικῶς πρὸ ἡμερῶν ἐξέθηκα εἰς τὴν Ὕμε- 
τέραν ᾿Εξοχότητα εἶναι φυσικὴ ἡ ἀγωνία ὑφ᾽ ἧς συνέχε- 
ται ὁ Ἑλληνικὸς Λαὸς πρὸ τῶν δοκιμασιῶν αὐτῶν ἃς 
ὑφίστανται δεκάδες χιλιάδων νομοταγῶν καὶ φιλησύχων 
συμπατριωτῶν του, ὑπηρετησάντων πιστῶς μέχρι τῆς σή- 
µερον τὴν Ἑλληνικὴν Πατρίδα καὶ χυσάντων ὑπὲρ αὐτῆς 
τὸ αἷμα τῶν κατὰ τὴν πρόσφατον πολεμικὴν περίοδον. 

᾿Απὸ ὅλα τὰ στρώματα τῆς Ἑλληνικῆς Κοινωνίας κα- 
ταφθάνουσι συνεχῶς ἐκκλήσεις πρὸς τὴν Κυβέρνησιν διὰ 
τὴν ἐπέμβασίν της πρὸς διάσωσιν τῶν εἰς ἐξόντωσιν κα- 
ταδικαζομένων, διὰ τῶν ληφθέντων μέτρων, σραηλιτῶν 
Ἑλλήνων πολιτῶν. 

Αὐτοὶ οὗτοι οἱ πολιτικοὶ ἀρχηγοί, διὰ τῆς ἐν ἀντι- 
γράφῳ ὑποβαλλομένης ἀναφορᾶς των ζητοῦν ἀπὸ τὴν Κυ- 
βέρνησιν, ἐν ὀνόματι τῶν ἱερῶν παραδόσεων τοῦ Ἕλλη- 
νικοῦ Λαοῦ καὶ τοῦ τρισχιλιετοῦς Ἑλληνικοῦ πολιτισμοῦ, 
νὰ ἐπιληφθῇ ἄνευ ἀναβολῆς καὶ μετὰ τῆς μεγαλυτέρας 

δυνατῆς δραστηριότητος τῆς προστασίας τῆς ζωῆς, τῆς 
τιμῆς καὶ τῶν ὑλικῶν συμφερόντων τῶν μωσαϊκοῦ θρη- 
σκεύματος Ἑλλήνων πολιτῶν τῆς Θεσσαλονίκης. 

Ἡ Κυβέρνησις συνεχομένη καὶ αὐτὴ ἀπὸ τὰ αὐτὰ αἰ- 
σθήµατα καὶ ἐρειδομένη ἐπὶ τῶν σαφῶν ἐν προκειμένῳ 
διατάξεων τοῦ Διεθνοῦς Δικαίου, καθ᾽ ἃς αἱ συνταγµατι- 
καὶ διατάξεις καὶ ἡ νομοθεσία τῆς ὑπὸ κατοχὴν χώρας 
διατηροῦνται ἐν ἰσχύϊ ἐφ᾽ ὅσον δὲν προσβάλλεται ἡ ἀσφά- 
λεια τοῦ Στρατοῦ κατοχῆς, κατὰ δὲ τοὺς Ἑλληνικοὺς νό- 
μους καὶ τὸ Σύνταγμα ὅλοι οἱ Ἕλληνες εἶναι ἴσοι καὶ 
πρέπει νὰ τυγχάνωσι τῆς αὐτῆς μεταχειρίσεως: θεωρεῖ 
ἑαυτὴν ὑποχρεωμένην νὰ διαμαρτυρηθῇ ζωηρῶς, ἅπαξ ἔτι, 
πρὸς τὴν Ὑμετέραν ᾿Εξοχότητα καὶ νὰ ζητήσῃ τὴν ἔγκαι- 
ρον ἐπέμβασιν ὅπως ἀφ᾽ ἑνὸς μὲν παύσῃ ὁ διωγμὸς οὗτος 
τῶν ὡς ἄνω Ἑλλήνων πολιτῶν, ἀφ᾽ ἑτέρου δὲ ληφθῶσι 
κατάλληλα µέτρα διὰ τὴν ἐπιστροφὴν τῶν μέχρι τοῦδε ἐξ 
αὐτῶν βιαίως ἀποσπασθέντων ἀπὸ τὸ πάτριον ἔδαφος. 

Ἔν τῇ πεποιθήσει ὅτι ἡ Ὑμετέρα Ἐξοχότης θέλει 
δεόντως ἐκτιμήσει τὴν σοβαρότητα τῶν ὡς ἄνω ἐκτιθεμέ- 
νῶν καὶ τὴν ἀλγεινὴν θέσιν εἰς ἣν ἔχει περιέλθει λόγῳ αὖ- 
τῶν ἡ Ἑλληνικὴ Κυβέρνησις, δράττομαι τῆς εὐκαιρίας κλπ. 

“Ὁ Πρόεδρος τῆς Ἑλληνικῆς Κυβερνήσεως 
Κ. ΛΟΓΟΘΕΤΟΠΟΥΛΟΣ 


"Αριθ. πρωτ. Ε/136/1/10 Ἔμπ. 
Ἐν ᾿Αθήναις τῇ 22 Μαρτίου 1943 
Πρὸς 
τὴν Α. Ε. τὸν Πληρεξούσιον τοῦ Ράϊχ διὰ τὴν Ἑλλάδα 
Πρεσβευτὴν Δρα "Αλτενμπουργκ 
Κύριε Πρεσβευτά, 
᾿Επάναγκες θεωρῶ νὰ ἐπανέλθω καὶ αὖθις ἐπὶ τοῦ 


ζητήματος τῆς διώξεως τῶν ἐν Θεσσαλονίκῃ Ἑλλήνων πο- 
λιτῶν μωσαϊκοῦ θρησκεύματος, διὰ νὰ τονίσω ὅσον τὸ 

δυνατὸν ζωηρότερον τὴν διαμαρτυρίαν τῆς Ἑλληνικῆς Κυ- 
βερνήσεως διὰ τὰ λαμβανόμενα ἐξοντωτικὰ μέτρα ἐναν- 
τίον τόσων χιλιάδων ψυχῶν, τὰς ὁποίας οὐδὲν ἔγκλημα 
βαρύνει. 

Ἡ ἐφαρμογὴ τῶν φυλετικῶν νόμων τοῦ Γερμανικοῦ. 
Κράτους ἐπὶ ἐδάφους χώρας κατεχομένης μὲν ὑπὸ τῶν 
Γερμανικῶν Στρατευμάτων, ἀλλὰ μὴ Γερμανικῆς, ἀποτελεῖ 
ὄχι μόνον μέτρον εὑρισκόμενον εἰς πλήρη ἀντίθεσιν πρὸς 
τὸ διὰ διεθνῶν συμφωνιῶν καθιερωθὲν δίκαιον τοῦ πολέ- 
μου, πρὸς τὸ ὁποῖον ἡ Ἑλληνικὴ Κυβέρνησις τόσας εὐκαι- 
ρίας ἔσχε μέχρι τοῦδε νὰ διακηρήξῃ τὴν ἀδιάσειστον πί- 
στιν της, ἀλλὰ καὶ ἄμεσον πλῆγμα κατὰ τοῦ κύρους τῆς 
Ἑλληνικῆς Κυβερνήσεως, ἐφ᾽ ὅσον πολῖται, ἡ προστασία. 
τῶν ὁποίων ἀνήκει εἰς αὐτήν, ἐκριζοῦνται ἐκ τῶν ἑστιῶν 
των καὶ ἐκδιώκονται ἐκ τοῦ Ἑλληνικοῦ ἐδάφους, ἐν ᾧ πρό- 
σώπα ἐπίσης μωσαϊκοῦ θρησκεύματος ἐγκατεστημένα μο- 
νίμως ἐν Ἑλλάδι τυγχάνοντα ὅμως ὑπήκοοι ξένων κρα- 
τῶν, δὲν ὑποβάλλονται εἰς τὰ μέτρα ταῦτα. 

Βεβαίως εἶναι μακρὰν τῶν σκέψεων τῆς Ἑλληνικῆς 
Κυβερνήσεως ἡ ἰδέα ὅτι ἡ ἐπέκτασις τῆς διώξεως καὶ εἰς 
τὴν τελευταίαν ταύτην κατηγορίαν ἰσραηλιτῶν, θ᾽ ἀπετέλει 
λόγον συγκαταθέσεως αὐτῆς εἰς τὰ λαμβανόμενα κατὰ 
τῶν Ἑλλήνων ἰσραηλιτῶν μέτρα, ἡ γενομένη ὅμως σήµε- 
ρον διάκρισις καθιστᾶ τὴν συντελουμένην δίωξιν τούτων 
ἔτι σκληροτέραν καὶ ἔτι μᾶλλον ἀδικαιολόγητον καὶ δη- 
μιουργεῖ πάντως διὰ τὴν Ἑλληνικὴν Κυβέρνησιν σοβαρώ- 
τατον ζήτημα ἠθικῆς τάξεως καὶ πολιτικῆς εὐθύνης. 

Ἐπιτρέψατέ μοι, ᾿Εξοχώτατε, νὰ σημειώσω ἐπίσης 
ὅτι, καθ᾽ ὅσον τουλάχιστον γνωρίζω, εἰς οὐδεμίαν ἄλλην 
κατεχομένην χώραν, εἰς τὴν ὁποίαν διατηρεῖται ἐθνικὴ κυ- 
βέρνησις, φέρουσα ὡς ἐξ αὐτῆς τῆς ὑπάρξεώς της πολιτι- 
κὰς εὐθύνας ἀπέναντι τοῦ λαοῦ της, ἀλλὰ καὶ ἀπέναντι 
τῆς ἱστορίας, ἐλήφθησαν ἀμέσως ὑπὸ τῶν ᾿Αρχῶν Κατο- 
χῆς καὶ ἄνευ παρεμβολῆς τῆς οἰκείας Κυβερνήσεως, τοι- 
αῦτα μέτρα. Εἰς τὴν Ἑλληνικὴν Κυβέρνησιν ὅμως ὄχι 

μόνον δὲν ὑπεδείχθη ὑπὸ τῶν Γερμανικῶν ᾿Αρχῶν κατο- 
χῆς νὰ ἐπιληφθῇ τοῦ ζητήματος τούτου, ἀλλ᾽ οὔτε ἐγνω- 
στοποιήθησαν ἐκ τῶν προτέρων τὰ ἀποφασισθέντα ὑπὸ 
τῆς ἐν Θεσσαλονίκῃ ᾿Ανωτάτης Γερμανικῆς Στρατιωτικῆς 
᾿Αρχῆς μέτρα, ἀλλ᾽ ἁπλῶς διετάχθη ὁ Γενικὸς Διοικητὴς 
Μακεδονίας νὰ προβῇ εἰς σειρὰν ἐκτελεστικῶν ἐνεργειῶν, 
χωρὶς καὶ οὗτος νὰ ζητήσῃ τὴν συγκατάθεσιν τῆς Κυβερ- 
νήσεως πρὸς τοῦτο. Ἡ ὑπὸ τὰς συνθήκας ταύτας παρα- 
σχεθεῖσα ὑπὸ τῆς Γεν. Διοικήσεως Μακεδονίας ἐκτελε- 
στικὴ συμβολὴ δὲν δύναται νὰ τύχῃ ποσῶς τῆς ἐπιδοκιμα- 
σίας τῆς Ἑλληνικῆς Κυβερνήσεως. 

Τέλος, ἐπιτρέψατέ μοι νὰ τονίσω καὶ πάλιν, Κύριε 
Πρεσβευτά, ὅτι καὶ ὁ Ἑλληνικὸς Λαὸς ἐν τῷ συνόλῳ του, 
ὄχι μόνον δὲν παραμένει ἀδιάφορος ἔναντι τοῦ τεθέντος 
εἰς ἐφαρμογὴν ἐπὶ τοῦ πατρίου του ἐδάφους ἐξοντωτικοῦ 
προγράμματος κατὰ τῶν συμπολιτῶν του ἰσραηλιτῶν, 
ἀλλὰ καὶ κατέχεται ὑπὸ βαθυτάτης ἀληθῶς συγκινήσεως, 
τὴν ὁποίαν διερμηνεύουν αἱ πρὸς τὴν Κυβέρνησιν ἀπευθυ- 
νόμεναι καθημερινῶς σχετικαὶ ἐκκλήσεις τῶν ἀρχηγῶν τῶν 
πολιτικῶν κομμάτων τῆς Χώρας καὶ τῶν ἐκπροσώπων τῶν 
ἀντιπροσωπευτικῶν ὀργανώσεων τοῦ Λαοῦ. 

“Ὅθεν παρακαλῶ ὅπως εὐαρεστηθῆτε καὶ εἰσακούσητε 
τὰς καὶ διὰ προηγουμένης ἐπιστολῆς μου ἐκφρασθείσας 
διαμαρτυρίας καὶ παρακλήσεις µου καὶ ἐνεργήσητε ἵνα 
σταματήσῃ, ἐν ὅσῳ ὑπάρχει καιρὸς, ἡ ἐφαρμογὴ τῶν ἀνώ- 
τέρω μέτρων, ἐφ᾽ ὅσον ταῦτα, ὡς εἶναι βέβαιον δὲν λαμ- 
βάνονται ἁπλῶς διὰ τὴν ἀσφάλειαν τοῦ Στρατοῦ κατο- 
χῆς καὶ πρὸς τὸ συμφέρον τῆς διεξαγωγῆς τοῦ πολέμου. 

Σπεύδω νὰ σᾶς διαβεβαιώσω, Κύριε Πρεσβευτά, ὅτι 
ἡ Ἑλληνικὴ Κυβέρνησις εἶναι πρόθυμος νὰ συμπράξῃ μετὰ 
τῶν ᾿Αρχῶν κατοχῆς εἰς πᾶν μέτρον τοιαύτης φύσεως, 
ὅπερ ὅμως θὰ ἔφερε τὸν χαρακτῆρα προσωρινότητος καὶ 
δὲν θὰ εἶχεν ὡς συνέπειαν οὔτε τὴν λιμοκτονίαν τῶν Ἑλ- 
λήνων ἰσραηλιτῶν οὔτε τὴν ἀπομάκρυντιν αὐτῶν ἐκτὸς 
τοῦ ἐδάφους τῆς Χώρας. 

Εὐαρεστηθῆτε νὰ δεχθῆτε, Κύριε Πρεσβευτά, τὴν δια- 
βεβαίωσιν τῆς ἐξόχου ὑπολήψεώς μου. 
ὍὉ Πρόεδρος τῆς Ἑλληνικῆς Κυβερνήσεως 
Κ. ΛΟΓΟΘΕΤΟΠΟΥΛΟΣ 


Ἰήτηµα Κρήτης. 


Κατ’ Αὔγουστον τοῦ 1941 μὲ ἐπεσκέφθη ὁ ἀείμνηστος 
ἐκ Κρήτης πολιτευτὴς καὶ πρώην ὑπουργὸς |. Κούνδουρος 
καὶ μοὶ ἐξέθεσε τὴν ἀφόρητον εἰς Κρήτην κατάστασιν, πα- 
ρακαλέσας µε νὰ μεταβῶ ἐκεῖ, διότι ὡς μοὶ ἔλεγεν, «εἶμαι 
ὁ μόνος ὁ ὁποῖος ὡς ἐκ τοῦ κύρους µου ἔναντι τῶν Γερ- 
μανῶν ἀφ᾽ ἑνὸς καὶ τῶν ἀμοιβαίων μὲ τοὺς Κρήτας συμ- 
παθειῶν (ὡς ἐκ τῆς μακρᾶς εἰς Κρήτην διαμονῆς μου κατὰ 
τὸ 1918) θὰ ἥμην εἰς θέσιν νὰ θέσω τέρμα εἰς τὴν φρικτὴν 
τῆς ἐποχῆς ἐκείνης κατάστασιν». Εἶχον ἕως τότε ἐκτελε- 
σθεῖ ἄνω τῶν 800 πολιτῶν καὶ πλεῖστα χωρία εἶχον κα- 
ταστραφεῖ. 

᾿Απεφάσισα τότε νὰ μεταβῶ εἰς τὴν Κρήτην καὶ ὅταν 
ἔφθασα ἀεροπορικῶς εἰς τὰ Χανιὰ τὴν 7 Σεπτεμβρίου 
1941 ἦλθον εἰς ἐπαφὴν ἀμέσως μὲ τὴν ἐπιτροπὴν ἡ ὁποία 
εἶχεν ἀποτελεσθεῖ ἀπὸ ἐγκρίτους πολίτας ὑπὸ τὴν προε- 
δρίαν τοῦ Θεοφιλεστάτου ᾿Επισκόπου Χανίων κ. Ξηρου- 
χάκη, διὰ τὴν παρακολούθησιν τῆς καταστάσεως καὶ 
τὴν ἠρώτησα ἐὰν ἡ χορήγησις ἀμνηστείας θὰ ἐπέφερε τὴν 
ἡσυχίαν εἰς τὴν πολυπαθῆ νῆσον. Μετὰ καταφατικὴν 
ἀπάντησιν, ἐπεσκέφθην ἀμέσως τὸν στρατηγὸν Αγατέ, 
εἰς τὸν ὁποῖον ἐξέθεσα τὴν κατάστασιν τῆς νήσου καὶ τὰ 
τῆς Κρητικῆς νοοτροπίας τόσον εἰς τὸ ζήτημα τῆς ἐλευθε- 
ρίας, ὅσον καὶ εἰς τὴν κατοχὴν ὅπλων, καὶ τοῦ ἐτόνισα 
ὅτι οἱ Κρῆτες «τὰ ἀγαποῦν σὰν τὰ παιδιά των» καὶ 
δυσκόλως θὰ τὰ ἀπεχωρίζοντο. Συνεπῶς αἱ γερμανικαὶ 
μέθοδοι καταστολῆς αἵτινες εἶχον τεθεῖ εἰς ἐφαρμογὴν εἰς 
ἄλλας κατακτηθείσας χώρας, δὲν ἦτο δυνατὸν νὰ ἔχουν 
πιστὴν ἐφαρμογὴν καὶ διὰ τὸν Κρητικὸν πληθυσμὸν καὶ 

τοῦ ἐζήτησα πρὸς ἀποκατάστασιν τῆς ἡσυχίας καὶ τῆς τά- 
ἕξεως νὰ χορηγήσῃ γενικὴν ἀμνηστείαν. ᾿Οφείλω νὰ ὁμολο- 
γήσω ὅτι συνήντησα ἀπὸ τὸν στρατηγὸν πλήρη κατανόησιν. 

Μετὰ διήµερον, ὁ στρατηγὸς μετέβη εἰς Θεσσαλονίκην 
συνηντήθη μὲ τὸν ἐκεῖ προϊστάμενόν του Γερμανὸν στρα- 
τηγὸν καὶ τῇ ἐγκρίσει τούτου ἐχορηγήθη γενικὴ ἀμνηστεία 
εἰς τὴν νῆσον, συνεπείᾳ τῆς ὁποίας πολλαὶ ἑκατοντάδες 
Κρητῶν πατριωτῶν κρατουμένων καὶ διωκομένων ὑπὸ τῶν 
Γερμανῶν, ἐπανῆλθον ἐλεύθεροι εἰς τὰς ἑστίας των. 

Ἐπὶ τῇ εὐκαιρίᾳ δὲ ταύτῃ ἐξέδωκα διάγγελμα πρὸς 
τὸν Κρητικὸν λαὸν συνιστῶν σωφροσύνην, ἵνα οὕτω κα- 
τορθώσῃ καὶ διέλθῃ τὰς κρισίμους τότε περιστάσεις μὲ 
ὅσον τὸ δυνατὸν ὀλιγωτέρας θυσίας αἵματος. 

Οὕτως ἐπῆλθε τότε σοβαρὰ βελτίωσις τῆς ἀφορήτου 
ἐν τῇ νήσῳ καταστάσεως ἥτις διήρκεσεν ἐπὶ ἔτος καὶ πλέον. 

Δυστυχῶς ὅμως νέαι πράξεις δολίας φθορᾶς ἐπεδεί- 
νώσαν ἐκ νέου τὴν κατάστασιν, ἥτις ἐσυνεχίσθη καὶ κατὰ 
τὸ ἔτος 1943. Δὲν παρήρχετο ἡμέρα χωρὶς νὰ ἀναγγελθῇ 
νέον σαμποτάζ, ἀλλὰ καὶ δὲν παρήρχετο ἡμέρα καθ᾽ ἣν 
οἱ Γερμανοὶ νὰ μὴ κάμουν εἰς ἀντίποινα νέας ἐκτελέσεις. 

Ἡ φοβερὰ αὕτη αἱμορραγία, ἐὰν ἐσυνεχίζετο θὰ ὡδή- 
γει πρὸς μίαν ὁλοκληρωτικὴν ἐξαφάνισιν τοῦ ἄρρενος 
πληθυσμοῦ τῆς Κρήτης. 

Τὸν Ἰανουάριον τοῦ 1943 ἀνετέθησαν τὰ καθήκοντα 
τοῦ Ὑπουργοῦ Γενικοῦ Διοικητοῦ τῆς νήσου εἰς τὸν 
πρώην βουλευτὴν Κρήτης κ. Ι. Πασσαδάκην. Ὁ κ. Πασ- 
σαδάκης συνεχίζων τὸ κατευναστικὸν πνεῦμα τῆς Κυ: 
βερνήσεως, δὲν ἐπέτυχε μὲν νὰ περιορίσῃ τὰ σαμποτάζ, 
οὐχ ἧττον ὅμως κατώρθωσε διὰ τῆς ἐπιτυχοῦς καὶ σώ- 
φρονος δράσεώς του νὰ περιορίσῃ τὰς θυσίας εἰς αἷμα 
τοῦ Κρητικοῦ λαοῦ, διότι διὰ τῆς προσωπικῆς του ἐπεμ- 
βάσεως ἐβοήθησε καὶ ἔσωσεν ἀπὸ τὰς γερμανικὰς χεῖρας 
μέγαν ἀριθμὸν ἐν κινδύνῳ εὑρισκομένων Κρητῶν πατριω- 
τῶν. Εἰς δύο χιλιάδας περίπου ἀνέρχεται ὁ ἀριθμὸς τῶν 
Κρητῶν πατριωτῶν τοὺς ὁποίους κατώρθωσεν οὕτω ὁ κ. 

Πασσαδάκης, νὰ βοηθήσῃ ἢ νὰ ἐλευθερώσῃ ἐκ τῶν φυλα- 
κῶν καὶ διαφόρων στρατοπέδων. 


Πολιτικὴ ἐπιστράτευσις. 


Ἕτερον σοβαρὸν ζήτημα τὸ ὁποῖον ἀντιμετωπίσθη 
σθεναρῶς καὶ ἀποτελεσματικῶς ὑφ᾽ ἡμῶν, ἦτο ἡ ἀπόφασις 
τῶν Γερμανῶν ὅπως ἐπιστρατεύσουν ὡρισμένας κλάσεις 
Ἑλλήνων ὑπηκόων πρὸς ἐκτέλεσιν ἐργασιῶν διὰ τὰς ἀρ- 
χὰς κατοχῆς. Τὸ παρατιθέμενον ἔγγραφον εἶναι ἐνδει- 
κτικὸν τοῦ σθένους καὶ τοῦ συντόνου ἐνδιαφέροντος, μετὰ 
τοῦ ὁποίου ἀντιμετωπίσαμεν καὶ διεχειρίσθημεν ἐπιτυχῶς 
καὶ τὸ ἐξαιρετικῆς σημασίας ζήτημα τοῦτο. Εἰς ἀπάντησιν 
τῶν ἐνεργειῶν μου ἔλαβον ἔγγραφον τοῦ στρατηγοῦ Θεσ- 
σαλονίκης διὰ μέσου τῆς Γερμανικῆς Πρεσβείας εἰς τὸ 
ὁποῖον ἐτονίζετο ὅτι ἡ Κυβέρνησις φέρει βαρεῖαν 
εὐθύνην διὰ τὴν παρακώλυσιν τῆς πολιτικῆς 
ἐπιστρατεύσεως. Πάντως διὰ τῶν προφορικῶν καὶ 
ἐγγράφων διαμαρτυριῶν µου κατώρθωσα, ἀφ᾽ ἑνὸς μὲν νὰ 
βελτιωθῇ κατὰ πολὺ ἡ θέσις τῶν ἐν Θεσσαλονίκῃ ἐπιστρα- 
τευθέντων, ἐν ἀγνοίᾳ τῆς Κυβερνήσεως, Ἰσραηλιτῶν δι᾽ 
ἀπολύσεως τῶν ἀσθενῶν καὶ τῶν ἐξ οἱουδήποτε λόγου 
ἀκαταλλήλων διὰ χειρονακτικὴν ἐργασίαν, ἔναντι κατα- 
βολῆς ὡρισμένου χρηματικοῦ ποσοῦ ὑπὸ τῆς ᾿Ισραηλικῆς 
κοινότητος, διὰ τὴν πρόσληψιν ἀντικαταστατῶν, καὶ ἀφ᾽ 
ἑτέρου νὰ ἀποφευχθῇ ἐντελῶς ἡ πολιτικὴ ἐπι- 
στράτευσις εἰς τὴν λοιπὴν Ἑλλάδα καίτοι ὁ 
στρατὸς κατοχῆς ἐδικαιοῦτο εἰς τοῦτο ὑπό τινας περιορι- 
σμούς, συμφώνως μὲ τὴν σύμβασιν τῆς Χάγης (ἄρθρον 52, 
Κανονισμοῦ καὶ ἐθίμων τοῦ κατὰ ξηρὰν πολέμου). 


Αριθ. Ε 663 1/9 Ἔν ᾿Αθήναις τῇ 21 Νοεμβρίου 1942 


Πρὸς τὴν Γενικὴν Διοίκησιν Μακεδονίας 
Γραφεῖον κ. Ὑπουργοῦ-- Θεσσαλονίκην 
Ἐν σχέσει πρὸς τὸ ζήτημα τῆς διαταχθείσης ὑπὸ τῆς 
αὐτόθι Γερμανικῆς Στρατιωτικῆς Διοικήσεως πολιτικῆς ἐπι- 

στρατεύσεως ὡρισμένων κατηγοριῶν Ἑλλήνων πολιτῶν ()) 
πρὸς ἐκτέλεσιν ἐργασιῶν ἐν τῷ συμφέροντι τῶν Γερμανικῶν 
᾿Αρχῶν κατοχῆς, περὶ ἧς ἐπληροφορήσατε ἡμᾶς προφορι- 
κῶς, ἔχομεν τὴν τιμὴν νὰ πέμψωμεν ἡμῖν συνημμένως ἐν 
ἀντιγράφῳ σχετικὰς γνωμοδοτήσεις τῶν κ. κ. Σπυροπού- 
λου, Καθηγητοῦ τοῦ Πανεπιστηµίου καὶ Τενεκίδου εἰδικοῦ 
Νομικοῦ Συμβούλου, πραγματευομένας περὶ τοῦ ζητήμα- 
τος τούτου ἀπὸ ἀπόψεως διεθνοῦς δικαίου καὶ παρακα- 
λοῦμεν ὅπως χειρισθῆτε τὸ ἐν λόγῳ ζήτημα συμφώνως 
πρὸς τὰ ἐν αὐτοῖς ἐκτιθέμενα. Δέον δηλαδὴ νὰ ἐξηγήσητε 
εἰς τὸν αὐτόθι στρατιωτικὸν Διοικητήν, ὅτι ἡ ἄποψις τῆς 
Ἑλληνικῆς Κυβερνήσεως εἶναι ὅτι ἡ ἐπιβληθησομένη τυχὸν 
προσωπικὴ ἐργασία εἰς “Ἕλληνας πολίτας δέον νὰ περιο- 
ρισθῇ ἐντὸς τοῦ κύκλου τῶν ὑπὸ τῆς σχετικῆς συμφωνίας 
τῆς Χάγης ἐπιτρεπομένων ἐργασιῶν, ἀποκλειομένων ἐκεί- 
νῶν αἵτινες ἔχουσιν ἄμεσον κατὰ τὸ μᾶλλον ἢ ἧττον σχέ- 
σιν πρὸς τὴν διεξαγωγὴν τῶν πολεμικῶν ἐπιχειρήσεων, 
ὡς εἶναι ἡ ἐργασία εἰς ὀχυρωματικὰ ἔργα, ἡ ἀπασχόλη- 
σις εἰς τυχὸν καθαρῶς πολεμικὰς βιομηχανίας, ἡ μεταφορὰ 
πολεμικοῦ ὑλικοῦ, ἡ κατασκευὴ νέων ὁδῶν προοριζομένων 
διὰ καθαρῶς στρατιωτικοὺς σκοποὺς κλπ. 

᾿Εφιστῶμεν δὲ τὴν προσοχὴν ὑμῶν ἐπὶ τοῦ ὅτι αἱ χρη- 
σιμοποιοῦσαι τὰς προσωπικὰς ἐργασίας τῶν πολιτῶν ᾿Αρ- 
χαὶ κατοχῆς, ἔχουσιν ὑποχρέωσιν ὅπως ἐξασφαλίζωσιν 
εἰς τούτους τροφήν, ἔνδυσιν καὶ ὑπόδυσιν ἀνάλογον πρὸς 
τὰς συνθήκας ὑπὸ τὰς ὁποίας παρέχουσιν οὗτοι τὴν 
ἐργασίαν των ὣς καὶ κατάλληλα καταλύματα. Ἐπὶ πλέον 
δέον νὰ χορηγῶσιν εἰς τοὺς ἐργάτας καὶ ἀνάλογον ἡμε- 
ρομίσθιον διότι ἀσχέτως οἱασδήποτε ἀντιθέτου ἀπόψεως, 
προβληθησομένης τυχὸν ἐπὶ τοῦ σημείου τούτου, ἄνευ κα- 
ταβολῆς χρηματικῆς ἀποζημιώσεως δι’ ἧς θὰ ἐξασφαλισθῇ 
ἡ συντήρησις τῶν οἰκογενειῶν τῶν ἐργατῶν, ἡ ἐργασία, 
λαμβάνουσα τὴν μορφὴν ἀγγαρείας, θὰ προσκόψῃ εἰς τὴν 


(1) Δηλαδὴ τῶν Ἰσραηλιτῶν. 

ἀπροθυμίαν αὐτῶν, ἐξ οὗ ποικίλα ζητήματα θὰ προκύ- 
ψωσιν εἰς βάρος τῶν ἐργατῶν καὶ εἰς βάρος τῆς Ἕλληνι- 
κῆς Διοικήσεως. Τὴν καταβολὴν ἡμερομισθίου προβλέπει 
καὶ ὁ ἡμέτερος νόμος περὶ ὀργανώσεως τῆς πολιτικῆς καὶ 
οἰκονομικῆς ἐπιστρατεύσεως τῆς χώρας ὑπ᾽ ἀριθμ. 1984/ 
1939, ἄρθρον 3 παρ. 6. 

Ἔν πάσῃ περιπτώσει τὰ ἔξοδα τῆς συντηρήσεως τῶν 
ἐργατῶν, ἡμερομισθίων, καταλυμάτων κλπ. δὲν δύνανται 
νὰ βαρύνουσι τὸ Ἑλληνικὸν Κράτος, οὐ μόνον διότι τὸ 
ποσὸν τῶν βαρυνόντων τοῦτο ἐξόδων κατοχῆς εἶναι ἤδη 
καθωρισμένον, ἀλλὰ καὶ διότι αἱ σχετικαὶ περὶ τῆς παρο- 
χῆς προσωπικῶν ὑπηρεσιῶν εἰς τὴν κατέχουσαν δύναμιν 
διατάξεις τοῦ διεθνοῦς δικαίου, οὐδεμίαν ἀφήνουσιν ἀμφι- 
βολίαν περὶ τοῦ ὅτι τὰ ἔξοδα ταῦτα φέρει ἡ ἐν λόγῳ 
Δύναμις. 

᾿Επίσης οὔτε ὅσον ἀφορᾶ τὴν ἐξεύρεσιν τῶν ἀπαιτου- 
μένων εἰδῶν διατροφῆς κλπ. δύναται τὸ Ἑλληνικὸν Κρά- 
τος ν᾿ ἀναλάβῃ ὑποχρέωσίν τινα. Πάντα ταῦτα δέον νὰ 
ἐξηγηθῶσι σαφῶς εἰς τὸν αὐτόθι Στρατιωτικὸν Διοικητὴν 
Θεσσαλονίκης--Αἰγαίου. 

Ὁ Πρόεδρος τῆς Κυβερνήσεως 
Κ. ΛΟΓΟΘΕΤΟΥΛΟΣ 


Ἰήτηµα ὁμηρίας καὶ ἐκτελέσεων. 


᾿Αλλὰ καὶ τὸ ζήτημα τῆς συλλήψεως καὶ ἐκτελέσεως 
ὁμήρων ἀντιμετώπισα δι᾽ ὅλων τῶν µέσων, τὰ ὁποῖα ἧτο 
δυνατὸν νὰ ἔχῃ εἰς τὴν διάθεσίν της κυβέρνησις κατεχο- 
μένης χώρας. Πρὸς τοῦτο δὲν ὤκνησα οὐδ᾽ ἐπὶ στιγμὴν 
καὶ πανταχοῦ καὶ πάντοτε, διαμαρτυρόμενος γραπτῶς καὶ 
προφορικῶς. Ἔκ τοῦ ἐγγράφου ὅπερ παραθέτω κατωτέρω 
καταδεικνύεται καὶ τὸ συχνὸν τῶν διαμαρτυριῶν μου καὶ 
ἡ παρρησία καὶ ἡ μέριμνα, ὅπως στηρίξω ἀπὸ πάσης πλευ- 
ρᾶς τὴν κυβερνητικὴν ἀξίωσίν µου κατὰ τοῦ σκληροῦ καὶ 
ἀπανθρώπου τούτου μέτρου. 

Αριθ. πρωτ. Ε/63!ν/8 


Ἔν ᾿Αθήναις τῇ 11 Ἰανουαρίου 1943 


Πρὸς 
τὴν Α. Ε. τὸν Πληρεξούσιον τοῦ Ράϊχ διὰ τὴν Ἑλλάδα 
Πρεσβευτὴν Δρα "Αλτενμπουργκ 


Κύριε Πρεσβευτά, 

Τὸ Γραφεῖον Πρωθυπουργοῦ διὰ τῆς ὑπ ἀριθ. 1192 
τῆς 11ης ᾿Ιουνίου 1942 διακοινώσεώς του πρὸς τὸ ὑμέτε- 
ρον Γραφεῖον, ἀποσταλείσης ἐξ ἀφορμῆς τῆς γενομένης 
τότε ἐν Κρήτῃ ἐκτελέσεως 58 Ἑλλήνων πολιτῶν, ἐξέφρασε 
τὴν σαφῆ καὶ ἀπερίφραστον ἄποψιν τῆς Ἑλληνικῆς Κυ- 
βερνήσεως, ὅτι αἱ ἐκτελέσεις ἀθώων πολιτῶν ἐπὶ τῇ βάσει 
μόνης τῆς θεωρίας τῆς εὐθύνης τῆς ὁλότητος διὰ πράξεις 
ἀτόμων, ἄνευ οὐδενὸς ἑτέρου στοιχείου θεμελιοῦντος σύν- 
δεσμόν τινα μεταξὺ τῶν ἐνόχων ἀξιοποίνου τινὸς πράξεως 
καὶ τῶν πράγματι, ἐξ ἀφορμῆς τῆς πράξεως ταύτης, πλησ- 
σομένων, ὄχι μόνον πρὸς τὰς γενικὰς ἀρχὰς τοῦ δικαίου 
ἀλλὰ καὶ πρὸς τὰς ρητὰς διατάξεις τοῦ διεθνοῦς δικαίου 
ἀντιτίθενται, ἤτοι πρὸς τὰ ἄρθρα 46 καὶ 50 τοῦ Κανονι- 
σμοῦ τῆς Χάγης τοῦ 1907 καὶ τὸ ἄρθρον 69 τοῦ Μαπιε! 
ΑΟχίοΓα τοῦ 1913, τὰ ὁποῖα ἀμέσως ἢ ἐμμέσως καταδι- 
κάζουσι τὸ μέτρον τῆς λήψεως ὁμήρων. 

Παρετηρεῖτο δὲ περαιτέρω εἰς τὴν ρηθεῖσαν διακοίνω- 
σιν ὅτι καὶ ἡ μερὶς ἐκείνη τῶν διεθνολόγων ἥτις ἐγκρίνει 
τὴν νομιμότητα τοῦ μέτρου, δέχεται πάντως ὅτι οἱ ὅμηροι 
δέον νὰ ἐξομοιῶνται πρὸς αἰχμαλώτους πολέμου τῶν 
ὁποίων ἡ θέσις ρυθμίζεται, ὡς γνωστόν, διὰ τῆς Συμβά- 
σεως τῆς Γενεύης τῆς 29 Ἰουλίου 1929, ἐπικυρωθείσης τό- 
σον ὑπὸ τῶν κατεχουσῶν δυνάμεων, ὅσον καὶ ὑπὸ τῆς 
Ἑλλάδος. Ὅθεν οἱ ὅμηροι δέον νὰ τυγχάνωσιν ὡς καὶ οἱ 
αἰχμάλωτοι φιλανθρώπου μεταχειρίσεως, μὴ ὑποκείμενοι 
ἐν οὐδεμιᾷ περιπτώσει εἰς μέτρα ἀντιποίνων. Ἡ ζωή των 
πρέπει νὰ τελῇ ὑπὸ τὴν προστασίαν τῆς δικαστικῆς ἀρχῆς 

τῆς κατεχούσης Δυνάμεως καὶ ὑπὸ τὴν ἐγγύησιν νομίμου 
δικαστικῆς διαδικασίας. 

Αὐτὴ αὕτη ἡ ἐκτέλεσις ἀπαγγελθείσης τυχὸν καταδι- 
καστικῆς εἰς θάνατον ἀποφάσεως, δὲν δύναται νὰ γίνῃ 
πρὸ τῆς παρελεύσεως τριῶν τουλάχιστον μηνῶν ἀπὸ τῆς 
κοινοποιήσεως τῆς ἀποφάσεως εἰς τὴν κυβέρνησιν τοῦ εἰς 
ὃ ἀνήκει ὁ ὅμηρος Κράτους. 

Ἡ Ἑλληνικὴ Κυβέρνησις εἶχεν ἐκφράσει τὴν πεποίθη- 
σιν ὅτι αἱ ἀνωτέρω ἀντιλήψεις αὐτῆς, τιθέμεναι ὑπ᾿ ὄψει 
τῶν ᾿Αρχῶν Κατοχῆς, θὰ συνετέλουν εἰς τὴν τροποποίησιν 
τῶν ἐκδηλωθεισῶν μέχρι τῆς ἐποχῆς ἐκείνης ἀντιθέτων 
τάσεων τῶν ἀρχῶν τούτων, πρᾶγμα τὸ ὁποῖον θὰ συνέ- 
βαλε καὶ εἰς τὴν ἑδραίωσιν τοῦ πνεύματος τῆς ἀμοιβαίας 
κατανοήσεως τῆς Ἑλληνικῆς Κυβερνήσεως καὶ τῶν ᾿Αρ- 
χῶν Κατοχῆς καὶ εἰς τὴν ἐνίσχυσιν τοῦ κύρους τῆς πρώ- 
της παρὰ τῷ Ἑλληνικῷ Λαῷ, ὅπερ εἶναι ἀπαραίτητος 
προῦπόθεσις πρὸς διεξαγωγὴν τοῦ δυσχεροῦς αὐτῆς ἔργου. 

᾿Ατυχῶς, Κύριε Πρεσβευτά, αἱ σηµειωθεῖσαι τελευ- 
ταίως πολλαὶ περιπτώσεις ἀθρόων ἐκτελέσεων Ἑλλήνων 
πολιτῶν ἄνευ δίκης διαπιστούσης προηγουμένως οἰανδή- 
ποτε ἐνοχὴν αὐτῶν εἰς πράξεις ἐπισυρούσας κατὰ τὸ δί- 
καιον τοῦ πολέμου τὴν ποινὴν τοῦ θανάτου, ὡς καὶ ἄλλων 
ἐκτελεσθέντων, καίτοι εἶχεν ἐκδοθῆ προσφάτως ὑπὲρ αὐ- 
τῶν ἀπαλλακτικὴ ἀπόφασις, ἀπέδειξαν ὅτι ἡ ἀνωτέρω 
πίστις ἦτο ματαία. Ἡ συνεχιζομένη ἐφαρμογὴ ἀντιποίνων 
διὰ πράξεις σαμποτὰζ εἰς βάρος ἀνευθύνων πολιτῶν, ἐνῶ 
ἀφ᾽ ἑνὸς προκαλεῖ τὴν ἀπογοήτευσιν καὶ ἀποθάρρυνσιν 
τῆς Κυβερνήσεως διὰ τὴν συνέχισιν τοῦ πλήρους ἀκανθῶν 
καὶ ἐμποδίων ἔργου της, ἀφ᾽ ἑτέρου κλονίζει πρόρριζα τὸ 
κῦρος τῆς Κυβερνήσεως, τῆς ὁποίας ἡ περαιτέρω 
παραμονὴ ὑπὸ τὰς συνθήκας ταύτας, καθί- 
σταται λίαν δυσχερής. 

Ἔξ ἄλλου τὰ ἀντίποινα ταῦτα οὐδόλως, ὡς ἀπεδεί- 
χθη, συμβάλλουν εἰς τὴν περιστολὴν τῶν πράξεων σαμ- 
ποτάζ, διότι οἱ προβαίνοντες εἰς τοιαύτας ἐνεργείας δὲν 

ἐπηρεάζονται ἐκ τῶν εἰς βάρος ἄλλων ἐπιβαλλομένων κυ- 
ρώσεων, ἂν μὴ καὶ θεωροῦσι ταύτας ὡς ἐνισχυτικὰς τῆς 
κακοποιοῦ δράσεώς των, διὰ τῆς ἐπαυξήσεως τῆς λαϊκῆς 
δυσφορίας καὶ ἀπογνώσεως, τῆς προκαλουμένης ἐκ τῶν 
ἀντιποίνων εἰς τὴν μεγάλην μάζαν τῆς νομοταγοῦς καὶ 
φιλησύχου τάξεως τοῦ Ἑλληνικοῦ λαοῦ. 

Κατὰ πληροφορίας περιελθούσας εἰς τὴν Κυβέρνησιν 
ἔλαβον χώραν κατὰ τὸ τελευταῖον δεκαπενθήµερον αἱ ἑξῆς 
ἐκτελέσεις Ἑλλήνων πολιτῶν, μὴ καταδικασθέντων ὑπὸ δι- 
καστηρίου τινὸς εἰς θάνατον, ἀλλ᾽ ἁπλῶς λόγῳ ἀντιποίνων. 

1) Ἔν Θεσαλονίκῃ ἐτυφεκίσθησαν 45 πολῖται, ὡς συ- 
νέπεια ἐπιθέσεως ὁμάδος ἀνταρτῶν κατὰ σιδηροδρομικῆς 
ἁμαξοστοιχίας. 

2) Ἔν ᾿Αθήναις ἐτυφεκίσθησαν 14 πολῖται ὅμηροι διὰ 
λόγους σαμποτάζ. 

3) Τὴν 3ην τρέχοντος μηνὸς ἀπηγορεύθη πᾶσα συγκέν- 
τρωσις τῶν κατοίκων Σαλαμῖνος, ἡ κυκλοφορία ἐπὶ τῶν 
ὁδῶν πλέον τῶν δύο ἀτόμων, ἐπίσης ἡ φιλοξενία καὶ δια- 
νυκτέρευσις παντὸς ξένου εἰς τὴν νῆσον. ᾿Απηγορεύθη- 
σαν ἐπίσης αἱ κωδωνοκρουσίαι, τὸ ἐκκλησίασμα ὡς καὶ ἡ 
συνοδεία κατὰ τὴν ταφὴν τῶν νεκρῶν. 

Τὴν 4ην τρέχοντος μηνὸς διετάχθη παρὰ τῶν Γερμα- 
νικῶν ᾿Αρχῶν ἡ συγκέντρωσις ἁπάντων τῶν κατοίκων, περὶ 
τὰς 3.000, τῆς πολίχνης «Κούλουρη» τῆς ἀνωτέρω νήσου. 
Ἔκ τούτων συνελήφθησαν 300, ἐξ ὧν 270 διετέθησαν διὰ 
τὴν φύλαξιν τῶν καλωδίων, 30 δὲ ἀπεμονώθησαν ὡς ὅμη- 
ροι. Εἰς τοὺς 270 τούτους ἀπηγορεύθη ἡ παραλαβὴ παν- 
τὸς εἴδους τροφῆς ἢ ἐνδύματος, ἀφέθησαν ἐν τῇ διατε- 
ταγμένῃ ταύτῃ ὑπηρεσίᾳ ἀπὸ δέκα τριῶν μέχρι δέκα ἐννέα 
ὡρῶν, ἕνεκα δὲ τούτου εἷς μὲν ἀπέθανεν, πλεῖστοι δὲ 
τούτων ἠσθένησαν βαρέως. 

Τὴν 7ην τρέχοντος μηνός, ἐκ τῶν συλληφθέντων τριά- 
κοντα ὁμήρων, ἐξελέγησαν τρεῖς διὰ κλήρου οἵτινες καὶ 

«ἐτυφεκίσθησαν. Κατόπιν ἀφέθησαν οὗτοι κρεμάμενοι ἀπὸ 

κρύου, τὴν 8ην δὲ τοῦ μηνὸς ἐξηκολούθουν νὰ παραμέ- 
νουν κρεμάμενοι. 

4) Εἰς τὸ χωρίον Μεγάλο Χωριὸ τῆς Εὐρυτανίας ἐτυ- 
Φεκίσθησαν ὑπὸ ᾿Ιταλικῶν Στρατιωτικῶν ᾿Αρχῶν 11 πολῖται. 

6) Εἰς Χρυσὸν τῆς αὐτῆς ἐπαρχίας, ἐτυφεκίσθησαν 
τρεῖς ἢ τέσσαρες πολῖται, πάντες δημόσιοι ἢ κοινοτικοὶ 
ὑπάλληλοι. 

7) Εἰς Κρίκελλον τῆς αὐτῆς ἐπαρχίας, ἐτυφεκίσθησαν 
τρία ἄτομα. 

Αἱ ὑπ᾽ ἀριθ. 4--7 ἐκτελέσεις ἐνηργήθησαν ὡς ἀντί- 
ποινα, κατόπιν συμπλοκῶν μεταξὺ Ἰταλικῶν Στρατιωτι- 
κῶν τμημάτων καὶ ὁμάδων ἀνταρτῶν. 

Ὀφείλω νὰ προσθέσω ἐνταῦθα, ὅτι τὰ ἄνω χωρία, 
καθὼς καὶ ἀρκετὰ ἄλλα τῆς αὐτῆς ἐπαρχίας Εὐρυτανίας 
ἐπυρπολήθησαν εἴτε ἐξ ὁλοκλήρου εἴτε ἐν μέρει, ἐπειδὴ 
εἶχον τὴν ἀτυχίαν νὰ συμβοῦν πλησίον τῶν χωρίων τού- 
τῶν αἱ ρηθεῖσαι συμπλοκαί. Κατὰ πληροφορίας τῆς Κυ- 
βερνήσεως δὲν ὑπάρχει ἀμφιβολία ὅτι οὐδεμία συνενοχὴ 
ὑφίστατο μεταξὺ τῶν τυφεκισθέντων πολιτῶν καὶ γενικώ- 
τερον τῶν πληθυσμῶν τῶν πυρποληθέντων χωρίων ἀφ᾽ 
ἑνὸς καὶ τῶν ἀνταρτῶν ἀφ᾽ ἑτέρου. 

Εἶναι βεβαίως περιττὸν νὰ τονίσω, Κύριε Πρεσβευτά, 
πόσον αἱ ἀνωτέρω ἐκτελέσεις καὶ πράξεις βίας ἐν γένει, 
ἔχουν ἐνσπείρει τὴν φρίκην καὶ τὸν πανικὸν εἰς τὰς εὐρυ- 
τέρας μάζας τοῦ λαοῦ. Οἱ πολῖται διερωτῶνται τί δέον 
νὰ πράξουν ὅπως ἀποτρέψουν ἕκαστος ἀφ᾽ ἑαυτοῦ τὸ ἐν- 
δεχόμενον νὰ εὑρεθοῦν μεταξὺ τῶν πλησσομένων ὑπὸ τῶν 
ἀδιακρίτως καὶ κατὰ μὴ ἐνεχομένων, λαμβανομένων ὑπὸ 
τῶν ᾿Αρχῶν Κατοχῆς μέτρων. Καὶ τοῦτο διότι οἱ πολῖται 
δὲν εἶναι εἰς θέσιν νὰ παράσχουν οὐδεμίαν σχετικὴν ὑπη- 
ρεσίαν εἰς τὰς ἐν λόγῳ ἀρχὰς διὰ τὴν δίωξιν τῶν σαμπο- 
τὲρ ἢ τῶν ἀνταρτῶν, ἐπειδή, ὡς ἐλέχθη, εἰς οὐδεμίαν μετὰ 
τῶν ἐγκληματιῶν τούτων εὑρίσκονται σχέσιν. 

Μία τῶν συνεπειῶν τοῦ κινδύνου ὃν διατρέχουν οἱ 

». πολῖται καὶ τῆς ἀμηχανίας εἰς ἣν περιέρχονται, ἰδίως οἱ 

ζῶντες εἰς τὰς κατὰ τὸν ἀνωτέρω τρόπον δοκιμαζομένας 
ἐπαρχίας, εἶναι ὅτι ἐδημιουργήθη ἤδη ρεῦμα ὁμαδικῆς µε- 
τακινήσεως τῶν πολιτῶν πρὸς κέντρα θεωρούμενα ὡς 
ἀσφαλέστερα. Ἐννοεῖται ὅμως εὐκόλως ποῖα ζητήματα 
συγκοινωνίας, στεγάσεως καὶ διατροφῆς προκύπτουν ἐκ 
τῆς οὕτω ἀπροόπτως ἐμφανισθείσης μεταναστευτικῆς κι- 
νήσεως. Τὰ προβλήματα ταῦτα εἰς ἃ προστίθενται καὶ αἱ 
δαπάναι διὰ τὴν οἰκονομικὴν ἀρωγήν, ἣν ἀξιοῦσιν οἱ συ- 
νεπείᾳ τῶν πυρπολήσεων παραμένοντες ἄστεγοι πληθυ- 
σμοί, ἀδυνατεῖ ν᾿ ἀντιμετωπίσῃ ἡ κυβέρνησις τελεσφόρως. 

Ἡ θλιβερὰ αὕτη κατάστοσις μὲ ἀναγκάζει, Κύριε 
Πρεσβευτά, ν᾽ ἁπευθυνθῶ ἅπαξ ἔτι πρὸς Ὑμᾶς διὰ νὰ πα- 
ραστήσω τὴν ἀγωνίαν ὑπὸ τῆς ὁποίας συνέχεται ἡ Ἕλλη- 
νικὴ κοινωνία καὶ τὴν δυσχερεστάτην θέσιν, εἰς τὴν ὁποίαν 
περιῆλθεν ἡ Κυβέρνησις, εἰς τὴν ὁποίαν, κατεχομένην 
ἄλλως τε ὑπὸ τῆς αὐτῆς ἀγωνίας, συνεχῶς παρουσιάζον- 
ται ἐπιτροπαὶ πολιτῶν, ζητούντων τὴν ἐπέμβασίν της, ὡς | 
καὶ συγγενεῖς κρατουμένων, ἐπὶ τῶν ὁποίων ἐπικρέμαται ἡ 
δαμόκλειος σπάθη τοῦ ἐσχάτου τῶν κινδύνων. Παρακαλῶ 
ὅπως εὐαρεστηθῆτε καὶ μελετήσητε ἐκ νέου τὸ πρόβλημα 
τῶν ἐκτελέσεων ἀμετόχων πολιτῶν καὶ τῶν ἀντιποίνων ἐν 
γένει καὶ νὰ καταβάλητε πᾶσαν δυνατὴν προσπάθειαν 
ὅπως μεταβληθῇ ἡ κατάστασις αὕτη, ἵνα καὶ ἡ δεινῶς χει- 
μαζομένη Ἑλληνικὴ Κοινωνία ἐπανεύρῃ κάποιαν ἠρεμίαν 
καὶ ἵνα καὶ ἡ Κυβέρνησίς µου ἐξέλθῃ ἐκ τῆς δυσκόλου θέ- 
σεως εἰς ἣν ὄντως εὑρίσκεται σήμερον. 

Εὐελπιστῶν ὅτι ἡ ἐκ βάθους τῆς καρδίας µου ἀπευθυ- 
νομένη πρὸς τὴν Ὑμετέραν ᾿Εξοχότητα παροῦσα ἔκκλησίς 
μου θὰ εὕρῃ παρ᾽ αὐτῇ, ἧς ἡ Χώρα τόσα δείγματα πολι- 
τισμοῦ καὶ δικαιοσύνης ἐξεπόρευσε κατὰ τοὺς τελευταίους 
αἰῶνας, τὴν δέουσαν ἀπήχησιν, δράττομαι τῆς εὐκαιρίας 
ταύτης ὅπως ἐπαναλάβω πρὸς αὐτὴν τὴν διαβεβαίωσιν 
τῆς ὑψηλῆς ἐκτιμήσεώς μου. 

ὍὉ Πρόεδρος τῆς Κυβερνήσεως 
Κ. ΛΟΓΟΘΕΤΟΠΟΥΛΟΣ 

᾿Αλλὰ δὲν ἠρκούμην μόνον εἰς τὰς ἐγγράφους καὶ σθε- 
ναρὰς ταύτας διαμαρτυρίας µου, διὰ τὴν ὁμηρίαν καὶ τὰς 
ὁμαδικὰς λόγῳ ἀντιποίνων ἐκτελέσεις, ἀλλὰ ἐπωφελού- 
μενος ἑκάστοτε πάσης ἀνεπισήμου καὶ ἰδιωτικῆς ἐπαφῆς 
μου μετὰ τῶν ἁρμοδίων στρατιωτικῶν καὶ πολιτικῶν, ἐχα- 
ρακτήριζον προφορικῶς καὶ διὰ ζώσης λίαν καυστικῶς 
καὶ μὲ τὰ μελανώτερα χρώματα τὸ βάρβαρον τοῦτο μέτρον 
καὶ τοῖς ἐτόνιζον, μὲ ἐκπλήσσουσαν αὐτοὺς ἐλευθεροστο- 
μίαν, ὅτι, διὰ τῶν ἀνόμων, ἀδίκων, ἀσκόπων καὶ ἀστόχων 
τούτων μέτρων, ἐκηλιδοῦτο ἀνεξιτήλως ὁ στρατιωτικὸς 
ἱπποτισμὸς καὶ ὁ Γερμανικὸς πολιτισμός. 

Εἶμαι δὲ βέβαιος ὅτι τὸ ἄμεσον τοῦτο προφορικὸν 
ἠθικὸν μαστίγωμα ἐπέφερεν πλείονα ἀποτελέσματα τοῦ 
γραπτοῦ τοιούτου, 


᾿Αναζωπύρωσις τοῦ ἐθνικοῦ φρονήματος τοῦ Λαοῦ. 


Δὲν παρέλειψα ἐξ ἄλλου καὶ τὴν ἀναζωπύρωσιν τοῦ 
ἐθνικοῦ φρονήματος τοῦ λαοῦ μας νὰ ὑποκαύσω, εἰς πρώ- 
την διδομένην εὐκαιρίαν, ὅπως ἀφ᾽ ἑτέρου προσεπάθησα 
νὰ προσανατολίζω ἑκάστοτε αὐτὸν πρὸς τὰς ὑφισταμένας 
συνθήκας τῆς ὠμῆς πραγματικότητος, πρὸς ἀποφυγὴν προ- 
ώρου φθορᾶς ἐθνικῶν δυνάμεων, αἱ ὁποῖαι θὰ ἦσαν χρή- 
σιµοι εἰς τὴν ἐλευθέραν Ἑλλάδα. Κατὰ ποῖον τρόπον, ἐν 
τίνι πνεύματι καὶ ὑπὸ ποίων διαθέσεων ἐμπνεόμενος ἔπραξα 
τοῦτο, μαρτυροῦν τὰ διαγγέλματά μου, αἱ προκηρύξεις 
μου καὶ οἱ κατὰ διαφόρους εὐκαιρίας λόγοι μου, δείγματα 
τῶν ὁποίων παραθέτω εὐθὺς ἀμέσως. 


Προκήρυξις 
πρὸς τὸν Ἑλληνικὸν Λαόν, ἐπὶ τῷ Νέῳ "Ἔτει 1943. 


Ἔμπλεως ἐλπίδων καὶ ἐμπιστοσύνης διὰ τὴν ἀναγέν- 
νησιν τῆς φιλτάτης μας Πατρίδος, ἀπευθύνω πρὸς τὸν Ἑλ- 
ληνικὸν Λαὸν ἐπὶ τῷ Νέῳ Ἔτει τὰς πλέον ἐγκαρδίους 

εὐχὰς διὰ τὴν ἀνάκτησιν τῆς εὐημερίας του καὶ εὐδαιμονίας 
του. Ἂν καὶ ἡ κακὴ μοῖρα ἠθέλησε νὰ συσσωρεύσῃ ἐπὶ 
τῆς Πατρίδος µας τὰ δεινὰ τοῦ πολέμου, ἂν καὶ σκληρὸς 
κλῆρος ἔλαχεν εἰς ἡμᾶς νὰ περιμαζεύσωμεν συντρίμματα 
καὶ νὰ ἀνορθώσωμεν ἐρείπια, οὐδ᾽ ἐπὶ στιγμὴν μοὶ γεννᾶ- 
ται ἀμφιβολία ἢ δισταγμὸς ὅτι ταχύτατα θὰ ἀνεύρωμεν 
καὶ πάλιν τὸν δρόμον τῆς γαλήνης καὶ τῆς εὐημερίας. 
Ὑπάρχουν ἐπὶ τὴν χώραν µας ὑψηλαὶ θεϊκαὶ προστασίαι, 
χάρις εἰς τὰς ὁποίας ὁ Φοῖνιξ ἀνεγεννήθη πάντοτε ἐκ τῆς 
τέφρας του καὶ ἐκ τῶν ἐρειπίων ἀνέβλυσαν πηγαὶ νέων 
ὁρμητικῶν δημιουργιῶν καὶ καταπλησσουσῶν προόδων. 
Εἰς τὴν ἱερὰν ταύτην γῆν τῆς Ἑλλάδος, τὴν κατοικίαν 
τῶν Θεῶν, ἐν μέσῳ τόσων ὑπερόχων ἐκλάμψεων καὶ κα- 
ταυγάζοντος πολιτισμοῦ, ὑπῆρξαν στιγμαὶ ἀνθρωπίνων 
συγκλονισμῶν, κατὰ τὰς ὁποίας ὁ τόπος ἔμεινεν ἔρημος 
καὶ ἀκατοίκητος καὶ ἡ ἀγρία βλάστησις ἐκάλυψε τὴν σφρι- 
γῶσαν ἄλλοτε ζωήν. Ἡ Ἑλλὰς ὅμως δὲν ἔπαυσε νὰ ζῇ. 
“Όπως γιγαντιαία ἡ δρῦς ἐκ τοῦ μηδαμινοῦ σπέρματός 
της ὀρθοῦται ὑπερήφανος πρὸς τὰ οὐράνια, οὕτω καὶ ἡ 
ἀθάνατος φυλὴ τῶν Ἑλλήνων ἐκ τῶν ἐρειπίων ἀνεβλά- 
στησε καὶ ἐγιγαντώθη καὶ ἐπλατύνθησαν οἱ οὐρανοί, διὰ 
νὰ περιβάλουν ὑπὸ τὴν σκέπην τῶν τὸ ἀγλάϊσμα τοῦ ἑλ- 
ληνικοῦ πνεύματος. 

Μετ᾿ ἐμπιστοσύνης λοιπὸν ἀτενίζω τὸν ὁρίζοντα ἐν 
τῇ ἀναμονῇ τῆς νέας ἀνατολῆς τῆς Πατρίδος. "Ας μὴ μᾶς 
τρομάζουν αἱ συμφοραὶ καὶ ἂς μὴ μᾶς ἀπολείψῃ τὸ θάρ- 
ρος. Ἔχομεν ὅλοι εἰς τὰς καρδίας µας ἀπαραβίαστον τὴν 
παρακαταθήκην τῶν ᾿Εθνικῶν µας μεγαλείων, κατὰ τὴν 
μακραίωνα ἄνθησιν τῆς φυλῆς καὶ φυλάσσομεν ὅλοι εἰς 
τὰς ψυχάς µας τὰ πάνσεπτα κειμήλια τῆς ἐνδόξου κληρο- 
νομίας µας. Μὲ αὐτὰ ὡπλισμένοι θὰ καταβάλωμεν τοὺς 
ἀντιξόους ἀνέμους καὶ θὰ εὕρωμεν τὴν πρέπουσαν θέσιν, 
εἰς τὴν συνέλευσιν τῶν ἐθνῶν τὴν μέλλουσαν νὰ ρυθμίσῃ 
ἐπὶ τοῦ δικαίου τὴν νέαν κοσμογονίαν. 

Ἂς συγκεντρώσωμεν ἐφ᾽ ὅσον ἐπίσταται ὁ χρόνος 

ἄφθονα τὰ αἰσθήματα τῆς συμπαθείας καὶ τῆς εὐνοίας ἐπὶ 
τὴν Ἑλλάδα διὰ μιᾶς σεμνῆς, ἀξιοπρεποῦς καὶ ὑπερηφά- 
νου ἀφοσιώσεώς µας πρὸς τὴν τάξιν καὶ τὴν ᾿Ἐργασίαν. 
"Ας ἐπιδείξωμεν ποῖος πολιτισμὸς θερμαίνει τὰ ἑλληνικὰ 
στήθη καὶ στῶμεν καλῶς. 


Ἐν ᾿Αθήναις τῇ 1 Ιανουαρίου 1943 


Ὁ Πρόεδρος τῆς Ἑλληνικῆς Κυβερνήσεως 
Κ. ΛΟΓΟΘΕΤΟΠΟΥΛΟΣ 


Διάγγελμα 
πρὸς τὸν Ἑλληνικὸν Λαὸν ἐπὶ τῇ 25ῃ Μαρτίου 1943. 


«Ἕλληνες καὶ Ἑλληνίδες, 

Ἡ ἐπέτειος τῆς ἐθνικῆς ἡμῶν παλιγγενεσίας εὑρίσκει 
τὴν πατρίδα µας συντετριμμένην ὑπὸ τὸ βάρος μιᾶς πολε- 
μικῆς καταστροφῆς. Εἰς οὐδενὸς ὅμως τὴν καρδίαν δὲν 
ἔπαυσαν νὰ ἐμφωλεύουν τὰ ἁγνὰ ἐκεῖνα καὶ ὑπέροχα αἰ- 
σθήματα τῆς τρυφερᾶς ἀγάπης καὶ τῆς βαθυτάτης λα- 
τρείας δι᾽ αὐτήν. Εἴμεθα ὅλοι ἐξ ἴσου ὑπερήφανοι ὅτι ἐπε- 
τελέσαμεν τὸ χρέος µας καὶ ὅτι ἐστάθημεν, μικροὶ καὶ με- 
γάλοι, ἄνδρες καὶ γυναῖκες, ἀλύγιστοι καὶ ἀναλλοίωτοι 
πρὸ τοῦ καθήκοντός μας πρὸς τὴν πατρίδα. “Όλοι μαζὶ 
ὑψώσαμεν τὸν ἀλλαλαγμὸν τῆς χαρᾶς εἰς τὰς στιγμὰς τῶν 
μεγάλων ἐκλάμψεών της, ὅπως καὶ ὅλοι μαζὶ ὑπομένομεν 
τὸ βαρύτατον πλῆγμα τῆς Θείας βουλῆς. Ἔτσι ἐγαλουχή- 
θηµεν. Τὸ ἱερόν της ὄνομα ἐψέλλισαν τὰ βρεφικά µας 
χείλη, μὲ αὐτὸ τὸ ὄνομα ἐπτερύγισεν ἡ ψυχὴ τῶν πολεμι- 
στῶν ἡρώων μας, αὐτὸ τὸ ὄνομα ηὐλόγησαν τὰ χείλη τῶν 
γερόντων ὡς ἀποχαιρετισμὸν πρὸς τὰς νέας γενεάς. 

Εἰς τὸν κόσμον αὐτὸν τῶν ποικιλωνύμων ἀνθρωπίνων 
κοινωνιῶν φέρομεν ἀναμφισβητήτως τὰ πρωτεῖα, διότι 
ἐκληρονομήσαμεν ἀπὸ μεγάλους προγόνους τὸ πρώτιστον 
καθῆκον τοῦ πολιτισμοῦ, τὴν ἀγάπην τῆς ἐλευθέρας Πα- 
τρίδος. 

Ἡ σημερινὴ ἐπέτειος μᾶς συγκινεῖ βαθύτατα. Φέρει 
εἰς τὴν μνήμην µας τοὺς ἀγῶνας ἐκείνους τῶν ἡρώων τῆς 
παλιγγενεσίας µας, τῶν προγόνων µας οἱ ὁποῖοι συνεκλό- 
νισαν τὴν ὑφήλιον μὲ τοὺς ἡρωϊσμούς των καὶ ἔγραψαν εἰς 
τὴν ἱστορίαν τῶν λαῶν τὰς ὡραιοτέρας σελίδας τῆς αὐ- 
ταπαρνήσεως καὶ τῆς αὐτοθυσίας. Οἱ ἄνδρες καὶ αἱ γυ- 
ναῖκες τοῦ 21 προσέφερον τὸν ἑαυτόν τῶν ὁλοκαύτωμα 
διὰ τὴν ἀναγέννησιν τῆς Πατρίδος, ἔσπειραν εἰς τὰ ἅγια 
αὐτὰ χώματα, ὅπου ἀπὸ χιλιετηρίδων ἐβλάστησεν ἡ ἰδέα 
τῶν ἐλευθέρων ἀνθρώπων, τὸν ἱερὸν σπόρον τοῦ ὑψηλοτέ- 
ρου ἰδεώδους τοῦ ἀνθρώπου καὶ οὔτε μίαν στιγμὴν ἡ με- 
γάλη φυλή µας δὲν ἀφῆκε νὰ σβεσθῇ τὸ ἱερὸν πῦρ τῆς 
Πατρίδος. 

Ἕλληνες καὶ Ἑλληνίδες : 

Τὰ παραδείγματα τῆς ἱστορίας μας διδάσκουν εἰς 
ἡμᾶς ὅτι εἶναι ἀθάνατον τὸ δένδρον ποὺ ἀνέθαλεν ἀπὸ τὸν 
σπόρον ἐκεῖνον πού ἔσπειραν οἱ πρόγονοί µας. Ἡ ἑλλη- 
νικὴ πατρὶς ἔχει πλασθεῖ ὑπὸ τῆς Θείας βουλῆς διὰ νὰ ζῇ 
καὶ νὰ προοδεύῃ διὰ μέσου τῶν αἰώνων καὶ διδάσκουν 
ἀκόμη τὰ παραδείγματα ἐκεῖνα ὅτι καὶ οἱ ὁρμητικώτεροι 
τυφῶνες δὲν εἶναι ἱκανοὶ νὰ σβύσουν τὴν λαμπηδῶνα της. 
Παραμείνατε ἀκλόνητοι εἰς τὰς θέσεις σας, ἀγέρωχοι εἰς 
τὸ καθῆκον σας καὶ ἀλύγιστοι πρὸ τῶν συμφορῶν. Ἐνώ: 
πιον τοῦ κόσμου ὁλοκλήρου παραμένομεν πάντοτε ἡ προ- 
νομιοῦχος φυλὴ ἡ ὁποία ἐκήρυξεν εἰς τὴν ἀνθρωπότητα τὸ 
μέγιστον ἀγαθὸν τῆς ἐλευθερίας καὶ ἐφ᾽ ὅσον ἐτέθημεν ὑπὸ 
τὴν θείαν αὐτὴν σκέπην καὶ ἐτάχθημεν πρῶτοι εἰς τὸ ὑπέ- 
ροχον αὐτὸ κήρυγμα, πρῶτοι θὰ εἴμεθα καὶ διὰ τὴν ἀπό- 
λαυσιν τοῦ ἀγαθοῦ. Κλείσατε εἰς τὰς ψυχάς σας τὸ ἁγνὸν 
αὐτὸ αἴσθημα μὲ τὸ ὁποῖον ἐγαλουχήθημεν ὅλοι ἀπὸ τῶν 
πρώτων προγόνων µας μέχρι τῶν ἡρώων τῶν τελευταίων 
µας ἀγώνων καί ριζώσατε εἰς τὰς καρδίας σας τὴν πίστιν 
ὅτι δὲν ὑπάρχει Ἕλλην ἱκανὸς νὰ θρέψῃ εἰς τὴν ψυχήν του 
αἴσθημα διαφορετικὸν ἀπὸ αὐτὸ ποὺ μᾶς ἐδίδαξαν οἱ πρό- 
γονοί μας. 

Ας χαιρετίσωμεν, λοιπόν, τὴν σημερινὴν ἐπέτειον μὲ 
αὐτὴν τὴν πίστιν καὶ ἂς ἐπαναλάβωμεν τὸν ἱερὸν ὅρκον 
τῶν προγόνων : «Ὦ ἱερά, πλὴν τρισαθλία Πατρίς, ὁρκί- 
ζομαι εἰς τὰς πολυχρονίους βασάνους σου. Ὀρκίζομαι 
εἰς τὰ πικρὰ δάκρυα τὰ ὁποῖα ἐπὶ τόσους αἰῶνας ἔχυ- 
σαν καὶ χύνουν τὰ ταλαίπωρα τέκνα σου, εἰς τὰ ἴδια µου 
δάκρυα χυνόμενα κατὰ ταύτην τὴν στιγμὴν καὶ εἰς τὴν 
μέλλουσαν ἐλευθερίαν τῶν ὁμογενῶν μου, ὅτι ἀφιερώνο- 
μαι ὅλως εἰς Σέ. Εἰς τὸ ἑξῆς, Σὺ θέλεις εἶσαι ἡ αἰτία καὶ 
ὁ σκοπὸς τῶν διαλογισμῶν μου. Τὸ ὄνομά σου ὁδηγὸς 
τῶν πράξεών µου καὶ ἡ εὐτυχία Σου ἡ ἀνταμοιβὴ τῶν κό: 
πων μου. Ἡ Θεία Δικαιοσύνη ἃς ἐξαντλήσῃ ἐπάνω εἰς 
τὴν κεφαλήν μου ὅλους τοὺς κεραυνούς της, τὸ ὄνομά µου 
νὰ εἶναι εἰς ἀποστροφὴν καὶ τὸ ὑποκείμενόν µου τὸ ἀντι- 
κείμενον τῆς κατάρας καὶ τοῦ ἀναθέματος τῶν ὁμογενῶν 
μου, ἂν ἴσως λησμονήσω εἰς μίαν στιγμὴν τὰς δυστυχίας 
των καὶ δὲν ἐκπληρώσω τὸ χρέος μου. 

Ζήτω ἡ Ἑλλάς !» 

Ἔν ᾿Αθήναις τῇ 25 Μαρτίου 1943 

Κ. ΛΟΓΟΘΕΤΟΠΟΥΛΟΣ 
Πρόεδρος τῆς Ἑλληνικῆς Κυβερνήσεως 


Τίς δύναται, ἀναγιγνώσκων τὸ διάγγελμα τοῦτο, νὰ 
φαντασθῇ ποτὲ ὅτι ἐγράφη καὶ ἐδημοσιεύθη κατὰ τὴν κα- 
τοχὴν καὶ ὑπὸ τὸν ζυγὸν δύο σκληρῶν καὶ ἀδυσωπήτων 
κατακτητῶν ; 

Ἐκπληκτικὴ ἦτο καὶ ἡ ἐντύπωσις τῶν ξένων τότε οἵ- 
τινες ἐξενίσθησαν διὰ τὸ «ἐπαναστατικὸν τοῦτο μανιφέ- 
στον», ὡς τὸ ἐχαρακτήρισαν καὶ διότι «οὔτε λίγο οὔτε 
πολὺ διήγειρον διὰ τούτου τὸν Ἑλληνικὸν λαὸν εἰς ἐπα- 
νάστασιν ἐναντίον των», ὡς μοὶ εἶπε τότε χολωμένος ὁ 
πληρεξούσιος τῆς Γερμανίας κ. ΑΙϊϑηΌυγη. 

Τὸ διάγγελμα δὲ τοῦτο ἦτο ἐπίσης, εἷς ἐκ τῶν λόγων 
τῆς μετ᾽ ὀλίγας ἡμέρας ἀπομακρύνσεώς µου ἐκ τῆς 
Κυβερνήσεως. 

Ἐαμοκομμουγιστικὴ ἀναρχία καὶ ἀνταρσία. 


᾿Αλλὰ καὶ τὴν σημερινὴν ἐκ τοῦ ἐπαράτου κομμουνι- 
σμοῦ ἀναρχίαν, ἀφαίμαξιν, ἐρήμωσιν καὶ δήωσιν τῆς χώ- 
ρας, ὥσπερ ἄλλοι μάντεις κακῶν, ὀρθῶς καὶ μὲ µαθηµα- 
τικὴν ἀκρίβειαν προείδοµεν καὶ προείπομεν. Δυστυχῶς 
ὅμως ἡ πατριωτικὴ φωνή µας περὶ τῆς τότε μόλις διαφαι- 
νομένης κομμουνιστικῆς ἀνταρσίας, καίπερ ἐντόνως ἠχή- 
σασα ὥσπερ ἄλλος κώδων κινδύνου, δὲν εἰσηκούσθη, 
ὁπότε ἐγκαίρως θὰ ἀπεμονοῦτο ὁ ἀναρχικὸς καὶ δι’ ἰδίους 
πολιτικοὺς σκοποὺς δρῶν κομμουνισμός, ἀπὸ τὸν ἐθνικό- 
Φρονα Ἑλληνικὸν πληθυσμὸν τὸν ὁποῖον, διὰ τῆς ἀπάτης 
καὶ τοῦ ψεύδους τοῦ δῆθεν ἐθνικοαπελευθερωτικοῦ ἀγῶ- 
νος, παρέσυρε πρὸς στιγμὴν εἰς τὰ δίκτυά του καὶ δὲν θὰ 
παριστάµεθα οὕτω σήμερον θλιβεροὶ παρατηρηταὶ τῆς 
Σλαυοκομμουνιστικῆς προδοσίας κατὰ τῆς ἀκεραιότητος 
καὶ τῆς ἀνεξαρτησίας μας καὶ μάρτυρες ἐν ψυχικῇ ὀδύνῃ 
τῆς καθῃμαγμένης καὶ κατερειπωμένης Χώρας µας. 

Πρὸς ἀπόδειξιν τῶν ἀνωτέρω παραθέτομεν τὸ ἀπὸ 
30-1-1943 πρὸς τὸν Ἑλληνικὸν λαὸν σχετικὸν διάγ- 
γελμά µας. 


Διάγγελμα 
πρὸς τὸν Ἑλληνικὸν Λαὸν διὰ τὴν Ἐαμο- 
κομμουνιστικὴν ἀνταρσίαν. 


«Εἰς τὴν ὕπαιθρον Ἑλλάδα συμβαίνουν ἀπό τινος θλι- 
βερὰ γεγονότα, τὰ ὁποῖα μὲ ἀναγκάζουν νὰ προσφύγω 
καὶ πάλιν ἐνώπιον τῆς κοινῆς γνώμης καὶ νὰ συστήσω ὁλο- 
ψύχως πρὸς τὸν Ἑλληνικὸν Λαὸν νὰ ἀκούσῃ τὴν ἤρεμον 
καὶ σταθερὰν φωνὴν τῆς συνέσεως καὶ τῆς πατριωτικῆς 
συνειδήσεως, κατὰ τὰς σκληρὰς ταύτας στιγμὰς τοῦ 
Ἐθνικοῦ µας βίου. 

Μία ὁμὰς κούφων ἀνδρῶν οἱ ὁποῖοι ἐπιδιώκουσι τὴν 
εὔκολον καὶ ἄφθονον εὐδοκίμησιν καὶ οἱ ὁποῖοι αὐτοεχει- 

ροτονήθησαν «ἀντάρται», λυμαίνεται τὴν ὕπαιθρον χώραν 
ἐν ὀνόματι δῆθεν τῆς ἀνεξαρτησίας καὶ τῆς ἀπελευθερώ- 
σεως τῆς πατρίδος. 

Ὑπὸ τὸ πρόσχημα ἑνὸς πατριωτικοῦ ἀγῶνος, ληστεύ- 
ουν τοὺς ποιμένας, λεηλατοῦν τοὺς γεωργούς, καίουν τὰς 
ἀγροικίας, ἀπογυμνώνουν τοὺς ταξιδιώτας καὶ τροµοκρα- 
τοῦν τὰς πλέον ἀπομεμακρυσμένας ὀρεινὰς περιοχάς. 

Ὃ Ἑλληνικὸς Λαὸς ποὺ παρακολουθεῖ σιωπηλὸς τὰς 
πράξεις αὐτάς, ὁ λαὸς ποὺ ἔχει τὴν ψυχήν του ἀκμαίαν 
ἀλλὰ καὶ γενναῖον τὸ αἴσθημα τοῦ πατριωτισμοῦ, αἰσθά- 
νεται ἴσως ταλάντευσιν καὶ κλονισμὸν βίαιον μεταξὺ τῶν 
ἀνοήτων αὐτῶν ἐκδηλώσεων καὶ μιᾶς ἁγνῆς πατριωτικῆς 
ἰδεολογίας. Τὸν κλονισμὸν τοῦτον, διὰ λόγους ὑπερτάτης 
ἐθνικῆς ἀνάγκης, ἐπιθυμῶ νὰ ἄρω ἀπὸ τὰς ψυχὰς τοῦ Ἑλ- 
ληνικοῦ Λαοῦ. 

Εἶναι τόσα καὶ ἀνυπολόγιστα τὰ δεινά, ἅτινα συσ- 
σωρεύονται ἐναντίον τῆς πατρίδος ἐκ τῆς ἀσυνειδήτου ἐκ- 
μεταλλεύσεως τῶν ἱερωτέρων ἰδεωδῶν της, ὥστε καὶ ἡ 
ἁπλουστέρα νοημοσύνη νὰ δύναται νὰ ἀντιληφθῇ τὴν ἀπό- 
στασιν ποὺ διαχωρίζει τοὺς ἀνθρώπους αὐτοὺς ἀπὸ τὸν 
κρυφὸν ἑκάστου Ἕλληνος στοχασμόν, ὅστις δίδει εἰς κάθε 
Ἑλληνικὴν καρδίαν τὸν ὡραῖον παλμὸν ὑπὲρ τῆς ἀνεξαρ- 
τησίας τῆς πατρίδος μας. 

Ὑπεύθυνος Κυβερνήτης τῆς χώρας κατὰ τὴν δύσκολον 
ταύτην καμπήν, τὴν κρίσιμον διὰ τὸν βίον τοῦ Ἔθνους, αἰ- 
σθάνομαι τὴν ὑπερτάτην ὑποχρέωσιν νά διαδηλώσω ἐπι- 
σήμως ὅτι καὶ ἂν αἱ συνέπειαι τοῦ πολέμου ὅστις συνεχί- 
ζεται εἶναι δειναὶ διὰ μίαν χώραν κατεχομένην ὑπὸ ξένων 
στρατευμάτων, ἂν καὶ αἱ πολεμικαὶ ἀνάγκαι ἐπιβάλλουσι 
περιορισμοὺς εἰς τὸν καθόλου βίον τῶν πολιτῶν, οὐδεὶς 
πρέπει νὰ συγχέῃ τὴν στιγμὴν ταύτην μὲ ἐκείνην ἡ ὁποία 
θὰ διαδεχθῇ τὸν πόλεμον. 

Ὡς ὑπεύθυνος Κυβερνήτης παρέχω σήμερον πρὸς τὸν 
Ἑλληνικὸν Λαὸν τὴν διαβεβαίωσιν ὅτι ἡ Ἑλληνικὴ Πατρίς, 
αὐτὴ ἡ Πατρίς, τὴν ὁποίαν οἱ τιτάνιοι ἀγῶνες τῶν ἡρώων 

τῆς φυλῆς µας ἐδημιούργησαν, θὰ παραμείνῃ μετὰ τὸν πό- 
λεμον ἀνεξάρτητος καὶ ἐλευθέρα, ρυθµίζουσα ἐλευθέρως 
τὰ τοῦ οἴκου της μὲ μόνον καὶ ἀποκλειστικὸν Κυρίαρχον 
τὸν Ἑλληνικὸν Λαόν. 

Οὐδ᾽ ἐπὶ στιγμὴν θὰ παρεμένομεν, οἱ συνεργάται μου 
κι᾿ ἐγὼ εἰς τὰς θέσεις ἃς σήμερον κατέχομεν ἐν τῇ Κυβερ- 
νήσει τῆς χώρας, ἐὰν ἐπρόκειτο νὰ κατεργασθῶμεν τὸ μέλ- 
λον τῆς Πατρίδος ὑπὸ οἰονδήποτε ζυγόν. Τοὐναντίον 
σκοπὸς τῶν ἔργων µας καὶ πνοὴ τῆς ψυ- 
χῆς µας εἶναι μόνον ἡ προετοιμασία τῆς 
μεταβατικῆς αὐτῆς περιόδου ἀπὸ τῆς κα- 
ταστάσεως τῆς πολεμικῆς κατοχῆς εἰς τὴν 
περίοδον τῆς ἀνεξαρτησίας καὶ τῆς ἐλευ- 
θερίας. 

Ἰδοὺ διατὶ θεωροῦμεν ἐπιβουλὴν κατὰ τῆς Πατρίδος, 
τὴν ἀνίερον ἐκμετάλλευσιν τῶν ἰδεωδῶν 
τοῦ Ἑλληνικοῦ Λαοῦ ὑπὸ ὑπόπτων ἀτό- 
μῶν τὰ ὁποῖα ἐν ὀνόματι δῆθεν τῆς Ἑλ- 
ληνικῆς ἀπελευθερώσεως, συκοφαντοῦν τὰ 
ἁγνὰ αἰσθήματα τῆς ὁλότητος τοῦ Ἕλλη- 
νικοῦ Λαοῦ. 

᾿]δοὺ διατὶ θεωροῦμεν ὡς τὴν ἐσχάτην πλάνην τὸ ὅτι 
κυκλοφοροῦν κατὰ τὰς σκοτεινὰς νύκτας ἀηδεῖς λιβελλο- 
γράφοι καὶ ρυπαίνουν τοὺς τοίχους τῶν οἰκιῶν µας μὲ πρό- 
χειρα κηρύγματα πατριωτισμοῦ καὶ ὅτι οἱ συντάκται τῶν 
κομμουνιστικῶν φυλλαδίων ρίπτουν ὑπὸ τὰς θύρας µας 
ρυπαρογραφήματα, κακεντρεχῆ καὶ κακόπιστα, ποὺ γί- 
νονται ἀφορμὴ νὰ συσσωρεύωνται ἀθῶα 
θύματα καὶ μεγάλαι συμφοραί, ἐνῷ ἐκεῖ- 
νοι καγχάζουν χαιρεκάκως εἰς τὸ σκότος 
τῆς ἀνωνυμίας των. 

Ἔν ὀνόματι λοιπὸν τῆς ὁλότητος τῆς Πατρίδος, ἐν 
ὀνόματι τοῦ μέλλοντός της καὶ τῆς ἀνεξαρτησίας της, 
καλῶ τὸν Ἑλληνικὸν Λαὸν πρὸς πειθαρχίαν καὶ πίστιν 
ἐπὶ τὰ πεπρωμένα τῆς φυλῆς. Πρὸς ἐνίσχυσιν τοῦ ἔργου 

µου ὅπερ ἕνα καὶ μόνον σκοπὸν ἔχει, ν ἁ διαφυλάξῃ 
τὴν Ἑλλάδα ἀνεξάρτητον καὶ ἐλευθέραν 
καὶ νὰ προλάβῃ νέας συμφορὰς καὶ νέα 
ἀθῶα θύματα, ἐπικαλοῦμαι εἰς βοήθειάν μου τὸν 
συνετὸν πατριωτισμὸν ἁπάντων τῶν Ἑλλήνων 
καὶ τῶν Ἑλληνίδων». 


Ἐν ᾿Αθήναις 30 Ιανουαρίου 1943 


Κ. ΛΟΓΟΘΕΤΟΠΟΥΛΟΣ 
Πρόεδρος τῆς Ἑλληνικῆς Κυβερνήσεως 


Καίτοι ὁλόκληρος σχεδὸν ἑξαετία ἔκτοτε παρῆλθεν, 
καίτοι αἱ συνθῆκαι τῆς τότε ὑπὸ δουλείαν καὶ κατοχὴν 
διατελούσης Χώρας ἦσαν τραγικῶς ἀντίθετοι πρὸς τὰς 
σημερινὰς τοιαύτας, οὐχ ἧττον εἰς τὸ διάγγελµά µου 
τοῦτο προβλέπεται πλήρως ἡ δραματικὴ κατάστασις τῆς 
σήμερον ἡ ὁποία ὑφίσταται εἰς τὴν ὑπὸ τῆς κομμουνιστι- 
κῆς ὀλιγαρχίας καταδυστανευομένην ὕπαιθρον. Κάλλιστα 
δὲ μεταβαλλομένης τῆς χρονολογίας τὸ διάγγελμα τοῦτο 
θὰ ἠδύνατο καὶ σήμερον ἀκόμη νὰ ἐκδοθῇ. Τὴν τραγι- 
κὴν ταύτην ἐξέλιξιν τῆς σημερινῆς κομμουνιστικῆς ἀναρ- 
χίας, διεῖδεν ἐγκαιρότερον καὶ ὁ ἀείμνηστος στρατηγὸς Γ. 
Τσολάκογλου ἀπὸ τοῦ σχηματισμοῦ τῆς πρώτης ὑπ’ αὐ- 
τὸν κατοχικῆς Κυβερνήσεως. Οὗτος μεταξὺ τῶν σκοπῶν 
τῆς Κυβερνήσεως ἐκείνης ἔθεσε καὶ «τ ἦν προστασίαν 
τοῦ ὑφισταμένου ἐθνικοῦ καὶ κοινωνικοῦ 
καθεστῶτος ἀπὸ τοῦ ἐλλοχεύοντος κατ᾽ αὐ- 
τοῦ κομμουνιστικοῦ ἐχθροῦ, ὁ ὁποῖος ἐπω- 
φΦελούμενος τῆς δυστυχίας ἥτις ὑπὸ τὴν 
δουλείαν, ὡς εἶναι ἑπόμενον, θὰ ἐνταθῇ, 
θὰ προσπαθήσῃ νὰ ὑπονομεύσῃ καὶ νὰ ἀνα- 
τρέψῃ τοῦτο»! 

᾿Αλλὰ καὶ ὁ μεθ᾽ ἡμᾶς ἀναλαβὼν κατ᾿ ᾿Απρίλιον 1943 
τὴν διακυβέρνησιν τῆς χώρας ἀείμνηστος ]. Ράλλης, λόγῳ 
τῆς ὀγκωθείσης ἐν τῷ μεταξὺ κομμουνιστικῆς ἀπειλῆς διε- 
κήρυξεν εἰς δηλώσεις του καὶ εἰς τὸ ἐκδοθὲν πρὸς τὸν Ἕλλη- 

νικὸν λαὸν τότε διάγγελμά του: «Ὑψῶ τὴν σημαίαν τοῦ 
ἀντικομμουνιστικοῦ ἀγῶνος. Δεῦτε οἱ πιστοὶ περὶ ἐμέ». Ἐν 
συνεχείᾳ δὲ ἱδρύει τὰ τάγματα ἀσφαλείας καὶ ἐξοπλίζει 
τὴν ἀστυνομίαν καὶ τὸ σύνταγμα Χωροφυλακῆς, ἅτινα 
κατώρθωσαν νὰ τηρήσουν τὴν τάξιν κατὰ τὴν προαπελευ- 
θερωτικὴν περίοδον καὶ συνέβαλον σημαντικῶς διὰ τῶν 
ἡρωϊκῶν των ἀγώνων εἰς τὴν ἐπιβολὴν τοῦ νομίμου Κρά- 
τους κατὰ τῆς ἐαμοκομμουνιστικῆς Δεκεμβριανῆς στάσεως 
τοῦ 1944 καὶ ἔσωσαν τὴν Χώραν. 

᾿Ατυχῶς αἱ ἔγκαιροι πατριωτικαὶ αὗται ἐκκλήσεις καὶ 
τῶν τριῶν Κατοχικῶν Κυβερνήσεων διὰ τὸν ἐπερχόμενον 
κατὰ τοῦ Ἔθνους τρομερὸν κομμουνιστικὸν κίνδυνον, ἔπε- 
σαν εἰς ὦτα μὴ ἀκουόντων. 

Καθ’ ὅσον ὁ κομμουνισμός, ὑπὸ τὴν δορὰν τοῦ πατριω- 
τικοῦ καλύμματος τοῦ «Ἐθνικοῦ ᾿Απελευθερωτικοῦ Μετώ- 
που» (ΕΑΜ) καὶ διὰ τῶν φιλεαμιζόντων ραδιοφώνων τοῦ 
Καῖρου καὶ τοῦ Λονδίνου, εἶχεν ὑποσκάψει σοβαρῶς τὴν 
πρὸς τὰς Κυβερνήσεις Κατοχῆς ἐμπιστοσύνην καὶ εἶχεν 
ἐπιτύχει νὰ ἀποπλανήσῃ, διὰ τοὺς δολίους καὶ χθονίους πο- 
λιτικούς του σκοπούς, τὴν μάζαν τοῦ ἁγνοῦ καὶ φλεγομέ- 
νου μόνον ἀπὸ ἔνθεον πατριωτισμὸν Ἑλληνικοῦ λαοῦ. Δὲν 
ἐλειτούργει ἔκτοτε «ὁ ψυχρὸς νοῦς» πρὸς δέουσαν ἐκ- 
τίμησιν τῆς ἀκολουθουμένης πολιτικῆς τῆς σκοπιμότητος, 
ἤτοι τῆς τοῦ Φαναρίου καὶ τῆς ὑποδεικνυομένης πρὸς σώ- 
τηρίαν τοῦ Ἔθνους ἐν προκειμένῳ ὁδοῦ, ἀλλὰ «ἡ θερμὴ 
καρδιὰ» καὶ τὸ συναισθηματικὸν παραλήρημα. 

Πόσοι ἐκ τῶν τότε φοιτητῶν δὲν θὰ μὲ δικαιώνουν 
σήμερον, ἐνθυμούμενοι τοὺς μαντικοὺς λόγους µου τοὺς 
ὁποίους ἀπηύθυνα πρὸς αὐτοὺς ἐπ᾽ εὐκαιρίᾳ ἐπισκέψεώς 
μου εἰς τήν Πανεπιστημιακὴν Λέσχην κατὰ τὸν χρόνον τῆς 
Πρωθυπουργίας μου; καὶ καθ᾽ ἣν μεταξὺ ἄλλων τοῖς εἶπον : 
«σεῖς ἀνήκετε εἰς τὴν διανοουμένην τάξιν 
καὶ ὀφείλετε νὰ ἀντιδράσητε μὲ ὅλας σας 
τὰς δυνάμεις κατὰ τοῦ συμμοριτισμοῦ καὶ 
τῆς ἀνταρσίας, διότι εἶσθε εἰς θέσιν νὰ κα- 

τανοήσητε τὸν κίνδυνον ὁ ὁποῖος ἐπαπει- 
λεῖ συνεπείᾳ τούτου τὴν Πατρίδα μας». 

Ἐπίσης θὰ ἐνθυμοῦνται τὴν ἀπάντησίν µου εἰς ἐκεί- 
νους ἐκ τῶν φοιτητῶν οἱ ὁποῖοι, μὴ συμφωνοῦντες μὲ 
τὰς ὡς ἄνω κατὰ τοῦ συμμοριτισμοῦ ἀπόψεις μου, ἤρχι- 
σαν τὸν θόρυβον καὶ τὰς ἀποδοκιμασίας, ὅτι δηλαδή : 
«ἐὰν ἐπρόκειτο νὰ ἐπιτευχθῇ ὑπὸ τῶν ἀνταρ- 
τῶν καὶ τὸ ἐλάχιστον καλὸν ὑπὲρ τῆς Ἑλ- 
λάδος, ἐγὼ αὐτοπροσώπως θὰ ἐτιθέμην ἐπὶ 
κεφαλῆς των». 

Ἡ σφριγῶσα καὶ ἐνθουσιῶσα ἀπὸ πατριωτισμὸν Πα- 
νεπιστημιακὴ τότε νεολαία, ἐν τῇ ἀπειρίᾳ τῆς νεότητός 
της ἐπλανᾶτο πλάνην οἰκτράν !, καὶ εἶμαι βέβαιος ὅτι θὰ 
ἀνεγνώρισεν ἤδη μετὰ τὰ τόσα καὶ τόσα διατρέξαντα γε- 
γονότα, τὴν πλάνην των ἐκείνην ὅπως ἀνεγνώρισε ταύτην 
καὶ ὁ πολύπειρος, γηραιὸς καὶ κραταιὸς Πρωθυπουργὸς 
τότε τῆς Μεγάλης Βρεττανίας, ὁ πατὴρ τῆς Νίκης κ. 
Τσῶρτσιλ, ὁ ὁποῖος ἀφ᾽ οὗ ἐπὶ Κυβερνήσεώς του ἐξε- 
τράφη, ἐξωπλίσθη καὶ ἠνδρώθη διὰ τῆς παροχῆς ἀφθόνων 
τῶν µέσων ὁ ἐπαναστατικὸς ἐν Ἑλλάδι ἐαμοκομμουνισμός, 
ἀπεκήρυξε τιµίως καὶ ἀνδρικῶς τοῦτον, δημοσίᾳ καὶ ἐπι- 
σήμως εἰς τὸν ἐνώπιον τῆς Βουλῆς τῶν Κοινοτήτων μετὰ 
τὴν: Δεκεμβριανὴν στάσιν τοῦ 1944 ἐκφωνηθέντα λόγον 
του, εἰς ὃν ἀπεκάλεσε τοὺς κομμουνιστὰς «Γκάνγκστερς» 
καὶ ἐν συνεχείᾳ ὅτι οὗτοι διὰ τῶν εἰς τὰ βουνὰ συγκρο- 
τηθεισῶν ἐνόπλων συμμοριῶν, ὣς ἀπεδείχθη ἐκ τῆς ἱστορι- 
κῆς ἐξελίξεως τῶν γεγονότων, δὲν ἐσκόπουν τὴν κατὰ τῶν 
Γερμανῶν δρᾶσιν, διότι ἐναντίον αὐτῶν οὐδαμοῦ ἐπολέ- 
µησαν ἀφήσαντες αὐτοὺς ἀνενοχλήτους κατὰ τὴν ἀπο- 
χώρησίν των ἐξ Ἑλλάδος, ἀλλὰ μόνον τὴν βιαίαν κατά- 
ληψιν τῆς ᾿Αρχῆς καὶ τὴν αἱματηρὰν ἐπικράτησίν των διὰ 
τῆς σφαγῆς. 

Δικαιοῦμαι ὅθεν, φρονῶ, κατόπιν τούτων, νὰ κολα- 
κεύωμαι ὅτι εἰς τὴν δεινοτέραν ἱστορικὴν περίοδον τῆς Πα- 

τρίδος µας, δὲν ὑπήρξαμεν, ἐγὼ καὶ οἱ συνεργάται µου, 
μεταξὺ τῶν πλανηθέντων. 

Ἐν συνεχείᾳ ὁ κίνδυνος ἐγιγαντώθη καὶ αἱ µεταπε- 
λευθερωτικαὶ Κυβερνήσεις ἀντιμετώπισαν τὴν θύελλαν καὶ 
τὴν σφαγὴν τῆς Δεκεμβριανῆς κομμουνιστικῆς στάσεως 
τοῦ 1944 καὶ ἀντιμετωπίζουν ἔκτοτε τὸ εἰς διαδοχικὰς φά- 
σεις ἐφορμοῦν μετὰ λύσσης κατὰ τῆς καθῃμαγμένης καὶ 
κατερειπωμένης Χώρας µας, σλαυοκομμουνιστικὸν τέρας. 

Τί ἄρά γε πράττουσιν οἱ σημερινοὶ Κυβερνῆται περισ- 
σότερον, ἀφ᾽ ὅ,τι ἐπράξαμεν ἡμεῖς διὰ τῶν εἰς τὴν διά- 
θεσίν µας τότε γλίσχρων ὑλικῶν καὶ ἠθικῶν µέσων; ᾿Εὰν 
ὅμως ἠκούετο ἐγκαίρως ἡ προφητικὴ φωνή µας διὰ τὸν 
προβλεφθέντα ὑφ᾽ ἡμῶν κίνδυνον, ὁπόσαι καὶ ὁποῖαι δει- 
ναὶ εἰς αἷμα καὶ χρῆμα συμφοραὶ θὰ προελαμβάνοντο καὶ 
ὁποῖοι παντοῖοι κατὰ τῆς Πατρίδος µας ἐπικρεμάμενοι 
σήμερον κίνδυνοι θὰ ἀπεφεύγοντο ! 


Σύσκεψις μετὰ τῶν ἀντιπροσώπων τῶν Ἔθν. δυνάμεων 
τῆς. Χώρας τῆς 13-7-1943. 


Καθ’ ὅλην αὐτὴν τὴν πολυμερῆ καὶ πολύμορφον ὑπὲρ 
τοῦ Ἔθνους δρᾶσιν µου, ἐφρόντισα νὰ εὑρίσκωμαι εἰς ἐπα- 
φὴν πρὸς τὴν κοινὴν γνώμην διὰ τῶν κυριωτέρων ἐκπρο- 
σώπων της, ἐλέγχων κατὰ τὸν τρόπον τοῦτον ἐμαυτὸν καὶ 
τὰς ἐνεργείας µου καὶ ἅμα ἀντλῶν δυνάμεις καὶ κατευ- 
θύνσεις ἐκ τῆς τοιαύτης ἐπαφῆς. Ἡ κυριωτέρα τῶν τοιού- 
τῶν ἐπαφῶν ἔλαβε χώραν τὴν 13 Φεβρουαρίου 1943, εἰς 
τὸ Πολιτικὸν Γραφεῖον, ἐξ ἀφορμῆς τοῦ ὑπομνήματος τὸ 
ὁποῖον ὑπέβαλον εἰς ἐμὲ τότε οἱ νόμιμοι ἀντιπρόσωποι 
πασῶν τῶν ἐθνικῶν δυνάμεων τῆς Χώρας, ζητοῦντες ἔντο- 
νον τὴν ὑποστήριξιν τῶν ἑλληνικῶν συμφερόντων καὶ εἰδι- 
κώτερον ἐπὶ τοῦ ζητήματος τῆς ὁμηρίας καὶ τῶν ἐκτελέσεων. 

Τὰ διαμειφθέντα κατὰ τὴν σύσκεψιν ταύτην παρα- 
θέτω ἐνταῦθα ἐκ τῶν ἐστενογραφημένων πρακτικῶν ὑπὸ 
δύο στενογράφων τῆς Βουλῆς. 

Τὰ πρακτικὰ ταῦτα δημοσιευθέντα τότε εἰς εἰδικὸν 
φυλλάδιον ἐξώργισαν τοὺς Γερμανούς, ἕνεκα τῆς ἐν αὐτῷ 
περιλαμβανομένης ὡς ἄνω δριµείας διὰ τὸ ζήτημα τῆς 
ὁμηρίας, ἄνευ τῆς ἐγκρίσεώς των κατὰ τὰ διπλωματικὰ 
ἔθιμα, ἀπὸ 11 -1 - 43 (ἴδε σελ. 107) διαμαρτυρίας μου, ἐπὶ 
τοσοῦτον ὥστε κατέσχεσαν καὶ κατέστρεψαν ᾿ ὅλα τὰ ἀν- 
τίτυπα παρακωλύσαντες οὕτω τὴν εὐρεῖαν κυκλοφορίαν 
τῶν. Ἡ διαμαρτυρία µου δὲ αὕτη ἀπετέλεσεν ἕνα ἐπίσης 
τῶν λόγων τῆς ἀπὸ τῆς Κυβερνήσεως ἀπομακρύνσεώς μου. 

Εἰς τὴν σύσκεψιν ταύτην παρέστησαν ὁ ᾿Αρχιεπίσκο- 
πος ᾿Αθηνῶν καὶ πάσης Ἑλλάδος κ. Δαμασκηνός, ὁ Πρόε- 
δρος τοῦ Συμβουλίου ᾿Επικρατείας κ. Τριανταφυλλᾶκος, ὁ 
Πρόεδρος τοῦ ᾿Αρείου Πάγου κ. Κυριλλόπουλος, ὁ Πρόε- 
δρος τῆς ᾿Ακαδημίας ᾿Αθηνῶν Καθηγητὴς κ. Δοντᾶς, ὁ 
Πρύτανις τοῦ Πανεπιστημίου ᾿Αθηνῶν Καθηγητὴς κ. 'Ἔρ- 
ρῖκος Σκάσης, ὁ Πρόεδρος τοῦ ᾿Ελεγκτικοῦ Συνεδρίου κ. 
Σακελλίων, ὁ Πρόεδρος τοῦ Νομικοῦ Συμβουλίου κ. Κου- 
μάντος, ὁ Πρύτανις τοῦ Πολυτεχνείου κ. Θεοφανόπουλος, 
ὁ Πρύτανις τῆς "Ανωτάτης Σχολῆς Οἰκονομικῶν Ἔπιστη- 
μῶν κ. Φωτιᾶς, ὁ Πρόεδρος τοῦ Ἰατρικοῦ Συλλόγου ᾿Αττι- 
κοβοιωτίας κ. Καρζῆς, ὁ Πρόεδρος τοῦ Δικηγορικοῦ Συλ- 
λόγου ᾿Αθηνῶν κ. ᾿Αναστασόπουλος, ὁ Πρόεδρος τοῦ 
Ἐμπορικοῦ καὶ Βιομηχανικοῦ Συλλόγου ᾿Αθηνῶν κ. Που- 
λόπουλος, ὁ Πρόεδρος τοῦ Τεχνικοῦ ᾿Επιμελητηρίου τῆς 
Ἑλλάδος κ. Καρρᾶς, ὁ Πρόεδρος τοῦ Συνδέσμου Ἑλλή- 
νῶν Βιομηχάνων κ. Τερζάκης, ὁ Πρόεδρος τῆς Ἐθνικῆς 
Συνομοσπονδίας Ἐργατῶν Ἑλλάδος, ὁ ἐκπρόσωπος τοῦ 
Ἕλλην. Ἐρυθροῦ Σταυροῦ Καθηγητὴς Πανεπιστηµίου κ. 
Μουτούσης, ὁ Πρόεδρος τοῦ Ἐμπορικοῦ Συλλόγου ᾿Αθη- 
νῶν κ. Βασιλόπουλος, ὁ Πρόεδρος τοῦ Πανελληνίου ᾿Ο- 
δοντιατρικοῦ Συλλόγου κ. ᾿Αποστολίδης, ὁ Πρόεδρος τοῦ 
Πανελληνίου Φαρμακευτικοῦ Συλλόγου κ. Καραμερτζά: 
νης, ἐκπρόσωποι τῆς Ενώσεως Τραπεζῶν : ὁ Πρόεδρος 
αὐτῆς κ. Γ. Μερκούρης Διοικητὴς τῆς ᾿Εθνικῆς Τραπέζης 
καὶ ὁ Δικηγόρος κ. Μ. Πεσματζόγλου, ὁ ἐκπρόσωπος τῆς 

Ἑνώσεως Ἑλλήνων Χημικῶν κ. Νεῦρος, ὁ Πρόεδρος τοῦ 
Συμβολαιογραφικοῦ Συλλόγου ᾿Εφετείου ᾿Αθηνῶν καὶ Αἱ- 
γαίου κ. ᾿Αντωνόπουλος, ὁ Πρόεδρος τοῦ ᾿Οδοντιατρικοῦ 
"Συλλόγου ᾿Αθηνῶν κ. Καρέκλης, ὁ Πρόεδρος τοῦ Φαρμα- 
κευτικοῦ Συλλόγου ᾿Αθηνῶν κ. Τσιτσώνης, ὁ Πρόεδρος 
τοῦ Ἐργατικοῦ Κέντρου ᾿Αθηνῶν, ὁ Πρόεδρος τοῦ Ἴατρι- 
κοῦ Συλλόγου Πειραιῶς κ. Μαντούβαλος, ὁ Πρόεδρος 
τοῦ Φαρμακευτικοῦ Συλλόγου Πειραιῶς κ. Καλαϊτζᾶκος, 
ὁ Πρόεδρος τοῦ ᾿Εργατικοῦ Κέντρου Πειραιῶς, ὁ Πρόεδρος 
τοῦ Ἐπαγγελματικοῦ Επιμελητηρίου ᾿Αθηνῶν κ. Χαλκια- 
δάκης, ὁ Πρόεδρος τοῦ Ἰατρικοῦ Συλλόγου Καλλιθέας κ. 
Ρημαντώνης καὶ ὁ Πρόεδρος τοῦ ᾿Επαγγελματικοῦ Ἐπιμε- 
λητηρίου Πειραιῶς κ. Πετροπουλᾶκος. 

Μετὰ τὴν γενομένην ὀνομαστὶ διαπίστωσιν τῆς ταυ- 
τότητος τῶν παρόντων, ἀναλύων τὸν σκοπὸν τῆς συσκέ- 
ψεως, εἶπον τὰ ἑξῆς : 


«Μακαριώτατε, Κύριοι, 


Σᾶς παρεκάλεσα νὰ προσέλθητε εἰς τὴν σημερινὴν 
σύσκεψιν, κατόπιν τοῦ ὑπομνήματος τὸ ὁποῖον μοὶ ὑπε- 
βλήθη ἐκ μέρους ὅλων σας σχετικῶς μὲ τὸν ἐκ μέρους 
στρατιωτικῶν ᾿Αρχῶν Κατοχῆς τυφεκισμὸν ἀθώων θυμά- 
τῶν καὶ παραλαβὴν ὁμήρων ἐκ τοῦ πληθυσμοῦ τῆς χώρας. 

Τὸ ἔγγραφόν σας ἐκεῖνο τὸ ἔλαβον βεβαίως ὑπὸ σο- 
βαρὰν ἔποψιν καὶ τοῦ ἀπέδωσα τόσην σημασίαν, ὥστε 
ἠσθάνθην τὴν ἀνάγκην νὰ σᾶς προσκαλέσω διὰ νὰ συζη- 
τήσωμεν ἐπ᾽ αὐτοῦ. 

᾿Αντιπροσωπεύετε, Κύριοι, μεγίστην μερίδα τοῦ Ἑλ- 
ληνικοῦ λαοῦ καὶ εὑρίσκω δικαίαν τὴν ἔκφρασιν τῆς ζωη- 
ρᾶς ἀνησυχίας σας, τὴν ὁποίαν ἐν τῷ ὑπομνήματί σας 
διατυπώνετε διὰ τὴν τραγικὴν κατάστασιν ἥτις ἐδημιουρ- 
γήθη ἀπό τινος εἰς βάρος τῶν ἀθώων πληθυσμῶν τῆς χώ- 
ρας µας. Εὑρίσκω μάλιστα ὀλίγον καθυστερηµένην τὴν 
εὔλογον αὐτὴν διαμαρτυρίαν σας καὶ ἡμεῖς ὡς Κυβέρνη- 
σις θὰ εἴμεθα ἄξιοι τῆς ἐσχάτης περιφρονήσεως, ἐὰν ἀνε- 

μένομεν τὴν ὑποβολὴν τοῦ ὑπομνήματός σας διὰ νὰ συγ- 
κινηθῶμεν καὶ νὰ ἀγανακτήσωμεν ἐκ τοῦ τυφεκισμοῦ τό- 
σῶν ἀθώων θυμάτων καὶ ἐκ τῆς παραλαβῆς τόσων ὁμή- 
ρῶν ἐκ μέρους τῶν στρατευμάτων κατοχῆς. 

Τὸ ὑπόμνημά σας, ἔστω καὶ καθυστερημένον, μᾶς 
ἔπεισεν ὅτι ἀσφαλῶς διαβλέπομεν τὸ εἰλικρινὲς καὶ βαθύ- 
τερον αἴσθημα τοῦ Ἑλληνικοῦ λαοῦ καὶ ὅτι εὑρισκόμεθα 
ἐν τῇ ἀληθείᾳ ὅταν ἐξ ὀνόματός του ὁμιλοῦμεν, διαμαρ- 
τυρόμεθα, ἐπεμβαίνομεν καὶ διεκδικοῦμεν ἐντόνως τὰ δι- 
καιώματά του. 

Ἡ ἰδική σας διαμαρτυρία, ἡ ὁποία ἦλθεν εἰς ἐνίσχυ- 
σιν τῶν κυβερνητικῶν διαβημάτων καὶ τῶν ἀδιαλείπτων 
ἐνεργειῶν µας παρὰ ταῖς ᾿Αρχαῖς Κατοχῆς, ἐστηρίχθη ἐπὶ 
ἑνὸς καὶ μόνον τραγικοῦ τῷ ὄντι ἐπεισοδίου καὶ δι’ αὐτὸ 
ἐθεώρησα σκόπιμον νὰ σᾶς καλέσω καὶ νὰ σᾶς καταστήσω 
κοινωνοὺς μιᾶς σειρᾶς τραγικῶν γεγονότων, τὰ ὁποῖα πι- 
θανῶς ἀγνοεῖτε, καὶ τὰ ὁποῖα ἐπροκάλεσαν τὰς ἐντόνους 
διαμαρτυρίας µας καὶ ἀπησχόλησαν ὅλας τὰς σκέψεις µας 
κατὰ τὸ διάστηµα καθ᾽ ὃ κυβερνῶμεν τὴν χώραν. Θὰ σᾶς 
ἀναγνώσω ἓν τῶν ἐγγράφων, ποὺ ἀπεστείλαμεν ἐπὶ τοῦ 
θέματος αὐτοῦ. 

Ἔνταῦθα ἀνεγνώσθη ἡ ἐν τῇ σελ. 107 καταχωρηθεῖσα 
ἔντονος διαμαρτυρία τῆς Κυβερνήσεως ὑπ᾽ ἀριθ. Ε/63/!ν/8 
ἀπὸ 11-1-1943 διὰ τὴν ὁμηρίαν καὶ τὰς ἐκτελέσεις, μεθ᾽ ὃ 
ἐξηκολούθησα ὡς ἑξῆς : 

Δὲν θέλω νὰ σᾶς κουράσω μὲ τὴν ἀνάγνωσιν καὶ 
ἄλλων σχετικῶν ἐγγράφων, διότι τὸ τελευταῖον αὐτὸ εἶναι 
ἀρκετὸν νὰ σᾶς πείσῃ ὅτι ἡ Κυβέρνησις δὲν κατατρίβεται 
εἰς μικρὰ καὶ ἀνωφελῆ ἔργα καὶ δὲν ἀποβλέπει εἰς κομ- 
ματικὰς ἢ μικροπολιτικὰς ἐπιδιώξεις, ὅπως δὲν κατέχεται 
ἀπὸ τὸ ταπεινὸν αἴσθημα τῆς φιλαρχίας διὰ νὰ παραμένῃ 
εἰς τὴν θέσιν αὐτὴν εἰς τὴν ὁποίαν εἶναι ὑποχρεωμένη ν᾿ 
ἀντιμετωπίζῃ καθημερινῶς φυομένας ἀκάνθας καὶ ἐκκα- 
θαρίζῃ τριβόλους. 

Ἔχομεν συναίσθησιν τῆς ἀποστολῆς µας καὶ γενικῶς 

ἀντιμετωπίζομεν τὴν διεκδίκησιν τῶν ἱερωτάτων συμφε- 
ρόντων τοῦ Ἑλληνικοῦ Λαοῦ. 

Θὰ ἠδύνατό τις νὰ ὑποθέσῃ ἐν τούτοις ὅτι καὶ ἡ Κυ- 
βέρνησις ἔπραξε τὸ σιωπηρὸν καθῆκον ὅπερ καὶ ὑμεῖς ἐν 
τῇ εὐλόγῳ ἀδυναμίᾳ σας ἠθελήσατε νὰ πράξητε διὰ τοῦ 
ὑπομνήματός σας. Θὰ ἠδύνατο νὰ νομίζῃ κανεὶς ὅτι συνε- 
τάξαμεν καὶ ἡμεῖς τὸ ζωηρὸν ἔγγραφον τοῦ ὁποίου ἠκού- 
σατε πρὸ ὀλίγου τὸ κείμενον καὶ ἐπανεπαύθημεν ἐπὶ τῶν 
ἐντόνων ἐκφράσεων τοῦ γραπτοῦ λόγου. 

Ἡμεῖς, Κύριοι, αἰσθανόμεθα δικαίως μεγαλυτέραν 
εὐθύνην ἀπὸ σᾶς οἱ ὁποῖοι παραμένετε ἀφοσιωμένοι εἰς 
τὰ ἔργα σας καὶ οὐδενὸς ἀξιώματος ἐπωμίσθητε τὸ βάρος. 
Δὲν περιοριζόµεθα εἰς τὴν ἀνταλλαγὴν ἐγγράφων. Προ- 
χωροῦμεν ἔτι πλέον. Καὶ τὸ πλεῖστον μέρος τοῦ χρόνου. 
εἰς τὸ ὁποῖον καταναλίσκομεν ὅλας τὰς σωματικὰς καὶ 
πνευματικάς µας δυνάμεις, τὸ ἀφιερώνομεν εἰς τὴν ἐξυ- 
πηρέτησιν τῶν ἀγνώστων καὶ ἀθώων ἐκείνων πολιτῶν οἱ 
ὁποῖοι κατὰ τὴν τραγικὴν αὐτὴν περίοδον τοῦ Ἐθνικοῦ 
µας βίου πίπτουν θύματα καὶ ταλανίζονται ἀδίκως. 

Εἶναι μακρὸς ὁ κατάλογος τῶν πολιτῶν ἐκείνων 
ὁπὲρ τῶν ὁποίων ἀφιερώσαμεν σειρὰν ἐντόνων ἐνεργειῶν 
καὶ κρίνω σκόπιμον νὰ οᾶς ἀναφέρω τὰς κυριωτέρας ἐξ 
αὐτῶν. 

Οἱ ἀξιωματικοὶ τοῦ Ναυτικοῦ Πανᾶς καὶ Χριστόπου- 
λος καὶ ὁ Σμηναγὸς Καραγιάννης κατεδικάσθησαν εἰς 
θάνατον ὑπὸ τοῦ Γερμανικοῦ Στρατοδικείου καὶ κατόπιν 
ἐντόνου προσωπικοῦ µου διαβήματος παρὰ τῷ Πληρεξου- 
σίῳ τοῦ Ράϊχ ἀνεστάλη ἡ ἐκτέλεσις τῆς ποινῆς. 

Δύο ἀξιωματικοὶ τῆς ᾿Αστυνομίας τῶν Πόλεων συλ- 
ληφθέντες δι᾽ ἀντιγερμανικὰς ἐνεργείας ἀπελύθησαν κα- 
τόπιν προσωπικοῦ µου διαβήματος. 

Ὁ ὑπάλληλος τοῦ Ταχυδρομικοῦ Ταμιευτηρίου Πει- 
ραιῶς Γεώργιος Γαλιώτης κατεδικάσθη εἰς θάνατον καὶ 
τῇ ἐπεμβάσει µου δὲν ἐπεκυρώθη ἡ καταδικαστικὴ ἀπόφασις. 

Πρὸς ἀπόδειξιν ὅτι τὰ αἴτια τῶν ἀντιποίνων ὀφεί- 

λοντο εἰς τὰς ὑπὸ τῶν κομμουνιστῶν ἐφαρμοζομένας πρά- 
ξεις δολίας φθορᾶς, ἀνέφερον ἀκόμη τὰ ἑξῆς : 

«Τὴν Ίδην Δεκεμβρίου ἔλαβεν χώραν ἐπίθεσις ἀνταρ- 
τῶν ἐναντίον ἰταλικοῦ αὐτοκινήτου ἔξωθι τοῦ Λιδωρικίου, 
μὲ ἀποτέλεσμα τὸν φόνον 7 στρατιωτῶν, ἑνὸς καραμπινιέ- 
ρου, ἑνὸς Ἰταλοῦ ἰατροῦ, ἑνὸς “Ἕλληνος χωροφύλακος 
καὶ τὸν τραυματισμὸν ἑνὸς ἀξιωματικοῦ, 3 στρατιωτῶν 
καὶ ἑνὸς ἐνωμοτάρχου. Τὰ ἀντίποινα ὑπῆρξαν σκληρά. 
᾿Οκτὼ ἄτομα ἐξετελέσθησαν ἔξωθι τῆς πόλεως Λιδωρι- 
κίου καὶ δύο ἄτομα πλησίον τοῦ χωρίου ᾿Αμυγδαλιὰ ὅπου 
ἔλαβε χώραν ἡ ἐπίθεσις, 140 οἰκίαι δὲ τοῦ χωρίου ᾿Αμυγδα- 
λιὰ ἐνεπρήσθησαν καὶ ἐκάη ὁλόκληρον τὸ χωρίον Τολοφῶν 
Βιτρινίτσης. 

Μετὰ τὴν ἀπόπειραν ἀνατινάξεως τῆς γεφύρας Γου- 
μενίτσης ἐξετελέσθησαν 42 ἄτομα ὑπὸ τῶν Γερμανικῶν 
᾿Αρχῶν Θεσσαλονίκης λόγῳ ἀντιποίνων καὶ μετὰ τὴν 
ἀπόπειραν ἀνατινάξεως τοῦ προβολέως Σαλαμῖνος ἐξετε- 
λέσθησαν τρία ἄτομα, ἐπεβλήθησαν αὐστηραὶ κυρώσεις 
καὶ ἀνὰ ἄδωρον παρελαμβάνοντο εἴκοσι ἄτομα ὡς ὅμηροι. 


Μήπως πλανώμεθα; 


Εἶμαι βέβαιος κύριοι, ὅτι ἔχετε πλέον σαφῆ τὴν εἰκόνα 
τῆς τραγωδίας ἡ ὁποία ἐξελίσσεται ἐν μέσῳ ἡμῶν. Δὲν 
θὰ σᾶς κάμω τὴν προσβολὴν νὰ σᾶς θεωρήσω ὡς κατη- 
γόρους τῆς Κυβερνήσεως ἐπὶ ἀναλγησίᾳ καὶ ἀδιαφορίᾳ. 
Δὲν εἶναι δυνατὸν νὰ ὑπάρχουν Ἕλληνες ἀνάλγητοι καὶ 
ἀδιάφοροι πρὸ παρομοίων συμφορῶν τοῦ Γένους. Δύνα- 
σθε ὅμως νὰ δικαιολογήσητε κατόπιν τῶν ὅσων σᾶς εἶπον 
τὸ ἔντονον ὕφος τὸ ὁποῖον χρησιμοποιοῦμεν ἀπό τινος 
διὰ νὰ συστήσωμεν εἰς τὸν Λαὸν νὰ ἀσχολῆται ἠρέμως 
εἰς τὰ ἔργα του καὶ νὰ παύσῃ νὰ δίδῃ προσοχὴν εἰς ἐκεί- 
νους οἱ ὁποῖοι εἴτε μακρὰν τῆς Πατρίδος των εὑρισκόμε- 
νοι καὶ ἀγνοοῦντες τὰς συνθήκας τῆς σημερινῆς ζωῆς μας, 
εἴτε ἐνταῦθα παραμένοντες καὶ εἰς τὸ σκότος καὶ τὴν ἀνω- 

νυμίαν διαβιοῦντες, ὑποθάλπουν τὰς πράξεις ἐκείνας αἱ 
ὁποῖαι προκαλοῦν τὰ σκληρὰ καὶ ἀπάνθρωπα ἀντίποινα. 
Ἡ παρουσία σας θέλω νὰ ἀποβῇ καὶ εἰς ἐμὲ χρήσιμος. 
Θέλω ν᾽ ἀκούσω ἀπὸ τὰ χείλη σας ἐὰν πλανῶμαι, προσ- 
παθῶν νὰ συγκρατήσω τὸν λαὸν εἰς ἡσυχίαν καὶ τάξιν ἢ 
ἐὰν ἀντιθέτως πρέπει νὰ ἀδιαφορήσω εἰς τὰ ἀντίποινα 
καὶ τὰς φοβερὰς κυρώσεις καὶ νὰ ἀφήσω ἐλεύθερον τὸν 
λαὸν καὶ νὰ τὸν ὑποθάλψω ἀκόμη νὰ ἐξεγείρηται διὰ παν- 
τὸς μέσου ἐναντίον ἐκείνων οἱ ὁποῖοι κατέχουν σήμερον 
τὴν Χώραν µας. Θὰ ἐπεθύμουν νὰ ὁμιλήσητε ὡς Ἕλληνες 
πρὸς “Ἕλληνα καὶ νὰ μοῦ ὑποδείξητε ποία εἶναι ἡ ἀληθὴς 
ὁδὸς τὴν ὁποίαν πρέπει νὰ ἀκολουθήσω. 

Τὸ τελευταῖον διάγγελμά μου πρὸς τὸν Ἑλληνικὸν 
Λαὸν ὑπῆρξε κατὰ τὴν γνώμην μου μία πρᾶξις μεγάλης 
ἱστορικῆς σημασίας. ᾿Αντιθέτως ἀπὸ ὅ,τι δύναται νὰ πι- 
στεύῃ ἡ ἐλαφρότης μερικῶν ἀτόμων, ὅτι δηλαδὴ εἶναι δυ- 
νατὸν “Ἕλληνες ἔχοντες εἰς τὰς φλέβας των τὸ αἷμα τῶν 
ἡρώων ἐκείνων οἱ ὁποῖοι διέσωσαν τὸ γένος καὶ ἐξησφά- 
λισαν τὴν ἐλευθερίαν εἰς τὴν Πατρίδα, ὅτι εἶναι δυνατὸν 
ἀπὸ φιλόδοξον φιλαρχίαν ὁρμώμενοι, νὰ κατεργάζωνται 
ἕνα ἀπεχθῆ ζυγὸν διὰ τὴν Ἑλλάδα, εἴτε σήμερον εἴτε 
αὔριον, πιστεύω ὅτι δὲν ὑπάρχει Ἕλλην ὁ ὁποῖος νὰ ἐπι- 
θυμῇ νὰ κληροδοτήσῃ εἰς τὴν πατρίδα του δουλείαν καὶ 
ζυγόν. “Όπως δὲν ὑπάρχῃ Ἕλλην ὁ ὁποῖος νὰ μὴν εἶναι 
ἕτοιμος νὰ προσφέρῃ τὸν ἑαυτόν του ὁλοκαύτωμα διὰ τὴν 
ἐλευθερίαν καὶ ἀνεξαρτησίαν τῆς Πατρίδος. 

Εἰς αὐτὸ τὸ σημεῖον ἐπιθυμῶ ν᾽ ἀκούσω τὰς γνώ- 
μας σας. 

Αἱ προσπάθειαί µας εἶναι σαφεῖς. Ἐπιθυμοῦμεν νὰ 
ἐξασφαλίσωμεν τὴν ἐλευθερίαν καὶ τὴν ἀνεξαρτησίαν τῆς 
Πατρίδος µας μὲ τὰ εἰρηνικὰ μέσα τὰ ὁποῖα ἔχομεν εἰς 
τὴν διάθεσίν μας. Ἐὰν ὁ δρόμος τὸν ὁποῖον ἀκολουθοῦ- 
μεν δὲν εἶναι καλὸς καὶ εἶναι καλύτερος ὁ δρόμος τὸν 
ὁποῖον ἀκολουθοῦν οἱ προκαλοῦντες τὰ φοβερὰ καὶ ἀπάν- 

θρῶπα ἀντίποινα, τότε σηµαίνει ὅτι ἡμεῖς πλανώμεθα καὶ 
ὅτι δὲν ἐξυπηρετοῦμεν τὴν Πατρίδα. 
Θὰ σᾶς ἤμην ὑπόχρεως ἐὰν μοῦ ἐκφράσητε ἐλευθέρως 
τὰς γνώμας σας, ἀρχὴν ποιουμένου τοῦ Μακαριωτάτου». 
Παρατίθεται ἐνταῦθα ἡ ῬΗΞΉΝΗΝ ἐκ τῶν πρακτικῶν 
ὡς διεξήχθη : 


Ὁ Μακαριώτατος ᾿Αρχιεπίσκοπος : «Δὲν νομίζω 
ὅτι ἀναμένετε ἀπὸ ἡμᾶς νὰ ἀκούσητε τὴν κρίσιν μας διὰ 
τὰς πράξεις σας ὡς Κυβερνήσις καὶ διὰ τὸ καθῆκον σας 
πρὸς τὰς ᾿Αρχὰς Κατοχῆς. Ἡμεῖς διεμαρτυρήθημεν διὰ 
τὸν τυφεκισμὸν ἀθώων ἀνθρώπων. "Αν ἐπρόκειτο περὶ ἐνό- 
χων τὸ ἔργον θὰ ἦτο ἁπλοῦν. 

᾿Απευθυνθέντες πρὸς τὴν Κυβέρνησιν δὲν ἠθελήσαμεν 
ἐπ᾽ οὐδενὶ λόγῳ νὰ ἐπιρρίψωμεν μομφήν τινα πρὸς αὐτήν. 
᾽Απλῶς οἱ ὑποβαλόντες τὸ ὑπόμνημα ἠθέλησαν νὰ διερ- 
μηνεύσουν τὸν πόνον τῶν καὶ τὸ αἴσθημα τὸ ὁποῖον κα- 
τακλύζει τὴν ψυχήν των κατὰ τὴν ἐποχὴν αὐτήν. Αὐτὴν 
τὴν ἔννοιαν ἔχει τὸ ὑπόμνημα καὶ δὲν βλέπω ποῦ καὶ πῶς 
διεµορφώθη ἡ ὑποψία ὅτι ἧτο δυνατὸν νὰ ἀποδοθῇ ἡ εὖ- 
θύνη εἰς τὴν Κυβέρνησιν ἡ ὁποία ἀσφαλῶς θὰ προβῇ εἰς 
τὰς καταλλήλους ἐνεργείας πρὸς τὰς ᾿Αρχὰς Κατοχῆς. 

Δὲν ὑπάρχει οὐδεμία ἀμφιβολία ὅτι ἡ Κυβέρνησις θὰ 
πράξῃ τὸ καθῆκον της, ὅπως τὸ ἔπραξε μέχρι τοῦδε, καὶ 
εἰς τὴν περίστασιν αὐτήν. Ἡμεῖς ἠθελήσαμεν νὰ ἔλθωμεν 
συνήγοροι καὶ συμπαραστάται καὶ νὰ εἴπωμεν: Κύριε 
Πρόεδρε, ἔχετε ὑπ᾽ ὄψει σας ὅτι εἰς τὰς ἐνεργείας σας 
ἔχετε σύσσωμον τὸν Ἑλληνικὸν λαὸν καὶ μαζύ σας εἶναι 
ἡ Ἑλληνικὴ ψυχὴ ὅταν πρόκειται νὰ διαχειρισθῆτε ζητή- 
ματα τοιαύτης φύσεως. 


Πρωθυπουργός: Παντὸς Ἕλληνος ἡ ψυχὴ πάσχει 
ὅταν βλέπῃ τοιαῦτα πράγματα. ᾿Αλλὰ τὸ ζήτημα κυρίως 
εἶναι τοῦτο: Ποίαν στάσιν πρέπει νὰ τηρήσῃ ἡ Κυβέρνη- 
σις ἂν ἐξακολουθήσουν τὰ σαμποτὰζ καὶ ἡ δρᾶσις τῶν 
ἀνταρτῶν. Ἡ ὕπαιθρος πάσχει ἐξ αἰτίας τῶν ἀνταρτῶν 


-- 130 -- 


᾿οἱ ὁποῖοι πλὴν ἑξαιρέσεων δὲν εἶναί τίποτε ἄλλο παρὰ 
ληστρικαὶ ἀναρχικαὶ συμμορίαι. 

ι Ἔπ᾽ αὐτοῦ ζητῶ τὴν γνώμην σας. Πρέπει νὰ ἀφήσω- 
μεν ἐλευθέρους τοὺς ἀντάρτας νὰ δροῦν ἢ νὰ διαφωτίσω- 
μεν τὸν Ἑλληνικὸν λαὸν ὅτι ἡ ὕπαιθρος πρέπει νὰ μείνῃ 
"ἥσυχος καὶ πειθαρχική: ᾿Εγὼ εἶμαι ἰατρὸς καὶ σκέπτομαι 
διαφοροτρόπως. “Ὅταν πρόκειται νὰ θεραπεύσωμεν ἕνα 
νόσημα θὰ ἀναζητήσωμεν τὸ αἴτιον τῆς ἀσθενείας καὶ θὰ 
εὕῤωμεν κατὰ ποῖον τρόπον πρέπει νὰ προφυλαχθῶμεν. 
Ἔπ᾽ αὐτοῦ θὰ ἐπεθύμουν νὰ ἔχω τὴν γνώμην σας. Περὶ 
τοῦ ποία πρέπει νὰ εἶναι ἡ στάσις τῆς Κυβερνήσεως. 


Ὁ Πρόεδρος τοῦ ᾿Εργατικοῦ Κέντρου Πειραιῶς : 
Θὰ ἠθέλαμεν νὰ ἀκούσωμεν τοὺς ἀντιπροσώπους τῶν 
Πνευματικῶν Ἱδρυμάτων διότι ἐδῶ πρόκειται περὶ μιᾶς 
ἀποφάσεως ποὺ ἀφορᾷ τὴν ἐθνικὴν ὑπόστασιν, ἀφορᾷ τὸν 
λαὸν τῆς Ἑλλάδος καὶ δὲν θὰ πρέπει νὰ ἔλθουν εἰς τὴν 
προκειμένην περίπτωσιν πρωτοπόροι οἱ ἐργάται ὅπως καὶ 
ἐν πολέμῳ. Πιστεύω ὅτι εἰς τὰς σκέψεις πρέπει νὰ εἶσθε 
πρῶτοι καὶ νὰ εἶσθε βέβαιοι ὅτι ἡμεῖς δὲν θὰ ὑστερήσω- 
μεν εἰς τὰς ἀντιλήψεις μας. Εἶναι ἱστορικαὶ στιγμαὶ αὐταί. 
Θὰ ἐπεθύμουν ὡς ἐκπρόσωπος τῆς ᾿Εργατοὐπαλληλικῆς 
τάξεως, νὰ ἀκουσθοῦν αἱ γνῶμαι τῶν ἐκπροσώπων τῶν 
Πνευματικῶν Ἱδρυμάτων. 


Δοντᾶς : (Πρόεδρος τῆς ᾿Ακαδημίας). Θὰ φέρω καὶ 
ἐγὼ ἕνα παράδειγµα ἀσθενοῦς. Ἔχομεν μίαν ἀσθενῆ γυ- 
ναῖκα ἡ ὁποία πάσχει ἀπὸ τρία βαρύτατα νοσήματα καὶ 
ὑπάρχει κίνδυνος ἐξ αἰτίας αὐτῶν τῶν νοσημάτων νὰ ἀπο- 
θάνῃ, εὑρέθη δὲ εἷς ἰατρὸς ὁ ὁποῖος τῆς ἔδωσεν ἓν φάρ- 
µακον τὸ ὁποῖον εἶναι πολὺ πικρόν. Αὐτὸ τὸ φάρμακον 
φέρει αἱμορραγίαν καὶ πόνους, ἀλλ᾽ εἶναι τὸ μόνον φάρ- 
µακον τὸ ὁποῖον ἐλπίζομεν νὰ τὴν σώσῃ ἀπὸ τὸν θάνα- 
τον. Καὶ τώρα ἐρχόμεθα ἡμεῖς καὶ λέγομεν νὰ σταματήσῃ 
τὸ φάρμακον αὐτὸ τὸ ὁποῖον ὅμως πρέπει νὰ τὸ ἀντικατα- 
στήσωμεν μὲ ἄλλην θεραπείαν. "Ἔχομεν ἄλλην θεραπείαν ; 

Πρόεδρος τῆς Κυβερνήσεως: ᾿Εγὼ ἔθεσατὸ ζήτημα 
ἂν καλῶς πράττῃ ἡ Κυβέρνησις, 

Δοντᾶς: Κύριε Πρόεδρε, ἐκ τῆς ὑπευθύνου θέσεώς 
σας κατέχετε ὅλα τὰ στοιχεῖα τὰ ὁποῖα σᾶς ἐπιτρέπουν 
καλλιτέραν διάγνωσιν διὰ τὴν ἐφαρμογὴν τῶν σωτηρίων 
μεθόδων. Πιστεύομεν ἀνεπιφυλάκτως εἰς τὸν πατριωτισμόν 
σας καὶ θὰ σᾶς ἐνισχύσωμεν ἐν πάσῃ εἰλικρινείᾳ προκει- 
μένου νὰ ἐξεύρητε τὸν τρόπον τῆς σωτηρίας τῆς Πατρίδος. 

᾿Αντωνόπουλος : Νομίζω ὅτι ἀλλοῦ κεῖται τὸ ζήτημα. 
Πρέπει νὰ ἐξετασθῇ ποία εἶναι ἡ ψυχολογία τοῦ Ἑλληνι- 
κοῦ λαοῦ. Νομίζω ὅτι αὐτὸ εἶναι τὸ θέμα. Καὶ νομίζω ἀπ" 
ὅ,τι ἀντιλαμβάνομαι, ὅτι κανεὶς δὲν τολμᾶ νὰ ἀντιταχθῇ. 

Πρόεδρος τῆς Κυβερνήσεως: ᾿Εγὼ εἶχον τὸ θάρ- 
ρος καὶ νὰ γράψω, διότι αὐτὸ εἶναι τὸ συμφέρον τοῦ τό- 
που µας. 

᾿Αντωνόπουλος : Τὸ εἴπατε πράγματι εἰς τὸ διάγ- 
γελμά σας καὶ θὰ μοῦ ἐπιτρέψητε νὰ σᾶς συγχαρῶ διὰ 
τὸν πατριωτικώτατον παλμὸν ποὺ διέπνεε τὸν λόγον σας 
ἐκεῖνον. 

Πρόεδρος τοῦ Ἐργατικοῦ Κέντρου Πειραιῶς : 
Ἤθελα νὰ ὑποβάλω ἕνα ἐρώτημα εἰς τὸν κ. Δοντᾶν. 
Ἔφερε τὸ παράδειγµα μιᾶς ἀσθενοῦς. 

Πρόεδρος τῆς Κυβερνήσεως: ᾿Εδῶ πρόκειται περὶ 
νοσήματος ἐπιδημικοῦ, ὅπως εἶναι ὁ ἐξανθηματικὸς τύφος, 
δηλαδὴ τοῦ ὁμαδικοῦ παραληρήµατος. 

Πρόεδρος τοῦ Ἐργατικοῦ Κέντρου Πειραιῶς : Δί- 
δομεν τὸ φάρμακον εἰς τὴν ἀσθενῆ καὶ δὲν θέλει νὰ τὸ 
πάρῃ. Πρέπει ὅμως νὰ τὸ πάρῃ χάριν τῆς ζωῆς της. 

Ἑρρῖκος Σκάσης. (Πρύτανις τοῦ Πανεπιστηµίου) : 
Νομίζω ὅτι τὸ ζήτημα εἶναι πολὺ λεπτὸν καὶ πρέπει νὰ τὸ 
ἀντιμετωπίσωμεν μὲ μεγάλην διπλωματίαν, διότι μᾶλλον 
βλάπτουν τὰ ζητήματα τιθέμενα οὕτω. Καὶ διὰ τοῦτο μᾶλ- 
λον θὰ ἔπρεπε νὰ μὴ συζητῶνται τοιαῦτα θέματα εἰς 
εὐρὺν κύκλον διότι πιθανὸν εἶναι νὰ βλάψουν. Πάντως 
κύριε Πρόεδρε, τὸ πρόβλημα τοῦτο τὸ διαχειρίζεσθε ὑπευ- 

θύνως καὶ εἴμεθα εἰς τὸ πλευρόν σας διὰ νὰ φέρετε εἰς 
πέρας τὸν ἱερὸν σκοπὸν ὑπὲρ τοῦ ὁποίου ἀγωνίζεσθε. 

Ὁ ἐκπρόσωπος τοῦ Ἐρυθροῦ Σταυροῦ καθηγητὴς κ. 
Μουτούσης: Ἐγὼ νομίζω ὅτι ἔπρεπε νὰ γίνῃ ἕνα διάβη- 
μα, ἀφοῦ ὅμως λάβωμεν ὑπ᾽ ὄψιν τὸ ἀποτέλεσμα τὸ ὁποῖον 
πρέπει νὰ φέρῃ τὸ διάβημα αὐτό. Θὰ εἶναι ἱκανὸν τὸ διά- 
βηµα νὰ πείσῃ τὸν Ἑλληνικὸν Λαόν ; Πρέπει νὰ ὁμολο- 
γήσῃ κανεὶς ὅτι ὅλαι αἱ προσπάθειαι τῆς Κυβερνήσεως 
ὑπῆρξαν πατριωτικαὶ καὶ ἐπεδίωκον αὐτὸν ἀκριβῶς τὸν 
σκοπὸν τοῦ νὰ πεισθῇ ὁ Ἑλληνικὸς λαὸς ὅτι πρέπει νὰ 
μένῃ ἥσυχος, ὅτι δὲν πρέπει νὰ δημιουργηθῇ ἓν μέτωπον 
ἐσωτερικόν. 

"Αν ἐπρόκειτο νὰ ἐπέλθῃ ἓν ἀποτέλεσμα, αὐτὸ τὰ. 
ἀποτέλεσμα μόνον ἡ Κυβέρνησις θὰ ἠδύνατο νὰ τὸ ἐπιφέρῃ. 

Ἐγὼ εἶμαι πρόθυμος νὰ ὑποστῶ οἰανδήποτε θυσίαν, 
καὶ τυφεκισμὸν ἀκόμη, ἀρκεῖ νὰ δυνηθῶ νὰ φέρω ἓν ἀπο- 
τέλεσμα ὑπὲρ τοῦ πάσχοντος Ἑλληνικοῦ λαοῦ. 

Γεώργιος Μερκούρης (Διοικητὴς τῆς ᾿Εθνικῆς Τρα- 
πέζης, Πρόεδρος τῆς Ἑνώσεως Τραπεζῶν) τ 

"Ἔκ τῆς γενομένης συζητήσεως ἀντιλαμβάνομαι ὅτι 
ἐνώπιον ἡμῶν τίθεται ὁλόκληρον τὸ Ἑλληνικὸν ζήτημα. 
Νομίζω ὅμως ὅτι αἱ περιστάσεις δὲν ἐπιτρέπουν νὰ ἐξετα- 
σθῇ τοῦτο, λόγῳ τῆς σοβαρότητός του, τόσον προχείρως 
ὑφ᾽ ἡμῶν, καθόσον καὶ ἀπροετοίμαστοι πρὸς τοῦτο εἴμεθα 
καὶ ἐλλείπουν ἀπὸ ἡμᾶς τὰ στοιχειώδη ἀπαραίτητα στοι- 
χεῖα πρὸς τοῦτο. 

Ἔν τούτοις φρονῶ ὅτι καθῆκον ἡμῶν πάντων εἶναι νὰ 
ὑποβοηθήσωμεν τὸ ἔργον τῆς Κυβερνήσεως, τὸ ἀποβλέπον 
εἰς τὴν συγκράτησιν καὶ πρόληψιν ὀξυτήτων αἵτινες δύ- 
νανται νὰ φέρωσι τὴν χώραν πρὸς μεγαλειτέρας ἀνώμα- 
λίας. Ἔχομεν καθῆκον ὅλοι νὰ συνδράμωμεν τὴν Κυβέρ- 
νησιν εἰς τὸ νὰ ἐπιβάλῃ νομιμοφροσύνην. 

Νομίζω δὲ ὅτι εἶναι καθῆκον ἡμῶν νὰ συγκρατήσω- 
μεν τὴν ἡσυχίαν καὶ τὴν τάξιν ἐν τῇ χώρᾳ πρὸς βελτίω- 
σιν τῶν βιωτικῶν συνθηκῶν τοῦ ἀτυχοῦς τούτου λαοῦ, 

καθόσον δι’ ἡμᾶς τοὺς ἐναπομείναντας ἐνταῦθα ἐπιβάλ-, 
λεται πρωτίστως νὰ διατηρήσωμεν ὑψηλὰ τὸ ἐθνικὸν φρό- 
νηµα, παραλλήλως ὅμως πρὸς τὴν διατήρησιν τῆς φυλῆς. 
Ταῦτα δὲ μόνον διὰ τῆς ἡσυχίας καὶ τῆς νομιμοφροσύνης 
δύνανται νὰ ἐπιτευχθῶσίν. 

Φρονῶ καὶ ἐγὼ ὅτι τὰ πρὸ ἡμῶν τεθέντα᾽ θέματα κατὰ 
τὴν σημερινὴν συνάντησιν χρήζουν μεγάλης προσοχῆς καὶ 
περισκέψεως, δὲν δύνανται δὲ νὰ συζητηθῶσι καὶ νὰ κα- 
ταλήξωμεν εἰς ἀπόλυτα συμπεράσματα ὑπὸ τὰς παρού- 
σας περιστάσεις, νομίζω ὅμως ἐπίσης ὅτι πρέπει νὰ μὴ, 
ἀφήσωμεν τὸν Ἑλληνικὸν ᾿Λαὸν ἀπολύτως ἀδιαφώτιστον 
καὶ νὰ μὴν ὑποδείξωμεν εἰς αὐτὸν ὅτι πρέπει νὰ εἶναι ἐπι- 
φυλακτικὸς ἔναντι διαφόρων ἀνατρεπτικῶν στοιχείων τὰ 
ὁποῖα ἐπιδιώκουν συστηματικῶς νὰ περιπλέκουν καὶ νὰ 
διαταράσσουν τὴν ἡσυχίαν τοῦ Ἑλληνικοῦ Λαοῦ. 

Πρέπει νὰ καταβάλωμεν πᾶσαν δυνατὴν προσπάθειαν 
πρὸς διατήρησιν ἐν τῇ χώρᾳ τῆς ἡσυχίας καὶ τῆς τάξεως 
ἵνα οὕτω δυνηθῇ ἡ Κυβέρνησις ἀπερίσπαστος νὰ ἀντιµε: 
τωπίσῃ τὰ μεγάλα προβλήματα τῆς Χώρας. Οὕτω σκε- 
πτόμενοι καὶ πράττοντες, ἐστὲ βέβαιοι ὅτι βελτιώνομεν 
κατὰ πολὺ τὴν θέσιν τῆς Ἑλλάδος καὶ ἐξασφαλίζομεν 
ἀπολύτως τὴν ἐθνικὴν αὐτῆς ὑπόστασιν. Λέγων ταῦτα 
ἔχω ὑπ’ ὄψει μου Κύριε Πρόεδρε τῆς Κυβερνήσεως, τὰς 
προσφάτως γενομένας ὑφ᾽ ὑμῶν δηλώσεις. Ἔπ᾽ αὐτῶν 
θὰ πρέπει νὰ γίνῃ καὶ εὐρυτέρα συζήτησις καὶ γενικωτέρα 
διαφώτισις. 

Πρόεδρος τῆς Κυβερνήσεως: Πάντως ἔχω ἐπισή- 
μους δηλώσεις ὅτι ἡ Ἑλλὰς δὲν πρόκειται νὰ θιχθῇ εἰς 
περίπτωσιν νίκης τοῦ ἄξονος, δὲν γνωρίζω ὅμως ποία 
θὰ εἶναι ἡ τύχη τῆς Ἑλλάδος ἐν περιπτώσει νίκης τῆς 
Ῥωσσίας, διότι ἂς μὴ ἀπατώμεθα τὸ ζήτημα ἐκεῖ ἔχει πε- 
ριέλθει. 

Γεώργιος Μερκούρης : Κύριε Πρόεδρε, ἔχω τὴν γνώ- 
μην ὅτι ἡ σημερινή, πρωτοβουλίᾳ ὑμῶν, συνάντησις ἐν- 
ταῦθα ἔδει νὰ ἔχῃ ὥς σκοπὸν μόνον τὸ νὰ ἀκούσωμεν 

τὴν ἀπάντησιν ἐπὶ τοῦ γενομένου ὑφ᾽ ἡμῶν διαβήµατος. 
Δὲν εἶναι παράδοξον πῶς ἡ συζήτησις ἔφερεν ἐπὶ τάπη- 
τος ὁλόκληρον τὸ ἑλληνικὸν ζήτημα, καθόσον τοῦτο εἶναι 
συναφὲς μὲ τὰ ἀνακοινωθέντα. Νομίζω ὅμως ὅτι πρέπει 
νὰ περιορίσωμεν τὴν συζήτησιν εἰς τὰ λεχθέντα διότι, ὑπὸ 
τὰς συνθήκας ποὺ εὑρισκόμεθα καὶ τῆς ἐλλείψεως στοι- 
χείων ἀπαραιτήτων, δὲν δυνάμεθα νὰ καταλήξωμεν εἰς 
ὡρισμένα συμπεράσματα, ὡς εἶπον καὶ ἐν τῇ ἀρχῇ τῆς 
ὁμιλίας µου καὶ νὰ περιορισθῶμεν εἰς τὸ νὰ ἐκφράσωμεν 
τὴν εὐχὴν νὰ ἐξακολουθήσῃ ἡ Κυβέρνησις τὸ ἔργον της 
τὸ ἐθνωφελές, τῆς προσπαθείας τῆς περισώσεως καὶ τῆς 
ἀμβλύνσεως τῶν δεινῶν τὰ ὁποῖα ἔχει ἐπισωρεύσει ἐπὶ 
τῆς χώρας ἡ ἐθνικὴ καταστροφή. 

Ὑποβάλλω ὅθεν τὴν γνώμην νὰ τερματίσωμεν ἐδῶ 
τὴν συζήτησίν μας, νὰ Σᾶς εὐχαριστήσωμεν θερμῶς, Κύ- 
ριε Πρόεδρε, δι᾽ ὅσα ἐπράξατε ὑπὲρ τοῦ Ἑλληνικοῦ λαοῦ, 
νὰ Σᾶς παρακαλέσωμεν νὰ συνεχίσετε τὸ ἔργον Σας καὶ 
νὰ ἐκφράσωμεν τὴν εὐχὴν νὰ διέλθωμεν τὸ διάστημα 
τῆς κατοχῆς ἐν ἡσυχίᾳ καὶ νομιμοφροσύνῃ διότι, ἂς μὴ 
λησμονῶμεν ὅτι πλὴν τοῦ πατριωτικοῦ συναισθήματος, 
ὑπάρχουν ἀτυχῶς καὶ ἄλλα κίνητρα τὰ ὁποῖα ὠθοῦν 
πρὸς διαφόρους ἀταξίας αἵτινες δυσχεραίνουσι τὸ βαρὺ 
ἔργον τῆς ἐργασίας καὶ τῆς περισυλλογῆς. 

Μ. Πεσμαζόγλου, τῆς Ενώσεως Τραπεζῶν : Ἤθελα 
νὰ σᾶς εἴπω ὀλίγας λέξεις αἱ ὁποῖαι νομίζω ὅτι θὰ θέσωσι 
τὸ ζήτημα εἰς τὴν θέσιν του. Τὸ ὑπόμνημα τὸ ὁποῖον σᾶς 
ὑπεβλήθη εἶναι ἕνα ὑπόμνημα τὸ ὁποῖον συνετάχθη ἔπειτα 
ἀπὸ πολὺ ὅριμον σκέψιν καὶ ἔπειτα ἀπὸ ἐπανειλημμένας 
συσκέψεις τὰς ὁποίας εἴχομεν οἱ ἀντιπρόσωποι ὅλων τῶν 
ὀργανώσεων. "Αν δὲν μὲ ἀπατᾶ ἡ μνήμη µου, εἰς τὰς 15 
᾿Ιανουαρίου 1943 ὁ κ. Καρζῆς εἶχε τὴν καλωσύνην νὰ μᾶς 
καλέσῃ διὰ νὰ συζητήσωμεν ἐπ᾿ αὐτοῦ τοῦ ζητήματος. 
Ἠμπορεῖ νὰ σφάλωμεν κ. Πρόεδρε, εἶναι δυνατὸν ὅτι 
ἕνας ἄνθρωπος ὅταν φθάσῃ εἰς τὸ σημεῖον τῆς ἀπελπισίας 
εἰς τὸ ὁποῖον ἔχει φθάσει ὁ Ἕλλην, νὰ σκέπτεται καὶ νὰ 

κάμνῃ αὐτὰ τὰ πράγματα. Αὐτὰ εἶναι ζητήματα πολιτικὰ 
τὰ ὁποῖα σεῖς ὡς Πρόεδρος τῆς Κυβερνήσεσεως εἶσθε ὅ 
μόνος ἐνδεδειγμένος νὰ κρίνητε καὶ νὰ κάμητε τοῦτο ἢ 
ἐκεῖνο. 

Καραμάνος : Κύριε Πρόεδρε, ἂν ἀντελήφθην καλῶς, 
σεῖς δὲν ἐθέσατε τὸ ζήτημα ἂν πρέπει νὰ κάμωμεν καμ- 
μίαν ἐνέργειαν πρὸς ἀποκήρυξιν. Σεῖς ἐθέσατε τὸ ζήτημα 
ἂν πρέπει νὰ ἐνισχύσωμεν τὸ ἔργον τῆς Κυβερνήσεως. 

Πρόεδρος τῆς Κυβερνήσεως : Αν ἡ Κυβέρνησις ἀκο- 
λουθεῖ τὸν καλὸν δρόμον. 

Μακαριώτατος ᾿Αρχιεπίσκοπος: Πᾶσα ἐνέργεια 
ἑκάστου ἐκ τῶν παρισταμένων ἐνταῦθα ἔχει σημασίαν 
ἐφ᾽ ὅσον ἡ τάξις τὴν ὁποίαν ἀντιπροσωπεύει θὰ εἶναι σύμ- 
Φωνος πρὸς τὴν ἐνέργειαν ταύτην. 

᾿Αναστασόπουλος : Συμφωνῶ πρὸς τὸν κ. Μερκού- 
ρην ὁ ὁποῖος τόσον βαθέως εἰσέδυσεν εἰς τὸ ζήτημα καὶ 
εἶπεν ὅτι στερούμεθα στοιχείων διὰ νὰ κρίνωμεν τὸ ζήτημα. 

Χειρισθῆτε τὸ ζήτημα σεῖς μὲ τὰ στοιχεῖα τὰ ὁποῖα 
κατέχετε, μὲ τὸ κῦρος, μὲ τὴν δεξιότητα, μὲ τὴν κατοχὴν 
τῶν γεγονότων. Ἡμεῖς σᾶς ἐνισχύομεν, εἴμεθα πλησιέ- 
στερα εἰς τὴν ψυχήν σας, εἰς τὰς σκέψεις σας, Σεῖς νὰ προ- 
χωρήσητε ἄνευ ἐπιφυλάξεων μὲ τὴν ἔκδηλον ὑποστήριξιν 
τῆς κοινῆς γνώμης. 

Πουλόπουλος : Ἡ θέσις τῆς Κυβερνήσεως εἶναι ἀκαν- 
θώδης καὶ τὸ ἀναγνωρίζομεν καὶ αὐτὴ ἡ ἐπίγνωσις μᾶς 
ἔκαμε νὰ σᾶς ὑποβάλωμεν τὸ ὑπόμνημα διὰ νὰ σᾶς τονώ- 
σωμεν εἰς τὰς προσπαθείας σας, διότι ἀναγνωρίζομεν ὅτι 
ἡ θέσις σας εἶναι ἀκανθώδης. Εἶναι φυσικὸν ὅτι εἰς τὰς 
δυσκόλους αὐτὰς στιγμὰς πρέπει πάντοτε νὰ εὑρίσκηται 
κἄποιος ὁ ὁποῖος νὰ γίνεται ὁλοκαύτωμα καὶ νὰ ἀναλί- 
σκεται χάριν τοῦ Ἔθνικοῦ συμφέροντος. 

Τὸ ζήτημα εἶναι ζήτημα ἱστορικῆς ἐνεργείας τὸ ὁποῖον 
δὲν δυνάμεθα νὰ παρακολουθήσωμεν. Ἡ Κυβέρνησις εἷ- 
ναι ἐκείνη ἡ ὁποία θὰ πολεμήσῃ διπλωματικῶς, ἐπιμόνως, 
διὰ παρακλήσεων καὶ δι’ ἄλλων µέσων καὶ ἂν ἀκόμη, ὅπως 

ἑκάματε νύξιν καὶ εἴπατε ὅτι ἡ θέσις τῆς Κυβερνήσεως 
καθίσταται προβληματική. ᾿Ακριβῶς αὐτὸς εἶναι ὁ ἱστορι- 
κὸς ρόλος τῆς Κυβερνήσεώς σας καὶ αὐτὸν θέλομεν νὰ 
τονώσωμεν. Ἑπομένως, Κύριε Πρόεδρε, νομίζω ὅτι ἐκεῖ 
ἔπρεπε νὰ καταλήξωμεν: Εἰς τὸ νὰ σᾶς τονώσωμεν νὰ 
ἐξακολουθήσητε τὰς προσπαθείας σας. 

Καρζῆς: (Πρόεδρος τοῦ Ἰατρικοῦ Συλλόγου ΄Αττικο- 
βοιωτίας). Αἱ ὀργανώσεις ὁμοφώνως ἔρχονται νὰ ἐπικου- 
ρήσουν τὸ ἔργον σας καὶ πιστεύουν ἀκραδάντως ὅτι εἶσθε 
ὃ μόνος ὁ ὁποῖος θὰ δυνηθῆτε νὰ χειρισθῆτε τὸ ζήτημα αὐτό. 

Βασιλόπουλος : Ἔχομεν τὴν πεποίθησιν, κύριε Πρόε- 
δρε, ὅτι τὸ ἔργον αὐτὸ τὸ ὁποῖον ἐπιτελεῖτε αὐτὴν τὴν 
στιγμήν, καλῶς ἐπιτελεῖται. Ἔχετε ὅλα τὰ στοιχεῖα, ἔρχε- 
σθε εἰς ἐπαφὴν μὲ τὰς ᾿Αρχὰς Κατοχῆς καὶ δύνασθε κάλ- 
λιστα νὰ εἴπητε μίαν ἡμέραν ὅτι ὅλα αὐτὰ ποὺ ἑκάματε, 
τὰ ἐκάματε διότι πράγματι εἴχατε τοιαῦτα στοιχεῖα τὰ 
ὁποῖα σᾶς ἔπεισαν ἀπολύτως ὅτι ἡ χώρα µας δὲν κινδυ- 
νεύει. Ἡμεῖς ἂν προέβημεν εἰς τὴν ἀπόφασιν νὰ ὑποβά- 
λωμεν ἓν ὑπόμνημα, δὲν τὸ ἐπράξαμεν παρὰ μόνον διὰ 
νὰ ἐνισχύσωμεν τὸ ἔργον τῆς Κυβερνήσεως ἡ ὁποία θὰ 
ἔχῃ τὴν ἡμετέραν ἐνίσχυσιν. 

Πρόεδρος τῆς Κυβερνήσεως: Αἱ ἐνέργειαί µου τεί- 
νουν νὰ δοθῇ γενικὴ ἀμνηστεία. ᾿Ελπίζομεν ὅτι θὰ τὸ 
κατορθώσωμεν ἂν ὄχι ὁλοκληρωτικῶς τοὐλάχιστον µερι- 
κῶς. ᾿Οφείλω νὰ σᾶς δηλώσω ὅτι μετὰ θάρρους θὰ ἐξα- 
κολουθήσω τὰς ἐνεργείας µου αὐτάς. 

Γ. Μερκούρης: Νομίζω, Κύριε Πρόεδρε, ὅτι δυνά- 
μεθα νὰ καταλήξωμεν εἰς τὸ συμπέρασμα ὅτι κανεὶς ἀπὸ 
τοὺς παρόντας δὲν συνιστᾶ εἰς τοὺς μετ᾽ αὐτοῦ συνεργα- 
ζομένους ἄλλην πολιτικὴν ἀπὸ ἐκείνην τὴν ὁποίαν ἀκολου- 
θεῖτε σεῖς. Ὡς ἐκ τῆς θέσεως εἰς τὴν ὁποίαν εὑρισκόμεθα 
αὐτὸ εἶναι ἐκεῖνο τὸ ὁποῖον ὅλοι πιστεύομεν καὶ ἕκαστος 
ἐξ ἡμῶν εἰς τὴν σφαῖραν τῆς δράσεώς του. Σεῖς ἐξακο- 
λουθήσατε μετὰ θάρρους τὸ ἔργον σας καὶ ἐστὲ βέβαιος 
ὅτι θὰ σᾶς ἀναγνωρισθῇ μίαν ἡμέραν ὅτι κατωρθώσατε 

νὰ ἀμβλύνητε τὴν δυστυχίαν τῆς Χώρας. Κανεὶς ἀπὸ τοὺς 
παρισταµένους δὲν ἔχει ἀντίρρησιν. ' 

Κ. Λογὀθετόπούλος: Σᾶς εὐχαριστῶ Κύριοι, διὰ τὴν 
πολύτίμον συνδρομήν. σας εἰς τὸ δύσκολον ἔργον μου καὶ 
σᾶς παρέχῶ τὴν διαβεβαίωσιν ὅτι θὰ ἐξαντλήσω ὅλας µου: 
τὰς δυνάμεις διὰ νὰ ὑποστηρίξω τὰ δίκαΐα τῆς Ἑλλάδος, 
τὰ δικαιώµατα τοῦ Ἑλληνικοῦ Λαοῦ ὁ ὁποῖος ἔχει ἁπα- 
ραγράπτους ὑποθήκας ἐπὶ τοῦ ἀνθρωπίνου πολιτισμοῦ. 
Πιστεύω, Κύριοι, ὅτι ἡ Ἑλλὰς θὰ ἀναγεννηθῇ καὶ θὰ. 
ἀνεύρῃ τὴν θέσιν της ἡ ὁποία τῆς ἀνήκει δικαιωματικῶς». 

Ἔκ τῆς ὡς ἄνω ἐκθέσεως τῶν διαμειφθέντων κατὰ 
τὴν σύσκεψιν ταύτην ἐμφαίνεται ὅτι ὄχι μόνον οὐδεὶς ἐκ 
τῶν παρισταμένων μοὶ ὑπέδειξεν ὅτι πρέπει νὰ ἐγκατα- 
λείψω τὴν θέσιν μου, ἀλλὰ τοὐναντίον μοὶ συνεστήθη νὰ 
συνεχίσω μετὰ θάρρους τὸ πατριωτικὸν ἔργον μου πρὸς, 
ἄμβλυνσιν τῆς δυστυχίας τῆς Χώρας μὲ τὴν βεβαιότητα 
ὅτι θὰ μοὶ ἀναγνωρισθῇ τοῦτο μίαν ἡμέραν ! Καὶ ἀντὶ τῆς 
ἀναγνωρίσεως ἐνεκλείσθην εἰς τὰς φυλακὰς ἀναπολόγη- 
τος! καὶ κατεδικάσθην εἰς ἰσόβια δεσμὰ διότι ὑπηρέτησα 
μὲ ἀφοσίώσιν καὶ αὐταπάρνησιν τὴν Πατρίδα µου!!! 


Ἐπέμθασίς µου παρὰ ταῖς ᾿Αρχαῖς Κατοχῆς πρὸς διάσωσιν 
συλλαμβανομένων Ἑλλήνων πολιτῶν. 


᾿Αλλὰ ὄχι μόνον ὡς Κυβερνήτης ἀλλὰ καὶ ὡς ἄτομον 
συνέπασχον καὶ συνεπόνουν δεινῶς καὶ ἐδείκνυον εἰς πᾶ- 
σαν στιγμὴν ὅλην τὴν πατρικήν µου στοργὴν καὶ τὸ .θερ- 
μόν μοῦ ἐνδιαφέρον πρὸς τὴν δυστυχίαν καὶ τὴν ἀγωνίαν 
τῶν ὁμαιμόνων συνανθρώπων µου, τῶν ὁποίων μέλη προσ- 
φιλῆ συλληφθέντα ὑπὸ τῶν ᾿Αρχῶν Κατοχῆς ἐταλαιπω: 
ροῦνιο εἰς τὰς φυλακὰς καὶ ἐκινδύνευον ἡμέρᾳ τῇ ἡμέρᾳ 
νὰ ἐκτελεσθοῦν ! 

Εἶναι ἀσύλληπτον τὸ δρᾶμα τοῦτο εἰς ὃ ἐγὼ καὶ ἡ 
οἰκογένειά µου ὑπεβαλόμεθα βλέποντες καθ᾽ ἑκάστην σχε- 
δόν, καθ᾽ Ὅλην τὴν μακρὰν περίοδον τῆς ὑπερτριετοῦς δου- 

λείας, νὰ προσέρχωνται εἰς ἀτελειώτους σειράς, εἴτε εἰς 
τὸ ἰδιαίτερόν μου Ὑραφεῖον εἴτε εἰς τὸν οἶκον µου, ἄτομα. 
πάσης τάξεως καὶ μὲ τὴν ἀγωνίαν ζωγραφισμένην εἰς τὰ 
πρόσωπά τῶν νὰ ζητοῦν μὲ γόους καὶ ὁλοφυρμοὺς τὴν 
ἄμεσον. ἐπέμβασίν μου, διὰ νὰ σώσω κινδυνεύοντα προσ- 
φιλῆ μέλη τῆς οἰκογενείας των ἀπὸ τὴν Δαμόκλειον σπά- 
θην τοῦ κατακτητοῦ ! 

Εἶναι ἄπειροι αἱ περιπτώσεις ἐκεῖναι καθ᾽ ἃς διὰ τῆς 
προσωπικῆς δραστικῆς ἐπεμβάσεώς µου παρὰ. τοῖς ἁρμο- 
δίοις, ἔσωζον ἀπὸ τὸν θάνατον ἢ ἀπηλευθέρόυν εἰς ἐλα- 
φροτέρας περιπτώσεις ἄγνωστα παντελῶς εἰς ἐμὲ πρό- 
σώπα, ἰδίᾳ τῆς λαϊκῆς καὶ μέσης τάξεως ἢ ἄλλους πα: 
τριώτας οἱ ὁποῖοι ἀπὸ ἔνθεον πρὸς τὴν δοκιμαζομένην 
πατρίδα ἀγάπην, διεκινδύνευον τὰς κεφαλὰς τῶν ἐν τῇ 
φυλακῇ ! 

Βαθεῖα ἦτο ἡ συγκίνησίς µου καὶ ἡ ἠθικὴ ἱκανοποίη- 
σίς µου, ὅταν οἱ ἀπελευθερούμενοι προσήρχοντο πρὸς ἐμὲ 
καὶ ἐξέφραζον τὰς εὐχαριστίας των καὶ τὰ αὐθόρμητα καὶ 
πηγαῖα αἰσθήματά των αἰωνίας πρὸς ἐμὲ εὐγνωμοσύνης. 

Τόμον ὁλόκληρον θὰ περιελάμβανον τὰ ὀνόματα ὅλων 
τῶν οὕτω διασωθέντων ἢ ὅπωσδήποτε ἐξυπηρετηθέντων. 

Ὑπὸ τύπον ἁπλῆς ἐνδείξεως μόνον, ἀναφέρω κατω- 
τέρω.περιπτώσεις τινὰς εἴτε κυβερνητικῆς εἴτε προσώπι- 
κῆς ἐπεμβάσεώς μου, ἃς συνεκράτησεν ἡ μνήμη μου ἢ μοὶ 
ἀνεκοίνωσαν ἐσχάτως παθόντες καὶ ἐνδιαφερόμενοι. 

1) Ὁ κ. Σωκράτης ᾿Αλιφραγκῆς, ἀξιωματικὸς ἐν ἀπο- 
στρατείᾳ, κατεδικάσθη εἰς θάνατον, κατόπιν ὅμως ἐπεμβά- 
σεώς µου δὲν ἐξετελέσθη. 

2) Ὁμοίως ὁ κ. Ι. Βοῦλτσος, διευθυντὴς ὑποκαταστή- 
ματος τραπέζης ἐν Βόλῳ συλληφθεὶς ἀφέθη ἐλεύθερος. ᾿ 

3) Οἱ εἰς τὴν ἀνακτορικὴν φρουρὰν ὑπηρετοῦντές "Αν- 
θυπολοχαγοὶ κ.κ. Π. Μπεκιάρης καὶ "Αγ. Μάρκος καὶ οἱ 
εὔζωνοι λοχίας Χ. Πατρικαρέας καὶ στρατιῶται Κ. Κόντος, 
Ν. Στρῖγγας, ᾿Αν. Πολύδωρος, Λ. Κωνσταντόπουλος, Β. 
Σκοτεινιώτης, Ν. Δεληγιάννης καὶ ἡ νοσοκόμος Τερ. Χαλ- 

κιοπούλου, συλληφθέντες ὡς ἀποπειραθέντες νὰ άναχω 
ρήσωσιν εἰς τοὺς ἀντάρτας, κατεδικάσθησαν εἰς θάνατον 
ὑπὸ τοῦ Γερμανικοῦ Στρατοδικείου, κατόπιν ὅμως ἐπεμβά- 
σεώς µου τοῖς ἐδόθη χάρις. 

4) "Ομοίως ἐδόθη χάρις εἰς τὸν εἰς θάνατον καταδι- 
κασθέντα ὑπὸ τοῦ Γερμανικοῦ Στρατοδικείου κοµµουνι- 
στὴν ὑπάλληλον τῶν Ταχυδρομικῶν Ταμιευτηρίων Γεώρ. 
Γαλιώτην τῇ ἐπεμβάσει μου, κατόπιν αἰτήσεως τοῦ Ὕπουρ- 
γοῦ τῆς Συγκοινωνίας στρατηγοῦ κ. Μουτούση. 

5) Ἐκ τῶν εἰς θάνατον καταδικασθέντων διὰ κατασκο- 
πείαν καὶ σαμποτὰζ μελῶν τῆς ὁμάδος «Ἱβάνωφ» κατώρ- 
θώσα καὶ ἔσωσά τινας μεταξὺ ὧν τὸν ἰατρὸν κ. Γιαννᾶτον. 

6) Ἐκ τῶν εἰς θάνατον καταδικασθέντων διὰ τὴν ἀνα- 
τίναξιν τοῦ κτιρίου ΕΣΠΟ εἰς τὴν ὁδὸν Πατησίων κατώρ- 
θωσα καὶ ἔσωσα τὸν ἰατρὸν κ. Ν. Αἰλιανὸν καὶ τὸν κ. Δ. 
Παπαβασιλόπουλον καίτοι μοὶ εἶχον ὑποσχεθῆ δι᾽ ὅλους. 

7) Ὁμοίως τῇ ἐπεμβάσει µου ἐκρίθη καὶ ἐδικάσθη 
ἐπιεικῶς εἰς διετῇ φυλάκισιν ὁ ἰατρὸς κ. Χρυσ. Θεοδωρί- 
δης, μέλος τῆς διοικήσεως τοῦ ΕΔΕΣ Ν. Φιλαδελφείας. 

8) Ἡ Εὐτυχία Πρίνζου (θυγάτηρ τοῦ ἰατροῦ κ. Πρίν- 
ζου) καθηγήτρια ἐν τῇ ἐν Ἰωαννίνοις Πάιδαγωγικῇ ᾿Ακα- 
δημίᾳ, συλληφθεῖσα κατὰ Μάϊον τοῦ 1943 ὡς Φφανατικὴ 
κομμουνίστρια παρὰ τῶν Γερμανῶν καὶ μεταχθεῖσα εἰς 
Θεσ/νίκην ἀφέθη τῇ προσωπικῇ μου ἐπεμβάσει ἐλευθέρα. 

9) Ὁ ἰατρὸς κ. Κὼπ φυλακισθεὶς παρὰ τῶν Γερμανῶν 
ἀφέθη ἐλεύθερος τῇ ἐπεμβάσει μου. 

10) Οἱ στρατηγοὶ τῆς Χωροφυλακῆς κ.κ. Ντάκος καὶ 
Κολλᾶτος καὶ ὁ συνταγματάρχης κ. Ραφτοδῆμος ὑπὸ δίω- 
ξιν πρὸς σύλληψιν καὶ μεταγωγὴν εἰς Ἰταλίαν ὡς «ἀντι- 
τιθέμενοι εἰς τὸ ἔργον τῆς κατοχῆς» ἐσώθησαν παρ᾽ ἐμοῦ 
ἀπειλήσαντος παραίτησιν, ἐματαιώθη οὕτω καὶ ἡ σύλληψις 
καὶ ἡ ἐξορία των. (Ἴδε σχετικῶς καὶ ὑπ᾽ ἀρ. 1462/29.9.46 
βούλευμα εἰδικοῦ δικαστηρίου). 

11) Ὁ τότε γενικὸς γραμματεὺς τοῦ κομμουνιατικοῦ 
κόμματος κ. Δ. Γληνὸς συλληφθεὶς ὑπὸ τῶν ᾿Ιταλικῶν ἀρ- 

χῶν ἀφέθη ἐλεύθερος κατόπιν προσωπικῆς ἐγγυήσεώς µου 
πρὸς τὸν Πληρεξούσιον τῆς ᾿Ιταλίας κ. ΟΠίοι. 

12) Ἐπίσης ἐπενέβην αὐτεπαγγέλτως διὰ τοὺς κατη- 
γορηθέντας ἐπὶ κατασκοπείᾳ κ.κ. ᾿Α. Ζάνναν, πρώην Ὑ- 
πουργὸν καὶ Θ. Κουντουριώτην πλοίαρχον τοῦ Β.Ν., παρὰ 
ταῖς Ἰταλικαῖς ᾿Αρχαῖς, ἐπιστήσας τὴν προσοχήν των ἐπὶ 
τῆς προσωπικότητος τῶν κατηγορουμένων. Τὸ διάβημά 
μου τοῦτο ἐπανελήφθη καὶ κατὰ τὴν δίκην των, κατόπιν 
σχετικῆς κοινῆς παρ᾽ ἐμοὶ ἐπισκέψεως τῶν κ.κ. Γ. Παπαν- 
δρέου καὶ ἀειμνήστων Γ. Καφαντάρη καὶ Πέτρου Ράλλη. 
Ὁ Πληρεξούσιος τῆς Ἰταλίας μοὶ ὑπεσχέθη τότε ὅτι θὰ 
διεβίβαζε καὶ θὰ συνίστα θερμῶς τὴν παράκλησίν μου εἰς 
τὸ Ἰταλικὸν Στρατοδικεῖον ἵνα τοῦτο ἀποφύγῃ τὴν ἐπιβο- 
λὴν τῆς ποινῆς τοῦ θανάτου, πρᾶγμα ὅπερ εὐτυχῶς ἐπε- 
τεύχθη. Εἰς τὴν συνεδρίαν τῆς 19/2/43 (ἴδε πρακτικὰ Ὕ- 
πουργικοῦ Συμβουλίου) ἀνεκοίνωσα εἰς τὸ Ὑπουργικὸν 
Συμβούλιον τὴν τηλεφωνικῶς διαβιβασθεῖσαν μοι ὑπὸ τοῦ 
κ. ΟΠίσί εὐχάριστον ὡς ἄνω πληροφορίαν, τοῦτο δὲ ἐκ- 
φράσαν ὁμοθύμως τὴν ἄκραν ἱκανοποίησίν του διὰ τὸ ἀπο- 
τέλεσμα τῶν ἐνεργειῶν μου, μὲ συνεχάρη θερμῶς. 

13) Κατόπιν ἐντόνου ἐπεμβάσεώς μου παρὰ τῷ Πλη- 
ρεξουσίῳ τοῦ Ράϊχ καὶ τῷ Γερμανῷ στρατιωτικῷ διοικητῇ, 
ἀνεστάλη ἡ ἐκτέλεσις τῆς ποινῆς τοῦ θανάτου εἰς τοὺς 
ἀξιωματικοὺς τοῦ Β. Ν. κ.κ. Πανᾶν καὶ Χριστόπουλον καὶ 
τὸν σμήναρχον κ. Καραγιάννην, καταδικασθέντας ὑπὸ τοῦ 
Γερμανικοῦ Στρατοδικείου εἰς θάνατον, ὡς ἀποπειραθέν- 
τας νὰ διαφύγωσιν εἰς Μ. ᾿Ανατολήν. 

14) Οἱ καθηγηταὶ τοῦ Πανεπιστηµίου κ.κ. Λοῦρος καὶ 
Χωρέμης συλληφθέντες ὑπὸ τῶν Γερμανικῶν ἀρχῶν ἀφέ- 
θησαν ἐλεύθεροι κατόπιν ἐνεργοῦ ἐπεμβάσεώς μου. 

15) Επίσης ὁ πρόεδρος τῆς Κυβερνήσεως καὶ Ὕπουρ- 
γὸς τῶν ᾿Εξωτερικῶν κ. Κ. Τσαλδάρης συλληφθεὶς ὑπὸ 
τῶν ᾿Ιπαλικῶν ἀρχῶν καὶ φυλακισθεὶς εἰς Καλλιθέαν, 
ἀφέθη ἐλεύθερος κατόπιν προσωπικῆς μου ἐπεμβάσεως καὶ 
διαμαρτυρίας µου παρὰ τῷ Πληρεξουσίῳ τῆς Ἰταλίας. 

16) Ὡς ἀντιπρόεδρος τῆς Κυβερνήσεως καὶ ἐντολῇ 
τοῦ τότε Πρωθυπουργοῦ ἀειμνήστου Γ. Τσολάκογλου, 
προέβην εἰς ἀνάλογα διαβήματα παρὰ τοῖς Πληρεξουσίοις 
τῆς Ἰταλίας καὶ Γερμανίας διὰ τὴν ἀποφυλάκισιν τοῦ συλ- 
ληφθέντος καὶ εἰς τὰς φυλακὰς «᾿Αβέρώφ» κρατουμένου 
τέως Πρωθυπουργοῦ κ. Γ. Παπανδρέου. 

17) Τῇ αἰτήσει τοῦ Ὑπουργοῦ Συγκοινωνίας καὶ Ἔμ- 
πορικῆς Ναυτιλίας στρατηγοῦ κ. Μουτούση, προέβην εἰς 
ἀνάλογα διαβήματα καὶ ἀπεφυλακίσθησὰν οἱ ὑπὸ τῶν 
Γερμανικῶν στρατιωτικῶν ἀρχῶν συλληφθέντες διευθυντὴς 
τοῦ Ὑπουργείου μεταφορῶν μηχανικὸς - ἠλεκτρολόγος κ. 
Σαμαρᾶς ἐν Θεσσαλονίκῃ καὶ ὁ διοικητὴς τῆς σχολῆς ἐμ- 
ποροπλοιάρχων πλοίαρχος Β.Ν. κ. Ρεβίδης ἐν Πόρῳ. 

18) Ομοίως ἡ συλληφθεῖσα ἐν συνεδριάσει ὁμὰς ἐκ 
15 φοιτήτῶν ἀνηκόντων εἰς μυστικὴν ἐθνικὴν ὀργάνωσιν 
«Ἱερὰ Ταξιαρχία», ὑπὸ τὸν φοιτητὴν τότε τῆς ἰατρικῆς Ν. 
Μουτούσην, υἱὸν τοῦ συναδέλφου καθηγητοῦ τοῦ Πανε- 
πιστηµίου κ. Μουτούση, κατωρθώθη, παρὰ τὰ κατασχε- 
θέντα ἐνοχοποιητικὰ στοιχεῖα, μετὰ σειρὰν ἐντόνων δια- 
βημάτων µας παρὰ ταῖς πολιτικαῖς καὶ στρατιωτικαῖς 
Ἰταλικαῖς ἀρχαῖς, νὰ ἀποφύγῃ τὸ Στρατοδικεῖον ὡς καὶ 
τὴν ἀποφασισθεῖσαν, πρὸς στιγμὴν ἐπιεικῶς ἀντὶ τούτου, 
ἐξορίαν τῶν κατηγορουμένων εἰς τὸ ἐξωτερικὸν καὶ νὰ 
ἀφεθοῦν ἐλεύθεροι, κατόπιν προσωπικῆς ἐγγυήσεως ἐμοῦ 
καὶ τοῦ ἰδιαιτέρως ἐνδιαφερομένου ὑπὲρ τοῦ ἀνεψιοῦ του 
Ὑπουργοῦ Συγκοινωνίας στρατηγοῦ κ. Μουτούση, παρὰ 
τῷ πληρεξουσίῳ κ. ΟΠίο! καὶ τῷ στρατηγῷ κ. Τζελόζο. 

19) Ομοίως ὁ ἠθοποιὸς κ. Αἰμ. Βεάκης συλληφθεὶς 
ἀφέθη ἐλεύθερος τῇ προσωπικῇ μου ἐγγυήσει. 

20) Εἰς ἐνεργείας µου ἐν πολλοῖς ὀφείλεται καὶ ἡ διά- 
σωσις τῆς πόλεως τοῦ Αἰγίου ἀπὸ τὴν καταστροφήν. 

Τῷ ὄντι ὀλίγον μετὰ τὴν τραγικὴν καὶ δραματικὴν 
σφαγὴν καὶ καταστροφὴν τῶν Καλαβρύτων μαῦρα νέφη 
ἠγείροντο εἰς τὸν ὁρίζοντα ἐπαναλήψεως τοῦ ἀνοσιουργή- 
ματος κατὰ τῆς ὡραίας πόλεως τοῦ Κορινθιακοῦ. Ἡ ἀγω- 

νία τῶν κατοίκων ἀπὸ κυκλοφορούσαξ σχετικῶς συνταρα- 
κτικὰς φήμας, εἶχεν ἀποκορυφωθῇ καὶ ζωηραὶ ἔφθανον ἐν- 
ταῦθα αἱ ἐκκλήσεις πρὸς σωτηρίαν ἀπὸ τὸν ἐπαπειλούμε- 
νον θανάσιμον κίνδυνον ! ᾿ 

Μὴ, ὄντες ἐν τῇ ἐξουσίᾳ τότε, ἀλλὰ τῇ παρακλήσει 
τοῦ Στρατηγοῦ κ. Μουτούση εἰς ὃν διεβιβάσθησαν οἱ φόβοι 
καὶ ἡ ἀγωνίᾳ συγγενῶν του καὶ συμπολιτῶν του, ἐπεγέβην 
παρὰ τῷ Γερμανῷ Στρατιωτικῷ Διοικητῇ Ν. Ἑλλάδος, εἰς 
ὃν ἐχρωμάτισα δεόντως τὴν δεδικαιολογηµένην φρίκην καὶ 
ἀγωνίαν τῶν μελλοθανάτων --ὡς ἐφέρετο--- τῆς πόλεως 
τοῦ Αἰγίου καὶ ἐζήτησα τὴν ἄμεσον ἐπέμβασίν του ὅπως 
σωθῇ ἡ πόλις ἀπὸ τὴν φοβερὰν ἐπαπειλουμένην κατα- 
στροφήν. 

Ὃ Γερμανὸς Στρατηγός, ἐν ἀγνοίᾳ τελῶν τῶν ἀνα- 
φερθέντων, μὲ ἠκροάσθη μετ᾽ εὐμενείας καὶ ἐνδιαφέροντος, 
μὲ καθησύχασε καὶ μοὶ ὑπεσχέθη ὅτι ἀμέσως θὰ ἐπενέ- 
βαινε ἁρμοδιως διὰ νὰ προλάβῃ πᾶν τυχὸν ἐπαπειληθὲν 
τοιοῦτον κακόν. 

Εἰς ἀναλόγους ἐνεργείας εἶχε προβεῖ καὶ ἡ τότε Κυ- 
βέρνησις Ι. Ράλλη. 

Καὶ οὕτω ἡ πόλις τοῦ Αἰγίου ἐσώθη ἀπὸ τὸν ἐπικρε- 
μάμενον κατ᾽ αὐτῆς. κίνδυνον τῆς ὁλοκληρωτικῆς κατα- 


στροφῆς. 


Ἡ Ὑπουργική µου δρᾶσις. 


Παράλληλος πρὸς τὴν ὡς ἄνω Κυβερνητικὴν δρᾶσιν 
µου ἦτο καὶ ἡ τοιαύτη µου ὡς Ὑπουργοῦ τῆς Παιδείας 
καὶ τῆς Προνοίας. Τὰ δύο ταῦτα Ὑπουργεῖα διηύθυνον 
ἤδη ἀπὸ τοῦ σχηματισμοῦ τῆς ὑπὸ τὸν ἀείμνηστον Στρα- 
τηγὸν Τσολάκογλου Κυβερνήσεως, ὡς προελέχθη. 

Κατωτέρω ἐκτίθεται καὶ ἡ εἰς τὰ δύο ταῦτα Ὕπουρ- 
γεῖα δρᾶσις µου, ὡς ἁρμοδίου Ὑπουργοῦ. 

Ἡ. δρᾶσις μου ὡς Ὑπουργοῦ Παιδείας. 


Κατὰ τὸ διετὲς περίπου χρονικὸν διάστηµα ἀπὸ τοῦ 
1941---1943, καθ᾽ ὃ διηύθυνα τὸ Ὑπουργεῖον τῆς Παιδείας 
καὶ Θρησκευμάτων δὲν περιωρίσθην ἁπλῶς εἰς τὴν συντή- 
ρησιν καὶ τὴν κατὰ τὸ δυνατὸν ἐξακολούθησιν τῆς ἐφαρ- 
μογῆς τῆς τότε ἰσχυούσης νομοθεσίας, ἀλλὰ ἠγωνίσθην 
παρὰ τὰς ἀντιξόους περιστάσεις νὰ ὀργανώσω τὰς δια- 
φόρους ὑπηρεσίας αὐτοῦ, νὰ βελτιώσω τὴν περὶ τῶν δια- 
φόρων θεσμῶν αὐτοῦ ἰσχύουσαν τότε νομοθεσίαν καὶ τέ- 
λος νὰ ἱδρύσω ὑπηρεσίας, αἱ ὁποῖαι ὄχι μόνον ἐξακολου- 
θοῦν ἔκτοτε νὰ ἀνυψώνουν τὴν στάθμην τῆς μορφώσεως 
τοῦ λαοῦ, ἀλλὰ καὶ ἐμφανίζουν τὴν χώραν εἰς τὰ ὄμματα 
τῶν ξένων ὃς ἀξίαν καλλιτέρας τύχης καὶ δικαιοτέρας 
μεταχειρἰσεως. 

Παραλείποντες πληθὺν νομοθετικῶν μέτρων δι᾽ ὧν 
ἐπῆλθεν ἱκανὴ βελτίωσις εἰς τὰ τῆς Παιδείας ἐν γένει, τῆς 
"Εκκλησίας, τῶν Καλῶν Τεχνῶν κλπ., περιοριζόµεθα νὰ 
μνημονεύσωμεν ἐνταῦθα μόνον τινὰς ἐκ τῶν νόμων ἐκεί- 
νῶν οἱ ὁποῖοι ἀπετέλεσαν σταθμὸν εἰς τὴν ἱστορίαν ἐν 
γένει τοῦ Ὑπουργείου τῆς Παιδείας. 


Α) ᾿Ανωτάτη ᾿Εκπαίδευσις. 


Διὰ τῶν ὑπ᾽ ἀριθ. 696/1941 καὶ 954/1942 Νόμων ὠρ- 
γανώθησαν ἡ, ἐκ τῶν ἀνωτάτων ἱδρυμάτων, Πάντειος ᾿Α- 
νωτάτη Σχολὴ Πολιτικῶν Ἐπιστημῶν καὶ Δημοσ. Ὕπαλ- 
λήλων καὶ ἡ ᾿Ανωτάτη Σχολὴ Οἰκονομικῶν καὶ Ἔμπορι- 
κῶν Ἐπιστημῶν, ὥστε ἀμφότερα τὰ Ἱδρύματα ταῦτα νὰ 
ἔχουν τὴν μεγίστην δυνατὴν ἀπόδοσιν ἐν τῇ μορφώσει τῆς 
Νεολαίας. 

Διὰ τοῦ Ν. Δ. 1559/1942 ἱδρύθη Πανεπιστημιακὴ Βι- 
βλιοθήκη ᾿Αθηνῶν, προικοδοτηθεῖσα διὰ τοῦ γενναίου 
κατὰ τὴν ἐποχὴν ἐκείνην ποσοῦ τῶν δρχ. 100.000.000 ἐφ᾽ 
ἅπαξ καὶ 10.000.000 κατ᾽ ἔτος. Ἡ σημασία τῆς Πανεπι- 

στημιακῆς Βιβλιοθήκης διὰ τὴν μόρφωσιν τῶν φοιτητῶν 
καὶ ἐν γένει τῶν ἐπιστημόνων δὲν χρήζει ἀναπτύξεως. 

Διὰ τοῦ Ν.Δ. 1021/18---2--42 ἱδρύθη ἡ ᾿Ιατρικὴ Σχολὴ 
τοῦ Πανεπιστημίου Θεσσαλονίκης, οὕτω δὲ ὡλοκληρώθη 
καὶ τὸ ἀνώτατον τοῦτο Ἔκπ. Ἵδρυμα, ὥστε νὰ καταστῇ 
δυνατὸν νὰ ἐξυπηρετῇ πλήρως τὴν Βόρειον Ἑλλάδα. 

Τὸ Πανεπιστήμιον ὡς καὶ ἡ ᾿Ακαδημία κατὰ τὰ τέλη 
τοῦ 1942, εὑρέθησαν εἰς πλήρη ἀδυναμίαν νὰ καταβάλουν 
τὰς ἀποδοχὰς τοῦ προσωπικοῦ τῶν λόγῳ τῆς ἐλαττώσεως 
τῶν πόρων τῶν εἰς τὸ ἐλάχιστον. Διὰ τῶν Νόμων 1898 
καὶ 1899 τοῦ 1942 ἐσώθη τὸ προσωπικὸν ἀμφοτέρων τῶν 
Ἱδρυμάτων ἀπὸ τὸν ἐκ πείνης θάνατον, μὲ τὴν ἀνάληψιν 
τῇ προτάσει ἡμῶν τῆς μισθοδοσίας αὐτοῦ ὑπὸ τοῦ Δημοσίου. 


Β) Διοίκησις τῆς ᾿Εκπαιδεύσεως καὶ Ὑπηρεσία 
ἀρχαιοτήτων καὶ Ἱστορικῶν Μνημείων. 


Διὰ τοῦ Νόμου 1755/1942 ἐβελτιώθη σημαντικῶς ἡ 
Ὀργάνωσις τοῦ ᾿Ἐκπαιδευτικῦ Συµβουλίου, διὰ τοῦ 
ὁποίου ἐνεργεῖται ἡ διοίκησις τῆς Εκπαιδεύσεως. Διὰ δὲ 
τῶν Ν. 1030/1942 καὶ 1921/1942 ὠργανώθη ἡ «Ὑπηρεσία 
"Αρχαιοτήτων καὶ “Ἱστορικῶν μνημείων τοῦ Κράτους», 
ὑπηρεσία τῆς ὁποίας ἡ σπουδαία σημασία, ἀπὸ ἀπόψεως 
τουριστικῆς, οἰκονομικῆς κλπ. εἶναι ἔκδηλος καὶ πασιφανής . 


Γ) Μαθητικὴ Πρόνοια. 


Διὰ τῶν Ν. 735/1941 καὶ 2201/1943 ἱδρύθη καὶ ὠργα- 
νώθη ἡ «Μαθητικὴ Πρόνοια» ἡ ὁποία τόσον ἐβοήθησε τὰ 
ὑποσιτιζόμενα τότε ἄπορα παιδιὰ τῆς Χώρας καὶ ἔκτοτε 
ἐξακολουθεῖ νὰ ἐνισχύῃ διὰ τῆς δωρεὰν παροχῆς βιβλίων 
καὶ γραφικῆς ἐν γένει ὑλης, τὰ ἀνταρτόπληκτα, πυρο- 
παθῆ, ὀρφανὰ καὶ ἄπορα παιδιά, τῶν παραμεθορίων ἰδίως 
περιοχῶν. 

Δ) Καλαὶ Τέχναι. 


Διὰ τοῦ Ν. 1417/1942 ἱδρύθη ἡ «Ἑστία λογοτεχνῶν», 
ἡ ὁποία διὰ συσσιτίων καὶ ἄλλων τροφίμων περιέθαλπε 
καθ’ ὅλην τὴν διάρκειαν τῆς κατοχῆς τοὺς λογοτέχνας 
καὶ τὰς οἰκογενείας αὐτῶν, αἵτινες τότε ἐδεινοπάθουν πε- 
Ρισσότερον πάσης ἄλλης κατηγορίας πολιτῶν λόγῳ τοῦ 
εἴδους τῆς ἐργασίας τῶν λογοτεχνῶν. 

Τὸ Ν. Δ. 2010/1942 ἀποτελεῖ σταθμὸν ἐν τῇ καλλιτε- 
χνικῇ ἐξελίξει τῆς Χώρας, διότι δι᾽ αὐτοῦ ἱδρύθη τὸ πρῶ- 
τον ὡς κρατικὸς θεσμὸς ἡ «Κρατικὴ ᾿Ὀρχήστρα ᾿Αθηνῶν», 
ἡ ὁποία τόσον συμβάλλει εἰς τὴν διάδοσιν καὶ ἀνάπτυξιν 
τοῦ μουσικοῦ αἰσθήματος καὶ εἰς τὴν προαγωγὴν καὶ ἐξέ- 
λιξιν τῆς Ἑλληνικῆς μουσικῆς τέχνης καὶ δημιουργίας. 


Ε) Στοιχειώδης ᾿Εκπαίδευσις. 


Διὰ τοῦ ὑπ’ ἀριθ. 1709/1942 Ν.Δ., ὠργανώθη τὸ πρῶ- 
τον συστηματικῶς ἡ σωματικὴ ᾿Αγωγὴ εἰς τὰ σχολεῖα τῆς 
Στοιχειώδους ᾿Εκπαιδεύσεως, τῆς ὁποίας εἶναι γνωστὸς 
ὁ ρόλος πρὸς βελτίωσιν τῆς ὑγείας καὶ πρὸς ἀνάπτυξιν 
τῶν σωματικῶν καὶ ψυχικῶν δυνάμεων καὶ δεξιοτήτων τῶν 
Ἑλληνοπαίδων. 

Ὃ νόμος ὅμως ὁ ὁποῖος ὑπερβάλλει ὡς πρὸς τὴν 
σημασίαν σχεδὸν ὅλους τοὺς προμνημονευθέντας, εἶναι 
ὁ 1Τ41/1942 «Περὶ τρόπου ἱδρύσεως καὶ προαγωγῆς τῶν 
δημοτικῶν σχολείων». Πάντες οἱ παιδαγωγοὶ δέχονται ὅτι 
ὁ ἀριθμὸς τῶν μαθητῶν τῶν διδασκομένων ὑπὸ ἑνὸς δι- 
δασκάλου δὲν πρέπει νὰ ὑπερβαίνῃ προκειμένου περὶ τοῦ 
δημοτικοῦ σχολείου τοὺς 40, διὰ νὰ ὑπάρχῃ καλὴ ἀπόδο- 
σις. Ἑνῷ δὲ ἡ ἀρχὴ αὕτη αὐστηρῶς πολλαχοῦ ἐφαρμόζε- 
ται καὶ μάλιστα εἰς χώρας ὅπου τὸ ἀναλυτικὸν πρό- 
γραμμα τῶν εἰς τὸ δημοτικὸν σχολεῖον διδασκομένων µα- 
θηµάτων δὲν εἶναι τόσον ἐπιβεβαρημένον ὅσον παρ᾽ ἡμῖν, 
ἐν τούτοις εἰς τὰ πλεῖστα τῶν δημοτικῶν μας σχολείων, 

δηλαδὴ εἰς τὰ μονοτάξια --καὶ τοιαῦτα ὑπάρχουν εἰς τὸ 
Κράτος περὶ τὰ 5.500-- ὁ Ἕλλην δημοδιδάσκαλος ἦτο 
ὑποχρεωμένος νὰ διδάσκῃ κατὰ τὸν μέχρι τότε ἰσχύοντα 
νόμον, τοὐλάχιστον ὑπερδιπλάσιον ἀριθμὸν μαθητῶν ἤτοι 
πλέον τῶν 80. "Αν δὲ ληφθῇ ὑπ᾽ ὄψιν ὅτι εἰς τὴν πραγμα- 
τικότητα ἐδιδάσκοντο ἔτι πλείονες διὰ διαφόρους λόγους 
ὑπὸ ἑνὸς δηµοδιδασκάλου, ὁ καθεὶς δύναται νὰ φαντασθῇ 
ποίου εἴδους ἦτο ἡ ἐκπαίδευσις καὶ ποίαν ἀπόδοσιν ἠδύ- 
ναντο νὰ ἔχουν τὰ πλεῖστα τῶν δημοτικῶν µας σχολείων. 
"Ἐκεῖ δὲ κατὰ μέγα μέρος θὰ ἔπρεπε νὰ ἀναζητηθῇ ἡ ρίζα 
τοῦ κακοῦ τῆς ἀγραμματωσύνης καὶ τῆς ἐλαχίστης ἀπο- 
δόσεως τῆς διδασκαλίας ἐν τοῖς σχολείοις. 

Τούτων οὕτως ἐχόντων, εἶναι πρόδηλος ἡ σημασία 
τοῦ ὡς ἄνω νόμου, διὰ τοῦ ὁποίου καθιερώθη ἡ ὑπὸ ἑνὸς 
δηµοδιδασκάλου διδασκαλία οὐχὶ πέραν τῶν 40 μαθητῶν. 

Ὡς ἐξαιρετικὸν νομοθετικὸν μέτρον τῆς ὑπουργίας 
µου θεωρῶ ἐπίσης τὸ ὑπ᾽ ἀριθ. 1440/42 Ν.Δ. «Περὶ διαβαθ- 
µίσεως τῶν λειτουργῶν τῆς Στοιχειώδους ᾿Εκπαιδεύσεως». 

Διὰ τοῦ νόμού τούτου προήγετο κατὰ μίαν βαθμῖδα 
ἡ ἱεραρχικὴ καὶ ἡ μισθολογικὴ κλῖμαξ πασῶν τῶν κατη- 
γοριῶν ὑφ᾽ ἃς ὑπηρέτουν οἱ δηµοδιδάσκαλοι. Ἔχων ὑπ’ 
ὄψει ὅτι ἡ βασικὴ λειτουργία τῆς Πολιτείας εἶναι ἡ κατώ- 
τέρα ἐκπαίδευσις, καθ᾽ ἃ καὶ ὁ Βίσμαρκ ἐτόνισεν, ὅτι δη- 
λαδὴ ἡ κατὰ τὸν Γαλλο- Γερμανικὸν πόλεμον νίκη τοῦ 1870 
τῶν Γερμανῶν ὠφείλετο εἰς τοὺς δημοδιδασκάλους, ἠθέ- 
λησα διὰ τοῦ νόμου τούτου νὰ βελτιώσω τὴν θέσιν τούτων 
καὶ νὰ ἀνυψώσω αὐτοὺς ἠθικῶς καὶ ὑλικῶς, ὡς φορεῖς καὶ 
δημιουργοὺς ἐθνικῶν καὶ ἀνθρωπιστικῶν ἀξιῶν. 

Ἡ θέσις τῶν δημοδιδασκάλων ἐν Ἑλλάδι ἀπὸ οἰκο- 
νομικῆς ἀπόψεως ἧτο τραγική, ὡς ὀρθῶς παρετήρει καὶ ὁ 
Γεν. Διευθυντὴς τῆς Μαρασλείου Παιδαγωγικῆς ᾿Ακαδη- 
μίας κ. Παλαιολόγος, εἰς τὸ κατωτέρω ἀναφερόμενον πε- 
ριοδικὸν τονίζων ὅτι «ὁ ἀριθμὸς τῶν προσερχομένων εἰς 
εἰσιτήριον ἐξέτασιν εἰς τὰς Παιδαγωγικὰς ᾿Ακαδημίας 
--καὶ δὴ τῶν ἀρρένων--- περιωρίσθη ἐπὶ τοσοῦτον, ὥστε 

νὰ μὴ δύναται νὰ γίνῃ πλέον λόγος περὶ ἐπιλογῆς μεταξὺ 
αὐτῶν, ἐπὶ τούτοις δὲ νὰ διαφαίνεται δυσχερεστάτη ἡ ἐν 
προσεχεῖ μέλλοντι θεραπεία τῶν ἀπαραιτήτων ἀναγκῶν 
τῆς λαϊκῆς Παιδείας εἰς προσωπικόν». 

Τὸ νομοθετικόν µου τοῦτο ἔργον ἐξῆρον τότε διὰ λίαν 
τιμητικῶν καὶ εὐγνωμόνων ἐκφράσεων ὑπὲρ ἐμοῦ, εἰς τὸ 
φύλλον τοῦ ἐκπαιδευτικοῦ περιοδικοῦ «Ἑρμῆς» οἱ κορυ- 
φαῖοι τοῦ ἐκπαιδευτικοῦ μας κόσμου, μεταξὺ ὧν οἱ κύριοι 
Σπ. Καλλιάφας, καθηγητὴς τοῦ Πανεπιστημίου, Γ. Πα- 
λαιολόγος Γεν. Διευθυντὴς τῆς Μαρασλείου Παιδαγωγι- 
κῆς ᾿Ακαδημίας, Τρύφων Παπαθανασίου ἐπιθεωρητὴς δη- 
μοτικῶν σχολείων καὶ ἄλλοι. 

Διὰ τοῦ ὑπ᾽ ἀριθ. 1282/1942 Ν. Δ. ἱδρύθη «Ὕδροβιο- 
λογικὸν ᾿Ινστιτοῦτον», τελοῦν ὑπὸ τὴν ἐπιστημονικὴν ἐπο- 
πτείαν τῆς ᾿Ακαδημίας ᾿Αθηνῶν. 

Εἶναι περιττὸν νὰ ἐξαρθῇ ἡ σημασία τοῦ Ἱδρύματος 
τούτου, τὸ ὁποῖον σκοπὸν ἔχει τὴν ἐπιστημονικὴν ἔρευναν 
τῶν ζώντων ὀργανισμῶν, ζωϊκῶν καὶ φυτικῶν, τῶν βιούν- 
των ἐντὸς τῶν Ἑλληνικῶν θαλασσῶν, λιμνῶν καὶ ποτα- 
μῶν, κατὰ προτίμησιν δὲ τῶν θεμάτων δι᾽ ὧν καθίσταται 
δυνατὴ καὶ ἡ πρακτικὴ ἐφαρμογὴ τῶν πορισμάτων καὶ 
ἐρευνῶν. 

Τὸ ἐκτελεσθὲν ἐπὶ ὑπουργίας µου δημιουργικὸν ἐν γέ- 
νει ἔργον εἰς ὅλους τοὺς τομεῖς καὶ τὰς ἁρμοδιότητας τοῦ 
Ὑπουργείου Παιδείας ἀνεγνωρίσθη καὶ ὑπὸ τῶν µεταπε- 
λευθερωτικῶν Κυβερνήσεων, διὰ τῆς ἐγκρίσεως καὶ κυρώ- 
σεως τῆς ὁλότητος σχεδὸν τῶν ἐκδοθέντων ὑπ᾽ ἐμοῦ τότε 
νόμων, διὰ σειρᾶς πράξεων τοῦ Ὑπουργικοῦ Συμβουλίου 
δημοσιευθεισῶν εἰς τὴν Ἔφημ. τῆς Κυβερνήσεως καὶ ἐχου- 
σῶν οὕτω: «Κυροῦνται ἐξ ὑπαρχῆς χαρακτηριζόμεναι ὡς 
ἐκδοθεῖσαι πρὸς συντήρησιν τῆς Ἑλληνικῆς 
Πολιτείας καὶ ἐπ᾽ ὠφελείᾳ ταύτης, καθόσον 
ἡ ἔκδοσις αὐτῶν ὑπῆρξεν ἀναγκαία διὰ τὴν 
ἀποκατάστασιν, συντήρησιν καὶ ὁμαλὴν λει- 
τουργίαν τῆς δημοσίας τάξεως καὶ το.ῦ δη- 

µοσίου βίου τῆς Χώρας, αἱ διατάξεις τῶν κάτωθι 
Νομ. Διαταγμάτων, ἁρμοδιότητος Ὑπουργείου Παιδείας». 
(Ἴδε Ἔφημ. Κυβερνήσεως φύλλον 185/30-5-46, κλπ.). 


Ἢ δρᾶσις μου ὡς Ὑπουργοῦ τῆς Προνοίας καὶ τῆς Ὑγιεινῆς. 


᾿Απὸ τῆς πρώτης ἡμέρας ἀφ᾽ ἧς ἀνέλαβον τὸ Ὕπουρ- 
γεῖον ᾿Εθνικῆς Προνοίας, εἶχον ν᾿ ἀντιμετωπίσω ἐκτὸς 
τῶν συνήθων τακτικῶν ζητημάτων καὶ τὰ τεράστια ἕκτα- 
κτα προβλήματα τὰ ὁποῖα εἶχον δημιουργηθῆ ἀπὸ τὴν 
ἐμπόλεμον κατάστασιν καὶ ἐπρόκειτο ἀκόμη νὰ δηµιουρ- 
γηθοῦν ἀπὸ τὴν ἀρχομένην κατοχήν. 

Τὰ ζητήματα τὰ ὁποῖα παρουσιάσθησαν τότε εἰς ὀξεῖαν 
μορφὴν καὶ ἅτινα ἔπρεπε ν᾽ ἀντιμετωπισθῶσιν ὑπὸ τοῦ 
Ὑπουργείου Ἐθνικῆς Προνοίας κατὰ τρόπον ἐπείγοντα, 
ἦσαν ἡ στέγασις καὶ ἡ ἀνοικοδόμησις βομβαρδισθεισῶν 
περιφερειῶν, ἡ ἄμεσος περίθαλψις περιφερειῶν αἵτινες 
ἐπλήγησαν ὑπὸ τοῦ πολέμου, ἡ παλινόστησις τῶν ἐν ᾿Αθή- 
ναις καταφυγόντων προσφύγων εἰς τὰς ἑστίας των (πλὴν 
τῶν τῆς ᾿Ανατ. Μακεδονίας καὶ Θράκης), ἡ ἐγκατάστασις 
καὶ ἡ περίθαλψις τῶν ἐξ ᾿Ανατ. Μακεδονίας καὶ Θράκης 
150.000--200.000 προσφύγων καὶ ἰδίᾳ μετὰ τοὺς διωγ- 
μοὺς καὶ τὰς Βουλγαρικὰς σφαγὰς τοῦ ᾿Οκτωβρίου 1941(3), 
ἡ ἐπείγουσα παροχὴ συσσιτίου εἰς τοὺς ἀπόρους τῆς Χώ- 
ρας καὶ ἰδίως εἰς τοὺς τῆς περιοχῆς τῆς τέως διοικήσεως 
Πρωτευούσης, ἥτις λόγῳ τῆς τότε ὑφισταμένης καταστά- 
σεως ἀντιμετώπιζε λιμὸν ἐκ τῶν ὀλίγων ἐν τῇ ἱστορίᾳ 
τοῦ Ἔθνους µας. 

Ἡ ἐπίλυσις ὅμως τῶν προβλημάτων τούτων οὐδόλως 
ἧτο εὐχερής. Ναὶ μὲν ἅπασαι αἱ ὑπηρεσίαι τοῦ Ὕπουρ- 


(1) Περὶ τῶν διωγμῶν καὶ σφαγῶν ᾿Ανατ. Μακεδονίας καὶ 
Θράκης καὶ τοῦ ἀνακύψαντος τότε νέου προσφυγικοῦ προβλή- 
ματος ἴδε καὶ ἐφημερίδα «Ἐθνικὸς Κῆρυξ» ἀπὸ 9--13 Σεπτεµ- 
βρίου 1948. «Ἡ ἀγωνία καὶ τὸ μαρτύριον τοῦ “Ἑλληνικοῦ Λαοῦ». 

γείου Ἐθνικῆς Προνοίας ἀντελαμβάνοντο τὴν ἐθνικὴν ὑπο- 
χρέωσιν ἣν εἶχον νὰ προσφέρουν τὰς ὑπηρεσίας των εἰς 
τὸ χειμαζόμενον Ἔθνος, ἀλλ᾽ ἡ σοβαρὰ ἔλλειψις τῶν μέ- 
σῶν καθίστα προβληματικὴν καὶ δυσχερῆ τὴν ἐφαρμογὴν 
τῶν ἀποφασιζομένων. Οὐχ ἧττον ὅμως παρ᾽ ὅλας τὰς 
δυσχερείας ταύτας κατωρθώθη νὰ γίνουν σημαντικὰ πράγ- 
ματα καὶ εἰς τὸν τοµέα τῆς Κοινωνικῆς Προνοίας καὶ εἰς 
τὸν τομέα τῆς Ὑγιεινῆς, τὰ ὁποῖα συνετέλεσαν εἰς τὴν ἀνα- 
κούφισιν τοῦ χειμαζομένου Ἑλληνικοῦ Λαοῦ καὶ ἅτινα 
κρινόµενα σήμερον ἀποτελοῦν, ἄνευ ὑπερβολῆς, ἕνα ση: 
μαντικὸν κατόρθωμα τὸ ὁποῖον τιμᾶ τοὺς σκαπανεῖς, ἐν 
ὅλῃ τῇ κλίμακι τῆς ἱεραρχίας, τοῦ ἐθνικοῦ τούτου ἔργου. 


Α) Τομεὺς Κοινωνικῆς Προνοίας καὶ ᾽Αντιλήψεως. 


Εἰς τὸν τοµέα τοῦτον ἐγένοντο ἐν συνόψει τὰ ἑξῆς : 

᾿Αναδιωργανώθησαν ριζικῶς καὶ ἐχρηματοδοτήθησαν 
τὰ Λαϊκὰ Συσσίτια, ἐπονομασθέντα «Μεντρικὴ ᾿Ἐπιτροπὴ 
Συσσιτίων (ΚΕΣ)». Ὑπὸ ταύτην ὑπήχθησαν καὶ ἅπαντα 
τὰ λειτουργοῦντα πάσης φύσεως τοιαῦτα τόσον ἐν ᾿Αθή- 
ναις ὅσον καὶ ἐν ταῖς Ἐπαρχίαις. Κατωρθώθη οὕτω χάρις 
εἰς μυρίας ὅσας προσπαθείας νὰ λειτουργήσουν καθ᾽ ὅλον 
τὸ χρονικὸν διάστηµα τῆς Ὑπουργίας µου μόνον εἰς τὴν 
Περιφέρειαν Δ. Πρωτευούσης, περὶ τὰ 500 κέντρα διανο- 
μῶν, ἐξ ὧν περὶ τὰ 150 μαθητικά. Κατωρθώθη πρὸς τού- 
τοις νὰ αὐξηθῇ ὁ ἀριθμὸς τῶν παρεχομένων διὰ τούτων 
ἡμερησίως μερίδων εἰς τὴν Περιφέρειαν Δ. Πρωτευού- 
σης ἀπὸ 120.000 μερίδας αἵτινες ἐχορηγοῦντο τὸν Μάϊον 
1941, εἰς 220.000 μερίδας τὸν ᾿Οκτώβριον 1941, διὰ νὰ 
φθάσουν εἰς 600.000 τὸν ᾿Οκτώβριον 1942. Αἱ κατὰ τὸ 
ἔτος 1941--42 μόνον χορηγηθεῖσαι μερίδες ἐν τῇ Περιφε- 
ρείᾳ Δ. Πρωτευούσης, ἀνῆλθον συνολικῶς εἰς τὸν ἀριθμὸν 
110.000.000. 

᾿Ανάλογος ὑπῆρξεν ἡ δρᾶσις τῶν παραρτημάτων τῆς 

ΚΕΣ ἐν ταῖς ἐπαρχίαις, ἔνθα χιλιάδες μερίδων ἐμοιρά- 
ζοντο ἡμερησίως εἰς τὸν πληθυσμόν. 

Διὰ τὴν εὐρυτέραν καὶ εὐχερεστέραν ἄσκησιν τῆς Κοι- 
νωνικῆς Προνοίας, ἄνευ τῶν τυπικῶν διαχειριστικῶν κλπ. 
περιορισμῶν, οἵτινες ἀπῃτοῦντο ὑπὸ τῆς κειμένης νομο- 
θεσίας, ἀπεφασίσαμεν τὴν ἵδρυσιν ἑνὸς εἰδικοῦ ᾿Οργανι- 
σμοῦ παντοειδοῦς περιθάλψεως τῶν ἀπόρων ὑπὸ τὴν ἐπω- 
νυμίαν «᾿Ἐθνικὸς ᾿Οργανισμὸς Χριστιανικῆς ᾿Αλληλεγγύης 
(Ε.Ο.Χ.Α.)» ὑπὸ τὴν Προεδρίαν, μὲ ὅλως ἐξαιρετικὰ δικαιώ- 
ματα, τοῦ Μακαριωτάτου ᾿Αρχιεπισκόπου ᾿Αθηνῶν. Ὁ 
᾿Οργανισμὸς οὗτος ἱδρυθεὶς διὰ τοῦ Ν. Δ. 776/41 καὶ προι- 
κοδοτούμενος κατὰ μῆνα διὰ τῶν ἀναγκαίων χρηματικῶν 
ποσῶν ὑπὸ τοῦ Κράτους, ἀνέλαβε τὴν ἔνδυσιν, τὴν θέρ- 
μανσιν καὶ τὴν παντοειδῆ βοήθειαν τῶν ἀπόρων ἁπάσης 
τῆς ᾿Επικρατείας. ᾿Αργότερον ἀνέλαβεν καὶ τὴν διατροφὴν 
τῶν παιδίων τῆς προσχολικῆς ἡλικίας (2--7 ἐτῶν), τῶν 
ἀπόρων ἐπιτόκων καὶ τῶν θηλαζουσῶν μητέρων, ἀνακου- 
φισθεισῶν οὕτω σοβαρῶς τῶν ἀπόρων λαϊκῶν τάξεων 
κατὰ τὴν δεινὴν ἐκείνην περίοδον. ᾿Ενδεικτικῶς ἀναφέρο- 
μεν ὅτι αἱ διανεμηθεῖσαι ὑπὸ τούτου μερίδες συσσιτίου 
µόνον κατὰ τὸ ἔτος 1942, ἔφθασαν τὰ 13.000.000. 

Τὸ Πατριωτικὸν Ἵδρυμα ἐξ ἑτέρου, ἔτυχεν ἐπίσης τῆς 
ἰδιαιτέρας ἡμῶν μερίμνης. Κατωρθώθη οὕτω νὰ λειτουρ- 
γήσουν κανονικῶς ἡ Ὑπηρεσία Προστασίας Παίδων καὶ αἱ 
παιδικαὶ ἐξοχαὶ εἰς 'Εκάλην καὶ Καισαριανήν, μὲ 600 περί- 
που παιδιὰ καθὼς καὶ ἡ λειτουργία τοῦ Κέντρου Περιθάλ- 
ψεως ᾿Απόρων Παίδων εἰς Δαφνί, ἔνθα περισυνελέγησαν 
καὶ ἐτράφησαν περὶ τὰ 2.000 παιδιὰ (ἁλητόπαιδες), χορη- 
γουμένων πρὸς τοῦτο τῶν ἑκάστοτε ἀναγκαιουσῶν πι- 
στώσεων. 

"Επίσης διὰ τὴν στέγασιν τῶν βομβοπλήκτων καὶ τῶν 
πολεμοπαθῶν κατεβλήθη ἰδιαιτέρα προσπάθεια, διατεθέν- 
τος πρὸς τοῦτο τοῦ σημαντικοῦ διὰ τὴν ἐποχὴν ποσοῦ τοῦ 
1.000Ο.0Ο0Ο.00Ο0Ο δραχμῶν. ᾿Ιδιαιτέρως ἐπροστατεύθησαν οἱ 
πληθυσμοὶ οἵτινες φεύγοντες τὴν Κομμουνιστικὴν θύελλαν 

τῆς ὑπαίθρου κατέφευγον πρόσφυγες εἰς τὰ ἐγγὺς μεγάλα 
ἀστικὰ κέντρα, καθὼς καὶ οἱ πληθυσμοὶ τῶν περιοχῶν αἵ- 
τινες ἐπυρπολοῦντο δι᾽ ἀντίποινα καὶ ἐκδίκησιν εἴτε ὑπὸ 
τοῦ Κατακτητοῦ εἴτε ὑπὸ τῶν Κομμουνιστῶν. 

Ὡσαύτως ἐνισχύθησαν ἀπαξάπαντα τὰ φιλανθρωπικὰ 
ἱδρύματα ἰδιωτικῆς πρωτοβουλίας καθ᾽ ἅπασαν τὴν Χώ- 
ραν, διὰ σημαντικῶν χρηματικῶν παροχῶν ὥστε νὰ κα- 
τορθώσουν ταῦτα, παρὰ τὰς γνωστὰς δυσχερείας, ν᾿ ἀντι- 
μετωπίσουν ἐπιτυχῶς τὰς ἀνάγκας τῆς λειτουργίας των. 

"Επίσης οἱ «Παιδικοὶ Σταθμοὶ» ἐνισχύθησαν ἐπαρκῶς, 
κατορθώσαντες νὰ περιθάλψουν χιλιάδας παιδίων τῶν ἐρ- 
γαζομένων ἰδίᾳ τάξεων. 

Διὰ τὴν κατὰ τὸ δυνατὸν ἀντιμετώπισιν τῶν ἀναγκῶν 
ἐνδύσεως καὶ ὑποδύσεως τῶν ἀπόρων παιδιῶν ἐνισχύθη 
διὰ μεγάλων χρηματικῶν ποσῶν καὶ ἡ «Ἱματιοθήκη τοῦ 
Παιδιοῦ», ἐπιτευχθείσης οὕτω τῆς ἐπενδύσεως καὶ ὑπο- 
δήσεως μόνον κατὰ τὰ ἔτη 1941--1942, 50.000 περίπου 
παιδιῶν. 

“Ὅλως ἐπίσης ἰδιαιτέρα μέριμνα ἐλήφθη καὶ κατωρ- 
θώθη ἡ ἐπιτυχὴς ἀντιμετώπισις τῶν ἀναγκῶν περιθάλψεως 
τῶν ἀδελφῶν µας προσφύγων ἐξ ᾿Ανατολικῆς Μακεδονίας 
καὶ Θράκης, οἵτινες φεύγοντες τὴν Βουλγαρικὴν θηριωδίαν, 
προσέφευγον γυμνοὶ καὶ πεινασμένοι εἰς τὴν ὑπὸ τὴν δι- 
καιοδοσίαν τῆς Ἕλλην. Κυβερνήσεως τελοῦσαν Κεντρικὴν 
Μακεδονίαν καὶ λοιπὴν Ἑλλάδα. Κατωρθώθη οὕτω χάρις 
εἰς τὸ ἀμέριστον καὶ στοργικὸν ἐνδιαφέρον µας ἡ ἀνὰ τὴν 
χώραν στέγασις, ἡ ἐπιδότησις καὶ τροφοδότησις αὐτῶν, 
ὡς καὶ ἡ ἐπαγγελματική των προστασία. 

Κατὰ Νοέμβριον 1941 αἱ Γερμανικαὶ ᾿Αρχαὶ Μακεδο- 
νίας διέταξαν ἐκ τῆς περιοχῆς Θεσσαλονίκης, τὴν μετακί- 
νησιν διὰ λόγους ὑγειονομικοὺς καὶ πρὸς πρόληψιν ἀσθε- 
νειῶν ὡς ἐκ τοῦ μεγάλου συνωστισμοῦ, ὡς ἰσχυρίζοντο, 
15.000 περίπου προσφύγων τῆς ᾿Ανατολικῆς Μακεδονίας 
καὶ Θράκης, πρὸς τὴν Παλαιὰν Ἑλλάδα. Χάρις εἰς τὴν 
ζωηρὰν καὶ ἔντονον ἐπέμβασίν μας παρὰ τοῖς ἁρμοδίοις, 

κατωρθώθη ὅπως ἡ διαταγὴ αὕτη ἀνασταλῇ καὶ ἐκδοθῇ 
νέα τοιαύτη, δι᾽ ἧς ἐπετρέπετο ὅπως οὗτοι ἐγκατασταθοῦν 
εἰς τοὺς Νομοὺς ἐκείνους οἵτινες εἶχον σλαυομακεδόνας, 
πρὸς ἐνίσχυσιν τοῦ τοπικοῦ ποσοστοῦ τῶν “Ἑλλήνων. 
Οὕτω ἅπαντες οἱ πρόσφυγες οὗτοι ἐγκατεστάθησαν εἰς 
τοὺς Νομοὺς ᾿Ἐδέσης, Φλωρίνης, Καστοριᾶς καὶ Κιλκίς, 
τυχόντες τῆς πλήρους περιθάλψεως καὶ οἰκονομικῆς ἐνι- 
σχύσεως ὑφ᾽ ἡμῶν. Διὰ τὴν ἐπίτευξιν τοῦ ἱκανοποιητικοῦ 
τούτου ἀποτελέσματος ἠναγκάσθην νὰ μεταβῶ τότε προ- 
σωπικῶς εἰς Θεσσαλονίκην καὶ Δυτικὴν Μακεδονίαν. Ἐπί- 
σης διὰ τῆς προσωπικῆς µου ἐντόνου ἐπεμβάσεως παρὰ 
τῷ τότε Γερμανῷ Στρατ. Διοικητῇ Β. Ἑλλάδος κατωρθώθη 
νὰ διασωθῶσι 2000 περίπου οἰκογένειαι διαφυγοῦσαι λάθρα 
ἐκ τῆς Βουλγαροκρατουμένης Μακεδονιας καὶ αἵτινες διε- 
τάχθησαν παρά τῶν Γερμανικῶν ἀρχῶν Θεσσαλονίκης νὰ 
ἐπιστρέψουν εἰς τὰς ἑστίας των. Αἱ οἰκογένειαι αὗται 
ἀσφαλῶς θὰ ἐσφάζοντο ἐπανερχόμεναι εἰς τὰς πατρίδας 
τῶν, ἐὰν δὲν κατώρθωνον ὅπως ἀκυρωθῇ τότε ἡ διαταγὴ 
τοῦ ἐπαναπατρισμοῦ των. 

Πλὴν ὅμως τῆς ὡς ἄνω ἀσκηθείσης Κοινωνικῆς Προ- 
νοίας ὑπὸ τοῦ ὑφ᾽ ἡμᾶς Ὑπουργείου Προνοίας, ἠσκήθη 
παρομοία καὶ δὴ εἰς εὐρεῖαν κλίμακα καὶ ὑπὸ τῶν λοιπῶν 
Ὑπουργείων, εἰς τὸν κύκλον τῆς ἁρμοδιότητός τῶν. 

Οὕτω πλὴν τῶν ὀργανωθέντων συσσιτίων περὶ ὧν 
ἀνωτέρω, μερίμνῃ τῶν ἁρμοδίων Ὑπουργῶν ὠργανώθησαν 
καὶ ἐλειτούργησαν ἱκανοποιητικῶς συσσίτια διὰ τοὺς 
ὁπαλλήλους ἑκάστου Ὑπουργείου καὶ τῶν ἐκ τούτων ἐξαρ- 
τωμένων ὀργανισμῶν Δημοσίου Δικαίου (Σ.Ε.Κ., Σ.Π.Α.Π., 
Ε.Η.Σ., Τ.Τ.Τ., Ἔτ. Ὑδάτων, Τηλεφ. Ἑταιρία κλπ.). 

"Επίσης προικοδοτηθέντες ὑπὸ τοῦ Κράτους ἱδρύθη- 
σαν καὶ ὠργανώθησαν τὸ πρῶτον οἱ Συνεταιρισμοὶ τῶν 
δημοσίων ὑπαλλήλων, οἵτινες ἐφοδιάζοντες διὰ τροφίμων 
καὶ ἄλλων ἀναγκαίων εἰδῶν τὰ μέλη των εἰς τιμὰς κό- 
στους, προσέφερον τότε καὶ ἐξακολουθητικῶς προσφέρουν 
μέχρι σήμερον πολυτίµους ὑπηρεσίας διὰ τὴν κατὰ τὸ δυ- 

νατὸν ἐπισιτιστικὴν καὶ οἰκονομικὴν ἀνακούφισιν τῆς συµ- 
παθοῦς ὑπαλληλικῆς τάξεως. 

Εἰδικώτερον ὠργανώθησαν εἰς εὐρεῖαν κλίμακα τὰ 
συσσίτια τῶν ἐργατῶν θαλάσσης ὑπὸ τοῦ Ὑπουργείου 
᾿Εμπορικῆς Ναυτιλίας ὑπὸ τὸν Στρατηγὸν κ. Μουτούσην, 
διὰ πέντε ἱδρυθεισῶν ἐπὶ τούτῳ ἑστιῶν εἰς Πειραιᾶ καὶ 
᾿Αθήνας. Διὰ τῶν ἑστιῶν τούτων ἐξυπηρετήθησαν σοβα- 
ρῶς 25.000 περίπου συσσιτοῦντες, ἤτοι 6.500 περίπου οἰκο- 
γένειαι τῶν ἐνταῦθα παραμενόντων ἀνέργων ἐργατῶν θα- 
λάσσης καὶ 4.000 περίπου ἀπορφανισμέναι οἰκογένειαι τῶν 
ἐν ἐνεργῷ ὑπηρεσίᾳ τελούντων τοιούτων, οἵτινες μὲ μυρίους 
κινδύνους διαπλέοντες τοὺς ὠκεανοὺς προσέφερον καθη- 
μερινῶς ὑψίστας ὑπηρεσίας εἰς τὰς συμμαχικὰς μεταφορὰς 
καὶ τοῦτο παρὰ τὰς διαταγὰς καὶ ὑπὸ τὰ καχύποπτα βλέμ- 
ματα τῶν Γερμανῶν οἵτινες διὰ τὸν ὡς ἄνω λόγον, εἶχον 
ἀπαγορεύσει πᾶσαν εἰς τούτους πρόνοιαν καὶ περίθαλψιν. 

Ἔν τούτοις παρ᾽ ὅλους τοὺς ἐνδεχομένους κινδύνους 
καὶ διὰ τὴν Κυβέρνησιν καὶ διὰ τὸν ἁρμόδιον Ὑπουργόν, 
τὰ συσσίτια ὑπὲρ τῆς συμπαθοῦς ταύτης τάξεως τῶν ναυ- 
τικῶν μας, ὄχι μόνον ἐξηκολούθησαν λειτουργοῦντα ἀνελ- 
λιπῶς ἀλλὰ καὶ εἰδικὰ κατὰ μῆνα ἐχορηγοῦντο εἰς τού- 
τους, κατ’ ἐξαίρεσιν πάσης ἄλλης τάξεως, ἀξιόλογα χρη- 
ματικὰ ἐπιδόματα, ἐφ᾽ ὅλων τῶν Κυβερνήσεων Κατοχῆς, 
τόσον εἰς τοὺς ἐν ᾿Αθήναις καὶ Πειραιεῖ διαμένοντας ὅσον 
καὶ εἰς τὰ ἐπαρχιακὰ ναυτικὰ κέντρα τοιούτους. 

Ἡ ὡς ἄνω πρόνοια καὶ δημοσία ἀντίληψις δὲν ἠσκήθη 
μόνον ἐντὸς τῶν ὁρίων τῆς ᾿Επικρατείας ἀλλὰ καὶ ἔξω 
ταύτης, εἰς τὰς χώρας τοῦ ἄξονος, ἔνθα πολλοὶ Ἕλληνες 
εἴτε ὡς ἐργάται εἴτε ὡς ὅμηροι κλπ. εἶχον ἀνάγκην τῆς 
μερίμνης, τῆς προστασίας καὶ περιθάλψεως τῆς μητρὸς 
Πατρίδος. 

Εἰδικώτερον τὸ ἐνδιαφέρον ἡμῶν ἐπεδείχθη ζωηρὸν 
διὰ τοὺς ἀναξιοπαθοῦντας Ἕλληνας ἀξιωματικούς, οἵτι- 
νες κατὰ διαστήματα συνελήφθησαν καὶ ἀπήχθησαν όμα- 

δικῶς ὑπὸ τῶν Ἰταλῶν ὡς ὅμηροι εἰς διάφορα ἐν Ἰταλίᾳ 
στρατόπεδα. 

Κατὰ τοῦ αὐθαιρέτου καὶ παρανόμου μέτρου βίας 
τούτου κατ᾽ ἐπανάληψιν ἐγένοντο Κυβερνητικαὶ διαµαρτυ- 
ρίαι καὶ ὑπὸ τοῦ πρώην Προέδρου τῆς Κυβερνήσεως Στρα- 
τηγοῦ Τσολάκογλου καὶ ἠξιοῦτο ἡ παῦσις τοῦ μέτρου τού- 
του. Εἰς τὰς συνεχεῖς διαμαρτυρίας µας ταύτας οἱ κατα- 
κτηταὶ προέβαλλον ὅτι ἐφ᾽ ὅσον οἱ ἀξιωματικοί, παραβαί- 
νοντες τὰς ἐκ τῆς συνθηκολογήσεως αὐτομάτως ἀπορρεού- 
σας καὶ ἐπιβαλλομένας αὐτοῖς ὑποχρεώσεις τιμῆς, διέφευ- 
γον εἰς Μ. ᾿Ανατολὴν καὶ ἀνελάμβανον τὰ ὅπλα κατ᾽ 
αὐτῶν, θὰ ἔδει, ἀμυνόμενοι νὰ ἄρουν τὴν τόσον καταφό- 
ρως παραβιαζομένην, ἀπὸ ἑλληνικῆς πλευρᾶς, συνθηκολό- 
γησιν καὶ νὰ συλλάβουν ἅπαντας τοὺς ἀξιωματικοὺς καὶ 
τοὺς ἐγκλείσουν εἰς στρατόπεδα συγκεντρώσεως, εἴτε ἐν 
Ἑλλάδι εἴτε εἰς τὸ ἐξωτερικόν. Καὶ ὅτι, ἐὰν λαμβάνοντες 
ὑπ᾽ ὄψιν τὰς διαμαρτυρίας τῶν Κυβερνήσεων πρὸς χάριν 
τῶν ὁποίων οὐ μόνον δὲν ἐπέμειναν εἰς τὴν ἀποστράτευ- 
σιν τῶν ἀξιωματικῶν εὐθὺς μετὰ τὴν κατοχήν, ἐφ᾽ ὅσον 
δὲν ὑπῆρχε ἐνεργὸς στρατὸς ἀλλὰ καὶ δὲν προέβαινον εἰς 
τὸ ἐπιβαλλόμενον αὐτοῖς στοιχειωδῶς μέτρον τοῦτο τῆς 
καθολικῆς συλλήψεως, δὲν ἠδύναντο ὅμως νὰ μὴ λαμβά- 
νουν κατασταλτικὰ µέτρα τοὐλάχιστον κατὰ τῶν κινουμέ- 
νῶν κατ᾽ αὐτῶν ὑπόπτων, βάσει τῶν πληροφοριῶν τῶν. 

Πρὸς ἀποφυγὴν τῆς λήψεως τῶν διαρκῶς ἐπαπειλου- 
μένων κατὰ τῶν ἀξιωματικῶν μας μέτρων τούτων, ἡ Κυ- 
βέρνησις ἠναγκάσθη τότε νὰ ἐκδώσῃ τὸν ὑπ᾽ ἀριθ. 427 
νόμον «περὶ διώξεως τῶν διὰ τὸ ἐξωτερικὸν ἀναχωρούν- 
των ἀξιωματικῶν» περὶ οὗ γενήσεται κατωτέρω λόγος. 

Βαθμηδὸν ὅμως αἱ συνεχεῖς ὀχλήσεις καὶ διαµαρτυ- 
ρίαι αὗται τῆς Κυβερνήσεως ἐτελεσφόρησαν τελικῶς καὶ 
ἔπαυσεν ἐφαρμοζόμενον πλέον τὸ βάρβαρον τοῦτο μέτρον 
τῆς ὁμηρίας τῶν ἀξιωματικῶν μας, τοὐλάχιστον ὁμαδικῶς, 
ἀφ᾽ οὗ πρότερον ὑπερπεντήκοντα ἐκ τῶν πατριωτῶν τούτων 
δυστυχῶς ἐφονεύθησαν ἢ ἀπωλέσθησαν κατὰ τὸν τορπιλ- 

λισμὸν τοῦ μεταφέροντος αὐτοὺς πλοίου «ἡ πόλις τῆς Γέ- 
νοβας» ἔξω τοῦ Πρίντεζι, μεταξὺ τῶν ὁποίων καὶ ὁ ἥρως 
τῆς Πίνδου ἀείμνηστος συνταγματάρχης Κ. Δαβάκης. 

Οἱ εἰς διάφορα στρατόπεδα συγκεντρώσεως τῆς Ἴτα- 
λίας οὕτω συγκεντρωθέντες καὶ διαβιοῦντες ὡς ὅμηροι 
ὑπερδιακόσιοι περίπου Ἕλληνες ἀξιωματικοὶ παντὸς βαθ- 
μοῦ μέχρι καὶ τοῦ ἀντιστρατήγου, ἐν ἐνεργείᾳ ἢ ἀποστρα- 
τείᾳ, ὑπέφερον τὰ πάνδεινα ἰδίως ἐκ πείνης. Καίτοι ἐπι- 
δεικτικῶς εἰς τὰ στρατόπεδα ταῦτα ἐπὶ πολλῶν πινακίδων 
ἐφέρετο: «ἐν τῇ αἰχμαλωσίᾳ δείκνυται ὁ ἀνθρωπισμός», οὐχ 
ἧττον τὰ δεινὰ τῶν εἰς αὐτὰ κρατουμένων ἦσαν ἀφάνταστα. 

Παρὰ τὰς διαμαρτυρίας τῶν κρατουμένων εἰς τοὺς 
πάσης φύσεως ἐπισήμους, οἵτινες ἐπεσκέπτοντο ἑκάστοτε 
αὐτούς, οὐδὲν μέτρον ἐλαμβάνετο καὶ τὸ φάσμα τοῦ θα- 
νάτου ἐκ τῆς ἐξαντλήσεως, λόγῳ ἀσιτίας, ἤρχισε νὰ δια- 
Φαίνηται. 

Ἡ Κυβέρνησις ὅμως πρὸ τῶν δεινῶν τῶν ἀναξιοπα- 
θούντων ἀξίων τέκνων τῆς Ἑλληνικῆς Πατρίδος, τὰ ὁποῖα 
ἐπληροφορήθη ἐκ τῶν ἐνταῦθα συγγενῶν τῶν κρατουμέ- 
νῶν, δὲν ἔμεινεν ἀπαθὴς καὶ ἀδιάφορος, ἀλλὰ ἀμέσως 
διεμαρτυρήθη ἐντόνως εἰς τὸν ἐνταῦθα ἐκπρόσωπον τῆς 
Ἱταλικῆς Κυβερνήσεως καὶ ἠξίωσεν ὅπως οἱ κρατούμενοι 
ἀξιωματικοὶ μεταστῶσιν ἐκ τῆς καταστάσεως τῆς ὁμη- 
ρίας εἰς τὴν τῆς αἰχμαλωσίας καὶ ἀπολαμβάνουν οὕτω 
ὅλων τῶν ὑπὸ τῆς συνθήκης τῆς Χάγης προβλεπομένων 
διεθνῶς δικαιωμάτων μισθοτροφοδοσίας, νοσηλείας καὶ 
περιθάλψεως. 

Ἡ ἀρχικὴ ἐπὶ Τσολάκογλου γενομένη παρομοία αἴτη- 
σις ἀτυχῶς ἀπερρίφθη ὑπὸ τῆς ᾿Ιταλικῆς Κυβερνήσεως, 
ἀλλὰ ἐπηκολούθησεν ἑτέρα ἐντονωτέρα τοιαύτη, βάσει τὴν 
διεθνῶν συνθηκῶν, διὰ τῆς προσωπικῆς µου ἐπεμβάσεως 
παρὰ τῷ Ἴταλῷ ἀντιπροσωπῳ ΟΒίαἱ, εὐθὺς ὡς ἀνέλαβον 
τὴν Προεδρίαν τῆς Κυβερνήσεως. 

Ἡ ἀπάντησις τῆς Ἰταλικῆς Κυβερνήσεως εὐτυχῶς 
τὴν φορὰν ταύτην ἧτο εὐνοϊκὴ καὶ οὕτω ἀρχομένου τοῦ 

1943 οἱ ἐν Ἰταλίᾳ κρατούμενοι ἀξιωματικοί µας, διὰ τῆς 
χορηγήσεως αὐτοῖς κανονικοῦ συσσιτίου καὶ μισθοῦ εἰς λι- 
ρέττας τοῦ ἀντιστοίχου βαθμοῦ τοῦ Ἰταλικοῦ στρατοῦ, 
ἐσώθησαν ἐκ βεβαίου ἐκ πείνης θανάτου καὶ ἐπανέκαμψαν 
ἤδη εἰς Ἑλλάδα σῶοι καὶ ὑγιεῖς διὰ νὰ προσφέρουν πάλιν 
τὰς πολυτίµους πρὸς τὴν δοκιμαζομένην Πατρίδα ὑπηρε- 
σίας των. 


Β) Τομεὺς ὑγιεινῆς. 


᾿Αλλὰ καὶ εἰς τὸν τοµέα τῆς ὑγιεινῆς ἐπετελέσθησαν 
πλεῖστα σηµαντικά, τὰ ὁποῖα θὰ ἐζήλευον καὶ αἱ μεταπε- 
λευθερωτικαὶ ἀκόμη Κυβερνήσεις. 

Κατὰ πρῶτον διεφυλάχθη ἡ Δημοσία ὑγεία, παρὰ τὴν 
τραγικὴν ἔλλειψιν βασικῶν ὑλικῶν καὶ κατωρθώθη οὕτω 
ὅπως ἀποτραπῇ ἀποτελεσματικῶς ὁ κίνδυνος τῆς ἐξαπλώ- 
σεως καὶ ἐν Ἑλλάδι τῆς ἐπιδημίας τοῦ ἐξανθηματικοῦ 
τύφου, ἥτις δρομαίως ἐπερχομένη ἐκ Ρωσσίας, διέσχισε 
τὴν Ρουμανίαν, Βουλγαρίαν καὶ Γιογκοσλαυίαν μὲ χιλιά- 
δας θύματα. Τὸ γεγονὸς ὅτι μόνον 50 θάνατοι ἐση- 
μειώθησαν ἐξ ἐξανθηματικοῦ τύφου καθ᾽ ἣν στιγμὴν εἰς 
τὴν Βαλκανικὴν ἐσημειοῦντο χιλιάδες θανάτων ἐκ τῆς ἐπι- 
δηµίας ταύτης, ἀρκεῖ διὰ νὰ παραστήσῃ τὰς ἀόκνους καὶ 
ὑπερανθρώπους προσπαθείας αἵτινες, ὑπὸ τὰς ὁδηγίας 
μου καὶ τὴν κατεύθυνσίν μου, κατεβλήθησαν ὑπὸ τῶν ἁρ- 
μοδίων ὑπηρεσιῶν τοῦ Ὑπουργείου. 

Ἡ ἑλονοσία ἐξ ἄλλου παρὰ τὴν ἔλλειψιν τῆς κινίνης 
κατωρθώθη ἐν τῷ μέτρῳ τοῦ δυνατοῦ νὰ μειωθῇ καὶ οἱ 
θάνατοι ἐξ αὐτῆς νὰ μὴ ὑπερβοῦν τὸ σύνηθες ποσοστόν. 

Ἡ μέριμνα διὰ τὴν ἰατρικὴν ἀντίληψιν καὶ τὴν νοσο- 
κομειακὴν περίθαλψιν μᾶς ἀπησχόλησεν ἰδιαιτέρως, κα- 
τωρθώσαντες νὰ ἀντιμετωπίσωμεν ἐπιτυχῶς τὰ τεράστια 
προβλήματα ἅτινα καθ᾽ ἕκαστην παρουσιάζοντο καὶ εἰς 
τὸν τομέα αὐτόν. 

Κατὰ πρῶτον διετηρήσαμεν καθ’ ὅλην τὴν ἐπικράτειαν 
ἐν λειτουργίᾳ τὰ κατὰ τὴν διάρκειαν τοῦ πολέμου συστα- 

θέντα προσωρινὰ νοσοκομεῖα, ἱδρύσαντες καὶ νέα τοιαῦ- 
τα (1), ἅτινα ἀναδιοργανωθέντα ἐθεράπευσαν ἐπιτυχῶς 
τὰς ἀνάγκας τοῦ πληθυσμοῦ. 

Τὸ γεγονὸς ὅτι τὰ νοσοκομεῖα ταῦτα μεταπελευθερῶ- 
τικῶς ὡριστικοποιήθησαν ἀποδεικνύει πόσον ἐπιτυ- 
χὴς ἦτο ἡ σκέψις καὶ ὁ ἀγών µας διὰ τὴν διατήρησίν των. 
"Αλλὰ καὶ τὰ ὑφιστάμενα νοσοκομεῖα, ἅτινα ἀντιμετώπι- 
ζον μεγάλας δυσχερείας διὰ τὴν ἀπρόσκοπτον λειτουργίαν 
των, ἔτυχον τῆς ἀμερίστου ἐνισχύσεώς µας καὶ ἐπετεύχθη 
οὕτω ἡ συνεχὴς καὶ κανονικὴ κατὰ τὸ δυνατὸν λειτουργία 
των χάριν τοῦ δοκιμαζομένου Ἑλληνικοῦ λαοῦ. 

Ἡ σκέψις ὅτι τὰ μεγάλα νοσηλευτικὰ ἱδρύματα τὰ 
ἐπιχορηγούμενα ὑπὸ τοῦ Κράτους ἔπρεπε νὰ καταστοῦν 
προσιτὰ καὶ εἰς τὸν Λαὸν διὰ τὴν νοσηλευτικὴν αὐτοῦ πε- 
ρίθαλψιν, ἐπραγματοποιήθη διὰ τῆς ἐκδόσεως τοῦ ᾿Αναγκ. 
Νόμου 279. Διὰ τοῦ Νόμου τούτου ἐθραύετο καὶ ὁ μέχρι τότε 
ὑφιστάμενος φραγμὸς εἰς τὰ νοσοκομεῖα διὰ τοὺς καλοὺς 
μὲν ἐπιστήμονας ἀλλὰ ἄνευ ἰσχυροῦ προστάτου ἰατρούς. 
Οὕτω ἠνοίγηοαν αἱ πύλαι τῶν μεγάλων Νοσοκομείων ἀφ᾽ 
ἑνὸς μὲν εἰς τὰς λαϊκὰς τάξεις διὰ τὴν εὐθηνὴν ἢ δωρεὰν 
νοσηλείαν των, ἀφ᾽ ἑτέρου δὲ εἰς τοὺς ἄνευ μὲν προστα- 
τῶν ἀλλ᾽ ἀξίους ἰατρούς, οἵτινες διὰ τῆς ἐργασίας των 
καὶ τῶν ἱκανοτήτων τῶν θὰ ἠδύναντο νὰ καταλάβωσι τὰς 
ἀνωτάτας ἐπιστημονικὰς θέσεις εἰς τὰ ἱδρύματα ταῦτα. 
Οὐδέποτε νόμος ὑπῆρξε δικαιότερος καὶ ἀνθρωπιστικώ- 
τερος αὐτοῦ ἀλλὰ καὶ οὐδέποτε νόμος ἐπολεμήθη λυσσω- 
δέστερον. Ὁ νόμος οὗτος δυστυχῶς ἡμικατηργήθη μετὰ 
τὴν ἀποχώρησίν μου ἐκ τοῦ Ὑπουργείου Ἔθν. Προνοίας, 
διὰ νὰ καταργηθῇ ὁλοσχερῶς μετὰ τὴν ἀπελευθέρωσιν. 

Ἡ ἰατρικὴ ἐν γένει ἀντίληψις δὲν ἠσκήθη μόνον ὑπὸ 
τῶν ὑγειονομικῶν καὶ λοιπῶν νοσηλευτικῶν ἱδρυμάτων 
καὶ ὑπὸ τῶν διαφόρων κοινωφελῶν ὀργανισμῶν, ὡς τὸ Πα- 
τριωτικὸν Ἵδρυμα καὶ ἡ Ε.Ο.Χ.Α., ἀλλὰ ἠσκήθη ἐνεργη- 


(1) Κρατικὸν νοσοκομεῖον, Νοσοκομεῖον κρυοπαγηµάτων. 

τικῶς καὶ ὑπὸ τῶν ἱδρυθέντων τότε ὑφ᾽ ἡμῶν «καταφυγίων 
᾿Ἐπειγούσης Περιθάλψεως» τοῦ ᾿Ιατρικοῦ Συλλόγου ΄Αττι- 
κοβοιωτίας. Ἡ ἐνεργητικὴ ἀπόδοσις τῶν καταφυγίων τού- 
τῶν εἰς ὅλας τὰς συνοικίας τῆς πόλεως τῶν ᾿Αθηνῶν µαρ: 
τυρεῖται εὐγλώττως ἀπὸ τὸν ἀριθμὸν τῶν εἰς αὐτὰ τυχόν- 
τῶν περιθάλψεως, ὅστις ἔφθασε τὸ 1.500.000 πρόσωπα. 

Ἡ διεξαγωγὴ τῆς δοθείσης κατὰ τὴν περίοδον ἐκεί- 
νην μάχης --μάχης τῆς ἐπιβιώσεως τοῦ Ἑλληνικοῦ Λαοῦ--- 
καὶ εἰς ἔκτασιν τόσον εὐρεῖαν ὅσον οὐδέποτε ἀπὸ τῆς κα- 
ταβολῆς τῆς ἱστορίας μας, ἦτο ἐμπεπιστευμένη κυρίως εἰς 
τὸ Ὑπουργεῖον Ἔθν. Προνοίας. Καὶ ἡ μάχη αὕτη ὠργα- 
νωμένη κατὰ τὸν δυνατὸν καλύτερον τρόπον, διεξήχθη 
σθεναρῶς καὶ μὲ πίστιν πρὸς τὰ πεπρωμένα τῆς Ἑλλάδος. 
Μὲ πλήρη συνείδησιν τῆς ὑπὸ τῆς κρισιμότητος τῶν περι- 
στάσεων διαγεγραμμένης βαρείας εὐθύνης µου, ἐπροχώ- 
ρησα ἀκούραστος καὶ ἀπτόητος εἰς τὴν μάχην αὐτήν, μὲ 
πολυτίµους συμπαραστάτας τὰς ὑπηρεσίας τοῦ Ὕπουρ- 
γείου ᾿Ἔθν. Προνοίας, ἔχων βαθυτάτην τὴν ἐπίγνωσιν ὅτι 
ἀπὸ τὴν ἐπιτυχῆ ἔκβασίν της ἐξηρτᾶτο κατὰ μέγα μέρος 
ἡ σωτηρία µας ὡς φυλῆς καὶ ἡ ὕπαρξίς µας ὡς Ἔθνους. 
Νομίζω δὲ ὅτι τὴν μάχην ταύτην τῆς Κοινωνικῆς Προνοίας 
καὶ τῆς Ὑγείας ὑπὲρ τοῦ Ἑλληνικοῦ Λαοῦ καὶ τοῦ Ἓ- 
θνους, τὴν ἐκερδίσαμεν καὶ τοῦτο ἀποτελεῖ τὴν βαθυτέραν 
ἡμῶν ἱκανοποίησιν. 

Ἔστω ἡ σύνοψις αὕτη μία ἐπὶ πλέον ἐμπράγματος 
ἀπάντησις διὰ γεγονότων καὶ ἀριθμῶν εἰς τοὺς πεπλανη- 
μένως τυχὸν φρονοῦντας εἰσέτι, ὅτι δὲν ἔπρεπε νὰ σχηµα- 
τισθῇ Κυβέρνησις ἀλλὰ νὰ διοικηθῇ ἡ Χώρα, ὑπὸ Γκαου- 
λάϊτερ ἢ Προτέκτορα, διὰ ἐξ ὑπαλλήλων ἢ ἱερέων ἐπιτρο- 
πῆς (διότι ἐκ τῶν ὑστέρων καὶ τοῦτο ἀκόμη ἐλέχθη, ἡ Ἔκ- 
κλησία νὰ ἀνελάμβανε τότε τὴν κοσμικὴν ἐξουσίαν), ὁπότε 
ἐπαφίεμαι εἰς τὴν ἀντικειμενικὴν καὶ εὐθεῖαν κρίσιν τοῦ 
καλοπίστου ἀναγνώστου νὰ κρίνῃ ἐὰν ὑπὸ τοῦτον θὰ ἧτό 
ποτε δυνατὸν νὰ ληφθοῦν τοσαῦτα καὶ τοιαῦτα γενναιό- 
Φρονα καὶ προστατευτικὰ μέτρα ὑπὲρ τοῦ Ἑλληνικοῦ 

Λαοῦ, στενάζοντος ὑπὸ τριμερῆ βαρὺν ζυγόν, τόσον εἰς 
τὸν τομέα τῆς «Κοινωνικῆς Προνοίας καὶ ᾿Αντιλήψεως», 
ὅσον καὶ εἰς τὸν τομέα τῆς «Ὑγιεινῆς», διὰ τὴν ἐπιβίωσίν 
του καὶ τὴν παντοειδῆ περίθαλψίν του καὶ ἀνακούφισίν του. 


Διατὶ ἀπεμακρύνθην τῆς ᾿Αρχῆς. 


Κατόπιν τῶν ὡς ἄνω ἐν συνόψει ἐκτεθεισῶν ἐνεργειῶν 
µου καὶ τῆς ἐν γένει σκιαγραφηθείσης πως εἰς τοὺς διαφό- 
ρους τομεῖς Κυβερνητικῆς δράσεώς µου, ἐμφαίνεται σαφῶς 
ἐναντίον ποίων δυσκολιῶν εἶχον νὰ παλαίσω πρὸς πᾶσαν 
κατεύθυνσιν, ἐναντίον ἐξωτερικοῦ τριπλοῦ ἐχθροῦ, ὅσον καὶ 
ἐναντίον τοῦ ἐσωτερικοῦ ἐαμοκομμουνιστικοῦ τοιούτου ἐν 
μέσῳ καχυποψιῶν, ραδιοφωνικῶν συκοφαντιῶν καὶ συνε- 
χῶν κακοβούλων παρερμηνειῶν καὶ τῶν πλέον ἁγνοτέρων 
µου προθέσεων ! 

Ἡ Κυβερνητικὴ ὁδὸς ἦτο ὡς ἐκ τούτου πλήρης ἀκαν- 
θῶν καὶ᾽ τριβόλων καὶ ὁσημέραι καθίστατο δυσβατωτέρα 
καὶ σκολιωτέρα, αἱ δὲ πρὸς τοὺς ξένους ὑπηρεσιακαὶ σχέ- 
σεις µου, λόγῳ κυρίως τῶν λαμβανομένων ὑπ᾽ αὐτῶν, σὺν 
τῇ ἐντάσει τοῦ σαμποτὰζ καὶ τοῦ συμμοριτιακοῦ ἀγῶνος, 
αὐστηροτέρων μέτρων, καθίσταντο δυσχερέστεραι καὶ 
ὀξύτεραι. 

Αἱ πρὸς αὐτοὺς τολμηραὶ καὶ αὐστηραί µου, ὡς ἄνω, 
ἔγγραφοι Κυβερνητικαὶ διακοινώσεις µου ἐπὶ παντὸς ἐθνι- 
κοῦ καὶ οἰκονομικοῦ ζητήματος -- ὡς τοῦ τῆς "Ανατολικῆς 
Μακεδονίας καὶ Θράκης -- τοῦ τῆς πολιτικῆς ἐπιστρατεύ- 
σεῶς -- τοῦ τῶν ᾿Ισραηλιτῶν--- τοῦ τῆς ὁμηρίας καὶ τῶν 
ἐκτελέσεων -- καὶ κυρίως τοῦ τῶν ἐξόδων κατοχῆς καὶ τῶν 
προκαταβολῶν πρὸς συγκράτησιν τοῦ ἐθνικοῦ νομίσματος 
κτλ., ὃς καὶ τὰ ὑπὸ ἐθνικοῦ πατριωτικοῦ παλμοῦ διαπνεό- 
μενα διαγγέλματά µου καὶ ἰδιαιτέρως τὸ «ἐπαναστατικὸν 
μανιφέστον τῆς 25 Μαρτίου 1943, προυκάλεσαν ἀτμόσφαι- 
ραν ἀμοιβαίας δυσαρεσκείας καὶ ἀντιπαθείας. Εἰς τοῦτο 
συνετέλεσε καὶ ἡ καυστικὴ καὶ δριμεῖα προσωπική µου ἐπί- 

κρισις κατὰ τὰς μετ᾿ αὐτῶν ἐξωυπηρεσιακάς µου ἐπαφάς. 
Ἡ τοιαύτη ἐν ὑποφωσκούσῃ ἀμοιβαίᾳ ἐχθρότητι, οὕτως εἰ- 
πεῖν, κατάστασις, ἐδηλητηριάσθη ἔτι πλέον ἐκ συνομιλίας 
µου τινὸς σχετικῶς μὲ τὰ αἰσθήματά µου πρὸς τὸ πρόσω- 
πον τοῦ ἀειμνήστου Βασιλέως Γεωργίου Β΄, μετὰ τοῦ Πλη- 
ρεξουσίου τοῦ Ράϊχ ἐν Ἑλλάδι κ. Αἰθπουτἂ, καθ᾽ ἣν τοῦ 
εἶπον : «Τί σᾶς ἐνδιαφέρει τὸ ζήτημα τοῦ Βασιλέως; ᾿Ἐὰν 
μὲν νικήσῃ ἡ Γερμανία, αὕτη δύναται τότε νὰ παρεμποδίσῃ 
τὴν ἔλευσίν του εἰς Ἑλλάδα, ἐὰν ὅμως ἡττηθῇ, ὁ Βασιλεὺς 
ὁπωσδήποτε θὰ ἐπανέλθῃ καὶ οὐδεὶς θὰ ζητήσῃ τὴν γνώ- 
μην τῆς Γερμανίας». 

Ἡ τοιαύτη δυσαρέσκεια καὶ ἀντιπάθεια ἐξεδηλοῦτο 
πολυειδῶς καὶ κατ᾽ ἀπροκάλυπτον ἑκατέρωθεν πλέον τρό- 
πον. Ὁ ἐν τῇ Πρεσβείᾳ καθηγητὴς Βοετίποθ!, ἐπὶ τῶν πνευ- 
ματικῶν Ἕλληνο - Γερμανικῶν σχέσεων, ἔλεγεν εἰς ἐρχομέ- 
νους εἰς ἐπαφὴν μετ᾽ αὐτοῦ ἡμετέρους : «Τὸν Λογοθετό- 
πουλον ἀφ᾽ ὅτου ἔγινε πρόεδρος δὲν τὸν ἀναγνωρίζο- 
μεν πλέον 1» 

᾿Αλλὰ καὶ ἡ σύζυγός µου, κατὰ τὸ εἰς Βερολῖνον κατ᾿ 
ἐντολήν µου καὶ δι᾽ ἰδίων ἐξόδων γενόμενον ταξείδιον, 
ἐπεσκέφθη τὸ Ὑπουργεῖον τῶν ᾿Εξωτερικῶν καὶ διεµαρ- 
τυρήθη ζωηρῶς διὰ τὴν ἄδικον κατάληψιν τῆς Ανατ. Μα- 
κεδονίας καὶ Θράκης ὑπὸ τῶν Βουλγάρων καὶ τὰς δια- 
πραχθείσας καὶ διαπραττοµένας ἐν συνεχείᾳ ὠμότητας 
καὶ διένειμεν εἰς εὐρεῖαν κλίμακα τοὺς ὑπὸ τοῦ εἰδικοῦ 
«Γραφείου Μελετῶν» () συνταχθέντας εἰς τὴν Γερμανικὴν 
σχετικοὺς πίνακας. 

"Επίσης ἐπεσκέφθη τοὺς διαφόρους ἁρμοδίους καὶ διε- 


(1) Τὸ Γραφεῖον τοῦτο συνεστήθη ἐπὶ Κυβερνήσεως Τσολά- 
κογλου καὶ εἶχε σκοπὸν 1) τὸν πολυμερῆ διπλωματικὸν ἐξοπλι- 
σμὸν τῆς Ἑλλάδος ἀπὸ ἱστορικῆς, δημογραφικῆς, οἰκονομικῆς 
κπλ. ἐπόψεως διὰ μελετῶν, αἱ ὁποῖαι ἐγράφησαν ὑπὸ τῶν γνω- 
στοτέρων εἰδικῶν τῆς χώρας. 2) Συλλογὴν ὅλων τῶν πληροφο- 
ριῶν περὶ τῶν ὠμοτήτων τῶν Βουλγάρων εἰς ᾽᾿Ανατ. Μακεδονίαν 
καὶ Θράκην. 

μαρτυρήθη διὰ τὴν δεινὴν ἐπισιτιστικὴν κατάστασιν τῆς 
Χώρας καὶ ἐνεργείας τινας οἰκονομικῶν παραγόντων τῆς 
Γ. Πρεσβείας. Εἰς ὀργανωθείσας δὲ εἰς τὰς μεγαλυτέρας 
πόλεις τῆς Γερμανίας εἰδικὰς διαλέξεις διεξετραγώδησεν, 
ἐπὶ τῇ βάσει τῶν συγκεντρωθεισῶν στατιστικῶν τοῦ Ὕπουρ- 
γείου Προνοίας, τὰ ἐκ τῆς πείνης καὶ τῶν βουλγαρικῶν 
ὠμοτήτων δεινὰ τοῦ Ἑλληνικοῦ λαοῦ. 

Ἕνεκα πάντων τῶν λόγων τούτων τῶν τε προσωπι- 
κῶν καὶ ὑπηρεσιακῶν τοιούτων, οἱ ξένοι ἔλαβον τὴν ἀπό- 
φασιν νὰ μὲ ἀπομακρύνουν τῆς ἀρχῆς. Ἐξεδήλωσαν δὲ 
τὴν ἀπόφασίν των ταύτην ἀρχὰς ᾿Απριλίου 1943, ὁπότε 
ἔληγεν ἡ προθεσμία τῆς μεταξὺ Ἑλληνικῆς Κυβερνήσεως 
καὶ ξένων οἰκονομικῶν πληρεξουσίων ὑπογραφεῖσα οἰκο- 
νομικὴ συμφωνία (1-12-42), καθ᾽ ἣν μετὰ τὴν 30 Μαρτίου, 
(ὡς προερρήθη ἤδη εἰς τὴν ἀνάπτυξιν τοῦ Οἰκονομικοῦ ζη- 
τήµατος, σελ. 75) δὲν θὰ ἐχορήγουν εἰς αὐτοὺς δι’ 
ἔξοδα πλέον τῶν συμφωνηθέντων 8.000 ἑκατομμυρίων κατὰ 
μῆνα δι᾽ ἀμφοτέρας τὰς κατεχούσας δυνάμεις, οὔτε ὀβολόν. 

Τὸ τοιοῦτον κατ᾿ ἐπανάληψιν ἐπισήμως καὶ ἀνεπισή- 
µως τοῖς εἶχον ρητῶς καὶ κατηγορηματικῶς διατυπώσει, 
ὡς καὶ τὸ ὅτι ἐν ἐναντίᾳ περιπτώσει ἡ Κυβέρνησίς µου 
εἶχε λάβει ὁμοφώνως τὴν ἀμετάκλητον ἀπόφασιν νὰ 
ἀπέλθῃ τῆς ἀρχῆς. Ἐπειδὴ δὲ ἐν περιπτώσει παραιτήσεώς 
μου ἕνεκα τοῦ οἰκονομικοῦ ζητήματος, οὐδεὶς θὰ ἐδέχετο 
νὰ ἀναλάβῃ τὴν Πρωθυπουργίαν ἐὰν ἐλάμβανε γνῶσιν 
τῶν λόγων τῆς παραιτήσεώς μου, οἱ ξένοι προϊδόντες ταύ- 
την, μοὶ ὑπέδειξαν νὰ ὑποβάλω παραίτησιν ὑπὸ τὴν προσ- 
Χηματικὴν δικαιολογίαν, ὅτι αἱ Κατέχουσαι Δυνάμεις 
ἔκριναν σκοπιμώτερον νὰ ἀναλάβῃ τὴν διακυβέρνησιν τῆς 
Χώρας πολιτικὸν πρόσωπον. 

Οὕτω τὴν 6ην ᾿Απριλίου 1943 παρῃτήθη ἡ ὑπ᾽ ἐμὲ Κυ- 
βέρνησις καὶ ἀνέλαβε τὴν διακυβέρνησιν τῆς χώρας ὑπὸ 
χαλεπὰς συνθήκας ὁ ἀείμνηστος Ἱ. Ράλλης, ἀπὸ 7- 4-43. 

Τὸν τρόπον τοῦτον καθ᾽ ὃν ἀπεμακρύνθην τῆς ἀρχῆς 
θεωρῶ ὡς τὸν μεγαλύτερον ἀποδεικτικὸν τίτλον τῶν ὑπὲρ 

τῆς Ἑλλάδος καὶ τοῦ Ἑλληνικοῦ Λαοῦ πατριωτικῶν ἀγώ- 
γων µου καὶ ὑπηρεσιῶν µου, κατὰ τὴν ζοφερωτέραν καὶ 
δεινοτέραν περίοδον τῆς Ἱστορίας του. 


Ἡ δίκη τῶν δοσιλόγων Ὑπουργῶν καὶ ἡ ἀπόφασις 
τοῦ Εἰδικοῦ Δικαστηρίου. 


Ἡ λεγομένη «δίκη» τῶν ἐπὶ Κατοχῆς Κυβερνήσεων 
ἤρχισε τὴν 20-2-1945 ἐνώπιον ἐννεαμελοῦς εἰδικοῦ δικα- 
στηρίου, τὰ 6 μέλη τοῦ ὁποίου, ἀνώτεροι δικαστικοὶ ὄντες, 
διωρίσθησαν, τὰ δὲ 3 λαϊκοὶ ὄντες, ἐκληρώθησαν. 

Καὶ διερωτᾶταί τις διατί δὲν ἐκληρώθησαν καὶ οἱ τα- 
κτικοὶ δικασταὶ μεταξὺ ὅλων τῶν ἀνωτέρων δικαστικῶν, 
ὡς προβλέπει καὶ ὁ εἰδικὸς νόμος «περὶ εὐθύνης Ὑ- 
πουργῶν ;» 

“Απλούστατα διότι δὲν ἐπρόκειτο περὶ δίκης πρὸς 
ἀπονομὴν δικαιοσύνης, ἀλλ᾽ ὁμοιώματος τοιαύτης ἀναλό- 
γου τῶν εἰς τὰ ἀστυνομικὰ κομμουνιστικὰ κράτη λαμβα- 
νουσῶν χώραν, μὲ προειλημμένην τὴν ἀπόφασιν καὶ βάσει 
τῶν ἀντισυνταγματικῶν καὶ καθ᾽ αὑτὸ μεσαιωνικῶν διατά- 
ξεων τῆς περιφήμου 6/45 συντακτικῆς πράξεως περὶ ἧς ἤδη 
ἐγένετο λόγος (σελ. 23), δι’ ὃ καὶ τὸ δικαστήριον εὐλόγως 
δημοσίᾳ προσωνομάσθη ὑπὸ τῶν δικηγόρων κατὰ τὴν ὑπο- 
στήριξιν τῶν ἐνστάσεων «Παράνομον Συνέδριον» ! 

ἜἘπὶ τῆς ἐνστάσεως περὶ ἁρμοδιότητος τοῦ δικαστη- 
ρἰου, τοῦτο ἀπεφάνθη κατὰ τῆς ἀποδοχῆς ταύτης διὰ ψή- 
Φων 5 κατὰ 4 ἤτοι τὸ «παράνομον συνέδριον» ἐνομιμο- 
ποίησεν αὐτὸ ἑαυτό, διὰ μιᾶς καὶ μόνης ψήφου! 
καὶ ἥτις μοναδικὴ ψῆφος τοῦ ἔδωσε τὴν περαιτέρω ζωὴν 
διὰ νὰ ἐκτελέσῃ τὸν σκοπὸν τῆς συστάσεώς του. 

Ἐπίσης ἀπερρίφθη ἡ ἔνστασις, μὲ σοβαρὰν οὐχ ἧττον 
ὑπὲρ αὐτῆς μειοψηφίαν, περὶ ἀναρμ οδιότητος τοῦ δικαστη- 
ρίου ὅπως ἐπιληφθῇ τοῦ καθαρῶς εἰδικοῦ καὶ στρατιωτικοῦ 
ζητήματος τῆς συνθηκολογήσεως. Καὶ οὕτω πάλιν τὸ δι- 
καστήριον ἐκήρυξεν ἑαυτὸ ἁρμόδιον καὶ διὰ τεχνικο-στρα- 

τιωτικὰ ζητήματα, δι᾽ ἃ ἀπὸ τῆς ὑπάρξεως τακτικῶν στρα- 
τῶν εἶναι ἁρμόδια μόνον τὰ στρατοδικεῖα. Πρὸς ἀπόδει- 
ξιν τῆς πλήρους ἀναρμοδιότητος τοῦ δικαστηρίου ἐν προ- 
κειμένῳ ἀναφέρομεν τὸ κάτωθι περιστατικόν. 

Κατὰ τὴν δίκην ἐγένετο λόγος ὅτι «ὁ Στρατηγὸς Τσο- 
λάκογλου ἦτο εἰς «ἐπαφὴν» μὲ τοὺς Γερμανοὺς εἰς τὸ 
Μέτσοβον». Ὁ ἐπίτροπος τοῦ εἰδικοῦ δικαστηρίου ἀγνοῶν 
παντελῶς τὴν σημασίαν τοῦ στρατιωτικοῦ ὅρου «ἐπαφὴρ(!) 
καὶ ἐκλαβὼν τὴν μεταξὺ τῶν ἀντιπάλων ἐχθρικῶν τμημά- 
των «στρατιωτικὴν ἐπαφήν», ὣς «πολιτικὴν ἐπαφὴν» τοῦ 
Τσολάκογλου πρὸς τοὺς Γερμανούς, ἤντλησε τὸ ἀκατα- 
μάχητον κατ᾽ αὐτὸν ἐπιχείρημα τῆς ἰδίας ὁμολογίας τοῦ. 
κατηγορουμένου, ὅτι δῆθεν οὗτος συνεννοεῖτο μὲ τοὺς 
Γερμανοὺς πρὸ τῆς συνθηκολογήσεως ! 

“Ὅταν ὁ ἐπίτροπος ἀνέπτυξεν ἀπὸ τῆς ἕδρας τὴν πε- 
πλανημένην του ταύτην ἄποψιν, ἠχηραὶ εἰρωνίαι καὶ γέλω- 
τες ἐκάλυψαν τὴν αἴθουσαν ἐκ μέρους τοῦ ἀκροατηρίου, 
εἰς βάρος τοῦ κ. ἐπιτρόπου καὶ τοῦ δικαστηρίου ! 

Ἡ θεὰ τῆς Δικαιοσύνης «Θέμις» δυστυχῶς ἀντικα- 
τεστάθη ἐν προκειμένῳ ὑπὸ νέας θεᾶς τῆς «Σκοπιμότητος», 
χάριν τῶν ἐθνικῶν μας δικαίων δῆθεν, τὰ ὁποῖα ἄλλως 
θὰ ἐκινδύνευον ! 

Ἦτο δὲ τοιαύτη ἡ δυσμένεια καὶ ἡ προκατάληψις τῶν 
ἐπιλεγέντων διὰ τὴν συγκρότησιν τοῦ εἰδικοῦ δικαστηρίου 
τακτικῶν δικαστῶν, πλὴν μιᾶς φωτεινῆς ἐξαιρέσεως, ὥστε 
τινὲς ἐξ αὐτῶν δὲν ἐτήρουν οὔτε τὰ στοιχειώδη προσχή- 
ματα ποιᾶς τινος ἀντικειμενικῆς καὶ ἀμερολήπτου κρίσεως 
ὡς δικαστῶν καὶ ἐξεδήλουν ταύτας εἰς τοιοῦτον ἐμφανῆ 
καὶ ἀπροκάλυπτον μέχρι σκανδάλου βαθμόν, ὥστε νὰ 
ἀναγκασθῇ ὁ ἐκ τῶν κατηγορουμένων πάντοτε σεμνὸς καὶ. 
ἤρεμος στρατηγὸς Τσολάκογλου νὰ παρατηρήσῃ ἐντόνως 
εἰς ἕνα ἐξ αὐτῶν : «δικαστὴς εἶσθε κ. σύνεδρε ἢ ἀντίδικος ;». 


(1) Επαφή, στρατιωτικῶς σηµαίνει τὴν προσέγγισιν τῶν ἀν- 
τιπάλων τμημάτων καὶ τὴν ἔναρξιν τῶν πυρῶν καὶ τῆς μάχης.. 

Ἡ τοιαύτη κατὰ τὰς πρώτας συνεδριάσεις ἐχθρικὴ 
ἀτμόσφαιρα καὶ ἡ τόσον δυσμενὴς ἐκδήλωσις τοῦ δικαστη- 
ρίου κατὰ τῶν κατηγορουμένων, ἐν μέσῳ σειρᾶς ἐπεισο- 
δίων καὶ ὀξειῶν ἀντεγκλήσεων καὶ διαμαρτυριῶν, ἐκλόνι- 
νισαν ἐπὶ τοσοῦτον τὴν πίστιν ἐπὶ τὴν δικαίαν καὶ εὐθεῖαν 
κρίσιν του, ὥστε νὰ χαρακτηρισθῇ τοῦτο μεταξὺ τοῦ ἀκροα- 
τηρίου ὡς «ἐκτελεστικὸν ἀπόσπασμα) ! 

Οἱ κατηγορούμενοι ἀνήρχοντο ἐν συνόλῳ εἰς 27, 
Πρωθυπουργοί, Ὑπουργοὶ καὶ Γεν. Διοικηταὶ καὶ τῶν τριῶν 
κατοχικῶν Κυβερνήσεων. 

Κατὰ τὴν πρώτην ἡμέραν τῆς δίκης παρουσιάσθησαν 
αὐθορμήτως καὶ οἱ μὴ συλληφθέντες κατὰ τὴν 12 ᾿Οκτω: 
βΒρίου Ὑπουργοί, οἵτινες μετὰ τῶν συλληφθέντων καὶ προ- 
Φυλακισθέντων ἔκτοτε τοιούτων ἐδικάσθησαν, ἐν συνόλῳ 
22, κατ᾽ ἀντιμωλίαν καὶ 5 ἐρήμην, ὡς ἀπουσιάζοντες εἰς 
τὸ ἐξωτερικόν, μεταξύ τῶν ὁποίων καὶ ἐγὼ διὰ λόγους 
οἱ ὁποῖοι ἐν ἀρχῇ τοῦ παρόντος ἐξετέθησαν. 

Ἡ ἀπόφασις ἐξεδόθη μετὰ 100θήμερον διαδικασίαν, 
καθ᾽ ἣν ἐνῷ ἐξητάσθησαν ὑπὲρ τοὺς 25 μάρτυρες κατη- 
γορίας, οὐχ ἧττον δὲν ἐπετράπη ἡ ἐξέτασις ὑφ᾽ ἑκάστου 
κατηγορουμένου πλέον τῶν 5 μαρτύρων (κατὰ νέον νόμον 
ἐκδοθέντα μεταξὺ καὶ ἄλλων 4 τοιούτων !! διαρκούσης 
τῆς δίκης!), ἐξεδόθη τὴν 31-5-45 καὶ ἀπόσπασμα τοῦ 
διατακτικοῦ ταύτης παρατίθεται κατωτέρω : 


Απόφασις 
Εἰδικοῦ δικαστηρίου ὑπ᾽ ἀρ. 49 ἀπὸ 31-5-1945. 


Διὰ ταῦτα: 
Δικάζον ἐρήμην τοὺς κατηγορουμένους 1) Σ. Κοτζα- 
μάνην 2) Κ. Λογοθετόπουλον 3) κτλ. 
καὶ κατ᾽ ἀντιμωλίαν τῶν κατηγορουμένων 1) Γ. Τσο- 
Ἀάκονλου 2) κτλ... εν -...«---- ὁ δι ὃς ο ε ᾱ ια 
Κηρύσει ἐνόχους: 


τοὺς Γ. Τσολάκογλου, Κ. Λογοθετόπουλον καὶ |. Ράλλην 

τοῦ ὅτι διακεκριμμένως ἀπ᾽ ἀλλήλων ἕκαστος ἐξ αὐτῶν ἐν 
᾿Αθήναις, διαρκούσης τῆς ξένης κατοχῆς τῆς Ἑλλάδος 
ὑπὸ τῶν Γερμανικῶν καὶ Ἰταλικῶν στρατευμάτων, ἤτοι ὁ 
μὲν πρῶτος ἐξ αὐτῶν τὴν 30 ᾿Απριλίου 1941, ὁ δεύτερος 
τὴν 2:12:42 καὶ ὁ τρίτος τὴν 7-4-43 ἀνέλαβον τὸν σχηµα- 
τισμὸν κυβερνήσεως καὶ τὴν Προεδρίαν αὐτῆς συγκατα- 
θέσει τῶν ἐχθρῶν τῆς Πατρίδος καὶ διετέλεσαν οὕτω Πρω- 
θυπουργὸς ὁ μὲν Γ. Τσολάκογλου ἀπὸ 30-4-41 μέχρι 
1:12:42, ὁ Κ. Λογοθετόπουλος ἀπὸ 2-12-42 μέχρι 7-4-43 
καὶ Ι. Ράλλης ἀπὸ 7-4-43 μέχρι 12-10-44, ἐν τῇ ἀσκήσει δὲ 
τοῦ λειτουργήματος τούτου διηυκόλυναν τὸν ἐχθρὸν α) ὁ 
Γ. Τσολάκογλου διότι κτλ. β) ὁ Κ. Λογοθετόπουλος διότι 
1) κατὰ παράβασιν τῶν ἄρθρων 48 καὶ 49 τῆς συμβάσεως 
τῆς Χάγης ἐχορήγησεν εἰς τοὺς Γερμανοὺς καὶ Ἰταλοὺς 
καὶ δὴ ἀπὸ τοῦ Δεκεμβρίου 1942 --- Απριλίου 1943 ποσὸν 
δραχμῶν ὅπερ ἀναγόμενον εἰς λίρας χρυσὰς ᾿Αγγλίας 
ἀνέρχεται τοὐλάχιστον εἰς 630.000 τοιαύτας, 2) διότι διηυ- 
κόλυνε τὸν ἐχθρὸν διὰ τῆς ὑπογραφῆς τῶν νομοθετικῶν 
διαταγμάτων α) 33,136 καὶ 3793/1941, δι’ ὧν καθορίζονται 
ποιναὶ φυλακίσεως, ἐκτοπίσεως καὶ ἐκπτώσεως κατὰ τῶν 
ἐπικρινόντων πολιτῶν τὰς πράξεις τῶν στρατευμάτων 
κατοχῆς καὶ ἐκδηλουμένων ἐν σχέσει πρὸς τὸν διεξαγό- 
μενον πόλεμον καὶ β) 427 τοῦ 1941, δι’ οὗ καθορίζονται 
ποιναὶ ἀποστρατείας καὶ ἀπολύσεως στρατιωτικῶν, στε- 
ρήσεως συντάξεων δημοσίων ὑπαλλήλων, δημεύσεως τῶν 
περιουσιῶν τούτων καὶ τῶν ἰδιωτῶν καὶ ἐκτοπίσεως τῶν 
μελῶν τῶν οἰκογενειῶν ἁπάντων, ἐφ᾽ ὅσον ἄνευ νομίμου 
ἀδείας ἤθελον ἀναχωρήσει εἰς τὸ ἐξωτερικὸν καὶ εἰς χώ- 
ρας ἐμπολέμου καταστάσεως πρὸς τὸν ἄξονα». 


Κηρύσσει ἐνόχους 


τοὺς 1) Γ. Τσολάκογλου 2) Κ. Λογοθετόπουλον 3) κτλ. 
τοῦ ὅτι ἐν ᾿Αθήναις καὶ κατὰ τὰς κατωτέρω ἀναφερομέ- 
νας χρονολογίας καθ᾽ ἃς οἱ μὲν πρῶτοι ἦσαν Πρωθυπουρ- 

γοὶ οἱ δὲ λοιποὶ Ὑπουργοὶ καὶ διακεκριµµένως ἕκαστος 
τούτων ἐγένετο συνειδητὸν ὄργανον τοῦ ἐχθροῦ πρὸς διά- 
δοσιν τῆς προπαγάνδας του, ἐξαίρων τὸ ἔργον τοῦ κατα- 
κτητοῦ καὶ προκαλῶν τὴν ἡττοπάθειαν παρὰ τῷ ἝἙλλη- 
νικῷ λαῷ καὶ τὴν περιφρόνησιν τοῦ ᾿Εθνικοῦ καὶ συμμα- 
χικοῦ ἀγῶνος. 

Ὁ Κ. Λογοθετόπουλος α) δι᾽ ἐκφωνηθέντος ἐπικη- 
δείου λόγου του πρὸς τὰ ἐκ βομβαρδισμῶν θύματα τοῦ 
Πειραιῶς, δημοσιευθέντος εἰς τὸ ἀπὸ 16-6-42 φύλλον τῆς 
ἐφημερίδος «Ἐλεύθερον Βῆμα» β) διὰ λόγου του ἐκφωνη- 
θέντος πρὸς συγκέντρωσιν ἐργατῶν καὶ δημοσιευθέντος 
εἰς τὸ ἀπὸ 22-1-43 φύλλον τῆς ἰδίας ἐφημερίδος καὶ γ) διὰ 
ραδιοφωνικοῦ λόγου του, δημοσιευθέντος εἰς τὸ ἀπὸ 25-2-43 
φύλλον τῆς αὐτῆς ἐφημερίδος». 


Διὰ ταῦτα: 

Καταδικάζει τοὺς κηρυχθέντας ἐνόχους κατηγορουµέ- 
νους: . . .. . . 2) τὸν Κ. Λογοθετόπουλον. 

α) διὰ τὴν πρᾶξιν τῆς ἀναλήψεως τῆς Προεδρίας τῆς 
Κυβερνήσεως εἰς ἰσόβια δεσμὰ καὶ στέρησιν τῶν ἐν τοῖς 
ἄρθροις 21 - 23- 24 τοῦ ποιν. Νόμου δικαιωμάτων καὶ πλεο- 
νεκτημάτων, β) διὰ τὴν πρᾶξιν τῆς διευκολύνσεως τοῦ ἔρ- 
γου τῆς κατοχῆς, ὡς ἀντιπρόεδρος τῆς Κυβερνήσεως εἰς 
πρόσκαιρα δεσμὰ 10 ἐτῶν καὶ στέρησιν τῶν ἐν τοῖς ἄρ- 
θροις 21-23-24 τοῦ Π. Ν. δικαιωμάτων καὶ πλεονεκτηµά- 
τῶν, γ) διὰ τὴν πρᾶξιν τῆς προπαγάνδας εἰς πρόσκαιρα 
δεσμὰ 10 ἐτῶν καὶ στέρησιν τῶν ἐν τοῖς αὐτοῖς ἄρθροις 
δικαιωμάτων καὶ πλεονεκτημάτων. 

Συγχωνεύει τὰς ποινὰς τῶν λοιπῶν πράξεων εἰς τὴν 
τῆς πρώτης τῶν ἰσοβίων δεσμῶν καὶ στερήσεως τῶν ἐν 
τοῖς ἄρθροις 21-23-24 τοῦ Π. Ν. δικαιωμάτων καὶ πλεο- 
νεκτημάτων». 

᾿Επὶ τῆς ἐκδοθείσης ὡς ἄνω ἀποφάσεως, παρατηροῦ- 
μεν τὰ ἑξῆς : 

Α) ᾿Επὶ τῶν μαρτυρικῶν καταθέσεων. 


Κατὰ τὴν διεξαχθεῖσαν ἐρήμην µου ὡς ἄνω δίκην, οἱ 
µάρτυρες τῆς κατηγορίας ἐν γένει οὐδέν τι θετικὸν καὶ συγ- 
κεκριμένον κατέθεσαν ἐναντίον µου, πλὴν τοῦ κ. Π. Κανελ- 
λοπούλου ὅστις γενόμενος φορεὺς κακοβούλων καὶ συκο- 
φαντικῶν σπερμολογιῶν, ὡς δὲν θὰ ἔδει προκειµένου περὶ 
πολιτικοῦ ἀνδρός, κατέθεσεν ἐνώπιον τοῦ δικαστηρίου 
ἐλαφρᾶ τῇ συνειδήσει ὅτι: «ὁ Λογοθετόπουλος καὶ πρὸ 
τῆς 28ης ᾿Οκτωβρίου 1940 εἶχεν ἐπαφὴν μὲ τὸ ἐθνικοσο- 
σιαλιστικὸν κόμμα τῆς Γερμανίας, εἶχε δὲ γερμανικὰ φυλ- 
λάδια ἅτινα διένεμεν» ! Οὐδὲν τούτου ἀναληθέστερον. Εἷ- 
ναι γνωστὸν ὅτι μὲ τὴν πνευματικὴν Γερμανίαν εἶχον ἀπὸ 
τὰς φοιτητικάς µου σπουδὰς ἐπαφήν, μὲ τὸν «Χιτλερικὸν» 
ὅμως «᾿Εθνικοσοσιαλισμὸν», οὐδέποτε καὶ οὐδεμίαν εἶχον 
ποτὲ τοιαύτην. Θὰ ἐπεθύμουν ὅθεν πολὺ νὰ μάθω πόθεν 
ὁ κ. Κανελλόπουλος ἠρύσθη τὰς κακοβούλους πληροφορίας 
ταύτας, τῶν ὁποίων ἔπεσε δυστυχῶς θῦμα. Εὐτυχῶς ὁ κ. 
Κανελλόπουλος δὲν ἔδωσε πίστιν καὶ δὲν κατέθεσεν εἰς τὸ 
δικαστήριον καὶ δι᾽ ἄλλας κυκλοφορούσας τότε σπερµολο- 
γίας, ὅτι δηλαδὴ ἤμην συγγενὴς ἐξ ἀγχιστείας μετὰ τοῦ 
Στρατάρχου Λίστ, ἐξ οὗ καὶ τὸ συμπέρασμα τῆς Γερμα- 
νοφιλίας μου, καίτοι οὐδεὶς δύναται νὰ ἰσχυρισθῇ ὅτι 
ἔπραξά ποτε ἔστω καὶ μίαν Γερμανόφιλον πρᾶξιν εἰς βά- 
ρος τῆς Πατρίδος µου. 

᾿Αλλὰ καὶ ἐξ οὐδενὸς ἄλλου στοιχείου κατὰ τὴν διε- 
ξαγωγὴν τῆς δίκης προέκυψέ τι τὸ θετικὸν καὶ συγκεκρι- 
μένον εἰς βάρος µου, πλὴν τοῦ γεγονότος ὅτι διετέλεσα 
Πρωθυπουργὸς κατὰ τὴν κατοχήν, πρᾶγμα ὅπερ ἦτο ἤδη 
γνωστὸν καὶ πρὸ τῆς δίκης ! 


Β) Ἐπὶ τῆς ἀναλήψεως τῆς προεδρίας τῆς 
Κυβερνήσεως ὑπ᾽ ἐμοῦ. 


Ἡ ἀνάληψις τῆς προεδρίας τῆς Κυβερνήσεως χαρα- 
κτηρίζεται ὑπὸ τῆς ὑπ᾽ ἀρ. 6 Σ. Π. ὡς «τυπικὸν ἀδίκημα» 

καὶ ὡς τοιοῦτον μοὶ ἐπεβλήθη ἡ ποινὴ τῶν ἰσοβίων δε- 
σμῶν ! Ἐπὶ τούτου παρατηροῦμεν τὰ ἑξῆς : 

Τὰς συνθήκας καὶ τὴν ἐθνικῶς ἐπιβαλλομένην ἀνάγ- 
κην σχηματισμοῦ τῆς πρώτης κατοχικῆς Κυβερνήσεως ὑπὸ 
τὸν στρατηγὸν Τσολάκογλου, ὡς καὶ τὰς συνθήκας τῆς ἐν 
συνεχείᾳ, μετὰ τὴν διὰ λόγους ὑγείας ἀποχώρησίν του, 
διαδοχῆς τούτου ὑπ᾽ ἐμοῦ, ἀντιπροέδρου ὄντος, διεπραγ- 
ματεύθην ἀνωτέρω εἰς τὰς σελ. 9--22 καὶ 38--45 ὥστε 
κρίνω περιττὸν νὰ ἐπανέλθω. 

Τὴν ἀνάγκην σχηματισμοῦ Κυβερνήσεων καὶ τὸ ἐθνω- 
φελὲς τούτων ἀνεγνώρισαν καὶ πολλοὶ τῶν πολιτικῶν ἀν- 
δρῶν ἐκ τῶν ἐξετασθέντων ἐνώπιον τοῦ δικαστηρίου κατὰ 
τὴν δίκην. Τὴν νομιμότητα δὲ τούτων ἀνεγνώρισεν «ὣς 
Κυβερνήσεις «9 (αεἴο» καὶ τὸ Συμβούλιον ᾿Επικρατείας. 

Οὐδεὶς ἄλλως τε νόμος ὣς καὶ προηγουμένως ἐρρήθη 
οὔτε ποινικὸς οὔτε ἠθικὸς εἴτε ἑλληνικὸς εἴτε διεθνὴς 
ὑπῆρχεν, ὅστις ἀπηγόρευε νὰ ὑπηρετήσῃ τις τὴν χώραν του 
ἐπὶ κατοχῆς διὰ τοῦ σχηματισμοῦ Κυβερνήσεως. Οὔτε ἐπί- 
σης διαταγή τις ἀντίθετος τῆς ἀναχωρησάσης ἐξ ᾿Αθηνῶν 
τότε Κυβερνήσεως, οὔτε ἄλλη τις τοιαύτη συμμαχικὴ ὑπῆρ- 
χεν. Ὡς δὲ σχετικῶς παρατηρεῖ καὶ ὁ "Αγγλος συγγραφεὺς 
Β. Οαρρει, μὲ ἰδιάζον χιουμοριστικὸν πνεῦμα, εἰς τὸ ἐκδο- 
θὲν τὸ 1945 βιβλίον του «οἰπίοπιαία» --(α ΟΓεεΚ ποῖε ΡοοΚκ) 
--σελ. 203) «οὔτε αἱ Δέκα Ἐντολαὶ τοῦ Μωῦ- 
σέως οὔτε ἡ Ἱερὰ Κατήχησις τῆς Ἐκκλησίας 
παρεῖχον οὐδεμίαν σχετικὴν ὁδηγίαν» (ἴδε 
καὶ σελ. 14 παρόντος). 

Ὁ αὐτὸς συγγραφεὺς μελετήσας τὴν ὅλην ἑλληνικὴν 
ὑπόθεσιν ἀπὸ τῆς Μέσης ᾿Ανατολῆς καὶ τὰς εἰς αὐτὴν 
διαπραχθείσας ἀσχημίας καὶ προδοσίας διὰ τῶν τεσσάρων 
διαδοχικῶν κομμουνιστικῶν στάσεων ἐν τῷ στρατῷ μέχρι 
καὶ τῆς κομμουνιστικῆς Δεκεμβριανῆς στάσεως τοῦ 1944 
ἐν ᾿Αθήναις, ἀποφαίνεται εἰς τὸ ἄνω βιβλίον του (σελ. 11 
καὶ 12) ὅτι: «οἱ στασιασταὶ τῆς Αἰγύπτου κατ᾿ ᾿Απρίλιον 
τοῦ 1944 παρεκίνησαν τὴν πρώτην ἑλληνικὴν ταξιαρχίαν 


-- 169 -- 


τὴν παραμονὴν τῆς ἀναχωρήσεώς της διὰ τὸ μέτωπον τῆς 
Ἰταλίας, εἰς τὸ αἶσχος μιᾶς στάσεως, δῆλα δὴ εἰς 
μίαν ἐπαίσχυντον συνεργασίαν μετὰ τοῦ 
ἐχθροῦ, ἐν συγκρίσει μὲ τὴν ὁποίαν ἡ τοιαύ- 
τη τῶν Κυβερνήσεων ᾿Αθηνῶν καὶ τῶν ταγ- 
μάτων ἀσφαλείας εἶναι συγχωρητέα». 

Καὶ περαιτέρω ὁ αὐτὸς "Άγγλος συγγραφεὺς ἐπάγε- 
ται «ἡ εἰρωνία τούτων εἶναι ὅτι οἱ ὑποκινη- 
ταὶ τῶν στάσεων τῆς Μέσης ᾿ΑΑνατολῆς θὰ 
σώσουν τὰς Κυβερνήσεις ᾿Αθηνῶν καὶ τὰ 
τάγματα ἀσφαλείας. Διότι πῶς εἶναι δυ- 
νατὸν νὰ κατηγορηθῶσιν αὗται διὰ τοιαύ- 
την προδοσίαν, ἐφ᾽ ὅσον οὐδεμία εἶναι δυ- 
νατὸν νὰ φθάσῃ τὸ μέγεθος τῆς προδοσίας 
τῆς στάσεως ἐν πολέμῳ; Οἰαδήποτε δὲ καὶ 
ἐὰν εἶναι τὰ ἀδικήματα τῶν Κυβερνήσεων 
τούτων, πῶς εἶναι δυνατὸν αὗται κρινόµε- 
ναι ἐν πνεύματι ἰσότητος καὶ δικαιοσύνης 
νὰ τιμωρηθοῦν καθ’ ὃν χρόνον οἱ στασια- 
σταὶ συγχωροῦνται;»()). 

Τὸ δικαστήριον ὅμως δυστυχῶς δὲν ἔκρινεν «οὔτε ἐν 
πνεύματι ἰσότητος οὔτε ἐν πνεύματι δικαιοσύνης», ὡς ἀνέ- 
μενεν ὁ εὐσυνειδήτως καὶ ἁμερολήπτως κρίνων διαπρεπὴς 
ξένος, ἀλλ᾽ ἐν πνεύματι ἐμπαθείας καὶ σκοπιµότητος, δι᾿ 
ὃ καὶ μᾶς κατεδίκασεν, ἀθώους ὄντας !! 


Γ) Ἐπὶ τῶν διατάξεων τῆς συνθήκης τῆς Χάγης ὡς 
πρὸς τὰς ὑπὸ τῶν ᾿Ιταλῶν καὶ Γερμανῶν γενοµέ- 
νας χρηματικὰς ἀναλήψεις. 


Ἔκ τῆς ἀναγνώσεως μεμονωμένως τῆς σχετικῆς παρα- 
γράφου τοῦ διατακτικοῦ τῆς ἀποφάσεως, ἤθελέ τις συνα- 





(1) Διὰ τῶν χορηγηθεισῶν διαδοχικῶν εἰς τοὺς στασιαστὰς 
ἀμνηστειῶν, αἴτινες συνεχίσθησαν καὶ μετὰ τὴν Δεκεμβριανὴν 
φτάσιν μέχρι καὶ τοῦ 1948, 

γάγει πεπλανημένως ὅτι οἱ Γερμανοὶ καὶ Ἰταλοὶ ἀνέλα- 
βον εὐχερῶς κατὰ τὸ τετράμηνον διάστημα τῆς πρωθυ- 
πουργίας µου (ἀπὸ 2/12/42 μέχρι 7/4/43) 630.000 χρυσὰς 
λίρας ᾿Αγγλίας, παρανόμως καὶ κατὰ παράβασιν τῶν σχε- 
τικῶν ὑπ᾽ ἀρ. 48 καὶ 49 ἄρθρων τῆς συνθήκης τῆς Χάγης. 

Πρόκειται ἀσφαλῶς περὶ κακῆς διατυπώσεως, καθ᾽ 
ὅσον κατὰ αὐτὰ ταῦτα τὰ μνημονευόμενα ὑπὸ τῆς ἀπο- 
φάσεως ὡς ἄνω ἄρθρα τῆς Χάγης, ὁ κατέχων δικαιοῦται 
ἀπὸ τὴν κατεχομένην χώραν νὰ «εἰσπράξῃ εἰσφορὰς 
εἰς χρῆμα» καὶ τοῦτο «ὑπὲρ τῶν ἀναγκῶν τοῦ 
στρατοῦ κατοχῆς τῆς χώρας» (ἄρθρον 49) (!). 
Τοῦτο δέχεται ἄλλως τε καὶ αὐτὴ αὕτη ἡ ἀπόφασις ἥτις 
εἰς τὸ σκεπτικόν της διασαφηνιστικῶς, ἀναφέρει τὰ ἑξῆς : 

«Ἐπειδὴ κατὰ τὰ ἄρ. 48 καὶ 49 τοῦ «Κανονισμοῦ 
τῶν Νόμων καὶ Ἐθίμων τοῦ κατὰ ξηρὰν πο- 
λέμου» γενομένου ἀποδεκτοῦ κατὰ τὰς δύο Διεθνεῖς 
Διασκέψεις τῆς Εἰρήνης ἐν Χάγῃ τῷ 1899 καὶ 1907, ὁ κα- 
τέχων ξένην χώραν δικαιοῦται νὰ εἰσπράξῃ «εἰσφορὰς 
εἰς χρῆμα» ἢ νὰ εἰσπράττῃ τοὺς φόρους, ἀλλὰ μόνον 
διὰ τὰς ἀνάγκας τοῦ στρατοῦ τῆς κατοχῆς καὶ τῆς Διοι- 
κήσεως τοῦ κατεχομένου ἐδάφους, ἐν ἀναλογίᾳ ὅμως πάν- 
τοτε πρὸς τοὺς πόρους τῆς κατεχομένης χώρας. Τούτου 
οὕτως ἔχοντος, αἱ Κυβερνήσεις κατοχῆς ἔδει ἐντὸς τῶν 
ὁρίων τοῦ ἄνω ἄρθρου νὰ κατέβαλον χρηματικὰ ποσὰ εἰς 
τοὺς Γερμανοὺς καὶ Ἰταλοὺς ἐπικαλούμενοι τὰς ἄνω δια- 
τάξεις, εἰς περίπτωσιν δὲ καθ᾽ ἣν οἱ ἐχθροὶ ἐπέμενον εἰς 
τὰς ἀπαιτήσεις των θὰ ἔδει νὰ παρητῶντο ἀμέσως τῆς 
ἀρχῆς, ἵνα μὴ εὑρίσκωνται εἰς τὴν δυσάρεστον θέσιν νὰ 
συντελῶσι διὰ τῆς ὑποχωρήσεώς των εἰς τὴν καταβαρά- 
θρωσιν τῆς δραχμῆς καὶ τῆς ἐκ ταύτης προκληθείσης πτώ- 
σεως τῆς ἀξίας αὐτῆς». 

(1) Ἴδε «Διεθνὲς Δίκαιον τοῦ Πολέμου» ὑπὸ Ι. Χατζηλουκᾶ 
--ἐπίσημος ἔκδοσις Ὑπουργείου Στρατιωτικῶν 1912-- Παράρτημα 
Συνθήκης Χάγης, σελ. 278. 

Χαίρομεν ἰδιαιτέρως διότι καὶ διὰ δικαστικοῦ ἐγγρά- 
Φου πιστοῦται τὸ δυνάμει διεθνῶν συνθηκῶν νόμιμον κατὰ 
βάσιν δικαίωμα τοῦ Κατακτητοῦ, διὰ τὰς μέσῳ τῆς Τραπέ- 
ζης τῆς Ἑλλάδος διενεργηθείσας ὑπ᾽ αὐτοῦ χρηματικὰς 
ἀναλήψεις καὶ τοῦτο εἰς πεῖσμα τῆς ὀλεθρίας καὶ ψευδο- 
λόγου προπαγάνδας ἥτις καθ᾽ ὅλην τὴν μακρὰν κατοχικὴν 
περίοδον, ἐξεφώνει εἰς ὅλην τὴν κλίμακα τοῦ διαπασῶν ἐκ- 
κωφαντικῶς, διὰ τοὺς ἀφελεῖς καὶ μωροπίστους, διὰ τῶν 
ραδιοφώνων καὶ διαφόρων φυλλαδίων, ὅτι αἱ Κυβερνήσεις 
κατοχῆς ἐσκεμμένως καὶ ἐκ δολίας προαιρέσεως παρέδι- 
δον τὰ πάντα εἰς τὸν ἐχθρόν, --Χρήματα--Τρόφιμα--Σι- 
δηροδρόμους--Αὐτοκίνητα--Πλοῖα--Ραδιόφωνα κτλ. 

Οὐχ ἧττον ἡ Σύμβασις τῆς Χάγης ἤδη ἀπὸ τοῦ 1907 
εἶχεν ἐκχωρήσει εἰς τὸν κατέχοντα νόμιμα δικαιώματα 
ἐκτὸς τῶν ὡς ἄνω ἀναφερθεισῶν «εἰσφορῶν εἰς χρῆμα» 
{καὶ δὴ ἄνευ οὐδενὸς ἀναφερομένου ρητῶς ἐπὶ τούτων πε- 
ριορισμοῦ) καὶ «ἐπὶ εἰσφορῶν εἰς εἶδος ἢ ὑπηρεσίας 
παρὰ τῶν Δήμων ἢ τῶν κατοίκων ὑπὲρ τῶν ἀναγκῶν τοῦ 
Στρατοῦ κατοχῆς». Προβλέπεται δὲ εἰς τὰς περιπτώσεις 
μόνον ταύτας περιοριστικῶς, ὅπως αἱ μὲν «εἰς εἶδος εἰσφο- 
ραὶ ὦσιν ἀνάλογοι πρὸς τοὺς πόρους τῆς Χώρας», «αἱ δὲ 
τῶν ὑπηρεσιῶν τοιαῦται (ἐργατικὴ ἐπιστράτευσις 
κτλ.) ὅπως μὴ συνεπάγωσι διὰ τοὺς κατοίκους τὴν ὑπο- 
χρέωσιν συμμετοχῆς αὐτῶν εἰς τὰς ἐναντίον τῆς ἰδίας των 
Πατρίδος πολεμικὰς ἐπιχειρήσεις» (ἄρθρον 52 παραρτή- 
ματος Συνθήκης τῆς Χάγης). 

Διὰ τῆς ἄνω Συνθήκης, ἔχουσιν ἐπίσης ἐκχωρηθεῖ 
νόμιμα δικαιώµατα εἰς τὸν κατέχοντα «ὅπως κατάσχῃ τὰ 
κρατικὰ χρήματα, κεφάλαια καὶ ἀξίας, τὰ μέσα µεταφο- 
ρᾶς, τὰς ἀποθήκας καὶ τὰς προμηθείας» ὡς καὶ «πάντα 
τὰ μέσα τὰ προοριζόµενα εἰς τὴν κατὰ ξηράν, κατὰ θά- 
λασσαν καὶ ἐναέριον διαβίβασιν τῶν εἰδήσεων (ἤτοι ἑνσύρ- 
µατοι ἢ ἀσύρματοι τηλέγραφοι, ραδιοφωνικοὶ σταθμοί, 
ὑποβρύχια καλώδια, τηλέφωνα, κτλ.) ἢ προοριζόµενα εἰς 
τὴν μεταφορὰν προσώπων καὶ πραγμάτων (ἤτοι σιδηρό- 

δρομοι, πλοῖα, αὐτοκίνητα κτλ.) καὶ ἂν ἔτι ἀνήκωσι ταῦτα 
εἰς ἰδιώτας». (ἄρθρον 53). 

Ἐκρίνομεν σκόπιµον ὅπως μνημονεύσωμεν τὰ ὡς ἄνω 
ἄρθρα τοῦ «Κανονισμοῦ ἐπὶ τῶν Νόμων καὶ Ἐθίμων τοῦ 
κατὰ ξηράν Στρατοῦ», ὅπως φωτισθῶσι τὰ καλῆς πίστεως 
καὶ ἐν ἀγνοίᾳ τῶν πραγμάτων τελοῦντα πνεύματα καὶ 
ὅπως φιμωθῶσιν ἐξ ἑτέρου ἅπαξ διὰ παντὸς τὰ κακόπιστα 
καὶ κακόβουλα τοιαῦτα, ἐπὶ τῶν ὑπὸ τῆς προπαγάνδας 
ἀποδοθεισῶν εἰς τὰς Κυβερνήσεις κατοχῆς ὡς ἄνω ἀσυ- 
στόλων διαβολῶν καὶ συκοφαντιῶν. 

Κατόπιν τούτων τὸ ἔργον τῶν Κυβερνήσεων κατοχῆς, 
περιωρίζετο εἰς τὸ νὰ διεξαγάγῃ καθημερινῶς ὀτρηροὺς καὶ 
τραχεῖς ἀγῶνας μὲ τοὺς κατακτητὰς ὅπως οὗτοι ἀποδε- 
σμεύσωσιν ὅσον τὸ δυνατὸν περισσότερα μέσα μεταφορᾶς 
καὶ διαβιβάσεων, διὰ τὰς παντοίας καὶ κατεπειγούσης 
φύσεως ἀνάγκας τοῦ ἐπισιτισμοῦ καὶ τῆς ἐπικοινωνίας, διὰ 
τὴν ἐξυπηρέτησιν καὶ ἐπιβίωσιν τοῦ Ἑλληνικοῦ Λαοῦ. Οὕτω 
εἰς τοὺς διαρκεῖς τούτους ἀγῶνας τῆς Κυβερνήσεως, διὰ 
τῶν ἁρμοδίων Ὑπουργῶν, ὀφείλεται τὸ ὅτι ἀπεδεσμεύθησαν 
καὶ ἐτέθησαν εἰς τὴν διάθεσιν τοῦ Κράτους 8 σιδηροδρο- 
μικοὶ συρμοὶ τῶν ΣΕΚ καθ᾽ ἑβδομάδα (4 συρμοὶ ᾿Αθῆναι - 
Θεσ/νίκη καὶ 4 Θεσ/νίκη- ᾿Αθῆναι) διὰ τὴν ἐξυπηρέτησιν 
τῶν ἐπιβατικῶν καὶ ἐμπορευματικῶν μεταφορῶν τῆς Χώ- 
ρας, ἐπίσης ἡ κυκλοφορία ἑνὸς μικτοῦ συρμοῦ καθ᾿ ἡμέ- 
ραν καὶ μιᾶς αὐτοκινηταμάξης, ἡμέραν παρ᾽ ἡμέραν, εἰς τὸ 
δίκτυον τῶν ΣΠΑΠ, ὡς καὶ ἑνὸς εἰδικοῦ ἐμπορικοῦ συρ- 
μοῦ τῶν ΣΠΑΠ καθ’ ἡμέραν, κατὰ τὰς περιόδους τῶν νω- 
πῶν λαχανικῶν, σταφυλῶν καὶ ὀπωρικῶν πρὸς ἐξυπηρέ- 
τησιν ἰδίᾳ τῆς παραγωγῆς τοῦ ᾿Αργολικοῦ πεδίου, τῆς 
Μεσσηνίας, τῶν Πατρῶν, τῆς Ἠλείας καὶ τῆς Κορινθίας. 

Επίσης ἀπεδεσμεύθησαν ἅπαντα τὰ πλοιάρια χωρη: 
τικότητος κάτω τῶν 50 τόννων τὰ ὁποῖα ἐφοδιαζόμενα 
διὰ καυσίμων διὰ τῆς πρὸς τοῦτο ἱδρυθείσης ἐν Πειραιεῖ 
ἀρχὰς 1942 εἰδικῆς ὑπηρεσίας ὑπὸ τοῦ Ὑπουργείου Ἔμ- 
πορικῆς Ναυτιλίας ἐξυπηρέτουν μὲ μικροὺς ναύλους τὴν 

ἐπιβατικὴν καὶ ἐπισιτιστικὴν ἐπικοινωνίαν τῆς νησιωτικῆς 
καὶ ἠπειρωτικῆς Ἑλλάδος, 

᾿Απεδεσμεύθησαν ἐπίσης ὥρισμέναι γραμμαὶ τοῦ τη- 
λεφωνικοῦ καὶ τηλεγραφικοῦ πλέγματος τῆς Χώρας διὰ 
τὴν ἐξυπηρέτησιν τοῦ Κοινοῦ καὶ ἀφέθησαν εἰς τὴν διάθε- 
σιν τῶν ἰδιοκτητῶν των περὶ τὰ 2.500 φορτηγὰ αὐτοκίνητα 
καὶ 1.500 ἐπιβατικά, ἅτινα ἐπισκευασθέντα καὶ ἐφοδιαζό- 
μενα διὰ δελτίου βενζίνης ὑπὸ τοῦ Ὑπουργείου Συγκοι- 
νωνίας, ἐκυκλοφόρουν καθ᾽ ὅλον τὸ ὁδικὸν δίκτυον καὶ 
ἐξυπηρέτουν σοβαρῶς τὰς παντοίας ἐπιβατικάς, ἐμπορευ- 
ματικὰς καὶ ἐπισιτιστικὰς ἀνάγκας τῆς Χώρας. 


Δ) Ἐπὶ τῶν γενομένων δι’ ἔξοδα καὶ προκαταβολὰς 
χρηματικῶν ἀναλήψεων. 


Ἡ ἀπόφασις εἰς τὸ σκεπτικόν της περαιτέρω ἀποφαί- 
νεται ὅτι: «κατὰ τοὺς 41] μῆνας κατοχῆς κατεβλήθησαν 
εἰς τοὺς Γερμανοὺς καὶ Ἰταλοὺς διὰ τοῦ προὐπολογισμοῦ 
τοῦ Κράτους ὅσον καὶ διὰ τῆς Τραπέζης τῆς Ἑλλάδος, 
ποσὸν εἰς δραχμὰς ὅπερ ἀναγόμενον εἰς χρυσ. λίρας Αγ: 
γλίας, βάσει τῆς τρεχούσης τότε κατὰ μῆνα τιμῆς τῆς 
λίρας, δίδει τὸ ποσὸν 9.097.000 χρ. λιρῶν. 

Ὡς δὲ προκύπτει ἰδίᾳ ἐκ τῆς καταθέσεως καὶ τῆς ἐκ- 
θέσεως τοῦ κ. Σμπαρούνη, Γεν. Δ/τοῦ τοῦ Ὑπουργείου 
Οἰκονομικῶν, διὰ τὴν διατήρησιν τῆς τάξεως ἐν Ἑλλάδι 
ἦτο ἀρκετὴ ἡ διατήρησις στρατοῦ κατοχῆς οὐχὶ μείζονος 
τῶν 50.000 ἤτοι 4 πλήρων Μεραρχιῶν ἐν ἐμπολέμῳ συν- 
θέσει. Διὰ τὴν διατήρησιν τοῦ στρατοῦ τούτου ἀπῃτεῖτο 
συμφώνως πρὸς τὴν ἄνω ἔκθεσιν καὶ τὸν ἐν αὐτῷ πίνακα 
τοῦ ἐπιμελητοῦ τοῦ Ἑλληνικοῦ στρατοῦ ὑποστρατήγου 
κ. Σκαρβέλη τὸ ποσὸν τῶν 100.000 χρ. λιρῶν μηνιαίως, 
ἤτοι διὰ τοὺς 41 μῆνας κατοχῆς ἀπῃτοῦντο 4.100.000 
λίραι χρυσαί. 

Ἔναντι τοῦ ποσοῦ τούτου τὸ ὁποῖον ἠδύναντο νὰ ἀξιώ- 
σωώσιν οἱ κατακτηταί, κατεβλήθη αὐτοῖς ποσὸν 9.097.000, 

ἤτοι ἐπὶ πλέον καὶ κατὰ παράβασιν τῆς συµβάσεως τῆς 
Χάγης ποσὸν 4.997.000 χρ. λιρῶν, ὅπερ κατανέμεται ὡς 
ἑξῆς περίπου᾽ διὰ τὴν Πρωθυπουργίαν Γ. Τσολάκογλου 
1.753.000, διὰ τὴν Πρωθυπουργίαν Μ. Λογοθετοπούλου 
630.000, διὰ τὴν Πρωθυπουργίαν [Ι. Ράλλη 2.613.000». 

Ἤτοι τὸ ἐπιβαρύνον µε ποσὸν λιρῶν τὸ ὁποῖον κατε- 
βλήθη ὑπὲρ τὰ νόμιμα ἔξοδα κατοχῆς κατὰ τὴν ἀπόφασιν 
ἀνέρχεται εἰς 630.000 χρ. λίρας. 

Ἔπὶ τῶν ἰσχυρισμῶν τούτων τοῦ σκεπτικοῦ τῆς ἀπο- 
φάσεως παρατηροῦμεν τὰ ἑξῆς : 


α) Οἰονδήποτε ποσὸν καὶ ἂν κατεβλήθη, εἰς τὰς κα- 
τεχούσας Δυνάμεις πέραν τῶν ἐξόδων κατοχῆς κατόπιν 
ἀνωτέρας βίας, ὡς εἰς τὸ σχετικὸν κεφάλαιον ἐμφαί- 
νεται, τὸ ποσὸν τοῦτο δὲν κατεβλήθη ἀνεπιστρεπτεί, ὡς 
κατεβάλλοντο τὰ νόμιμα καὶ διὰ τῆς συμφωνίας τῆς 
Ρώμης καθορισθέντα ποσὰ δι’ ἔξοδα κατοχῆς, ἀλλὰ ἐπὶ 
ἐπιστροφῇ καὶ ὑπὸ τύπον προκαταβολῶν καὶ δανείου, δυ- 
νάμει τῆς αὐτῆς συμφωνίας τῆς Ρώμης (ἴδε σελ. 48). 

Τὰ ποσὰ ταύτα κατεχωροῦντο εἰς ἴδιον χρεωστικὸν 
λογαριασμὸν καὶ εἰς ἰδίαν χρεωστικὴν μερίδα διὰ τὴν Ἴτα- 
λίαν καὶ Γερμανίαν καὶ ἀπετέλουν προνομιοῦχον ἀπαίτη- 
σιν τοῦ Ἑλληνικοῦ Δημοσίου ἔναντι τῶν δύο τούτων κατε- 
χουσῶν Δυνάμεων. 

Δυνάμει ἀκριβῶς τῆς προνομιούχου ταύτης ἀπαιτή- 
σεως τοῦ Ἑλληνικοῦ Δημοσίου, ἠξιώθη κατὰ τὴν διάσκε- 
ψιν τῆς εἰρήνης ἐν Παρισίοις τῷ 1946 ὑπὸ τῆς Ἕλληνι- 
κῆς ἀντιπροσωπείας, ἡ πληρωμὴ ὑπὸ τῆς ᾿Ιταλίας τοῦ 
γραμματίου τούτου ἰδιαιτέρως καὶ ἀσχέτως τῶν ἐπικαδικα- 
σθησοµένων πολεμικῶν ἀποζημιώσεων καὶ ἐπανορθώσεων. 

Ἡ νόμιμος ἀπαίτησίς µας αὕτη πράγματι ἀνεγνωρί- 
σθη ὑπὸ τῆς ᾿Ιταλικῆς ἀντιπροσωπείας, ἡ ὁποία ἐδέχθη δι- 
καίως καὶ ὀρθῶς νὰ ἐξοφλήσῃ ταύτην ἰδιαιτέρως, ὡς 
ἐγράφη τότε εἰς τὸν τύπον. 

Παρὰ ταῦτα ὅμως ἡ Διάσκεψις, προεξαρχόντων τῶν 

Συμμάχων µας, ἀπεφάνθη δυστυχῶς ὅτι ἔδει καὶ ὁ ἰδιαί- 
τερος αὐτὸς δανειακὸς λογαριασμὸς νὰ συμπεριληφθῇ εἰς 
τὸν ὑπολογισμὸν τοῦ συνόλου τῶν καταβλητέων ὑπὸ τῆς 
Ἰταλίας εἰς τὴν Ἑλλάδα πολεμικῶν ἀποζημιώσεων, αἵτι- 
νες τελικῶς καθωρίσθησαν εἰς τὸ ποσὸν τῶν 105.000.000 
δολλαρίων. 

Συνεπῶς εἰς τὸ ποσὸν τοῦτο τῶν ἐπιδικασθεισῶν ἡμῖν 
ἐπανορθώσεων συμπεριλαμβάνεται καὶ τὸ ὑφ᾽ ἡμῶν, ὡς 
ἄνω, καταβληθὲν ποσὸν τῶν 630.000 λιρῶν δι᾽ ὃ κατεδικά- 
σθην, ὡς καὶ τὰ ὑπὸ τῶν λοιπῶν Κυβερνήσεων καταβλη- 
θέντα εἰς τὴν Ἰταλίαν, ὑπὸ τύπον προκαταβολῶν, τοιαῦτα. 

Τὸ αὐτὸ συμβαίνει καὶ μὲ τὴν Γερμανίαν ἀπὸ τὴν 
ὁποίαν δέον ἐπίσης νὰ ἀξιωθῇ, κατὰ τὴν μέλλουσαν διάσκε- 
ψιν τῆς μετ’ αὐτῆς εἰρήνης, νὰ ἐξοφλήσῃ τὴν προνομιοῦχον 
ταύτην ἀπαίτησιν τοῦ Ἕλλην. Δημοσίου χωριστὰ καὶ ἀσχέ- 
τως τῶν ἐπιδικασθησομένων πολεμικῶν ἐπανορθώσεων. 

Ὡς ἐκ τούτου εἶναι λίαν πεπλανημένη ἐν προκειμένῳ 
ἡ ἀπόφασις τοῦ Δικαστηρίου, ἥτις κακῶς ἀφήνει νὰ ὑπο- 
νοηθῇ ὅτι τὰ καταλογισθέντα εἰς ἡμᾶς ὡς καὶ εἰς τὰς λοι- 
πὰς Κυβερνήσεις ποσὰ ταῦτα ἐδόθησαν ἄνευ ἀξιώσεώς 
τινος ἐπιστροφῆς. 


β) Τὸ ζήτημα τοῦ ἀριθμοῦ τοῦ ἀναγκαιοῦντος στρα- 
τοῦ κατοχῆς βάσει τοῦ ὁποίου καθώρισεν ἡ ἀπόφασις αὖ- 
θαιρέτως τὰ νομίμως καταβλητέα ἔξοδα κατοχῆς, δὲν εἶναι 
ποσῶς ζήτημα τοῦ κατεχομένου καὶ τῶν δικαστηρίων του, 
ἀλλὰ ἀποκλειστικῶς καὶ μόνον ζήτημα τῆς ἀπολύτου κρί- 
σεως τοῦ κατέχοντος, ὣς τὸ τοιοῦτον εἶναι ἄλλως τε 
φυσικόν. 

Ἡ ἀναγκαιοῦσα δύναμις κατοχῆς ἐξαρτᾶται ἀφ᾽ ἑνὸς 
μὲν ἐκ τῆς νομιμοφροσύνης ἢ μὴ τῶν κατεχομένων πληθυ- 
σμῶν, ἀφ᾽ ἑτέρου δὲ ἐκ τῶν προβλεπομένων πιθανοτήτων 
διεξαγωγῆς πολεμικῶν ἐπιχειρήσεων ἐν τῇ κατεχομένῃ 
χώρᾳ, ἀποσκοπουσῶν εἰς τὴν διατήρησιν τῶν κατεχομέ- 
νῶν ἐδαφῶν. 

Προκειμένου περὶ τῆς Ἑλλάδος εἰς τὴν ὁποίαν ἡ 
Ἐθνικὴ λεγομένη ἀντίστασις ἤρξατο μικρὸν μετὰ τὴν κα- 
τοχὴν καὶ εἰς ἣν συνεχῶς ἀνεμένετο συμμαχικὴ ἀπόβασις, 
ἐδικαιολογεῖτο δύναμις κατοχῆς μείζων τῆς κατὰ τὴν 
αὐθαίρετον κρίσιν τοῦ δικαστηρίου γενομένης παραδε- 
κτῆς 50.000 ἀνδρῶν. Κατὰ πληροφορίας ὁ τότε Ἴταλο - 
Γερματικὸς στρατὸς κατοχῆς ἐν Ἑλλάδι ἀνήρχετο εἰς 
150.000 τουλάχιστον, δι᾽ ὃν θὰ ἐδικαιοῦτο ὁ κατακτητὴς νὰ 
ζητήσῃ νομίμως τὰ ἔξοδα συντηρήσεώς του ἐξ ὁλοκλήρου, 
ὁπότε θὰ ὑπερεκαλύπτοντο νομίμως τὰ φερόμενα ἐν τῇ ἀπο- 
φάσει ποσὰ ὡς κακῶς δοθέντα. ᾿Εὰν δὲν ἐπέμεινεν εἰς τοῦτο 
ὁ κατακτητής, ὀφείλεται εἰς τὰς προσπαθείας καὶ εἰς τοὺς 
ἀγῶνας µας ἤτοι τῆς Κυβερνήσεως Τσολάκογλου ἐφ᾽ ἧς 
ὑπεγράφη ἡ συμφωνία τῆς Ρώμης, δι᾽ ἧς καθωρίσθησαν 
ἱκανοποιητικῶς καὶ εἰς μικρὰν σχετικῶς κλίμακα τὰ ἔξοδα 
κατοχῆς συγκριτικῶς μὲ ἄλλας κατεχομένας χώρας (Γαλ- 
λία κλπ.) καὶ εἰς τὴν συμφωνίαν τῆς 2-12-42, ἥτις ὑπε- 
γράφη ὑπ᾽ ἐμοῦ καὶ δι᾽ ἧς τὰ ἔξοδα κατοχῆς οὐδέποτε θὰ 
ὑπερέβαινον τὰ 8.000 ἑκατομμύρια δρχ. ἤτοι βάσει τῆς 
τρεχούσης μέσης τιμῆς τῆς χρ. λίρας 53.000 λίρας μηνιαίως. 
Τὰ ἐπὶ πλέον χορηγούμενα ποσά, ὡς ἀνεπτύχθη προηγου- 
µένως, ἦσαν ἐπιστρεπτέα καὶ ἐδίδοντο ὑπὸ τύπον δανείου. 

Τὸ ὅτι τὸ δικαστήριον ἐπιπολαίως ἐδέχθη ὣς ἀναγ- 
καιοῦσαν δύναμιν στρατοῦ κατοχῆς 50.000 διὰ τὴν «δια- 
τήρησιν τῆς τάξεως», ἀρκεῖ νὰ σημειωθῇ ὅτι ὁ ΕΛΑΣ 
εἶχε συνολικὴν δύναμιν κατὰ τὴν κατοχὴν 80.000 ἀνδρῶν, 
κατὰ τὰς αὐθεντικὰς ἀποκαλύψεις τοῦ ἐκ τῶν κορυφαίων 
στελεχῶν τοῦ κομμουνιστικοῦ κόμματος κ. Ν. Ζαφειρίου 
(ἴδε ἐφημ. «Ακρόπολις» 26/9/48 «ἔρχομαι ἀπὸ τὴν Μόσχα 
καὶ τὸν Μάρκο»). ᾿Εὰν εἰς τὴν δύναμιν αὐτὴν προστεθῇ ἡ 
δύναμις τῶν ἐθνικιστικῶν ὀργανώσεων (ΕΔΕΣ--Ψαρροῦ, 
κλπ.), ἀσφαλῶς τὸ σύνολον τῶν ἀνταρτικῶν δυνάμεων 
τῆς Ἑλλάδος ὑπερέβαινε τότε τὰς 100.000 ἀνδρῶν. 

Σήμερον ἀκόμη τὸ ἐλεύθερον Κράτος διαθέτει πλέον 
τῶν 200.000 τακτικοῦ στρατοῦ, χωροφυλακῆς καὶ Μ.Α.Υ., 

μὲ πυροβολικόν, ἅρματα καὶ ἀεροπορίαν καὶ ἐν τούτοις 
δὲν δύναται νὰ ἐπιβάλῃ τὴν τάξιν εἰς τὴν ὕπαιθρον. Διὰ 
τὸ δικαστήριον ὅμως ἤρκουν 50.000 στρατοῦ ! «διὰ τὴν δια- 
τήρησιν τῆς τάξεως» ὑπὸ δυσμενεστέρας διὰ τὸν κατέ- 
χοντα, λόγῳ τῆς ξενικῆς ἐχθρικῆς ἰδιότητός του, συνθήκας. 
Ἡ οἰκτρὰ αὕτη πλάνη τοῦ δικαστηρίου προέκυψε διότι 
τοῦτο ἠρκέσθη εἰς τὴν γνώμην τοῦ Γενικοῦ Διευθυντοῦ 
τοῦ Ὑπ. Οἰκονομικῶν κ. Σμπαρούνη, ὁ ὁποῖος δυνατὸν 
νὰ εἶναι ἔμπειρος περὶ τὰ οἰκονομικά, ἄπειρος ὅμως 
παντελῶς περὶ τὰ στρατιωτικά. Ἐν τούτοις παρήλασεν πρὸ 
τοῦ δικαστηρίου πλειὰς ἐξεχουσῶν στρατιωτικῶν προσω: 
πικοτήτων, ὡς μάρτυρες κατηγορίας καὶ ὑπερασπίσεως καὶ 
ἐν τούτοις οὐδεὶς ἠρωτήθη ἐν προκειμένῳ καὶ διερωτᾶται 
τις εὐλόγως, διατὶ οὐδεὶς ἁρμόδιος ἠρωτήθη; ᾽Απλού- 
στατα διότι ἡ κατηγορία ἐθεμελιώθη ἤδη βάσει τῆς ἐπιπο- 
λαίας, ἂν μὴ κακοβούλου, κρίσεως ἑνὸς οἰκονομικοῦ ὑπαλ- 
λήλου, τοῦ ὁποίου ἡ ἐν προκειμένῳ στρατιωτικὴ ἁρμοδιότης 
ἦτο ἰσαξία πρὸς τοιαύτην συμβολαιογράφου ἢ ἱερέως. 
Τοῦτο δὲ ἦτο ὑπεραρκετὸν διὰ τὴν ἐξυπηρέτησιν τῆς πολι- 
τικῆς σκοπιµότητος δι’ ἣν συνέστη τὸ δικαστήριον, ἤτοι διὰ 
τυπικῆς καὶ νομιμοφανοῦς τινος διεξαγωγῆς τῆς διαδικα- 
σίας, ἐπιβολῆς βαρειῶν κυρώσεων κατὰ δῆθεν ἐνόχων ! 


γ) Κατὰ τὸ χρονικὸν διάστηµα τῆς πρωθυπουργίας 
μου, δυνάμει τῆς συμφωνίας 2 Δεκεμβρίου 1942, τὸ κατὰ 
μῆνα καταβλητέον ποσόν, ὡς ἔξοδα κατοχῆς δὲν θὰ ὑπερέ- 
βαινε τὰ 8.000 ἑκατομμύρια, ποσὸν τὸ ὁποῖον ἀντιστοιχεῖ 
ὡς ἀνωτέρω, πρὸς 53.000 χρ. λίρας. 

Δηλαδὴ ἐγὼ κατέβαλον ὡς ἔξοδα κατοχῆς κατὰ μῆνα 
τὸ ἥμισυ σχεδὸν ἀπὸ τὸ ὑπὸ τῆς ἀποφάσεως γενόμενον 
δεκτὸν ὡς καταβλητέον ποσὸν τῶν 100.000 χρ. λιρῶν μη- 
νιαίως. ᾿Εξοικονόμησα δὲ οὕτω διὰ τοὺς 4 μῆνας τῆς πρω- 
θυπουργίας μου ποσὸν 200.000 περίπου χρ. λιρῶν ὑπὲρ 
τοῦ Δημοσίου. 


Τὸ ποσὸν τοῦτο νομίμως ἀναλαμβανόμενον ὑπὸ τῶν 

κατακτητῶν, ὑπὸ μορφὴν ἀναγνωριζομένων καὶ δικαιουμέ- 
νῶν ἐξόδων κατοχῆς κατὰ τὴν ἀπόφασιν, θὰ παρέμενεν ὡς 
τοιοῦτον εἰς βάρος τοῦ Δημοσίου, ἐνῷ τώρα δυνάμει τῆς 
λίαν᾽ συμφερούσης ὡς ἄνω συμφωνίας µας ἀπὸ:2-12-42, 
τὸ ποσὸν τοῦτο ἀναληφθὲν ἐφέρθη εἰς τὸν εἰδικὸν χρεω- 
στικὸν λογαριασμὸν τῶν «προκαταβολῶν», αἵτινες ὡς ἐλέ- 
χθη, ἀπετέλουν προνομιοῦχον ἀπαίτησιν τοῦ Ἑλληνικοῦ 
Δημοσίου. 

Καὶ ἀντὶ νὰ μοὶ ἀναγνωρισθῇ ἡ σημαντικὴ αὕτη ἐπι- 
τυχία µου, τοὐναντίον μοὶ κατελογίσθη ὅτι ἐδόθησαν εἰς 
τὰς κατεχούσας δυνάμεις 630.000 λίραι χρ., ἀνεπιστρεπτεὶ 
δῆθεν, ἐνῷ αὗται ἐχορηγήθησαν προσωρινῶς καὶ ὑπὸ τύ- 
πον δανείου, τὸ ὁποῖον θὰ ἐξωφλεῖτο εἴτε δι᾽ εἰσαγωγῶν 
μέσῳ τοῦ κλήριγκ, εἴτε τοῖς μετρητοῖς ἐν καιρῷ κατὰ τὴν 
συμφωνίαν τῆς Ρώμης. 

Εἰς τὰς προκαταβολὰς ταύτας γενικῶς τῶν Κυβερνή- 
σεων Κατοχῆς καὶ τὰς ἔναντι τούτων γενομένας ἀθρόως 
πως εἰσαγωγάς, ὀφείλεται τὸ ὅτι ληγούσης τῆς κατοχῆς, 
ὁ λογαριασμὸς εἰδικώτερον τοῦ Γερμανικοῦ κλήριγκ ἔγι- 
νεν ἀπὸ ἐνεργητικὸς παθητικός, μὲ 1.500.000 χρ. λίρας 
ὑπὲρ τῆς Ἑλλάδος, ἀξία γενομένων μέχρι τῆς ἀπελευθε- 
ρώσεως ἐμπορικῶν εἰς τὴν Ἑλλάδα εἰσαγωγῶν, ὡς καὶ 
προηγουμένως ἐλέχθη (σελ. 87). 


δ) Ὡς πρὸς τὸν πίνακα τῆς συνθέσεως Μεραρχίας 
καὶ τῶν ἀπαιτουμένων δαπανῶν συντηρήσεως ταύτης κατὰ 
μῆνα, τοῦ τότε ἐπιμελητοῦ τοῦ Ὑπουργείου τῶν Στρατιώ- 
τικῶν κ. Σκαρβέλη, παρατηροῦμεν τὰ ἑξῆς: 

Ὁ πίναξ οὗτος δὲν ἀφορᾶ εἰς δύναμιν ἐμπολέμου 
Μεραρχίας, ὣς τὸν θέλει ἡ ἀπόφασις, ἀλλὰ ἡμιεμπολέμου 
ἑλληνικῆς ὀρεινῆς συνθέσεως τοιαύτην, πρᾶγμα τὸ ὁποῖον 
δι’ ἕνα οἰονδήποτε εἰδικὸν στρατιωτικὸν ἐμφαίνεται ἐκ τῆς 
ὑπολογιζομένης δυνάμεως ἀνδρῶν τῆς Μεραρχίας ἐν τῷ 
πίνακι, εἰς 10.000 ἀντὶ 16.000 καὶ τῆς ὑπολογιζομένης ἐν 
τῷ πίνακι ὁμοίως δυνάμεως κτηνῶν 3.500 ἀντὶ τῶν 7.000 

τὰ ὁποῖα ἔχει ἡ ἐμπόλεμος Μεραρχία. ᾿Επίσης ἐν τῷ πί- 
νακι οὐδὲν προβλέπεται διὰ καυσίμους καὶ λιπαντικὰς 
ὅλας τῶν μηχανοκινήτων μέσων μὲ τὰ ὁποῖα εἶναι ἐφω- 
διασµένη μία σύγχρονος Μεραρχία. Τούτων οὕτως ἐχόν- 
τῶν αἱ δαπάναι τῆς διατροφῆς μιᾶς πλήρους ἐμπολέμου 
Μεραρχίας δέον νὰ διπλασιασθῶσιν, ὁπότε ἡ ὁλικὴ δαπάνη 
συνιηρήσεως 4 τοιούτων Μεραρχιῶν, ἃς δέχεται ἡ ἀπό- 
Φασις ὡς ἀναγκαιούσας διὰ τὴν διατήρησιν τῆς τάξεως, 
δέον ἐπίσης νὰ διπλασιασθῇ εἰς 8.200.000 λίρας, ὁπότε κα- 
λύπτεται σχεδὸν ἡ καταλογισθεῖσα ὑπὸ τῆς ἀποφάσεως 
εἰς ἡμᾶς καὶ τὰς λοιπὰς Κυβερνήσεις Κατοχῆς, ὡς κακῶς 
καταβληθεῖσα, χρηματικὴ διαφορά. ᾿Αλλὰ ὁ πίναξ οὗτος 
συνετάχθη τότε οὕτω, ἐντολῇ τῆς Κυβερνήσεως ἵνα χρησι- 
μοποιηθῇ κατὰ τὰς διεξαχθείσας τότε, ἀρχομένης τῆς κατο- 
χῆς, μακρὰς καὶ ἐργώδεις συζητήσεις μετὰ τῶν ξένων, διὰ 
τὸν μικρότερον ὅσον τὸ δυνατὸν καθορισμὸν τῶν κατα- 
βλητέων κατὰ μῆνα ἐξόδων κατοχῆς, καθ᾽ ὅσον ἐν τῇ 
ἀμύνῃ τῶν δημοσίων συμφερόντων ἔναντι τοῦ κατακτητοῦ, 
φρονοῦμεν ὅτι ἐπετρέπετο ἡ προβολὴ ὑφ᾽ ἡμῶν καὶ στοι- 
χείων μὴ ἀπολύτως ἀκριβῶν πρὸς ἐπίτευξιν τοῦ ἐπιδιωκο- 
μένου ἐθνικοῦ σκοποῦ. Κατὰ περίεργον δὲ τῆς Μοίρας 
βουλὴν καὶ κακόβουλον τοῦ μάρτυρος τοιαύτην, τὸ τε- 
χνουργηθὲν καὶ χρησιμοποιηθὲν ὑφ᾽ ἡμῶν ὡς ἄνω ὅπλον 
διὰ τὸν ἐθνικὸν ἀγῶνα μας ἐναντίον τοῦ κατακτητοῦ, 
ἐχρησιμοποιήθη καὶ δὴ ἐν πλήρει ἀγνοίᾳ τῶν παρόντων 
ἐν τῇ δίκῃ κατηγορουμένων, ὡς μὴ ἀναφερθέντος κατὰ τὴν 
διαδικασίαν, ἐναντίον ἡμῶν αὐτῶν !! 


ε) Ὡς πρὸς τὸ οἰκονομικὸν καὶ χρηματικὸν ἐν γένει 
ζήτημα καὶ τοὺς διεξαχθέντας σχετικῶς διαρκεῖς καὶ ἀκα- 
μάτους ἀγῶνας τῆς Κυβερνήσεως καὶ ἰδιαιτέρως τοῦ ἁρμο- 
δίου Ὑπουργοῦ καὶ ἐμοῦ, διὰ τὴν ὅσον τὸ δυνατὸν µικρο- 
τέραν ὁσημέραι χρηματικὴν ἀφαίμαξιν τῆς Χώρας ὑπὸ τῶν 
κατακτητῶν καὶ τὰς συνεχεῖς µας ἐπὶ τούτων διαμαρτυ- 
ρίας, προφορικῶς καὶ ἐγγράφως, ἀνέφερον προηγουμένως 

εἰς τὸ σχετικὸν κεφάλαιον, ὥστε κρίνω περιττὸν νὰ ἐπι- 
μείνω περισσότερον ἐνταῦθα. 

Οἱ ἀγῶνες ἡμῶν οὗτοι ἂν δὲν ἦσαν πάντοτε ἀποτελε- 
σματικοὶ καὶ δὲν περιώριζον εἰς τὸ ἐπιθυμητὸν ἐλάχιστον 
δυνατὸν τὴν οἰκονομικὴν ἀφαίμαξιν, οὐχ ἧττον δύναμαι νὰ 
εἴπω ὅτι οὗτοι εἶχον τὸ ἀποτέλεσμα ὅτι περιώριζον ἀρ- 
κούντως καὶ ἐν τῷ μέτρῳ τοῦ ἀνθρωπίνως δυνατοῦ τὴν 
ταχυτέραν ἐπιδείνωσιν τοῦ ἀναποφεύκτου πληθωρισμοῦ καὶ 
μέχρι τοῦ ἱκανοποιητικοῦ μάλιστα σημείου, ὥστε ἡ λίρα 
καθ᾽ ὅλην τὴν περίοδον τῆς Πρωθυπουργίας μου, νὰ καμ- 
φθῇ σημαντικῶς πρὸς τὰ κάτω καὶ μετὰ 2 σχεδὸν ἔτη σκλη- 
ρᾶς κατοχῆς καὶ ἀποκλεισμοῦ νὰ εὑρίσκεται αὕτη εἰς χα- 
μηλὰ ἐπίπεδα, ἤτοι περὶ τὰς 140.000 δρχ. καὶ δὴ ἄνευ 
οὐδενὸς χρυσοῦ ἀντικρύσματος εἰς τὴν Τράπεζαν τῆς Ἑλ- 
λάδος. Σημειωτέον ὅτι μεταπελευθερωτικῶς, παρ᾽ ὅλον τὸ 
ἄνοιγμα τῆς διεθνοῦς ἀγορᾶς καὶ τὰς ἐμπορικὰς εἰσαγω- 
γὰς ὡς καὶ τὰς παντοίας καὶ σοβαρὰς ἐνισχύσεις ὑπὸ τῆς 
Ε.Μ.Ε.Λ., τῆς Οὔνρα κλπ. ἡ λίρα, μετὰ τρεῖς διαδοχικὰς 
ἀναπροσαρμογάς, ἔφθασε καὶ προσκαίρως ὑπερέβη κατὰ 
Ἰανουάριον τοῦ 1946 ἤτοι μετὰ Ίδμηνον μόλις χρονικὸν 
διάστηµα ἀπὸ τῆς ἀπελευθερώσεως, τὰ ἐπίπεδα ταῦτα !! 
Σημειωτέον ὅτι τὴν κάμψιν ταύτην τῆς λίρας ἠκολούθησαν 
καὶ αἱ τιμαὶ τῶν τροφίμων: ἡ τιμὴ δὲ τοῦ ἐλαίου, ἥτις ἦτο 
τότε ὁ δείκτης τῆς ἀγορᾶς, ἦτο περὶ τὰς 6--7.000 δρχ. 
ἐνῷ σήμερον ἔχει ὑπερδιπλασιασθῆ. Συγκρίνοντες τὰς δύο 
περιόδους, δύναταί τις νὰ χαρακτηρίσῃ τὸ κατόρθωμα 
τοῦτο πράγματι ὡς οἰκονομικὸν ἆθλον διὰ τὴν ἐποχήν. 

Διὰ τὴν ἐπίτευξιν τοῦ ὡς ἄνω ἱκανοποιητικοῦ διὰ τὴν 
ἀνιστόρητον ἐποχὴν ἀποτελέσματος εἰς τὸ οἰκονομικὸν πε- 
δίον, ἐγένετο χρῆσις παντὸς μέσου ἐν τῇ σθεναρᾷ καὶ 
ἡρωϊκῇ ὑποστηρίξει τῶν Δημοσίων συμφερόντων, κατ᾽ 
ἐπανάληψιν δὲ καὶ τοῦ ὑπὸ τῆς ἀποφάσεως συνιστω- 
μένου τοιούτου τῆς ἀπειλῆς τῆς παραιτήσεως τῆς Κυβερ: 
νήσεως, τόσον ὑπὸ τοῦ ἀειμνήστου Τσολάκογλου ὅσον 
καὶ ὑπ᾽ ἐμοῦ. 

᾿Αλλὰ τὸ δικαστήριον εἰς τὸ σκεπτικόν του, γνωμοδοτεῖ 
ὅτι ἔδει ὁπωσδήποτε νὰ παραιτηθῶμεν ἐφ᾽ ὅσον δὲν ἱκα- 
νοποιούµεθα ἐξ ὁλοκλήρου εἰς τὰς ἐνεργείας µας. 
Βεβαίως ἀπὸ προσωπικῆς ἀπόψεως τοῦτο ἦτο ἡ πλέον 
εὔκολος, συμφέρουσα καὶ εὐχάριστος δι᾽ ἡμᾶς λύσις, ἵνα 
ἀπαλλαγῶμεν οὕτω καὶ ἀπὸ τὸν ἀκάνθινον στέφανον τοῦ 
καθημερινοῦ μαρτυρίου µας, ἀλλὰ ἐτίθετο ἐνώπιον ἑκάστου 
ἐξ ἡμῶν τὸ μέγα ἐρωτηματικόν, τί θὰ ἀπεγίνετο μετὰ τὴν 
παραίτησιν τῆς Κυβερνήσεως; Ἢ Ἰταλικὸν προτεκτορᾶτον 
συμφώνως μὲ τὰς οὐδέποτε ἐγκαταλειφθείσας διαθέσεις 
τῶν Ἰταλῶν καὶ ὅπως ἐμπιστευτικῶς διεμηνύετο ἡμῖν ἀπὸ 
Γερμανικῆς πλευρᾶς, ἢ σχηματισμὸς Κυβερνήσεως ὑπὸ 
ἀμφιβόλου ἐθνικῆς καὶ ἠθικῆς ὑποστάσεως ἀτόμων, ὅπερ 
τὸ αὐτό: (ἐφ᾽ ὅσον οὐδεὶς ἐκ τῶν ἐνδεδειγμένων πολιτικῶν 
ἀνδρῶν ἐδέχετο νὰ ἀναλάβῃ τοὐλάχιστον μέχρι τότε). 
Πρὸ τοῦ χείλους τοῦ διαφαινομένου τούτου χάους, ἡ 
πρὸς τὸ καθῆκον ἀφοσίωσις μᾶς συνεκράτει ἐπὶ τῶν θέ- 
σεών µας, παρὰ τὴν ἀντίθετον προσωπικήν µας ἐπιθυμίαν. 
᾿Αλλ᾽ ἐπὶ τοῦ τεθέντος ζητήματος τούτου τῆς παραι- 
τήσεως, ἀπήντησεν εἰς τὸ δικαστήριον ὁ μάρτυς τῆς κατη- 
γορίας κ. Ἔμ. Γρηγορίου, ὑποδιοικητὴς τῆς Τραπέζης 
Ἑλλάδος, ὁ ὁποῖος ἀφοῦ κατέθεσε λεπτομερῶς ἐπὶ τῶν 
ἀναληφθέντων διὰ τῆς Τραπέζης τῆς Ἑλλάδος ποσῶν καὶ 
περὶ τῆς δηώσεως τῆς Χώρας ὑπὸ τῶν κατακτητῶν, ἠρω- 
τήθη ὑπὸ τοῦ Προέδρου τοῦ δικαστηρίου ἂν δὲν ἔπρεπεν 
ὑπὸ τὰς συνθήκας αὐτὰς νὰ παραιτηθοῦν οἱ τότε κυβερ- 
νῶντες. Εἰς τοῦτο ὁ κ. Γρηγορίου ἀπήντησεν ὅτι τὸ ἐρώ- 
τηµα τοῦτο ἐτέθη κατὰ τὴν περίοδον ἐκείνην κατ᾽ ἐπανά- 
ληψιν καὶ εἰς αὐτὸν τὸν ἴδιον, καθὼς καὶ εἰς πολλοὺς 
συναδέλφους του, εἰς οὕς, ὡς ἐκ τῆς ὑπηρεσίας των, 
ἔλαχεν ἡ μοῖρα νὰ ἔρχωνται εἰς ἐπαφὴν μὲ τὸν Κατακτη- 
τήν. ᾿Εὰν δηλαδὴ ἔπρεπε νὰ ἐξακολουθοῦν νὰ μένουν εἰς 
τάς θέσεις των, μὲ σοβαρὸν κίνδυνον νὰ συλληφθοῦν καὶ 
νὰ ἐγκλεισθοῦν εἰς στρατόπεδα συγκεντρώσεως, ὡς ἐκ 
τῶν παρεμβαλλομένων δυσκολιῶν καὶ τῆς ἐντεινομένης 

ἀντιδράσεως εἰς τὰς ἐπιθυμίας τῶν Κατακτητῶν ἢ νὰ 
ἐγκαταλείψουν τὰς θέσεις των καὶ νὰ ἀπέλθουν οἴκοι, 
διάγοντες ἐν ἠρεμίᾳ καὶ ἀσφαλείᾳ. 

Κατόπιν βαθείας σκέψεως ἡ δοθεῖσα ἀπάντησις εἰς 
τὸ ἐρώτημα τοῦτο ἦτο ὅτι ἡ ἐγκατάλειψις τῆς θἐσεώς των 
θὰ ἦτο καθαρὰ φυγομαχία καὶ ὅτι ἐκ καθήκοντος ἐπεβάλ- 
λετο νὰ μείνωσιν σταθεροὶ εἰς τὰς θέσεις των, παρὰ τὸ 
ἄλγος τὸ ὁποῖον ἐδοκίμαζον διὰ τὴν ὁσημέραι οἰκονομι- 
κὴν ἐπιδείνωσιν τῆς Χώρας καὶ παρ᾽ οἰουσδήποτε κινδύ- 
νους τοὺς ὁποίους καθημερινῶς ἀντιμετώπιζον. 

Εἶμαι βέβαιος, συνέχισεν ὁ κ. Γρηγορίου, ὅτι τὸ δί- 
ληµµα τοῦτο ἐτέθη καὶ εἰς τοὺς κατέχοντας σήμερον τὸ 
ἐδώλιον τοῦ κατηγορουμένου ἄνδρας. Καὶ ἂν μὲν διὰ τῆς 
παραιτήσεώς τῶν προέβλεπον οὗτοι βελτίωσίν τινα τῆς κα- 
ταστάσεως, εἶμαι βέβαιος ὅτι ἀσφαλῶς θὰ παρῃτοῦντο. 
᾿Αλλὰ τοὐναντίον διὰ ταύτης οὗτοι διέβλεπον τὸ ἐπικίνδυ- 
νον χάος καὶ τὴν ἔτι μείζονα ἀπὸ πάσης ἀπόψεως ἐπιδεί- 
νώσιν τῆς καταστάσεως, διὸ ἐπροτίμησαν, ὡς πιστοὶ στρα- 
τιῶται, νὰ μὴν ἐγκαταλείψουν τὴν θέσιν των, ἀλλὰ νὰ μεί- 
νουν ἐν ψυχικῇ ὀδύνῃ ἐπὶ τῶν ἐπάλξεων τοῦ πρὸς τὴν 
Πατρίδα καθήκοντος, διὰ νὰ σωθῇ ὅ,τι ἦτο ἀνθρωπίνως 
δυνατὸν νὰ περισωθῇ». 

Παρ) ὅλα ταῦτα ἡ ἀπόφασις ἐδέχθη ὅτι ἔπρεπε νὰ 
παραιτηθῶμεν ! ᾿Αλλὰ πιστεύομεν ὅτι, τούτου τυχὸν τότε 
γενομένου, δὲν θὰ ἦσαν ἀσφαλῶς ἐν τῇ ζωῇ καὶ δὲν θὰ 
ἐλάμβανον τὴν εὐχαρίστησιν οὕτω οἱ κ.κ. δικασταὶ διὰ 
νὰ μᾶς δικάσουν !! 


στ) Εἰς τὸ ὅλον ποσὸν τῶν 9.097.000 χρ. λιρῶν τὸ 
ἀναληφθὲν ὑπὸ τῶν Ἴταλο - Γερμανῶν, ὑπελογίσθησαν 
κατὰ τὴν ἀπόφασιν καὶ τὰ διὰ τοῦ προὔπολογισμοῦ τοῦ 
Κράτους καὶ μέσῳ τῶν διαφόρων Ὑπουργείων δαπανη- 
θέντα τῇ αἰτήσει τῶν ᾿Αρχῶν Κατοχῆς ποσά. Τὸ τοιοῦτον 
δὲν εἶναι ὀρθὸν καθ᾽ ὅσον μέγα μέρος τῶν δαπανῶν αὖ- 
τῶν διετέθη διὰ τὴν σύγχρονον ἐξυπηρέτησιν Ἑλληνικῶν 

ἀναγκῶν οἷαι εἶναι αἱ δαπάναι ὁδοποιῖας, αἱ δαπάναι 
ἐπισκευῆς καὶ κατασκευῆς στρατώνων, κτιρίων κλπ. ἅτινα 
καὶ ἔμειναν τελικῶς ἐπ᾽ ὠφελείᾳ τοῦ Ἑλληνικοῦ Δημοσίου. 
Τὸ ποσὸν τοῦτο ὑπολογίζομεν εἰς 1.000.000 χ. λ. διὰ τὴν 
4ετῆ σχεδὸν περίοδον τῆς Κατοχῆς. 

Ὅπως ποτ᾽ ἂν ᾗ καὶ ἀσχέτως τῶν ὣς ἄνω ἀληθῶν, 
ὀρθῶν, βασίμων καὶ ἀδιασείστων ἐπιχειρημάτων μας, 
ἐὰν εἰς τὸ ποσὸν τοῦτο συνυπολογίσωμεν τὸ ποσὸν τῶν 
1.500.000 χρ. λ., ἀνεξόφλητον, ὡς ἄνω, ἀξίαν τῶν γενο- 
μένων Γερμανικῶν εἰσαγωγῶν καὶ ὅπερ τὸ δικαστήριον 
ὤφειλε κατὰ δικαίαν κρίσιν νὰ εἶχεν αὐτεπαγγέλτως ὑπο- 
λογίσει, πρὸς δὲ ἂν εἰς ταῦτα προσθέσωμεν 1.500.000 πε- 
Ρρίπου χρ. λίρας τὰς ὁποίας οἱ Γερμανοὶ ἐπὶ Κυβερνήσεως 
Ἰ. Ράλλη μετέφερον καὶ διὰ τῆς Τραπέζης τῆς Ἑλλάδος 
ἔρριψαν εἰς τὴν χρηματιστηριακὴν ἀγοράν, ὡς κατετέθη 
ἁρμοδίως καὶ εἰς τὸ δικαστήριον, πρὸς δὲ 1.000.000 χρ. λ. 
τὰς ὁποίας μετέφερον καὶ ἔρριψαν διὰ τῆς Γερμ. Ἑταιρίας 
τσιμεντοπλοίων εἰς τὴν ἀγορὰν διὰ τὰς κατεπειγούσας 
ἀνάγκας τῶν, ἔχομεν σύνολον 5.000.000 χρ. λ. αἵτινες 
εἰσήχθησαν εἴτε ἐδαπανήθησαν εἰς τὴν Χώραν καὶ διὰ τῶν 
ὁποίων καλύπτεται ὁπωσδήποτε καὶ ἀσχέτως παντὸς ἄλ- 
λου βασίµου ὡς ἄνω ἰσχυρισμοῦ µας, τὸ κατὰ τὴν αὐθαί- 
ρετον κρίσιν τοῦ δικαστηρίου καταλογισθὲν εἰς τὰς Κυ- 
Βερνήσεις Κατοχῆς ὡς κακῶς ἀναληφθὲν ὑπὸ τῶν ξένων 
ποσὸν τῶν 4.947.000 χρ. λιρῶν. 


Ε) Διευκόλυνσις τοῦ ἐχθροῦ. 


Τὸ Εἰδικὸν Δικαστήριον μοὶ ἐπέβαλεν ἐπίσης καὶ τὴν 
ποινὴν τῶν προσκαίρων δεσμῶν 10 ἐτῶν διὰ διευκόλυνσιν 
δῆθεν τοῦ ἔργου τῶν ᾿Αρχῶν Κατοχῆς. Καὶ ἐχαρακτηρίσθη 
ὡς διευκόλυνσις, ἡ ἐκ μέρους µου ὣς ἀντιπροέδρου τότε καὶ 
Ὑπουργοῦ, ὑπογραφὴ ὡρισμένων νομοθετικῶν Διαταγμά- 
των, οὐχὶ τῆς ἁρμοδιότητος τῶν Ὑπουργείων τὰ ὁποῖα 

διηύθυνον, ἀλλὰ ἄλλων Ὑπουργείων καὶ συγκεκριµένως ἡ 
ὑπογραφὴ τῶν ὑπ᾽ ἀρ. 33, 136, 373 καὶ 427 Ν. Δ. 

Τὰ τέσσαρα αὐτὰ νομοθετικὰ διατάγματα, (ἐν τῇ οὐ- 
σίᾳ δύο μόνον, καθόσον τὰ 3 πρῶτα ἀφοροῦν εἰς τὸ αὐτὸ 
ζήτημα) δὲν εἶναι τῆς ἁρμοδιότητος τῶν Ὑπουργείων µου. 
(Ἐθν. Προνοίας καὶ Παιδείας) ἀλλ᾽ ἄλλων Ὑπουργείων, 
ἐκδοθέντα ἐπὶ Κυβερνήσεως Τσολάκογλου. 

Κατετέθη εἰς τὴν δίκην ὑπὸ πλείστων μαρτύρων κατη- 
γορίας καὶ ὑπερασπίσεως ὅτι ἡ ὑπογραφὴ τῶν νόμων ἐγί: 
νετο τότε ὡς ἐπὶ τὸ πλεῖστον, διὰ περιφορᾶς των καὶ ἄνευ 
εἰσηγήσεως τινος, ἀπὸ ὑπουργοῦ εἰς ὑπουργόν. Καὶ εἰς τὴν 
περίπτωσιν αὐτήν, πῶς εἶναι δυνατὸν νὰ μοῦ καταλογισθῇ 
εὐθύνη, ἀφοῦ καλῇ τῇ πίστει καὶ ἐξ ἠθικῆς ὑποχρεώσεως 
πρὸς τὸν Πρωθυπουργὸν καὶ πρὸς συνάδελφόν μου Ὕπουρ: 
γόν, τῆς ἁρμοδιότητος τοῦ ὁποίου ἦτο ὁ νόμος, τὸν ὑπέ- 
γραφον ; Μήπως καὶ σήμερον ἀκόμη ἐν πλήρει Κοινοβου- 
λευτικοκρατίᾳ δὲν ὑπογράφονται κατ᾿ αὐτὸν τὸν τρόπον 
πολλοὶ νόμοι ἐκ μέρους τῶν μελῶν τῆς Κυβερνήσεως ; 

᾽Ανεξαρτήτως ὅμως τούτου, πῶς καὶ πόθεν διεπί- 
στωσε τὸ δικαστήριον ὅτι οἱ νόμοι οὗτοι διηυκόλυνον τὸν 
ἐχθρόν; Οἱ νόμοι οὗτοι τοὐναντίον, ἐξεδόθησαν διὰ νὰ 
ἐξυπηρετήσουν τὸν Ἑλληνικὸν Λαὸν καὶ οὐχὶ διὰ νὰ ἐξυ- 
πηρετήσουν τὸν ἐχθρόν, ὡς πολλοὶ πολιτικοὶ ἄνδρες ἐν τῇ 
δίκῃ κατέθεσαν (ἴδε σελ. 35-36). Ὁ σκοπὸς τῶν Νομοθετικῶν 
τούτων Διαταγμάτων εἶναι ἐξώφθαλμος. Διότι τὰ μὲν τρία 
πρῶτα, τὰ ὑπ᾽ ἀρ. 33, 136 καὶ 373 Ν. Δ. ἐπέβαλλον κυ- 
ρώσεις κατὰ τῶν Ἑλλήνων πολιτῶν τῶν ἐκδηλουμένων 
δημοσίᾳ κατὰ τῶν Κατεχουσῶν Δυνάμεων τοῦ ᾽Αξονος, 
καθ᾽ ἣν στιγμὴν ὁ στρατὸς τῆς κατοχῆς νομίμως δυνάμει 
τῆς συμβάσεως τῆς Χάγης εἶχε πᾶν δικαίωμα νὰ λαμβάνῃ 
οἰαδήποτε αὐτὸς ἔκρινε μέτρα καὶ τὰ πλέον αὐστηρὰ καὶ 
ἀδυσώπητα, προκειμένου νὰ διατηρήσῃ τὴν τάξιν καὶ νὰ 
προστατεύσῃ τὴν ἀσφάλειάν του καὶ τὸ κῦρος του καὶ 
συνεπῶς οἰαδήποτε ἄλλα σχετικὰ μέτρα λαμβανόμενα 

ὑπὸ τῆς Ἑλληνικῆς Κυβερνήσεως ἦσαν ἐντελῶς περιττὰ 
διὰ τὰς στρατιωτικὰς ᾿Αρχὰς Κατοχῆς. 

Τὸ τέταρτον Νομοθετικὸν Διάταγμα, τὸ΄ ὑπ᾽ ἀρ. 427, 
ἐπέβαλε διοικητικὰς κυρώσεις κατὰ τῶν ἀναχωρούντων 
διὰ τὴν Μέσην ᾿Ανατολήν, ὅταν καὶ πάλιν αἱ στρατιωτι- 
καὶ ᾿Αρχαὶ Κατοχῆς καὶ κατὰ τὰ διεθνῆ νόμιμα, εἶχον τὴν 
εὐχέρειαν νὰ λάβουν οἰαδήποτε µέτρα κατὰ τῶν ἀναχω- 
ρούντων, τὰ ὁποῖα ἄλλως τε καὶ ἐλάμβανον, προβαί- 
νουσαι εἰς τὴν σύλληψιν καὶ φυλάκισίν των καὶ εἰς τὴν 
παραπομπήν των εἰς τὰ Γερμανικὰ Στρατοδικεῖα. Διὰ τὸν 
λόγον τοῦτον οἱ ἀξιωματικοὶ τοῦ Ναυτικοῦ Πανᾶς καὶ 
Χριστόπουλος καὶ ὁ Σμηναγὸς Καραγιάννης κατεδικάσθη- 
σαν εἰς θάνατον ὑπὸ τοῦ Γερμανικοῦ Στρατοδικείου (μὴ 
ἐκτελεσθέντες τῇ ἐπεμβάσει µου, ὡς προερρήθη). Τίς 
ἑπομένως ὁ λόγος τῆς λήψεως τῶν μέτρων αὐτῶν, ἐκ μέ- 
ρους τῆς Ἑλληνικῆς Κυβερνήσεως, ὅταν μέτρα κατὰ πολὺ 
αὐστηρότερα ἐλαμβάνοντο ἤδη νομίμως καὶ δικαι- 
ὠματικῶς κατὰ τὴν συνθήκην τῆς Χάγης παρὰ τοῦ 
στρατοῦ κατοχῆς ; Ποῖα ἐκ τῶν μέτρων τούτων ἐφοβεῖτο 
ὁ πληθυσμὸς καὶ ὑπελόγιζον οἱ ἀναχωροῦντες διὰ τὴν Μ. 
᾿Ανατολὴν ἀξιωματικοί, τὰ µέτρα τῶν "Ἑλληνικῶν Κυβερ- 
νήσεων ἢ τὰ μέτρα τῶν Γερμανῶν καὶ τῶν Ἰταλῶν ; 

Θὰ ἔπρεπεν οἱ χαρακτηρίσαντες τὰ Νομοθετικὰ αὐτὰ 
Διατάγματα ὡς διευκολυντικἁ τοῦ ἐχθροῦ νὰ μὴ ἔζων ἐν 
Ἑλλάδι κατὰ τὰς ἡμέρας τῆς ἐχθρικῆς κατοχῆς καὶ νὰ μὴ 
ἐνεθυμοῦντο τὴν κατάστασιν, ἡ ὁποία τότε εἶχε δηµμιουρ- 
γηθῆ, διὰ νὰ εἶναί πως δεδικαιολογημένοι διὰ τὸν τοιοῦτον 
ἐπιπόλαιον χαρακτηρισμὸν τῶν νομοθετημάτων αὐτῶν. 

“Ὅσοι ἔζησαν εἰς τὸν τόπον αὐτὸν κατὰ τὸν πρῶτον 
καιρὸν τῆς ἐχθρικῆς κατοχῆς, ἐνθυμοῦνται βεβαίως τὰς 
ἐκδηλώσεις ἐκείνας μερικῶν ἐνθουσιώντων Ἑλλήνων ὑπὲρ 
τῶν ᾿Αγγλων αἰχμαλώτων, τοὺς ὁποίους μετέφερον ἐκ 
τῶν διαφόρων ἀκτῶν τῆς Ἑλλάδος οἱ Γερμανοὶ δι᾽ ἀνοι- 
κτῶν μεγάλων αὐτοκινήτων καὶ τοὺς περιέφερον εἰς τὰς 
ὁδοὺς τῶν ᾿Αθηνῶν καὶ δὲν λησμονοῦν τὰς ἀκουομένας 

τότε ἀποδοκιμασίας κατὰ τῶν ἀρχηγῶν τῶν Κατεχουσῶν 
Δυνάμεων Ἰταλίας καὶ Γερμανίας, ὅταν προεβάλλοντο 
οὗτοι εἰς τὰς πολεμικὰς ταινίας τῶν κινηματογράφων τῶν 
᾿Αθηνῶν καὶ τοῦ Πειραιῶς. 

"Ἐνώπιον τῶν τοιούτων ἐχθρικῶν ἐκδηλώσεων τοῦ Ἑλ- 
ληνικοῦ πληθυσμοῦ, οἱ Γερμανοὶ καὶ οἱ Ἰπαλοὶ ἐξηγριοῦντο 
καὶ προέβαινον εἰς συλλήψεις καὶ φυλακίσεις, εἰς ξυλοδαρ- 
μοὺς καὶ χιλίας ἄλλας κακώσεις τῶν συλλαμβανομένων 
καὶ φυλακιζομένων Ἑλλήνων πολιτῶν. Οἱ οἰκεῖοι τούτων 
ἔσπευδον τότε πρὸς τὴν Κυβέρνησιν καὶ παρεκάλουν καὶ 
ἐξελιπάρουν τὴν ἐπέμβασίν της ὑπὲρ αὐτῶν. Ἡ Κυβέρνη- 
σις ἐπενέβαινε συνεχῶς, ἀλλ᾽ ἀντιμετώπιζε τοὺς ἐξηγριω- 
μένους ἐκ τῶν ἐκδηλώσεων αὐτῶν κατακτητὰς καὶ τίποτε 
ὑπὸ τὰς συνθήκας αὐτὰς δὲν ἦτο δυνατὸν νὰ ἐπιτευχθῇ. 

Μίαν ἡμέραν τοιούτων ἐκδηλώσεων ὑπὲρ τῶν "Αγ- 
γλων αἰχμαλώτων, οἱ Γερμανοὶ παρὰ τὸ Μνημεῖον τοῦ 
᾿Αγνώστου Στρατιώτου ἔκαμον χρῆσιν τῶν ὅπλων τῶν καὶ 
ἐτραυμάτισαν τινάς, μεταξὺ τῶν ὁποίων καὶ ἕνα φοιτητήν. 
Τότε ἡ Κυβέρνησις ἐσκέφθη ὅτι ὤφειλε νὰ ἐκδώσῃ τὸ ὑπ 
ἀρ. 33 πρῶτον Νομοθετικὸν Διάταγμα, ἵνα οὕτω ἔχῃ τὸ 
δικαίωµα ἔναντι τοῦ στρατοῦ τῆς κατοχῆς νὰ ἰσχυρισθῇ 
ὅτι αὕτη θὰ ἐδίωκεν ἐφεξῆς τοὺς οὕτως ἀφρόνως ἐκδηλου- 
μένους Ἕλληνας πολίτας καὶ κατ᾽ ἀκολουθίαν θὰ εἶχε 
τὴν εὐχέρειαν νὰ ἐπεμβαίνῃ αὕτη διὰ τῶν Κρατικῶν ὀργά- 
νῶν πρὸς σύλληψιν αὐτῶν. Οὕτω καὶ ἐγένετο. ᾿Απὸ τῆς 
ἡμέρας τῆς δημοσιεύσεως τοῦ ὑπ. ἀριθ. 33/1941 Ν. Δ., ἡ 
Ἕλλην. ᾿Αστυνομία ἀνέλαβε τὴν δίωξιν καὶ οἱ κατακτηταὶ 
ὑπεχώρησαν εἰς τὴν ἀξίωσιν ταύτην τῆς Ἑλληνικῆς Κυ- 
βερνήσεως. Ἡ τοιαύτη ὅμως δῆθεν δίωξις, ἀπέβη πραγ- 
ματικὴ προστασία τῶν Ἑλλήνων πολιτῶν, διότι οὗτοι συλ- 
λαμβανόμενοι ὑπὸ τῶν ἀστυνομικῶν ὀργάνων ἀπελύοντο. 
“Όπου τοῦτο δὲν καθίστατο δυνατόν, ὡς ἐκ τῆς παρακο- 
λουθήσεως σοβαρωτέρας τινὸς ὑποθέσεως ὑπὸ τοῦ κατα- 
κτητοῦ, παρεπέμποντο εἰς τὰ Ἑλληνικὰ δικαστήρια, τὰ 

ὁποῖα οὕτως εἶχον ὅλην τὴν εὐχέρειαν καὶ τοὺς ἀπήλ- 
λασσον γενικῶς λόγῳ ἀμφιβολιῶν. 

Τοῦτο ἦτο τὸ μέτρον τὸ ληφθὲν διὰ τῶν τριῶν αὐτῶν 
Νομοθ. Διαταγμάτων, μέτρον εὐεργετικὸν διὰ τοὺς Ἕλλη- 
νας πολίτας, οἵτινες οὕτω διέφευγον τὰ μύρια ὅσα βασα- 
νιστήρια εἰς ἃ ὑπεβάλλοντο εἰς τὰς φυλακὰς τῶν Κατα- 
κτητῶν. 

Τὸ ὑπ᾽ ἀριθ. 427/1941 Ν. Διάταγμα ἐξεδόθη ὅταν ἡ 
Κυβέρνησις Τσολάκογλου ἀντιμετώπισε τὴν ἀπειλὴν τῶν 
Στρατ. ᾿Αρχῶν Κατοχῆς περὶ λήψεως σκληρῶν μέτρων 
ἐναντίον τῶν Ἑλλήνων ᾿Αξιωματικῶν καὶ τῶν οἰκογενειῶν 
τῶν ἀναχωρούντων διὰ τὴν Μ. ᾿Ανατολήν. Καὶ πρέπει νὰ 
γίνῃ γνωστὸν σήμερον, ὅτι σοβαρὰ προειδοποίησις ἐγέ- 
νετο τότε πρὸς τὴν Κυβέρνησιν ἐκ μέρους τῶν Κατακτη- 
τῶν, ὅτι θὰ ἠκυροῦτο ὁ ὅρος τῆς συνθηκολογήσεως περὶ 
τῆς ἀποδόσεως τῆς ἐλευθεριας εἰς τοὺς ἀξιωματικοὺς καὶ 
ὅτι οὗτοι θὰ συνελαμβάνοντο πλέον καὶ θὰ ἐνεκλείοντο 
εἰς στρατόπεδα συγκεντρώσεως, ἐφ᾽ ὅσον οὗτοι, τὸν αὐτο- 
νόητον ὅρον τιμῆς περὶ μὴ συμμετοχῆς των εἰς τὸν ουνε- 
χιζόμενον πόλεμον, παρέβαινον καταφώρως. 

Διὰ τοῦ μέτρου τούτου ἡ Κυβέρνησις ἐπεχείρησε νὰ 
μαλάξῃ τὸν κατακτητὴν καὶ νὰ ἀναχαιτίσῃ τὰς ἀγρίας 
προθέσεις του. Τὸ Νομοθετικὸν αὐτὸ διάταγμα παρέμεινεν 
ἀνεφάρμοστον. Ὡς κατετέθη εἰς τὴν δίκην ὑπὸ σωρείας 
μαρτύρων κατηγορίας καὶ ὑπερασπίσεως, ὅλαι αἱ Κυβερ- 
νήσεις κατοχῆς ὄχι μόνον δὲν ἐδίωξαν τοὺς ἀναχωρούν- 
τας διὰ Μ. ᾿Ανατολήν, ἀλλὰ καὶ τοὺς διηυκόλυνον τὴν 
τοιαύτην φυγήν των καὶ δὲν ἔπαυσαν οὔτε στιγμὴν ἀπὸ 
τοῦ νὰ παρέχουν εἰς τὰς οἰκογενείας των πᾶσαν χρηματι- 
κὴν βοήθειαν, καταβάλλουσαι πλήρεις τὰς ἀποδοχὰς καὶ 
τὰς συντάξεις των καὶ ἐνισχύουσαι αὐτὰς δι᾽ ἐκτάκτων 
χρηματικῶν βοηθημάτων ἐκ τοῦ Δημοσίου Ταμείου καὶ ἐκ 
τοῦ Ταμείου τοῦ ὑπὸ τὴν Προεδρίαν τοῦ "Αρχιεπισκόπου 
᾿Αθηνῶν Δαμασκηνοῦ τελοῦντος Ὀργανισμοῦ (Ε.Ο.Χ.Α.) 
ὁ ὁποῖος ἐχρηματοδεῖτο καὶ πρὸς τὸν μυστικὸν σκοπὸν αὐ- 

τόν. Τὸ γεγονὸς τῆς ἐνισχύσεως τῶν οἰκογενειῶν τῶν εἰς 
Μ.Ανατολὴν ἀναχωρούντων ἀξιωματικῶν ἐκ μέρους τῶν 
Κυβερνήσεων, τὸ ἐβεβαίωσαν κατὰ τὴν δίκην οἱ παρὰ τῶν 
Κυβερνήσεων τούτων λαμβάνοντες βοηθήματα, καθὼς καὶ 
ὁ πλοίαρχος κ. Αγ. Μπακόπουλος, τῆς ἐπισήμου ὑπηρεσίας 
πληροφοριῶν, ὅστις ἐλάμβανε διάφορα χρηματικὰ ποσὰ 
ἑκάστοτε ἐκ τοῦ Ὑπουργείου Ἔθν. Προνοίας πρὸς διανο- 
μὴν τῶν βοηθημάτων τούτων, καθὼς καὶ αὐτὸς ὁ ἀρχηγὸς 
τοῦ Ἐθνικοῦ Ἑνωτικοῦ Κόμματος κ. Π. Κανελλόπουλος. 

Ἔρωτᾶται ἤδη, πῶς συμβιβάζεται ἡ ἐκ μέρους τῶν 
Κυβερνήσεων διευκόλυνσις τῆς ἀναχωρήσεως τῶν Ἑλλή- 
νῶν ἀξιωματικῶν διὰ τὴν Μ. ᾿Ανατολὴν καὶ ἡ οἰκονομικὴ 
ἐνίσχυσις τῶν οἰκογενειῶν των ἀφ᾽ ἑνὸς καὶ ἡ διὰ τοῦ ὡς 
ἄνω Ν. Διατάγματος πρόθεσίς των πρὸς πραγματικὴν 
δίωξιν τούτων ἀφ᾽ ἑτέρου ; 

Εἶναι αὐταπόδεικτος συνεπῶς ἡ πρόθεσις τῆς ἐκδοσά- 
σης τὸ Νομοθ. αὐτὸ Διάταγμα Κυβερνήσεως, ὅπως παρα- 
πλανήσῃ δι᾽ αὐτοῦ τὸν ἐχθρὸν καὶ ὄχι νὰ διευκολύνῃ τὸ 
ἔργον του. Τρανὴ ἀπόδειξις εἶναι ἡ μὴ ἐφαρμογὴ τοῦ Νο- 
μοθετικοῦ αὐτοῦ Διατάγματος οὔτε εἰς μίαν ἔστω περί- 
πτωσιν. Περὶ τῆς ἀγαθῆς καὶ πατριωτικῆς αὐτῆς προθέ- 
σεως τῆς Κυβερνήσεως Τσολάκογλου ἐν προκειμένῳ ὑπῆρ- 
ξε κατηγορηματικὸς καὶ ὁ κατὰ τὴν δίκην ἐξετασθεὶς ὡς 
μάρτυς ἀληθείας κ. Κ. Ρέντης, νῦν Ὑπουργὸς τῆς Δημο- 
σίας Τάξεως, ὅστις κατέθεσεν ὅτι «ὁ Νόμος αὐτὸς 
ἔγινε διὰ νὰ ρίξουν οἱ κυβερνῶντες στά- 
χτη στὰ μάτια τοῦ Κατακτητοῦ καὶ καλύ- 
ψουν τὰς ἀληθεῖς προθέσεις των». (ἴδε σ. 36). 

Διὰ τῆς συντάξεως τοῦ νόμου τούτου ἐπανελήφθη ὡς 
καὶ κατὰ τὴν δίκην ἐτονίσθη, ὅ,τι ἐγίνετο κατὰ τὴν σύγχρο- 
νον Ἑλληνικὴν Ἱστορίαν, διὰ τοὺς ἀξιωματικοὺς τοὺς 
μετέχοντας εἰς τὰς Κρητικὰς ᾿Επαναστάσεις, τὸν Μακε- 
δονικὸν ἀγῶνα (1903-1908) καὶ τὸν Βορειοηπειρωτικὸν 
ἀγῶνα (1914). Μήπως καὶ αἱ τότε Ἑλληνικαὶ Κυβερνήσεις 
δὲν διέγραφον ἀπὸ τὰ στελέχη τοῦ στρατοῦ προσχηματι- 


-- 189 -- 


κῶς, τοὺς ἀξιωματικοὺς ἐκείνους οἵτινες: προεκινδύνευον 
ὑπὲρ τοῦ ἀλυτρώτου Ἑλληνισμοῦ καὶ τῆς Μεγάλης Ἴδέας ; 
Καὶ δὲν ἠχοῦν ἀκόμη εἰς τὰ ὦτα µας οἱ κεραυνοὶ καὶ οἱ 
μύδροι, οὓς ἀπὸ τοῦ βήματος τῆς Βουλῆς ἐξέπεμπεν ἐπι- 
σήμως κατὰ τῶν ἀξιωματικῶν καὶ ὁπλιτῶν τοῦ Ἕλληνι- 
κοῦ Στρατοῦ τῶν λιποτακτούντων διὰ νὰ λάβουν μέρος εἰς 
τὸν Ἱερὸν Βορειοηπειρωτικὸν ἀγῶνα τῷ 1914 καὶ δὲν παρέ- 
πεµπε τούτους εἰς τὰ Στρατοδικεῖα ἐπὶ λιποταξίᾳ, ὁ τότε 
Πρωθυπουργὸς καὶ Ὑπουργὸς ἐπὶ τῶν Στρατιωτικῶν ἀεί- 
µνηστος Ἐλευθέριος Βενιζέλος; Διὰ νὰ τυφλωθῇ ἡ Ἴτα- 
λικὴ καὶ ἡ λοιπὴ Διεθνὴς Διπλωματία; ᾿Ενῶ ἐξ ἑτέρου ὁ 
ἴδιος καταλλήλως καὶ ἀπορρήτως διεβίβαζεν εἰς τὸν τότε 
διοικητὴν τοῦ Ε΄ Σώμ. Στρατοῦ εἰς Ιωάννινα ἀείμνηστον 
ἀντιστράτηγον ᾿Α. Παπούλαν τὰς ὁδηγίας του, περὶ διὰ 
παντὸς τρόπου καὶ μέσου ἐνισχύσεως τῆς Κυβερνήσεως 
τῆς Β. Ἠπείρου ὑπὸ τὸν Χ. Ζωγράφον, διὰ τὴν εὐόδωσιν 
καὶ ἐπιτυχίαν τῆς ᾿Εθνικῆς ἐκείνης ᾿Επαναστάσεως. 

᾿Αλλὰ μήπως καὶ ὁ Οἰκουμενικὸς Πατριάρχης Κων- 
σταντινουπόλεως, Γρηγόριος ὁ Ε΄, κατὰ τὴν ἔκκρηξιν τῆς 
Ἕλλην. Επαναστάσεως τοῦ 1821, λόγῳ σκοπιµότητος καὶ 
ἀνωτέρας ἀνάγκης, Φιλικὸς αὐτὸς ὤν, δὲν ἐξέδωκε βαρὺν 
ἀφορισμὸν κατὰ παντὸς ὀρθοδόξου Ἕλληνος Χριστιανοῦ 
ὁ ὁποῖος θὰ συμμετεῖχε τῆς Ἐπαναστάσεως; 

Καὶ εἰς ποίαν ἄραγε ποινὴν θὰ κατεδίκαζον οἱ κ. κ. 
Δικασταὶ τοῦ Εἰδικοῦ Δικαστηρίου τὸν τοσοῦτον καταδή- 
λως «διευκολύναντα τὸν ἐχθρὸν» Οἰκουμενικὸν Πατριάρ- 
χην Γρηγόριον τὸν Ε΄, τὸν ὁποῖον οὐχ ἧττον ἡ Εκκλησία 
ἀνεκήρυξεν ἰσότιμον “Αγιον καὶ τὸ Γένος ᾿Ἐθνάρχην ; 

᾿Αλλ’ εἴπομεν τὸ Δικαστήριον δὲν ἐσκόπει νὰ ἀπο- 
δώσῃ Δικαιοσύνην, ἀλλὰ νὰ δικάσῃ καὶ καταδικάσῃ ! 

Πῶς τώρα οἱ δικασταὶ τοῦ Εἰδικοῦ Δικαστηρίου ἐδέ- 
χθησαν διὰ τῆς ἀποφάσεώς τῶν τὰ Νομοθετικὰ αὐτὰ Δια- 
τάγματα ὡς «διευκόλυνσιν τοῦ ἐχθροῦ» καὶ ἐπὶ τῇ «διευ- 
κολύνσει δῆθεν ταύτῃ», μοῦ ἐπέβαλον τὴν ποινὴν τῶν 10 
ἐτῶν προσκαίρων δεσμῶν, εἶναι ἓν ἐρώτημα, ἐπὶ τοῦ ὁποίου 

οὐδεμίαν θέλω νὰ δώσω ἐγὼ ἀπάντησιν. Τὴν ἀπάντησιν 
ἂς τὴν δώσῃ κάθε τίμιος καὶ καλῆς πίστεως ἄνθρωπος. 


ΣΤ) Προπαγάνδα ὑπὲρ τοῦ ἐχθροῦ. 


᾿Επὶ τῆς δῆθεν ὑπὲρ τοῦ ἐχθροῦ ὡς ἐν τῇ ἀποφάσει, 
προπαγάνδας µσυ, παρατηροῦμεν τὰ ἑξῆς : 


α) “Όσον ἀφορᾷ εἰς τὸ πρῶτον ἀποδεικτικὸν ταύτης 
στοιχεῖον ἤτοι: «Δι᾽ ἐκφωνηθέντος ἐπικηδείου λόγου µου 
πρὸς τὰ ἐκ βομβαρδισμῶν θύματα τοῦ Πειραιῶς, δημο- 
σιευθέντος εἰς τὸ ἀπὸ 16-6-42 φύλλον τῆς ἐφημερίδος «Ἔ- 
λεύθερον Βῆμα». 

Κατ Ἰούνιον τοῦ 1942 ἐβομβαρδίσθη ὁ Πειραιεὺς ὑπὸ 
τῶν συμμάχων. Τὰ ἀποτελέσματα τοῦ βομβαρδισμοῦ ἦσαν 
εἰς ἄκρον θλιβερὰ καὶ ὀδυνηρὰ διότι ἀντὶ τοῦ ἐχθροῦ, 
προφανῶς κατὰ λάθος, ἐβομβαρδίσθησαν αἱ ἐργατικαὶ 
συνοικίαι τοῦ Πειραιῶς. 

ὍὋ ἀπολογισμὸς τοῦ Συμμαχικοῦ τούτου βομβαρδι- 
σμοῦ ἦτο σοβαρὸς εἰς ἀνθρώπινα θύματα καὶ ὑλικὰς ζη- 
μίας. Περὶ τοὺς 100 ἐφονεύθησαν καὶ ἐτραυματίσθησαν 
καὶ πολλαὶ κατοικίαι καὶ περιουσίαι πτωχῶν Ἑλλήνων ἐρ- 
γατῶν κατέρρευσαν καὶ κατεστράφησαν. 

Κατὰ τὴν κηδείαν τῶν θυμάτων τούτων τοῦ βομβαρ- 
δισμοῦ, παρέστην κατὰ καθῆκον ὡς ἐκπρόσωπος τῆς Κυ- 
βερνήσεως καὶ κατὰ τυπικὸν ἐκφωνηθέντα βραχὺν ἐπική- 
δειον λόγον µου εἰς τὸ Νεκροταφεῖον τοῦ Πειραιῶς, διε- 
μαρτυρήθην διὰ τὸ ἄδικον αὐτὸ πλῆγμα τὸ ὁποῖον ἐγένετο 
εἰς τὸν ἑλληνικὸν λαὸν καὶ ἐξέφρασα δι᾽ ὀλίγων λέξεων 
δημοσίᾳ ὅ,τι ἐφέρετο κατ’ ἰδίαν εἰς τὰ στόματα ὅλων καὶ 
αἵτινες ἀπετέλουν τὴν συνισταμένην τῆς ψυχικῆς ὀδύνης 
καὶ ἀγανακτήσεως τῆς κοινῆς γνώμης τῆς ἐποχῆς ἐκείνης. 


β) Ὅσον ἀφορᾷ εἰς τὸ δεύτερον σημεῖον τῆς ἀποφά- 
σεως ἤτοι «διὰ λόγου µου ἐκφωνηθέντος δῆθεν πρὸς συγ- 
κέντρωσιν ἐργατῶν καὶ δημοσιευθέντος εἰς τὸ ἀπὸ 22:1-43 


--.1911-- 


φύλλον τῆς ἐφημερίδος «᾿Ελεύθερον Βῆμα», παρατηροῦμεν 
τὰ ἑξῆς: 

Ἡ κατηγορία αὕτη εἶναι παντελῶς ἀναληθὴς καὶ ἀσύ- 
στατος καὶ τὴν ἀντιπαρέρχομαι μετὰ μειδιάματος, διότι 
οὐδέποτε ἐξεφώνησα λόγον εἰς ἐργατικὴν συγκέντρωσιν 
οὔτε τὸ φύλλον τῆς ἐφημερίδος «Ἐλεύθερον Βῆμα» τῆς 
22-1-43 κατὰ τὴν ἀπόφασιν, περιλαμβάνει τοιοῦτον τι. 

Δὲν ἐπιθυμοῦμεν νὰ σχολιάσωμεν τὴν οἰκτρὰν εἰς 
βάρος µας ταύτην πλάνην τοῦ δικαστηρίου, ἁπλῶς μόνον 
παρατηροῦμεν ὅτι αὕτη χαρακτηρίζει ἐμφανῶς τὸ μέτρον 
εὐσυνειδησίας καὶ τὴν ἐπιπολαιότητα τῶν ἀτυχῶς ἀνωτέ- 
ρων δικαστῶν, εἰς τὴν κακὴν κρίσιν τῶν ὁποίων, ἡ κακὴ 
Μοῖρα μᾶς ἔφερεν 


γ) "Ὅσον ἀφορᾶ εἰς τὸ τρίτον σχετικὸν ἀποδεικτικὸν 
στοιχεῖον τῆς ἀποφάσεως ἤτοι «ὅτι διὰ ραδιοφωνικοῦ μου 
λόγου δημοσιευθέντος εἰς τὸ ἀπὸ 25-2-1943 φύλλον τῆς 
ἐφημερίδος «Ἐλεύθερον Βῆμα», παρατηροῦμεν τὰ ἑξῆς : 

Ὁ λόγος µου οὗτος ἦτο καθαρῶς ἀντικομμουνιστικὸς 
ὅπερ δείκνυται καὶ ἀπὸ τὸ σχετικὸν σκεπτικὸν τῆς ἀπο- 
φάσεως καθ’ ὅ : «ἐπικρίνων δριμέως τὸν κομμουνισμὸν καθ᾽ 
οὗ μάχεται ἡ Γερμανία καὶ ἡ Ἰταλία, χρωματίζω τοὺς ἐκ 
τῆς ἐπικρατήσεως τούτου κυνδύνους» καὶ «σχολιάζων τὸν 
ἐκ τοῦ κομμουνισμοῦ κίνδυνον οὐ μόνον καταφέρομαι κατὰ 
τῶν συμμάχων Ρώσσων ὡς ἀπειλούντων νὰ κα: 
ταστρέψωσι τὴν Εὐρώπην καὶ νὰ ἐξαφανί- 
σωσιν ὅλα τὰ ἀνθρώπινα ἰδανικά, ἀλλὰ καὶ 
ἐξυμνῶ τὸ ἔργον τῶν κατὰ τῆς συμμάχου ταύτης χώρας 
μαχομένων Ἰταλῶν καὶ Γερμανῶν». 

Τὸ δικαστήριον ἐνταῦθα πάλιν ἐν τῇ ἐξεζητημένῃ 
προσπαθείᾳ του νὰ ἐξεύρῃ εἰς βάρος μου στοιχεῖα, παλι- 
νῳδεῖ οἰκτρῶς καὶ καταλογίζει ὡς προπαγανδιστικὸν τὸν 
λόγον μου τοῦτον, καίτοι εἰς προηγουμένην παράγραφον 
τοῦ αὐτοῦ σκεπτικοῦ του ἀποφαίνεται ἀντιθέτως, ὅτι δη- 
λαδὴ «ὁ κατηγορούμενος δὲν δύναται νὰ θεωρηθῇ ὅτι 

ἤσκησε προπαγάνδαν ὑπὲρ τοῦ ἐχθροῦ διὰ τῶν κατὰ τοῦ 
κομμουνισμοῦ ἄρθρων του τούτων»! Τὰ σχόλια κατόπιν 
τούτου περιττεύουν. 

Ὡς πρὸς τὸ οὐσιαστικὸν ἀντικομμουνιστικὸν περιεχό- 
µενον τοῦ λόγου µου ἐκείνου περιττεύει ἐπίσης πᾶν σχό- 
λιον. ᾿Αρκεῖ μόνον νὰ σημειωθῇ ἡ προφητική µου καὶ ἐν- 
ταῦθα διαίσθησις περὶ τῶν πραγματικῶν προθέσεων τῶν 
«συμμάχων» µας Ρώσσων «ὡς ἀπειλούντων νὰ καταστρέ- 
ψουν τὴν Εὐρώπην καὶ νὰ ἐξαφανίσουν τὰ ἀνθρώπινα 
ἰδανικά» ! Τοῦτο καὶ ἀρκεῖ. 

Τὰ ἐπελθόντα ἔκτοτε τραγικὰ παγκόσμια γεγονότα 
καὶ τὸ συνεχιζόμενον αἱματηρὸν δρᾶμα τῆς ἀτυχοῦς Πα- 
τρίδος µας μὲ ἐδικαίωσαν καὶ ἐπ᾽ αὐτοῦ ἀπολύτως. 

Εἰς τὰ σημεῖα μόνον ταῦτα, ἐν τῷ συνόλῳ τῶν φαν- 
ταστικά, ἔγκειται κατὰ τὴν ἀπόφασιν τὸ μέγα κατὰ τῆς 
Πατρίδος ἀδίκημα τῆς προπαγάνδας μου ὑπὲρ τοῦ ἐχθροῦ, 
προπαγάνδαν τὴν ὁποίαν οὐχ ἧττον οὐδέποτε ἐνήργησα. 

᾿Ασφαλῶς, ἐὰν εἶχον ὑπ᾽ ὄψει µου νὰ προπαγανδίσω 
ὑπὲρ τοῦ ἄξονος, δὲν θὰ περιοριζόμην εἰς τὰς ὀλίγας 
λέξεις ταύτας τὰς ὁποίας εἶπον εἰς τὰς τραγικὰς ἐκείνας 
στιγμὰς τῆς κηδείας τῶν θυμάτων ἐκ τοῦ βομβαρδισμοῦ 
τοῦ Πειραιῶς, ἀλλὰ ἐπωφελούμενος εἴτε τῶν πρὸς τὸν 
Λαὸν ἀπευθυνομένων ἑκάστοτε διαγγελμάτων µου εἴτε 
τοῦ ἡμερησίου τύπου διὰ ἐν αὐτῷ ἀρθρογραφίας μου ἢ 
ἄλλως πως, θὰ ἐνήργουν τὴν προπαγάνδαν ἣν θέλει νὰ 
μοὶ ἀποδώσῃ καὶ ἐκμαιεύσῃ ὁπωσδήποτε τὸ δικαστήριον ! 

Τοὐναντίον εἶναι γνωστὸν καὶ αὐταπόδεικτον ὅτι ὅλαι 
αἱ προσφωνήσεις µου καὶ ὅλα τὰ διαγγέλματά µου, τὰ 
ὁποῖα παραθέτω εἰς τὸ ἀνὰ χεῖρας βιβλίον, οὐδὲ ἴχνος 
προπαγανδιστικῆς αἰχμῆς περιέχουν, δι᾽ ὃ καὶ τὸ δικα- 
στήριον παρ᾽ ὅλην τὴν μικροσκοπικὴν καὶ καχύποπτον 
ἐρεύνησίν του, οὐδὲν προπαγανδιστικὸν στοιχεῖον ἐν αὐ- 
τοῖς ἀνεῦρεν. 


-ι.193.-- 15 


Αὐτὰ ἐν τῷ συνόλῳ των εἶναι τὰ φοβερά ! κατὰ τῆς 
Πατρίδος ἀδικήματα μὲ τὰ ὁποῖα μὲ κατηγόρησε τὸ δι- 
καστήριον, φίλε ἀναγνῶστα. Καὶ εἶμαι βέβαιος ὅτι θὰ κα- 
ταπλαγῆτε τόσον διὰ τὸ ἐπιπόλαιον καὶ ἐξεζητημένον τῶν 
κατηγοριῶν τούτων, ὅσον καὶ διὰ τὴν εὔκολον ἐκ θεμελίων 
ἀνασκευήν των διὰ τῶν προσαγομένων ἐν τῷ παρόντι 
στοιχείων καὶ ἐλπίζω ὅτι ἤδη, σὺν τῇ παρόδῳ τόσου ἔκτοτε 
χρόνου, ἡ διάλυσις τῆς ἀχλύος τῶν παθῶν καὶ τῶν ψευ- 
δῶν, θὰ ἐπιτρέψῃ εἰς τὸν Ἥλιον τῆς ᾿Αληθείας νὰ φωτίσῃ 
τὰς συσκοτισμένας καὶ πεπλανημένας συνειδήσεις καὶ νὰ 
ἀποδώσῃ τὸ Δίκαιον εἰς ὅν τινα ἀνήκει. 

ΕΠΙΛΟΓΟΣ 


Ἔκ τοῦ ἀνὰ χεῖρας βιβλίου καταφαίνεται ἐν συνόψει ὅλος 
ὁ μόχϑος τῶν προσπαϑειῶν μοι, ὅπως διασώσω ὅ,τι ἦτο δυνα- 
τὸν νὰ διασωϑῇ, 'ὅπως ᾿ἀνακουφίσω τὴν δυστυχίαν τῆς χώρας 
µας, ὅπως ἀμβλύνω τὰ πλήγματα τῶν κατακτητῶν καὶ ὅπως 
ἀπομακρύνω ἑκάστοτε ἐπαπειλούμενα δεινά. 

Θὰ ἐπεξετεινόμην πολὺ ἐὰν ἤϑελον παραθέσει ἐνταῖϑα ὅλα 
τὰ ἔγγραφα τῆς ὅλης μου δράσεως ὧς καὶ τὴν λεπτομερειακὴν 
ἔκϑεσιν τῶν παντοίων μέτρων ὑπὲρ τῆς ὑγείας, τῆς περιϑάλψεως, 
τῆς περιφρουρήσεως τοῦ “Ἑλληνικοῦ λαοῦ κλπ., τὰ ὁποῖα ἐλή- 
Φῦησαν κατὰ τὸ διάστηµα χαϑ᾽ ὃ διετέλεσα ἀντιπρόεδρος καὶ 
πρόεδρας τῆς Κυβερνήσεως. 

Δι᾽ ὅλα ταῖτα βέβαια δὲν ἀπέβλεψα εἰς ἀνταμοιβὴν οὔτε εἷς 
ἐπίσημον ἀναγνώρισιν. ᾿Ανέλαβον μὲ ϑυσίαν τῶν ἐπιστημονικῶν 
καὶ ἀτομικῶν συμφερόντων µου, τὴν ἐκτέλεσιν ἑνὸς ἐπιβαλλομέ- 
νου πρὸς τὴν Πατρίδα καϑήκοντος, ὅπως ἀνέλαβον πρὸ ἐμοῦ 
τόσοι καὶ τόσοι ἄλλοι μείζονες ἔτι ἡμῶν ἄνδρες, μεϑ᾽ ὑψηλῆς καὶ 
παριιδειγματικῆς αὐταπαρνήσεως καὶ ἐϑελοϑυσίας μοχϑήσαντες 
ὑπὲρ τῶν κοινῶν, εἴτε ὣς πολιτικοὶ εἴτε ὡς στρατιωτικοὶ ἡγέται, 
ἀπὸ τῶν ἀρχαιοτάτων μέχρι τῶν καθ᾽ ἡμᾶς χρόνων καὶ οἳ ὁποῖοι 
ἐποτίσϑησαν μὲ τὸ πικρὸν ποτήριον τῆς ἀχαριστίας καὶ τῆς ἄγνω- 
μοσύνης εἴτε εὗρον τὸν ϑάνατον ἔν τῇ ἐξορίᾳ καὶ τῇ φυλακῇ ! 

Αλλ᾽ ὁμολογῶ ὅτι οὐδέποτε διενοήϑην ὅτι ἦτο δυνατὸν νὰ 
ὑποστῶ τοιούτου εἴδους καὶ ὣσεὶ ἀστυνομικοῦ κράτους δίκην 
καὶ τοιαύτην καταδίκην, διὰ δῆϑεν κατὰ τῆς Πατρίδος μου ἐγκλή- 
ματα καὶ ἀδικήματα τὰ ὁποῖι οὐδέποτε οὔτε ἔπραξα οὔτε διενοή- 
ϑην ποτὲ νὰ διαπράξω. Κατεδικάσϑην ἐρήμην καὶ ἀναπολόγητος 
βάσει μιᾶς ἀνομολογήτου συντακτικῆς πράξεως συνταχϑείσης ὑπὸ 
τοῦ ἀνεκδιηγήτου τότε ὑπουργοῦ τῆς Λικαιοσύνης Κολυβᾶ. 

Τὰ ἔνδικα κατὰ τὴν παγίαν νομολογίαν μέσα, ἰσχύοντα 
δι’ ὅλους τοὺς Ἕλληνας καὶ τοὺς χομμουνιστὰς ἀκόμη καὶ οἵτινες 
δικάζονται κατὰ τοὺς χειμένους νόμους, δὲν ἰσχύουν διὰ τοὺς δο- 
σιλόγους ! 

᾿Απὸ τοῦ 1946 ἐπετράπη διὰ νόμου τῆς Βουλῆς τὸ ἔνδικον 
μέσον τῆς ἀνακοπῆς μόνον, διὰ τοὺς ἐρήμην δικασϑέντας δοσιλό- 

γους. ᾿Αλλὰ καὶ τὴν φορὰν ταύτην ἐξῃρέϑησαν οἵ πολιτικοὶ 
δοσίλογοι ! 

ἘἙνώπιον τῆς καταστάσεως ταύτης καταφεύγω εἷς τὸ ὕστα- 
τον τοῦτο μέσον ὅπερ μόνον παραμένει εἷς τὴν διάϑεσιν 
τῶν ἀδικουμένων καὶ διὰ τοῦ παρόντος ἐγχειριδίου μου ὑπὸ 
τύπον ἀπολογίας, ἀπευϑύνομαι πρὸς τὴν ὑγιᾶ μερίδα τῆς Δημο- 
σίας γνώμης διὰ νὰ διαμαρτυρηθῶ διὰ τήν, κατὰ πρωτοφανῆ 
τρόπον, τοιαύτην καταπάτησιν «τῶν δικαιωμάτων τοῦ ἀν- 
ϑρώπου καὶ τοῦ πολίτου», τὰ ὁποῖα καϑιερώϑησαν διὰ 
ποταμῶν αἱμάτων ἀπὸ τῆς Γαλλικῆς ἐπαναστάσεως καὶ ἐντεῦϑεν. 

Τὸ τοσάχις διαλαληϑὲν «Κράτος Δικαίου» ἴσχυσε μέχρις 
ὑπερβολῆς μόνον διὰ τοὺς στασιαστὰς Σλαυοκομμουνιστάς, πρὸς 
οὓς ἣ "Ἑλληνικὴ Πολιτεία, ὡς ἄλλη φιλόστοργος μήτηρ ἐν τῇ 
ὑπερβαλλούσῃ ἀνεξικακίᾳ «καὶ ἐπιεικείᾳ της πρὸς παραπλανηθέντα 
δῆϑεν τέκνα της, ἐχορήγησεν ἀπὸ τῆς Μ. ᾿Ανατολῆς, τῆς Βάρκιζας 
μέχρι καὶ τοῦ 1948, κατ᾽ ἐπανάληψιν καὶ ἀφειδῶς σειρὰν ἄμνη- 
στειῶν καὶ ἀποσνμφορήσεων, ἐνῷ πρὸς τὰ ἄξια αὐτῆς τέχνα τὰ 
ὁποῖα ἐπὶ πολλὰς δεκαετηρίδας ἠγωνίσϑησαν ἐπὶ τῶν ἐθνικῶν 
ἐπάλξεων ἐν εἰρήνῃ καὶ ἐν πολέμῳ εἴτε ὥς διαπρέψαντες στρα- 
τιωτικοί, εἴτε ὣς ἐπιστήμονες τιμήσαντες καὶ τιμῶντες τὸ Ἕλλη- 
νιχὸν ὄνομα ἓν τῇ ξένῃ, εἴτε ὥς διακεχριμμένοι δημόσιοι ἄνδρες, 
φέρεται σκληρῶς καὶ ἀδίκως καὶ κατὰ παράβασιν παντὸς γρα- 
πτοῦ καὶ ἀγράφου νόμου, Δικαίου καὶ Ἠϑικῆς. 

Ἔν τούτοις παρ᾽ ὅλα τὰ δεινὰ ἅτινα ὑπέστην καὶ ὑφίσταμαι 
ἀκόμη, διότι «μὴ ϑέμενος ἐν ἀσφαλῇ τὰ οἰκεῖα, 
ἐβουλήϑην συγκινδυνεύειν, συναλγεῖν καὶ συνο- 
σεῖν τῇ πατρίδι» κατὰ τόν, κατὰ Πλούταρχον, ἐπιβεβλη- 
μένον νόμον τοῦ Σόλωνος, ὥς ἐν τῷ προλόγῳ ἐρρήϑη, δὲν με- 
τανοῶ δι᾽ ὅ,τι ἔπραξα, οὐδὲ μνησικακῶ κατ᾽ οὐδενός. 

"Ἔχω ἤρεμον τὴν συνείδησίν µου ὅτι ἔπραξα ἀχέραιον τὸ 
πρὸς τὴν Πατρίδα καὶ τὸν Ἑλληνικὸν λαὸν καθῆκον µου κατὰ 
τὴν δεινατέραν καὶ τραγικωτέραν περίοδον τῆς ἱστορίας του, διὰ 
σϑεναρᾶς καὶ ἀνδροπρεποῖς ᾿Εϑνικῆς ᾿Αντιστάσεως κατὰ πάσης 
παρανόμου ἀξιώσεως τῶν κατακτητῶν. 

Καὶ τοῦτο ἔστω δι᾽ ἐμὲ ἡ ὑπάτη µου ἵκα- 
νοποίησις! 

ΠΑΡΑΡΤΗΜΑ 


Κύριοί τινες ἐπωφεληθέντες τῆς καταστάσεως εἰς τὴν 
ὁποίαν διατελῶ ὡς ἐγκάθειρκτος, εὗρον τὴν εὐκαιρίαν νὰ 
προβοῦν εἰς ὕβρεις καὶ συκοφαντίας ἐναντίον μου, διὰ 
δημοσιευμάτων των εἰς τὸν ἡμερήσιον τύπον. 

᾿Αδυνατῶν νὰ ἀπαντήσω ἄλλως εἰς τὰς ἀσυστάτους 
κατηγορίας τῶν, εἶμαι ὑποχρεωμένος νὰ ἀμυνθῶ διὰ τοῦ 
παρόντος, καίτοι τοῦτο δι᾽ ἄλλον ἐγράφη σκοπόν, διὰ τὴν 
ἀποκατάστασιν τῆς ἀληθείας τὴν ὁποίαν τόσον, ἀντιστά- 
σεως μὴ οὔσης, ἐκακοποίησαν. 


᾿Απάντησις εἰς τὸν καθηγητὴν κ. Σπ. Δοντᾶν. 


Ὁ κ. Δοντᾶς εἰς ἄρθρον του εἰς τὴν ἐφημερίδα «Κα- 
θημερινὴ» τῆς 28 ᾿Οκτωβρίου 1947 ὑπὸ τὸν τίτλον : «Ἡ 
συμβολὴ τοῦ πνευματικοῦ κόσμου εἰς τὸν πόλεμον καὶ τὴν 
ἀντίστασιν» γράφει τὰ ἑξῆς : 

«Τὸν Φεβρουάριον τοῦ 1943 ὁ Πρωθυπουργὸς (Λογο- 
θετόπουλος) προσεκάλεσε τὸν ἀρχηγὸν τῆς Ἐκκλησίας καὶ 
τοὺς νομίμους ἀντιπροσώπους ὅλων τῶν ἐπιστημονικῶν, 
ὁπαλληλικῶν, βιοτεχνικῶν κλπ. ὀργανώσεων τῆς Ἑλλά- 
δος εἰς κοινὴν σύσκεψιν ἡ ὁποία ἐγένετο παρουσίᾳ τῶν 
κατακτητῶν». Καὶ περαιτέρω γράφει : «καὶ πολλοὶ τούτων 
κατεδιώχθησαν ὑπὸ τῶν κατακτητῶν καὶ ἐφυλακίσθησαν, 
ἀρκετοὶ δὲ ἐβασανίσθησαν καὶ ἐφονεύθησαν. Ὁ ἀτυχὴς 
πρύτανις τοῦ Πολυτεχνείου [. Θεοφανόπουλος χρόνον 
τινὰ μετὰ τὴν ἐκ τῆς θέσεώς του ἀπόλυσιν, συνελήφθη 
καὶ ἀφοῦ ὑπέστη πολλὰ βασανιστήρια ἐφονεύθη». 

Πρόκειται ἐνταῦθα περὶ τῆς συσκέψεως τῶν ἐκπροσώ- 
πων τῶν ἐθνικῶν δυνάμεων τῆς Χώρας τῆς 13/2/43 περὶ ἧς 
ἐγένετο ἤδη εἰδικὴ μνεία εἰς σελ. 123 τοῦ παρόντος. Ἔν 

προκειμένῳ ὁ κ. Δοντᾶς κακοποιεῖ τὴν ἀλήθειαν οἰκτρῶς, 
διότι εἶναι ἀναίσχυντον ψεῦδος τὸ ὅτι ἡ ὡς ἄνω σύσκε- 
ψις ἐγένετο παρουσίᾳ τῶν κατακτητῶν, διότι πῶς ἦτο δυ- 
νατὸν εἰς ταύτην νὰ παρίστανται Γερμανοὶ ἀφοῦ ὁ σκο- 
πὸς τῆς συσκέψεως ἦτο ἡ διαμαρτυρία μας κατὰ τῶν Γερ- 
μανῶν, διὰ τὸ ζήτημα τῶν ἐκτελέσεων καὶ τῆς ὁμηρίας ; 
Τοῦτο ἄλλως τε οὐδέποτε καὶ ὑπὸ οὐδενὸς ἐκ τῶν πα- 
ραστάντων κατὰ τὴν σύσκεψιν ἐκείνην προεβλήθη ποτέ. 

Ἔν συνεχείᾳ ὁ κ. Δοντᾶς ἀφήνει νὰ ὑπονοηθῇ ὅτι ἡ 
ὀλιγοήμερος μόνον παῦσις τότε ὑπ᾽ ἐμοῦ τοῦ ἀειμνήστου 
]. Θεοφανοπούλου, προσωπικοῦ µου φίλου καὶ οἰκογενεια- 
κοῦ του ἰατροῦ, ὑπῆρξε δῆθεν ἡ αἰτία τῆς πρὸς αὐτὸν 
ἐχθρότητος τῶν Γερμανῶν, ἀποτέλεσμα τῆς ὁποίας ἡ σύλ- 
ληψίς του καὶ ἡ θανάτωσίς του δῆθεν ὑπ᾽ αὐτῶν. Ἐνῷ 
εἶναι τοῖς πᾶσι γνωστὸν ὅτι ὁ ἀείμνηστος Θεοφανόπου- 
λος δὲν συνελήφθη ὑπὸ τῶν Γερμανῶν, ἀλλὰ ὑπὸ τῶν 
κομμουνιστῶν κατὰ τὸ στασιαστικὸν κίνημα τοῦ Δεκεμ- 
βρίου 1944 καὶ κατεκρεουργήθη ὑπ᾽ αὐτῶν, μετ᾽ ἄλλων 
προσωπικοτήτων τῆς χώρας παρὰ τὴν ᾿Αράχωβαν κατὰ 
Φεβρουάριον τοῦ 1945, δηλαδὴ δύο ὁλόκληρα ἔτη! μετὰ 
τὴν ἐξ ὑπαιτιότητός μου δῆθεν, κατὰ Δοντᾶν, φανταστικὴν 
ἐκτέλεσίν του ὑπὸ τῶν Γερμανῶν. 

Δέον νὰ ὁμολογηθῇ ὅτι τοιαύτη διαστροφὴ τῆς ἀλη- 
θείας καὶ συκοφαντικὴ πρόθεσις κατὰ συναδέλφου ὑπὸ 
πνευματικοῦ ἡγέτου τῆς Χώρας καὶ μεγάλου δῆθεν πα- 
τριώτου, ὅστις οὐχ ἧττον ἠσχολεῖτο κατὰ τὴν κατοχὴν 
(κατὰ Νοέμβριον τοῦ 1941) μὲ ἀρθρογραφίαν εἰς τὸ προπα- 
γανδιστικὀν περιοδικὸν τῆς Ρώμης «Ωυααηνἴίο» εἶναι ἄνευ 
προηγουμένου. Καταγγέλλω ὅθεν τοῦτον εἰς τὴν δημοσίαν 
γνώμην ὣς συκοφάντην καὶ κακοποιὸν τῆς ἀληθείας. 


᾿Απάντησις εἰς τὸν κ. Δ. Γατόπουλον. 


Ὑπὸ τὸν τίτλον «Ἐπιδρομὴ τῶν Γερμανῶν 
εἰς τὸ Ἐθνικὸν Πανεπιστήμιον» εἰς τὰ φύλλα 

τῆς 'Εστίας τῆς Ίης καὶ 2ας ᾿Απριλίου 1946, ὁ κ. Γατό- 
πουλος περιγράφει διάφορα ἔκτροπα τῶν Γερμανῶν λα- 
βόντα χώραν εἰς τὴν αἴθουσαν τελετῶν τοῦ Πανεπιστη- 
μίου, κατὰ τὸν ὑπὸ τούτων ἑορτασμὸν τῆς Πρωτοχρονιᾶς 
τοῦ 1942. Ἐπὶ τῇ εὐκαιρίᾳ οὗτος ἐπιτίθεται ἐναντίον μου 
καὶ ἐμφανίζει ὡς «ἥρωας» πρόσωπα τὰ ὁποῖα οὐ μόνον 
ἡρωϊσμὸν δὲν ἐπέδειξαν ἔναντι τῶν Γερμανῶν, ἀλλὰ τού- 
ναντίον στοιχειώδη ἔλλειψιν ψυχικοῦ σθένους καὶ ὑπερη- 
φάνειας, ἀνακαλέσαντες ἐν τέλει ὅλας τὰς ὑπ᾽ αὐτῶν γε- 
νομένας σχετικὰς ἐπὶ τῶν γεγονότων ἀναφοράς. 

Δὲν θὰ ἔθιγον ποσῶς τὸ ζήτημα τοῦτο ἐὰν δὲν ἐπρό- 
κειτο περὶ κ. Γατοπούλου, ὁ ὁποῖος θὰ πρέπει νὰ γνωρίζῃ 
ὡς ἱστορικὸς τὴν πραγματικὴν ἀλήθειαν. 

Περὶ τὰ τέλη τοῦ Δεκεμβρίου 1941 οἱ Γερμανοὶ ἠτή- 
σαντο τὴν μεγάλην τῶν τελετῶν Αἴθουσαν τοῦ Πανεπι- 
στηµίου, ἵνα ἐν αὐτῇ ἑορτάσουν τὴν παραμονὴν τῆς πρω- 
τοχρονιᾶς. 

Ἡ σχετικὴ αἴτησις ἢ μᾶλλον τὸ διάβημα ἐγένετο ὑπὸ 
τῶν Γερμανῶν στρατιωτικῶν πρὸς τὸν τότε Πρύτανιν τοῦ 
Πανεπιστημίου κ. Γ. Μπαλῆν. Ὁ τελευταῖος οὗτος ἀπήν- 
τησεν ὅτι θὰ συνεννοηθῇ μὲ τὴν προϊσταμένην του ἀρχήν, 
τ. ἔ. τὸ Ὑπουργεῖον Παιδείας. 

Πράγματι οὗτος μοὶ κατέστησε τότε γνωστὰ τὰ τοῦ 
διαβήματος τῶν Γερμανῶν, εἰσηγηθεὶς τὴν ἀπόρριψιν τῆς 
αἰτήσεώς των. Εἶναι ἀληθὲς ὅτι ἐδήλωσα εἰς τὸν κ. Μπα- 
λῆν, μεθ᾽ οὗ συνεδεόμην φιλικῶς ἀπὸ τὰ μαθητικὰ θρανία, 
ὅτι θὰ εἶναι δυσχερὲς νὰ ἀποφύγωμεν τοῦτο, καθ᾽ ὅσον 
ἡ αἴτησις προέρχεται ἐκ μέρους τῶν στρατιωτικῶν ἀρχῶν, 
αἵτινες δυσκόλως ὑποχωροῦν. Εἶπον δὲ εἰς τὸν κ. Μπαλῆν 
ὅτι τὸ ζήτημα τοῦτο δὲν ἧτο καὶ τόσον σοβαρόν, καθ᾽ 
ὅσον ἐφρόνουν ὅτι ἡ ἑορτὴ θὰ ἐγένετο μὲ τὴν ἐπιβαλλο- 
μένην πρὸς τὸν χῶρον σεμνότητα καὶ εἰς ὃν χῶρον καὶ 
ἄλλοτε καὶ δὴ κατὰ τὴν 25ην Μαρτίου 1933, ἐμοῦ πρυτα- 
νεύοντος, ἐγένετο μεγάλη νυκτερινὴ δεξίωσις. 

Παρὰ ταῦτα ἐπεκοινώνησα ἀμέσως μὲ τὸν ἐπιτετραμ- 

μένον ἐπὶ τῶν πνευματικῶν σχέσεων τῆς Γερμανικῆς ἀντι- 
προσωπείας κ. ΒοεπήίπαἝ! καὶ τὸν παρεκάλεσα ὅπως 
ἐπέμβῃ καὶ ἀποτραπῇ ἡ ὑπὸ τῶν Γερμανῶν ἐπίταξις τῆς 
αἰθούσης τοῦ Πανεπιστημίου, λόγῳ τοῦ ὅτι αὕτη δὲν ἔχει 
προορισμὸν νὰ γίνωνται ἐν αὐτῇ διασκεδάσεις. Δὲν παρέ- 
λειψα δὲ νὰ ἐπιστήσω τὴν προσοχὴν τοῦ κ. Βοθπείποθτ 
ἐπὶ τῆς δυσμενοῦς ἀπηχήσεως ἣν ἡ τοιαύτη χρῆσις τῆς 
αἰθούσης θὰ εἶχεν οὐ μόνον εἰς τοὺς κύκλους τῶν καθη- 
γητῶν τοῦ Πανεπιστημίου καὶ τοῦ πνευματικοῦ ἐν γένει 
κόσμου, ἀλλὰ καὶ εἰς τὴν κοινὴν γνώμην. 

Ὃ κ. Βοθπήπαθτ ὑπεσχέθη ὅτι θὰ μεριμνήσῃ σχετικῶς 
παρὰ ταῖς ἁρμοδίαις στρατιωτικαῖς ἀρχαῖς. 

Δυστυχῶς οἱ στρατιωτικοὶ οὐδένα εἰσήκουσαν καὶ 
οὕτω ἑώρτασαν κατὰ τὰ Γερμανικὰ ἔθιμα τὴν παραμο- 
νὴν τῶν Χριστουγέννων καὶ τὴν Ίην τοῦ νέου ἔτους 1942 
εἰς τὴν πανεπιστημιακὴν αἴθουσαν, προκαλέσαντες ἅμα 
καὶ διαφόρους ζημίας. 

Τὴν μεθεπομένην τῆς πρωτοχρονιᾶς, ὁ Πρύτανις ὑπέ- 
βαλεν σχετικὴν ἀναφορὰν πρὸς τὸ Ὑπουργεῖον Παιδείας, 
δι᾽ ἧς διεμαρτύρετο διὰ τὴν κακὴν χρῆσιν τῆς αἰθούσης 
ὑπὸ τῶν Γερμανῶν. 

Ἡ Γερμανικὴ Πρεσβεία λαβοῦσα γνῶσιν τῆς διαμαρ- 
τυρίας, διαβιβσσθείσης δεόντως διὰ τοῦ Ὑπουργείου Παι- 
δείας, ἀπέστειλε τὸν Γερμανὸν στρατιωτικὸν ἀκόλουθον 
Συν/χην κ. ΚΙθπιπι πρὸς τὸν τότε Πρωθυπουργὸν Τσολάκο- 
γλου καὶ ἐξέφρασε τὴν λύπην τῆς ᾿Αντιπροσωπείας διὰ τὰ 
γεγονότα τοῦ Πανεπιστημίου. Συγχρόνως ἐνεχείρισεν εἰς 
τὸν Πρωθυπουργὸν ρηματικὴν διακοίνωσιν, ἐν ᾗ ἐξεφράζετο 
ἡ λύπη τῆς ἀντιπροσωπείας ἐγγράφως. ἡ ὑπόσχεσις ὅτι θὰ 
ἀποκατασταθῇ πᾶσα προσγενομένη ζημία, ὅτι διετάχθη 
ἀνάκρισις κατὰ τῶν παρεκτραπέντων στρατιωτικῶν καὶ 
διαβεβαίωσεν ὅτι ἐν τῷ μέλλοντι δὲν θέλουσιν ἐπαναλη- 
φθεῖ παρόμοια συμβάντα. 

Ἡ ἐξαιρετικῶς ἱκανοποιητικὴ αὕτη ἀπάντησις τῆς 
Γερμανικῆς ἐν Ἑλλάδι ᾿Αντιπροσωπείας διεβιβάσθη καὶ 

πρὸς τὸν Πρύτανιν τοῦ Πανεπιστηµίου καὶ τὸ ζήτημα ἐθε- 
ὠρήθη λῆξαν. Οὐχ ἧττον ὅμως ἡ ὑπόθεσις αὕτη ἀνεκινήθη 
πάλιν ἐκ κακοῦ χειρισμοῦ τοῦ τότε Γεν. Γραμματέως τοῦ 
Ὑπουργείου κ. Πολυγένη, ὁ ὁποῖος ἀντίγραφον τῆς ἀρχι- 
κῆς διαμαρτυρίας διεβίβασεν ἀναρμοδίως καὶ κακῶς καὶ 
πρὸς τὸν ἐν Βελιγραδίῳ ἑδρεύοντα Στρατάρχην |151. 

Ὁ Στρατάρχης [151 διεβίβασεν ἅμα τῇ λήψει ταύτην 
διὰ τὴν ἐνέργειαν ἀνακρίσεων πρὸς τὸν Στρατηγὸν Διοι- 
κητὴν τῆς Νοτίου Ἑλλάδος ἐν ᾿Αθήναις. Οὗτος ἐξεπλάγη 
διὰ τὴν ἐκ νέου ἀνακίνησιν τοῦ ζητήματος ὅπερ ὡς ἐνό- 
μιζεν εἶχε τερματισθῆ μετὰ τὸ ὡς ἄνω διάβηµα τοῦ κ. 
Κίεπιπι καὶ τὴν ἱκανοποιητικὴν ρηματικὴν διακοίνωσιν 
τῆς ᾿Αντιπροσωπείας. Δι᾽ ὃ ἐκάλεσε τὸν κ. Μπαλῆν 
παρ᾽ αὐτῷ πρὸς ἐξέτασιν. Ὁ κ. Μπαλῆς κατὰ τὴν ἐνώ- 
πιον τοῦ Στρατηγοῦ παρουσίασίν του θορυβηθείς, μετέ- 
θεσε τὰς εὐθύνας εἰς τὸν Γενικὸν Γραμματέα τοῦ Ὕπουρ- 
γείου καὶ ἐδήλωσεν ὅτι δὲν ἐπιβεβαιοῖ τὴν ἀκρίβειαν τῶν 
ἐν τῇ ἀναφορᾷ του ἐκτιθεμένων συμβάντων !, καθόσον 
δὲν εἶχεν ἄμεσον καὶ προσωπικὴν τούτων ἀντίληψιν, ἀλλ᾽ 
ὅτι ἡ ἔκθεσις τῆς διαμαρτυρίας συνετάχθη βάσει τῶν εἰς 
αὐτὸν δοθεισῶν ὑπὸ τῶν καθαριστριῶν πληροφοριῶν ! Τὴν 
ἔκθεσιν δὲ ταύτην ὑπέβαλεν ὡς εἶχε καθῆκον, πρὸς τὴν 
προϊσταμένην του ἀρχήν. 

Τότε ἐκλήθη ὁ Γεν. Γραμματεὺς κ. Πολυγένης ὁ 
ὁποῖος μὲ τὴν σειράν του ἐπέρριψε τὸ βάρος τῆς εὐθύνης 
εἰς τὸν Πρύτανιν, δικαιολογηθεὶς ὅτι τὴν ἐνέργειάν του 
ἐκείνην προεκάλεσεν ἡ σχετικὴ ἔγγραφος διαμαρτυρία τοῦ 
Πρυτάνεως καί ὅτι ἐπεθύμει ἤδη νὰ θεωρηθῇ τὸ ἐπεισό- 
διον λῆξαν. 

Κατόπιν τούτου ὁ Γεν. Γραμματεὺς συνέταξε δήλωσιν 
πρὸς τὸν Γερμανὸν Στρατηγὸν ἐν ᾗ ἐδήλου ὅτι ἀνακαλεῖ 
τὸ πρὸς τὸν Στρατάρχην [15 ἔγγραφόν του, ὅτι ἐνήργησεν 
οὕτω οὐχὶ πρωτοβούλως ἀλλὰ κατόπιν τῆς σχετικῆς ἀνα- 
φορᾶς τοῦ Πρυτάνεως καὶ ὅτι οὐδέποτε διὰ τούτου ἐσκό- 

πει νὰ διαταράξῃ τὰς σχέσεις μεταξὺ τῶν Γερμανῶν καὶ 
τοῦ Ὑπουργείου Παιδείας ! 

Μετὰ ταῦτα ὁ Στρατιωτικὸς Διοικητὴς ᾿Αθηνῶν ἐκά- 
λεσεν ἐγγράφως τοὺς Καθηγητὰς καὶ Ὑφηγητὰς εἰς τὴν 
αἴθουσαν τελετῶν τοῦ Πανεπιστημίου διὰ σοβαράν τινα 
ἀνακοίνωσιν, ὡς ἔγραφεν. Πράγματι τὴν ἡμέραν ἐκείνην 
συνεκεντρώθησαν ἅπαντες οἱ Καθηγηταὶ καὶ ὑφηγηταὶ τοῦ 
Πανεπιστημίου εἰς τὴν αἴθουσαν τελετῶν, ὁπότε προσελθὼν 
ὁ Γερμανὸς ἀντισυν/τάμχης τῆς Στρατιωτικῆς Δικαιοσύ- 
νης ΕγοΠννθίη ἀνεκοίνωσεν εἰς αὐτοὺς ἀπὸ τῆς Πανεπιστη- 
μιακῆς ἕδρας, ἔγγραφον ἔκθεσιν τῶν προκυψάντων, κατό- 
πιν τῆς διεξαχθείσης ἀνακρίσεως, πραγματικῶν περιστατι- 
κῶν, κατὰ τὰς δύο ἡμέρας τῆς χρησιμοποιήσεως τῆς αἰθού- 
σης ὑπὸ τῶν Γερμανῶν, κατέληξε δὲ λέγων ὅτι οἱ κύριοι 
οὗτοι (δηλαδὴ ὁ κ. Μπαλῆς καὶ ὁ κ. Πολυγένης) οἱ ὁποῖοι 
ἀνεκάλεσαν πανηγυρικῶς ὅ,τι ἐγγράφως προηγουμένως 
κατήγγειλαν, χάρις εἰς τὴν μεγαλοψυχίαν τῶν Γερμανικῶν 
᾿Ενόπλων Δυνάμεων, δὲν δίδουν λόγον τῶν πρἀξεών των 
ἐνώπιον τοῦ στρατοδικείου, ὡς θὰ ἔδει, διὰ τὴν ἀνακριβῆ 
ἐκείνην ἔκθεσιν τῶν γεγονότων. 

Ἡ Γερμανικὴ ᾿Αντιπροσωπεία ὅμως μοὶ ἐζήτησε κα- 
τόπιν τούτων τὴν ἀπομάκρυνσιν τοῦ Γεν. Γραμματέως κ. 
Πολυγένη ἀπὸ τὸ Ὑπουργεῖον Παιδείας, τὴν ὁποίαν δὲν 
ἠθέλησα νὰ πραγματοποιήσω, περιορισθεὶς μόνον νὰ συ- 
στήσω εἰς τοῦτον νὰ λάβῃ 15θήμερον ἄδειαν, μὲ τὴν ἐλ- 
πίδα ὅτι ἐν τῷ μεταξὺ θὰ ἐπετύγχανον νὰ πείσω τὴν Πρε- 
σβείαν νὰ μὴν ἐπιμείνῃ εἰς τὴν διατυπωθεῖσαν ἀξίωσίν της. 
Δυστυχῶς ὅμως ἡ ὑπόθεσις αὕτη ἑτερματίσθη μετ᾿ ὀλίγας 
ἡμέρας κατὰ τρόπον οὐχὶ ἁρμόζοντα καὶ ὑπερήφανον. 

Εἰς τὰς 15 Μαρτίου 1942 ἐπρόκειτο νὰ γίνη εἰς τὸν 
"Αγνωστον Στρατιώτην Γερμανική τις ἑορτή. Ἡ Γερμανικὴ 
ἀντιπροσωπεία ἐκάλεσε τὸ Ὑπουργικὸν Συμβούλιον, τοὺς 
Γεν. Γραμματεῖς καὶ τοὺς Γεν. Διευθυντὰς τῶν Ὕπουρ: 
γείων ὅπως παρευρεθοῦν εἰς τὴν ἑορτήν. 

Τὴν ἡμέραν τῆς ἑορτῆς ὁ Γεν. Γραμματεὺς τοῦ Ὑπ. 

Παιδείας κ. Πολυγένης ἐνεφανίσθη ὡς μὴ ὤφειλεν, εἰς τὴν 
ἑορτὴν μὲ ἐπίσημον ἔνδυμα, καίτοι εἶχεν ὑποδειχθῆ ὑπ. 
ἐμοῦ εἰς αὐτὸν ὅπως μὴ παραστῇ. 

Τὸ ἑσπέρας τῆς ἰδίας ἡμέρας κατόπιν τούτου, ἐδεχό- 
μην τὴν ἐπίσκεψιν τοῦ Στρατ. ἀκολούθου Συνταγματάρχου 
φὸν Κί6πιπι ὁ ὁποῖος μοὶ διεβίβασε τὰ παράπονα τῆς Γερ- 
μανικῆς ἀντιπροσωπείας διὰ τὴν μὴ ἀπομάκρυνσιν τοῦ 
Γεν. Γραμματέως ἐκ τοῦ Ὑπουργείου. Κατόπιν τῆς ἐκδη- 
λωθείσης ἐπιμονῆς τῆς ᾿Αντιπροσωπείας ὁ τελευταῖος 
ἀπεσύρθη ὁριστικῶς τῆς ὑπηρεσίας τοῦ Ὑπουργείου καὶ 
προσεκολλήθη δι᾽ ὑπηρεσίαν εἰς τὸ πολιτικὸν Γραφεῖον 
τοῦ τότε Προέδρου τῆς Κυβερνήσεως ἀειμνήστου Στρα- 
τηγοῦ Τσολάκογλου. 


᾿Αρχιεπίσκοπος Δαμασκηνός. 


Δὲν ἀντέχομεν εἰς τὸν πειρασμὸν νὰ μὴ σκιαγραφή- 
σωμεν ἐνταῦθα τὸν Μακαριώτατον Δαμασκηνόν, ὅσον 
ἀφορᾷ εἰς τὴν ἐπιδειχθεῖσαν ὑπὸ τούτου πολιτείαν καὶ 
στάσιν ἔναντι τῶν Ὑπουργῶν τῶν Κατοχικῶν Κυβερνή- 
σεων, εἰς ἃς οὗτος ὀφείλει τὸν ᾿Αρχιεπισκοπικόν του θρό- 
νον καὶ συνεκδοχικῶς τὰ ἀνώτατα κοσμικὰ ἀξιώματα εἰς 
ἃ συνεπείᾳ τούτου ἀνῆλθεν. ἤτοι τὸ τῆς ᾿Αντιβασιλείας 
καὶ τὸ τοῦ Πρωθυπουργοῦ. 

Εἶναι γνωστὸν ὅτι ὁ ᾿Αρχιεπίσκοπος Δαμασκηνὸς 
συνεδέετο μετὰ τοῦ ἀειμνήστου Στρατηγοῦ Τσολάκογλου 
καὶ τῆς οἰκογενείας του στενώτατα καὶ οἰκειότατα ἀπὸ 
τῆς ἐν Κορίνθῳ διακονίας του ὡς Μητροπολίτου. Τοὺς δε- 
σμοὺς τούτους ὡς καὶ μετ᾽ ἄλλων ὑπουργῶν καὶ κυβερνη- 
τικῶν παραγόντων δεόντως ἐξεμεταλλεύθη ἀρχομένης τῆς 
Κατοχῆς καὶ ἐκλιπαρῶν ἐπέτυχε νὰ ἀνέλθῃ εἰς τὸν ἀρχιε- 
πισκοπικὸν θρόνον, ἐμοῦ ὡς ἁρμοδίου τότε ὑπουργοῦ ὑπὲρ 
αὐτοῦ εἰσηγουμένου ! Οὗτος μάλιστα δὲν ἐδίστασε νὰ ἐπι- 
ζητήσῃ πρὸς ἐπιτυχίαν τοῦ σκοποῦ του καὶ τὴν εὔνοιαν 
αὐτοῦ τούτου τοῦ κατακτητοῦ, καθ᾽ ἃ λεπτομερῶς ἡ ἐφη- 


---οΏ5ι-- 


μερὶς «Ἐθνικὸς Κῆρυξ» εἰς τὰ φύλλα τοῦ Ἰουλίου 1948 
περιέγραψεν. 

Ὡς ᾿ Αρχιεπίσκοπος ᾿Αθηνῶν ἔκτοτε συνειργάζετο 
στενῶς, ἐτήρει τακτικὴν ἐπαφὴν μετὰ τῶν Κυβερνήσεων 
Κατοχῆς καὶ προέβαινεν εἰς τὴν ὁρκωμοσίαν καὶ τὴν εὖλο- 
γίαν τῶν ἀναλαμβανόντων ἑκάστοτε πρωθυπουργικὰἁ καὶ 
ὑπουργικὰ ἀξιώματα. ᾿Εξήσκησε μάλιστα μεγάλην πίεσιν 
ἐπὶ στενοῦ του φίλου, ὅπως οὗτος δεχθῇ καὶ λάβῃ μέρος 
εἰς τὴν Κυβέρνησιν Ι. Ράλλη, χωρὶς νὰ αἰσθάνηται οὐδὲ 
τὴν ἐλαχίστην τύψιν συνειδότος ὅτι ἐξ ὑπαιτιότητός του 
εὑρίσκεται οὗτος ἀκόμη εἰς τὴν φυλακήν ! 

᾿Αλλὰ καὶ κατὰ τὴν σύσκεψιν τῆς 13/2/43, περὶ ἧς 
ἀνωτέρω ἐκτενῶς ἐγένετο μνεία (ἴδε σελ. 123) εἰς οὐδε- 
μίαν μομφὴν κατὰ τῆς Κυβερνήσεως προέβη καὶ οὐ μόνον 
τοῦτο ἀλλὰ τοὐναντίον ἐτόνισε τὴν συμπαράστασίν του. 
Πλὴν τούτου διὰ τῆς σιωπῆς του ἐπεδοκίμασε τοὺς λόγους 
τοῦ ἀειμνήστου Γ. Μερκούρη, ὅταν οὗτος ἔκλεισε τὴν σύσ- 
κεψιν ἐκείνην διὰ τῆς κάτωθι πρὸς ἐμὲ ἀποστροφῆς του : 
«... Σεῖς ἐξακολουθήσατε μετὰ θάρρους τὸ ἔργον σας καὶ 
ἐστὲ βέβαιος ὅτι θὰ σᾶς ἀναγνωρισθῇ μίαν ἡμέραν, ὅτι 
κατορθώσατε νὰ ἀμβλύνητε τὴν δυστυχίαν τῆς Χώρας. 
Κανεὶς ἀπὸ τοὺς παρισταμένους δὲν ἔχει ἀντίρρησιν». 
(ἴδε σελ. 137). ; 

Παρ᾽ ὅλα ταῦτα ὁ ᾿Αρχιεπίσκοπος Δαμασκηνὸς ὡς νό- 
μιμος Συνταγματικὸς ᾿Αντιβασιλεύς, παραβαίνων τὸ Σύν- 
ταγµα καὶ πάντα ἀνθρώπινον καὶ θεῖον νόμον, ἐπικυρώ- 
νει διὰ τῆς ὑπογραφῆς του τὴν βδελυρὰν καὶ ἀνιστόρητον 
ὑπ᾽ ἀρ. 6 Σ.Π., δι’ ἧς ἐτροποποιήθη ἐπὶ τὰ χείρω ἡ ὑπὸ 
τῆς Κυβερνήσεως τῆς ἀπελευθερώσεως συνταχθεῖσα κατὰ 
τῶν δοσιλόγων ὑπ᾽ ἀρ. 1 Σ. Π. καὶ δι᾽ ἧς μεταξὺ ἄλλων 
ἀντισυνταγματικῶν καὶ μεσαιωνικῶν τροποποιήσεων ἐθε- 
σμοθετήθη ἡ ἀνάληψις τοῦ πρωθυπουργικοῦ ἀξιώματος 
ὡς «τυπικὸν ἀδίκημα»! ! Καὶ τοῦτο διότι ὑπῆρχε φόβος νὰ 
ἀθωωθῶσι οἱ κατηγορούμενοι ! διὰ τῆς ὑπ᾽ ἀρ. 1 Σ.Π., τῆς 
ἐγκεκριμένης καὶ συνυπογεγραμμένης οὐχ ἧττον καὶ ὑπὸ 

6 κομμουνιστῶν Ὑπουργῶν, ὡς ἄνευ αἰδοῦς περιελάµβα- 
νεν εἰς τὴν εἰσηγητικήν του ἔκθεσιν ὁ τότε κακῇ τῇ μοίρᾳ 
Ὑπουργὸς τῆς Δικαιοσύνης ἀνεκδιήγητος συνοδοιπόρος 
Κολυβᾶς. 

Καὶ οὕτω τῇ συνεργασίᾳ καὶ ὑπὸ τὰς εὐλογίας τοῦ 
ἐπὶ τῆς Γῆς ἐκπροσώπου τοῦ Θεανθρώπου, τοῦ ᾿Αρχιεπι- 
σκόπου ᾿Αθηνῶν καὶ πάσης Ἑλλάδος Δαμασκηνοῦ καὶ 
ἄνευ οὐδενὸς ἐλέγχου συνειδήσεως ταύτου, ἐγεννήθη καὶ 
εἶδε τὸ φῶς τοῦ Ἡλίου τὸ τέρας τῆς ὑπ᾽ ἀρ. 6/45 Σ. Π., 
διὰ νὰ ἀχθοῦν εἰς δίκην καὶ καταδικασθοῦν ἐκ τοῦ ἀσφα- 
λοῦς καὶ καθ’ ὅλως ἀντισυνταγματικὸν καὶ μεσαιωνικὸν 
τρόπον καὶ παρὰ πᾶσαν στοιχειώδη ἀρχὴν Δικαίου καὶ 
᾿Ἠθικῆς, οἱ. φίλοι εὐεργέται του, οἱ παραστάται του καὶ 
συνεργάται του ἐν τῇ εἰς τὸν Μέγαν Ναὸν τῆς Ἑλλάδος 
συνδιακονίᾳ των, κατὰ τὴν κατοχήν ! 

ΠΙΝΑΞ ΤΩΝ ΠΕΡΙΕΧΟΜΕΝΩΝ 


ΠΡΟΛΟΓΟΣ. 
Σχηματισμὸς Κυβερνήσεως Ε Ταολάκοψλου α 
Λόγοι ἐπιβάλλοντες τὸν σχηματισμὸν Κυβερνήσεως. 
Ἡ ὑπ) ἀριθ. 6/45 Συντακτικὴ πρᾶξις . Ἡ ο) 
Κατάθεσις πολιτικῶν ἀνδρῶν ἐν τῇ δίκῃ . 

Θ. Σοφούλης. . αν ᾳ 

Γ. Καφαντάρης . 

Δ. Μάξιμος . 

Γ. Στράτος . 

Τζὼν Θεοτόκης . 

Κ Ρέντης. Ρ τ 

᾿Αντώνιος "κ βηνάνένης 5 

Γ. Παπανδρέου . 

Π. Κανελλόπουλος. 
᾿Ανάληψις Κυβερνήσεως ὑπὸ Ἀονάθετοποθλου, 
Διάγγελμα πρὸς τὸν Ἑλληνικὸν Λαὸν . 
Εὐχαριστήριον πρὸς τὸν Ἑλληνικὸν Λαὸν 


Ἧ δρᾶσις µου καὶ οἱ ΠΡΌ μου γνώ τοῦ Ἕλλην. Λαοῦ π 


Οἰκονομικὸν ζήτημα . 
Ἐπισιτιστικὸν ζήτημα . 
Γενικὰ ζητήματα . 


Ζήτημα ἰθαγενείας Ἑλλήνων ναι, Μακεδονίας καὶ Θράκης 


Ζήτημα διώξεως ΡΞ 

Ζήτημα Κρήτης 

Πολιτικὴ ἐπιστράτευσις ᾿ 

Ζήτημα ὁμηρίας καὶ ἐκτελέσεῶν, 

᾿Αναζωπύρωσις τοῦ ᾿Εθνικοῦ φβόνημάτός, τοῦ Λαοῦ 


Προκήρυξις πρὸς τὸν Ἕλλην. Λαὸν ἐπὶ τῷ νέῳ Ἔτει 1943 
Διάγγελμα πρὸς τὸν Ἕλλην. Λαὸν ἐπὶ τῇ 25 Μαρτίου 1943 


“Εαμοκομμουνιστικὴ ἀναρχία καὶ ἀνταρσία 


Διάγγελμα πρὸς τὸν Ἕλλην. Λαὸν διὰ τὴν Ἑαμοκομμούνι 


στικὴν ἀνταρσίαν . 


Σύσκεψις μετὰ τῶν ἀγιπροσώκοῦ: τῶν ν Ἔθν. υψάεῶς: τῆς 


Χώρας τῆς 13-2-1943 . 
Μήπως πλανώμεθα; 

.Ἐπέμβασις παρὰ ταῖς ᾿Αρχαῖς Κατοχῆς ο. διάσωσιν συλ- 
λαμβανομένων Ἑλλήνων πολιτῶν Αν Ὁ 


Ἡ Ὑπουργική µας δρᾶσις . . ας ΚΝ 
Ἡ δρᾶσις µου ὡς Ὑπουργοῦ Παιδείας. 
Α) ᾿Ανωτάτη ἐκπαίδευσις. . . α,. 


Β) Διοίκησις τῆς ᾿Εκπαιδεύσεως καὶ Ὑπηρεσία ἀρχαιο- 
τήτων καὶ ἱστορικῶν Μνημείων 
Γ) Μαθητικὴ Πρόνοια 
Δ) Καλαὶ τέχναι 
Ε) Στοιχειώδης Ἐκπαϊδευστο.. 
Ἡ δρᾶσις µου ὡς Ὑπουργοῦ τῆς Προνοίας καὶ τῆς τ γγιεῖνης 
Α) Τομεὺς Κοιν. Προνοίας καὶ ᾿Αντιλήψεως 9 


Β) Τομεὺς Ὕγιεινης ς : ος ο  ἕ -- . 
Διατὶ ἀπεμακρύνθην τῆς; ᾿Αρχῆς .. « ε τς 6 
Ἡ δίκη τῶν δοσιλόγων Ὑπουργῶν καὶ ἡ ἀπόφασις τοῦ εἰδι; 
κοὐ δικαστηρίου  -  : : «. . . . ᾽ 
Παρατηρήσεις: 
Α) Ἐπὶ τῶν μαρτυρικῶν καταθέσεων . . . τ 


Β) Ἐπὶ τῆς ἀναλήψεως τῆς ΠΡ τῆς Κυβερνής 
σεως ὑπ᾽ ἐμοῦ . 

Γ) Ἐπὶ τῶν διατάξεων τῆς συνθήκης τῆς Χάγης ὣς 
πρὸς τὰς ὑπὸ τῶν Ἰταλῶν καὶ Γερμανῶν γενοµέ- 


νας χρηματικὰς ἀναλήψες . . τ 
Δ) Ἐπὶ τῶν γενομένων δι᾽ ἔξοδα καὶ προκαταβόλας, 
χρηματικῶνἀναλήψεων . . . . . -. . 


Ε) Διευκόλυνσις τοῦ ἐχθροῦ . ΕΠ 
ΣΤ) Προπαγάνδα ὑπὲρ τοῦ ἐχθροῦ . . 


ΕΠΛΌΡΕΣ αν ες τα κ ᾱ α Ἡ 


ΠΑΡΑΡΤΗΜΑ ἑ 
᾽Απάντησις εἰς τόν καθηγητὴν κ. Σπ. Λοντᾶν 3 
᾽Απάντησις εἰς τὸν κ. Δ. Γατόπουλον « 
᾿Αρχιεπίσκοπος Δαμασκηνὸς. . . . . . 

